
O întîmplare petrecută în vara anului 1898... 

Intîmplarea ar fi putut însemna un caz senzaţional, 
ca multe altele din acea vară, cu ecouri tulburătoare, 
dar stinse a doua zi. Păstrat numai în evidenţele ofi- 
ciale ale timpului. Adăugindu-se ca cifră la o statis- 
tică a cazurilor din aceeași categorie. 

În vremea consumării sale, prin dimensiunile ex- 
terioare și aparente, a fost înregistrat ca un caz sen- 
zațional. 

Au intervenit însă cele sedimentate — anteceden- 
tele lui — și aluviunile — consecințele lui —, toate 
fiind de natură să releveze condiţia omului și con- 
textul social de care aceasta era determinată. 

La distanță în timp, termenii de interpretare a fap- 
telor și-au păstrat valabilitatea, și-au precizat dimen- 
siunile, punând în lumină substanţa autentică, ecou- 
rile şi semnificația unui document de viaţă. 


Într-o zi, la începutul lunii iulie 1898, cîteva împușcă- 
turi au pus capăt vieţii unui om, în împrejurări care 
aveau să determine noi complicaţii ale unui subiect deve- 
nit senzațional. Una dintre gazetele timpului scria că acest 
lucru s-a întîmplat după un schimb de cîteva zeci de 
focuri „de puşcă şi de revolver“. Se preciza că ar fi fost 
exact „treizeci“. Nu se preciza de cine anume au fost nu- 
mărate. S-a întîmplat totul într-o pădure din părțile 
Neamţului. Pe o coamă de deal. Lîngă un piriu. 

După ce omul a fost lichidat, au urmat o serie de fapte 
și întîmplări, unele simple şi fireşti, altele nefiresc de 

complicate. Știri şi contraștiri difuzate de presa vremii, 
zvonuri şi versiuni puse în circulaţie la diferite nivele ale 
opiniei publice, au creat evenimentului o atmosferă cu 
totul aparte ; au făcut din omul răpus un personaj încă 
mai controversat decît atunci cînd se afla în viaţă. 

Dar nu este locul să fie expuse aici lucrurile mai 
detaliat. 

Singurul amănunt interesant şi adecvat pentru spaţiul 
acestui preaviz de lectură se referă la o întîmplare ceva 
mai veche... 

Cu aproape un an înainte, una dintre gazetele de atunci, 
informînd despre o evadare în grup dintr-un „edificiu“ 
abia inaugurat — „luminat cu electricitate“ —, își în- 
grozea cititorii nepreveniţi arătînd ce atrocități comisese 
cel aflat în fruntea listei evadaților : 

„Acest Florea este acela care după ce a făcut mai 
multe crime a spăriet în Poiana Țigancei de la Văratec 
pe D. profesor universitar Mănescu.“ 

Stirea ar fi de natură să-l îndatoreze pe cititor cu o 
mare stimă și cu o sinceră compătimire pentru „D. pro- 
fesor universitar Mănescu“. Dar și cu o nedumerire. 

Care fuseseră acele „mai multe crime“ de care se fă- 
cuse vinovat „acest Florea?“ 

Părea limpede că cea mai mare dintre toate trebuia să 
fi fost cea din „Poiana Țigancei“. . . 

Ştirea aceasta, publicată de ziarul conservator cotidian 
Opinia, am aflat-o la aproape șapte decenii după ce ea 
a fost tipărită. 

Între timp însă, am avut prilejul să cunoaștem şi alte 
ştiri. 

Interesul de a cerceta împrejurările şi evenimentele 
care au constituit cazul Ion Florea ne-a fost deșteptat 
de lectura unui paragraf din biografia unui mare scriitor 
— care avea vîrsta de 18 ani în vremea cînd s-a petrecut 
evenimentul principal. În acei paragraf era menţionat nu- 
mele lui lon Florea. 

Curînd după aceea, într-un alt context de preocupări, 
s-a întîmplat să ne cadă sub privire o pagină de manu- 
saris de la începutul acestui secol. Era acolo o însemnare 
făcută de „un cărturar necunoscut închinat unui vis“. Am 
aflat-o păstrată între alte preţioase pagini îngălbenite 
dintr-un vechi depozit-tezaur de scrieri rare, unele pu- 
blicate, altele încă inedite. Acea filă de manuscris vorbea 
despre lon Florea. 

Cercetînd localitățile care păstrau — în amintirea lo- 
calnicilor — urmele existenței lui Ion Florea, ori 
indicii despre trecerea sa cîndva pe acolo, s-au înregistrat 
aproape o sută de relatări-mărturii; un număr de 37 
dintre ele au fost incluse aici, pentru valoarea pe care 
o reprezentau. 

S-au consultat colecțiile unor ziare care apăreau în 1897 
și 1898; pe numeroase coloane ale acestora se comentau 
evenimentele al căror prea nefericit erou fusese Ion 
Florea. 

Actul de deces — datat 5 iulie 1898 — s-a găsit în 
arhiva de stare civilă a fostei regiuni Bacău. 

Alte elemente documentare, de aspect judiciar, date 
referitoare la dosarul procesului ce îi fusese intentat — 
sau proceselor, dacă vor fi fost mai multe —, ordine de 
arestare, act de acuzare ori sentință de condamnare, do- 
sarul în legătură cu evadarea în grup de la Doftana — 
sau alte eventuale evadări —, dosarul procedurii legale 
în ancheta pe care parchetul de Neamţ a întreprins-o 
după împușcarea lui, nu s-au putut identifica. 

A urmat o perioadă de confruntare a materialelor do- 
cumentare obţinute şi s-au întreprins investigaţii în do- 
meniul literaturii, istoriei, creaţiei folclorice, memorialis- 
ticii şi în alte domenii de referinţă, pentru a găsi explicaţii 
şi a elucida unul sau altul dintre aspectele pe care le im- 
plica subiectul ce ne preocupa. 

În selectarea, dozarea şi interpretarea materialului do- 
cumentar s-a ținut seama de complexitatea şi diversitatea 
informaţiei, care a fost supusă unui criteriu necesar de 
ordine şi valoare. 


Rezultatele s-au cristalizat în paginile ce urmează, nă- 
zuind a înfăptui," la confluenţa acestor felurite izvoare, 
restituirea unui adevăr. 


În Prima parte a cărții, se propune cititorului o 
selecție de elemente documentare edificatoare : un capitol 
cuprinde extrasele din presa timpului, celălalt se consti- 
tuie din textele relatărilor-mărturii şi o „poemă popu- 
lară“ despre Florea. 


a) Textele reproduse din presa epocii sînt extrase din 
paginile următoarelor ziare-cotidiene : 

Adevărul (Bucureşti), Evenimentul (laşi), O pi- 
nia (laşi), Românul (Bucureşti), Universul (Bucu- 
rești), Botoşanii (Botoșani). 

Cele patru grupaje de extrase reprezintă știrile, artico- 
lele și reportajele conținînd fie simple mențiuni enunţia- 
tive ale evenimentelor, fie unele detalii interesante despre 
„fărădelegile“ care îi erau atribuite lui Ion Florea 
„banditul“, despre acţiunile întreprinse de autorităţile 
vremii împotriva sa, în acel scurt răstimp din vara anului 
1898, despre ecourile acestor întîmplări la diverse nivele 
ale opiniei publice. 

Sint înfățișate datele unei realităţi — care se dovedește 
o temă cu variațiuni — precum și implicaţiile acestora în 
contextul social și moral al timpului; se comentează at- 
mosfera creată și consecințele pe care le-a produs, rezo- 
nanțele prelungi ale evenimentelor care în mod firesc au 
luat și alte aspecte, ajungind a se prefigura într-un plan 
diferit de realitatea propriu-zisă a faptelor, dar păstrînd 
mereu un consens cu aceasta. 

Se descifrează astfel, variate modalități de interpretare, 
din acestea detașindu-se sensurile — şi uneori nonsensurile 
— unei sumedenii de fapte și întîmplări pe care le numeam, 
mai înainte date și implicaţii directe, sau neprevăzute, 
ale evenimentului-subiect. 


l. Tuturor celor care, pe o cale sau alta, şi-au oferit contri- 
buţia pentru înfăptuirea acestei năzuințe le adresăm mulțumi- 
rile noastre. 

Era vorba de fapte săvârșite în mod real de Florea, sau 
numai puse pe seama lui de către autorităţile care nu 
pierdeau nici un prilej de a îngroșa dosarul unui asemenea 
„caz“, uneori atribuite lui chiar de cei care îi ţineau partea, 
fără a-și da seama că astfel îi complică situația ? Sau puse 
în seama lui de fantezia unor gazete — care aveau adesea 
drept sursă de informaţii o altă fantezie, cea a opiniei pu- 
blice, ori a vreunui informator ocazional, amator de a 
furniza cele mai originale amănunte ?... 

Despre modul specific de înregistrare a evenimentelor 
şi sensurile în care se comentau acestea, textele reproduse 
în fiecare grupaj sînt cu prisosinţă edificatoare. 

Ne aflăm în fața unor pagini de știri și reportaje din 
ziare care apăreau în România acum trei sferturi de secol. 
Interesul pe care ele îl suscită este documentar și istoric. 
Sînt evidente diferenţele de principiu, structură, stil, faţă 
de presa timpului nostru, pe care cititorul contemporan o 
parcurge cu sentimentul certitudinii în ceea ce privește 
exactitatea și autenticitatea faptelor la care se face refe- 
rință. Simplele ştiri, ca şi reportajele prospectînd esența 
unor realităţi şi semnificaţiile lor, sînt receptate astăzi de 
cititor prin prisma mentalităţii sale mult evoluate față de 
cea de la sfîrșitul secolului trecut. El știe apoi că este 
vorba de informaţii care exprimă realităţi cu probitate ve- 
rificate, precis formulate, în respectul ideii de adevăr 
Existînd un sistem autorizat și riguros coordonat de obți- 
nere a informaţiilor și de comunicare, de difuzare publică, 
este exclusă situația de concurenţă sau rivalitate, exclusă 
ideea priorităţii cu sens adversativ a unui ziar asupra 
altuia. 

La sfîrșitul secolului trecut însă, serviciile de presă erau, 
cel mai adesea, atașate ori total aservite intereselor unor 
partide politice cu orientări diferite, care nu se reţineau 
— cînd credeau oportun — de la compromisuri ori coali- 
zări pentru obţinerea şi menţinerea puterii. 

lar acea parte a presei românești care în ultimele decenii 
ale secolului avea ca principiu răspunderea morală a cuvin- 
tului scris și difuzat, onestitatea opiniilor, presa democrată 
a acelui timp milita — cum se și constituise — cu mari 
eforturi şi în condiții dificile, adesea pline de riscuri, 
pentru impunerea unor revendicări democratice fun- 


damentale ale claselor oprimate ; prin chiar orientarea 
programatică şi prin scopurile sale nu își putea îngădui 
să acorde decît un spaţiu limitat unor subiecte de altă 
natură. În schimb, ziarele burgheze de informaţie își ali- 
mentau adesea numere la rînd coloanele paginilor cu su- 
biecte de senzație ale zilei. 

Problemele grave ale vieţii sociale, reala ei dezordine, 
conflictele ei fundamentale erau — pe cît se putea — cu 
toată grija şi prudenţa ocolite, trecute în penumbră, pen- 
tru a nu preocupa atenția opiniei publice. Care totuși ră- 
mânea mereu preocupată de asemenea probleme. 

Dar, ce spuneau ziarele timpului despre isprăvile unui 
om aflat în afara legii? Nu oricum, ci în acest caz, 
cînd omul exista în același timp cu atmosfera de legendă 
despre prezenţa şi faptele sale ? !... 


b) Nicidecum idealizat, dar continuu învăluit în simpatie 
puternică, situat într-o zonă de protecţie numită încredere 
şi solidaritate morală, apare chipul pribeagului răzvrătit, 
Floria Banditu, în amintirea celor care „l-au cunos- 
cut“, sau „îl știau“, sau numai „auziseră“ despre el. 

Simple şi sincere, sobre în conţinut și în expresie, lip- 
site de tentaţia invenției gratuite sînt mărturiile provenite 
— în cea mai mare parte — din relatări orale. 

Prima mărturie reprodusă aici era completată de un 
„Inscris“, cu deosebire edificator; a devenit termenul 
principal de referinţă al întregii reconstituiri pe această 
cale a întîmplărilor avînd ca personaj pe Florea. Aparţi- 
nea unuia dintre cei mai vîrstnici interlocutori. El se numea 
A. Atanasie, monah la Mănăstirea Neamţ, originar din 
satul Valea Glodului — Suceava. Avea 12 ani în vara cînd 
a fost ucis F lor e a la pîrîul Iftimiei. A încetat din viaţă în 
vîrstă de 87 ani, la câteva luni după convorbirea reconsti- 
tuită aici. Era aproape epuizat de o îndelungată suferinţă, 
dar pe deplin lucid. 

Nu a încercat să devină interesant. Nu a inventat în- 
tîimplări sau împrejurări spectaculoase în legătură cu eve- 
nimentul care ne interesa. Nu şi-a atribuit participarea în 
vreun fel posibil la acele întîmplări. Doar îşi amintea cele 
ce se spuneau pe vremea aceea, sau se povesteau peste 
ani. Vedea faptele în dimensiunile lor exacte și le sancţiona 

fără greș, raportând toate cele ale existenţei la niște valori 
morale riguroase. Istorisea calm, simplu, fără dificultăţi în 
expunere, numai că uneori își crea pauze căutînd în amin- 
tire, concentrîndu-se, în efortul de a relata întocmai și a 
evita orice inexactitate. 

A povestit astfel, fragmentar sau în întregime, de la 
expunerea termenilor şi împrejurărilor unei întîmplări 
pînă la deznodământul ei, cîteva dintre „istoriile adivarate“ 
pe care și le mai amintea bine. Între acestea, surprinză- 
toare prin conţinut şi prin ritmul desfăşurării, istorisirea 
întîmplării cu „Florea cel care avea o fabrică de ceasor- 
nice, care mai avea şi herghelii pentru că era... . regele“. In 
relatarea sa, ținuse să observe că „mai nu-i di crezare 
cîte-or fost cu istoria ceia și cum... Da” toate-or fost 
numa’ așa cum; le zîc. Adivarate“. .. 

Avea un neobișnuit simț al dialogului oral, un real 
talent al replicii și o disponibilitate uimitoare de a impro- 
viza, un ritm scandat și intonaţii nuanțate, parcă văzîn- 
du-și „personajele“, schițind autentice secvențe dramatice 
în mișcarea lor şi deplasîndu-le firesc, din zona realului 
către cea a ficţiunii și înapoi, fără a-și da seama că în 
chipul acesta el aproape crea. Spunea cursiv, limpede, 
puțin eliptic, cu suspensii foarte sugestive, fără nici o stri- 
dență de limbaj; un stil curat, cu foarte rare neologisme, 
totdeauna adecvat plasate în contextul relatării și pronun- 
țate doar cu mici incorectitudini, adesea pline de umor. 

Observînd că vrem numai să ascultăm, că eram interesați 
de tot ce spunea, nu eram înclinați să arătăm într-un 
punct sau altul al expunerii sale că am şti și noi, dar 
altfel de cum ştia el, ori mai mult și mai bine decit el, 
a devenit deschis, încrezător, a mers mai departe: 

— Mai le ştiu şi io cum le știu. Pe unile le-am mai 
uitat... Pe altile nu vi le-am spus toate-acw... Sînt unile 
'nscrise, 'ntr-un caiet. Caiet, Înscrisw', mi l-o lasat altu’. 
Era 'nainte d'a să muta... 

Am întrebat cine era acela şi unde se află acum. A 
zîmbit : 

— Nu-l găsiţi acw... li mutat, nu di mult... 

Am insistat totuşi. Unde ? În care sat? Faţă de ceea 
ce știa el, erau inutile toate insistențele. A clătinat din 
cap negativ și cu același zîmbet : 

— Aș!... Nu-l găsîţi acw ! li mutat la Domnu... şi nu 
arătase în pământ, îşi ridicase pleoapele grele — se părea 
că avea şi o veche suferinţă la ochi — și arătătorul drept 
spre cer, cu un gest liniștit, plin de o mare siguranţă. Nu 
a mai dat nici o altă lămurire despre cel „mutat“, cine 
fusese, cum îl chema, dacă îl cunoscuse pe Florea... 

Așa stînd lucrurile, ne-a rămas şi nouă o bănuială — pe 
care nu i-o puteam mărturisi lui, atunci, nu ar fi fost 
deloc potrivit — dacă l-ar fi contrariat prezumția noastră ? 

Poate că cel despre care spunea că „s-a mutat“ nu 
era altul decît el însuși; care încă „nu se mutase“... 
Poate că prin formula aceasta ireductibilă, expedia totul 
într-o zonă interzisă, de fapt eliminînd astfel în mod decis 
orice tentativă de acces indiscret acolo unde el nu îngă- 
duia. A rămas această umbră de enigmă, cu o semnificaţie 
înalt morală în ceea ce-l privea ; după cum, şi caietul în 
coperţi albastre, din carton subțire, uzate, păstra în el o 
astfel de umbră. 

„Înscrisu'“ nu părea să fi fost scris cu prea mulţi ani 
înainte. Sau reprezenta o transcriere? Nu a dat nici o 
indicație. Remarcabile și aici, dialogurile libere, spontane, 
în replică firească — dar un scris aproape grăbit, sau cu 
trăsătura nesigură, dovedind că aparținea unui om care 
nu era prea obișnuit cu această îndeletnicire. Pe alocurea, 
doar expresiile relatării păreau supravegheate, adesea su- 
gestiv eliptice, însă păstrînd mereu sensuri limpezi ; poate 
pentru că celui ce scrisese îi erau cu totul familiare și 
atît de clare în amintire cele ce povestea, considerînd 
astfel subînțelese pentru oricine chiar expresiile sale in- 
complete. Și pretutindeni în text, aceleași agreabile ticuri 
verbale, cu o savoare aparte, ca și în relatarea orală : „așa“, 
„atuncea“, „zice“. . . 

În totul, este o tentativă de a construi o amplă poves- 
tire, în numeroase episoade — unele încărcate de tensiune 
dramatică. În redactarea pe care am dat-o textului, am 
menţinut această semnificativă intenţie a autorului în- 
semnărilor. 

Pentru ce evitase A. Atanasie cu tot dinadinsul să dea 
numele acestuia? Poate pentru motivul presupus mai 
înainte. Dar, în locul său, altcineva ar fi inventat un nu- 
me, fără sentimentul că astfel ar fi fost mai puţin onest. 

El a dat însă o sugestie, demnă de consemnat întocmai: 

— Nu-i chiar cine ştie ce poveste !... Numa” că toate-or 
fost aşa, adivarate... Întocma'! Și le-o 'nscris unu di 
cei care ştia multe dispre haiducw', dâspre el Floria. Că 
omu’ să mai ia cu altile şi pe-aistea le mai uită... li 
bine-așa. .. 

Fiindcă spunea că „îi bine-așa“ — sugerind în chip 
decis că trebuia să considerăm aici punctul final al im- 
plicației sale în subiectul care ne interesa —, continuarea 
investigației nu ar mai fi avut sorți de reuşită. 

Fiindcă foarte curînd apoi s-a „mutat“ și dinsul cu 
adevărat, i-am păstrat numele la locul cuvenit. Relatările 
sale orale suplimentare față de „Inscris“, le-am introdus 
fără vreo indicație anume, pentru a păstra ritmul şi con- 
tinuitatea istorisirii — în cursul căreia A. Atanasie înter- 
venea în răstimpuri cu precizarea : „... io spui așa, numa” 
ce știu, şi ce-o fost“... 

Acea valoare aparte atribuită de el termenului „bandit“, 
sensul apreciativ, intens pozitiv — în relatarea orală îl 
sublinia printr-o întonaţie specifică, cu inflexiuni afective 
— se evidenția și în „Inscris“, unde era notat totdeauna 
cu majusculă, considerat nume propriu, cum sînt poreclele 
stabilizate — mai ales în mediul rural ; astfel, „Banditu'& 
cu majusculă, „haiducu'“ cu minusculă. 


Sînt semnificative, pentru scopul urmărit prin aceste 
explorări în spațiul amintirilor posibile despre Ion Flo- 
rea, toate celelalte relatări — unele foarte concise, repre- 
zentînd cu exactitate ceea ce putea oferi memoria celui 
chestionat. 

Un număr dintre mărturiile înregistrate au funcționat 
ca fişe de informaţie generală, dar autenticitatea lor se 
dovedea deficitară, erau inexpresive. Ele fie că erau alte- 
rate prin evidente influenţe livrești — dacă unele de acest 
fel serveau totuși cauzei urmărite s-au inclus, și sînt 
explicate la locul potrivit — fie că prezentau un caracter 
facil, erau prejudiciate de factori subiectivi, reprezentind 
produse gratuite ale imaginaţiei interlocutorului, ori ten- 
dinţa acestuia de a-și afirma contribuţia prin etalarea de- 
taliilor senzaţionale, vizibil confecționate, artificiale ; nu 

puteau rezista în confruntarea cu simplitatea, limpezimea 
şi caracterul verosimil al celorlalte. 

Procedînd prin selecţie riguroasă, din numeroasele fișe 
realizate s-au reținut cele treizeci și șase care urmează 
„Inscrisului“, fiind corespunzătoare cerințelor criteriului 
nostru principal care a prezidat în evaluarea lor, cel do- 
cumentar — unele ilustrînd însă şi reale virtuţi narative 
și expresive. Cele care par a coincide prin conţinut sînt 
introduse deliberat, ele conving, au o valoare de semnifi- 
cație prin chiar aparenta lor identitate ; reprezintă opinii 
exprimate în mod separat, fiecare în necunoștinţă de cea- 
laltă, subliniind cu pregnanță întîmplări, împrejurări, at- 
mosferă, contribuind la reliefarea uneia ori alteia dintre 
trăsăturile portretului moral al haiducului „lon Floria 
Banditu“. 


c) ... Ecourile pașilor lui nu se stinseseră pe potecile 
din codrii Neamțului. . . 

Cele mai cunoscute „isprăvi“ pe care le săvirşise — sau 
îi erau puse în seamă —, evenimentele în urma cărora i 
s-a încheiat pribegia prin viață şi cele cîteva ulterioare, 
pînă la liniștirea atmosferei în ceea ce îl privea, s-au 
înmănuncheat în paginile unei broșuri tipărite în 1900. 

Se intitula, Doina lui Florea şi a haiducilor lui 2. 

Este o biografie rimată, descriind „caracterul, peripe- 
țiile și spiritul destins“ al haiducului. Editorul nu își pro- 


punea intenții artistice, ci — arăta în prefață — numai 
să înfăţișeze „fapte reale şi adevărate“. 
„Poema“ circumscrie locul acțiunii — în Neamţ „unde 


codrii se țin lanţ“... și pe ogoarele învecinate. Timpul 


2. Broșura s-a tipărit la Huși, în tipografia lui N. Luca. Era 
de format mic, 10x 15 şi conţinea 30 de pagini. Pe copertă era 
reprodus portretul lui Florea — identic celui apărut în ziarul 
Evenimentul din 12 iulie 1898. După o fotocopie s-a reali- 
zat şi pirogravura reprodusă în această carte. Era una dintre 
acele citeva zeci de cărticele, multe dintre ele despre „vieţi“ 
de haiduci şi „bandiți“, tipărite de edituri particulare de popu- 
larizare şi colportaj la sfîrşitul secolului trecut şi în primele 
decenii ale secolului nostru. Aveau o intensă circulaţie în stra- 
turile largi ale populaţiei — mai ales sătești — printre puţinii 
ştiutori de carte; lor le revenea rolul de a vehicula conţinutul 
acestor broşuri, popularizind „istoriile“. 

cînd este montată toată piesa pare delimitat la acea jumă- 
tate de vară care a precedat uciderea lui Florea, cu unele 
trimiteri şi la evenimente anterioare. 

Citeva travesti-uri adecvate întîmplărilor, un intermezzo 
în decorul codrului, între cîntătoarele care îl primesc „ca 
pun Rege“ — dar cîntecul lor este premonitoriu pentru 
sfîrşitul tragic al acestuia ; corespondențe de „somaţie“ și 
o confruntare — finalizată — cu unul dintre cei avertizaţi ; 
participarea lui incognito la nunta fetei pe care o iubise 
— pe care acum o înzestrează în uimirea generală, de- 
clinîndu-şi abia în final identitatea apoi dispărind pe un 
cal ca în basme, și altele... pînă la deznodămînt, con- 
secințele acestuia și un elogiu la sfîrșit. 

Titlul „poemei“ era de circumstanță, ea nu se poate 
asimila la un tip de doină sau baladă. Textul, abundent 
în fapte şi situaţii de conflict, putea fi însă exploatat în 
acele improvizații de spectacol schițate dramatic, cu cir- 
culație specifică de teatru popular haiducesc?. 

Diferite pasaje expun un fel de jurnal versificat, în rit- 
murile unei orații de sărbători — plugușor — de spus 
dintr-o răsuflare. O unică pauză mai evidentă, la limita 
dintre cele două „doine“, cea a lui Florea și cea a haidu- 
cilor lui — aceasta din urmă păstrînd ritmul și conti- 
nuînd firul evenimentelor al căror erou a fost țăranul 
răzvrătit. 

„Poema“ înfăţişează realități ușor dilatate — nu con- 
trare propunerii inițiale de „autenticitate“ ci în intenția 
de a accentua importanța faptelor, cum și din elementare 
cerințe artistice — putînd încălca uneori adevărul, dar 
fără a depăşi nivelul verosimilului. 


* 


3. Tirziu, în 1936, într-un text de Jian „adus“ în comuna 
Hangu—Neamţ „de la Tîrgu Ocna“, apare în piesă şi un per- 
sonaj Florea. Este enumerat al cincilea în distribuţie — se pare 
că în ordinea importanţei pentru ideea spectacolului. Îi urmează 
haiducii, aceştia fiind numai numerotaţi, dar nu nominalizați. 
Florea pronunță cîteva replici stereotipe, remarcabil fiind însă 
un cuplet de patru versuri cu care intră în scenă: „Ş-am zis 
verde fir mărar, / Mă urcai în pătular / Și zării sub un um- 
brar / Un voinic cît un stejar.“ — Text înregistrat de cercetă- 
torul H. B. Oprişan, în vol. Jienii, Teatru popular haiducesc, Bucu- 
reşti, Ed. Minerva, 1974, 

În Partea a doua a cărții, se reconstituie „itinera- 
rul“ existenței lui Ion Florea — fapte, împrejurări, at- 
mosferă, ecouri imediate ori mai târzii. 

Sînt invocate cele mai interesante dintre elementele de 
informaţie ce s-au putut obține — în spaţiile disponibile 
propunînd ipoteze, în directă relaţie cu cele dintii. 

Raportate la timpul de atunci, sînt privite acum. 


PARTEA ÎNTII 


ȘTIRI ȘI „CONTRAȘTIRI“ DIN PRESA VREMII 


„Acest Florea este acela care 
după ce a făcut mai multe crime 
a spăriet în Poiana Țigancei de la 
Văratec pe D. profesor universitar 
Mănescu“. (subl. n.) 


(Opinia, ziar conservator cotidian, 
Iaşi, 12 sept. 1897) 


Despre o evadare de la Doftana” 
— şi citeva dintre urmările ei... 


Fapte întîmplate în septembrie 1897. 
Era cu zece luni înainte de uciderea lui Ion Flo- 
rea în pădurea Cărbuna, pe dealul Pleșu. 


+) În volumul-album Muzeul Doftana, Buc., Ed. Meridiane, 
1968 — autor Ion Ardeleanu —, se consemnează succint istori- 
cul „așezămintelor“ Ocna de la Telega, Închisoarea Telega şi 
Penitenciarul Doftana : 

— Ocna de la Telega, „menţionată pentru prima dată la 16 
aprilie 1562, în cartea lui Petru cel Tinăr, Domnul Țării Româ- 
neşti (1559—1568). Aici au fost închişi adesea răzvrătiţii împo- 
triva stăpînirii, condamnaţi la muncă silnică. Documentele vor- 
besc despre cunoscutul haiduc Iancu Jianu care şi-a ispăşit pe- 
deapsa în ocna de la Telega“ (p. 11). 

— Despre Închisoarea Telega se citează pe aceeaşi pagină (11), 
din cartea lui Gr. Dianu, aflată în muzeu: „A fost zidită în 
1843 (...) în zilele Principelui Gh. Bibescu, prin stăruința marelui 
logofăt Blaremberg (...). Închisoarea fiind veche, ruinată, neîncă- 
pătoare și cu totul improprie destinaţiunii sale, în 1894 s-a în- 
ceput clădirea închisorii de la Doftana, pe locul numit Paras- 
chiva“. . 

— Doftana — „Bastilia românească“ — a fost clădită „între 
anii 1894 şi 1897, pe o suprafață de circa 8000 m?, cu un număr 
inițial de 189 de celule; mai tîrziu (...) numărul lor a crescut 
la 397 (...). Celulele din piatră de rîu, cu tavanul de tablă on- 
dulată şi pe jos cu asfalt, erau destinate să distrugă, atit mo- 
ral cît şi fizic, pe cei închişi. Așa-zisul sistem de încălzire nu 
a funcţionat niciodată“ (p. 3—4). 

„Evadarea de la Doftana. Noul penitenciar de la Dof- 
tana, luminat cu electricitate, se inaugurează bine. Direc- 
torul penitenciarelor a înștiințat astăzi pe prefectura ju- 
deţului Iaşi, că ieri la ora 1 p. m. au evadat din acel 
penitenciar 12 din cei mai vajnici deţinuţi şi anume : 

1. I. Florea, din jud. Suceava, condamnat pe viaţă. 
Acest Florea este acela care după ce a fă- 
cut mai multe crime a spăriet în Poiana Ți- 
gancei de la Văratec pe D. profesor universi- 
tar Mănescu. 

2. Ion Conciu, din jud. Vlaşca, condamnat la 20 ani 
muncă silnică. 

3. Pană Dima, tot din Vlaşca, condamnat pe viaţă. 

. D. Mocanu, din Galaţi, condamnat pe 20 de ani. 
+ Marin Popescu, din jud. Ilfov, condamnat pe viaţă. 
„ Alexe Creţu, din Ploieşti, condamnat pe viață. 
. Tudor Ivan 'Țambalagiu, din Ialomiţa, condamnat pe 
viaţă. 
. Ioniță Țuicu, din Vlaşca, condamnat pe 15 ani. 
. Constantin Rache, din Vlaşca, condamnat pe 15 ani. 
10. Ion Căpăţină Burlacu, din Ilfov, condamnat pe viaţă. 
11. Costache Bobeanu, din Vlașca, condamnat pe 15 ani. 
12. Constantin Temelie, din Putna, condamnat pe 10 
ani.“ 


NDNA 


© 00 


(Opinia, an. I, nr. 110, 12 sept. 1897, p. 3) 
e 


„l4 condamnați evadați. Eri pe la ora 1 p.m. au evadat 
din salinele penitenciarului din Telega, 14 condamnați 
rănind sentinela postată la gura puțului nr. 7 de unde 
se scoate apă. Numai doi din evadați au fost prinşi ră- 
niți, iar ceilalți 12, parte condamnați pe viață, parte la 
cîte 20 de ani muncă silnică, au scăpat.‘ 


(Românul, an. XLI, nr. 787, 13 sept. 1897, p. 2) 


s. 


„14 condamnați evadați din Telega. Luptă între senti- 
nele și ocnaşi ; morți şi răniți. Alaltăieri pe la orele 1 
p.m. au evadat din salinele penitenciarului din Telega 

14 condamnaţi rănind sentinela postată la gura puţului 
nr. 7 de unde se scoate apă. 

Doi din evadați au fost prinşi răniţi iar ceilalţi 12, 
parte condamnaţi pe viață, parte la cîte 20 ani muncă 
silnică, au scăpat. Mai tirziu au fost prinşi alți şase din- 
tre cei fugiţi. Toţi sunt grav răniţi. 

Iată numele celor 14 evadați : 

1. Ion Dinu Ilie Florea *), condamnat pe viaţă, etate 40 
ani; ... (lista se continuă adăugînd două nume la cele 
douăsprezece menţionate în ziarul OPINIA — n.n.). 

Administraţia penitenciarului n-are nici o vină în 
aceste evadări, de oarece deţinuţii, cînd trec în saline, 
sînt predați gardei cu număr, şi numai sentinelele sint 
responsabile. 

D. Dianu director general al închisorilor, a plecat ieri 
la Telega, pentru a face o anchetă.“ 


(Universul, an. XV, nr. 213, 13 sept. 1897, p. 2) 


e 


„Evadările din penitenciare. D. Grigore Dianu, direc- 
tor general al Penitenciarelor, a hotărît, pasă-mi-te, să 
primenească vechile cadre ale bătriînului partid. De aceea, 
văzînd că dintre oamenii liberi nu mai vrea nimeni să se 
înroleze în legiunea pe care o muștruluieşte d. Sturza, 
s-a gindit să deschidă uşile temniţelor pentru volintiri. 

Nu afirmăm lucrul, fiindcă nu avem încă la mînă do- 
vada oficială, dar judecînd după succesiunea sistemati- 
că a faptelor, ajungem, fără voie, la concluzia că Dl. Dia- 
nu este inept cum e ministrul preşedinte, sau că dă dru- 
mul deţinuţilor într-adins ? 

Şi inept nu e directorul general al Penitenciarelor. Zia- 
rist din pleiada discreţilor ale căror articole nu apar 
niciodată — d. Dianu a fost ales dintr-o mie, pentru dem- 
nitatea de Cerber. la uşa pușcăriilor române, deci, evident 
că d. Dianu deschide temniţele cu bună ştiinţă. Dar 
atunci sîntem în drept să ne întrebăm : de ce ? 

Ca să cîştige parale de la deţinuţi ? Ferească Dumne- 
zeu. Directorul penitenciarelor e om cinstit. Atunci? 


*) Numele exact este Ion Dumitru Ilie Florea. 

Atunci nu rămîne probabilă decit ipoteza de mai sus: 
d. Dianu, cedind se vede, insistențelor d-lui Sturza a 
deschis canaturile penitenciarelor spre a realiza, în mod 
cu totul complet, ideea de concentrare pe care o urmă- 
resc colectiviştii cu atita zel de cîtăva vreme. 

Căci să nu credeţi că evadarea de la Doftana este un 
fapt izolat și întîmplător. Nu. De cînd dirijează pușcăriile 
d. Dianu au evadat deţinuţi de la Văcăreşti, din Ocnele 
Mari, de la Pîngăraţi, Craiova, Mislea — și într-un cu- 
vînt, din toate casele de corecţiune puse sub îngrijirea 
directorului general al penitenciarelor. 

E, cum vedeţi, un sistem. 

D. Dianu va binemerita de la partidul liberal pentru 
solicitudinea părintească ce arată pensionarilor săi, dar 
societatea care face jertfe însemnate pentru a zădărnici 
tendinţa de concentrare a puşcăriașilor, nu va avea, cre- 
dem, de ce fi recunoscătoare pentru sistemul colectivist 
de a se da drumul pe fereastră celor pe care procurorii 
îi bagă la temniţă pe uşă.“ 


(Opinia, an. 1, nr. 112, 14 sept. 1897, p. 1) 
è 


„Evadarea celor 14 ocnaşi de la Telega. Amănunte. 
Ancheta asupra evadării celor 14 ocnaşi din salinele de 
la Telega s-a terminat. 

În vremea acestor evadări, d. director general al închi- 
sorilor, pentru a împiedica pe viitor asemenea grave ne- 
ajunsuri a dispus ca toate porțile ocnei să fie inspectate 
cu deamănuntul în fiecare duminică și zi de sărbătoare 
de către un delegat al închisorii, un delegat al serviciu- 
lui salinei şi un al treilea delegat al detașamentului gar- 
dei, asigurîndu-se de soliditatea și starea ocnei şi dresînd 
proces verbal de toate observațiunile făcute în timpul in- 
specțiunei. Acest proces verbal se va face în triplu exem- 
plar şi se va transmite directorului închisorii, ingineru- 
lui conducător al lucrărilor salinei și şefului gardei. 

Pe de altă parte, s-au luat măsuri ca la gura tuturor 
puţurilor pentru scoaterea sărei, să se pună grătare de 
fier, închise cu lacăt, şi să nu se deschidă decit în pre- 
zenţa oamenilor de serviciu. 

Cu chipul acesta este sigur că evadările din saline vor 
fi pe viitor împiedicate.“ 
(Universul, an. XV, nr. 215, 16 sept. 1897, p. 2) 


„Cei 14 evadați din Telega. Cum au evadat cei 14 con- 
damnaţi : Au trecut prin galeria Ferdinand care, la ex- 
tremitatea ei, este separată printr-un strat de sare de 
80 m. de puțul mecanic nr. 7 unde se afla galeria de dre- 
nagiu pentru extracţiunea apei ; restul galeriei fiind um- 
plut cu pămînt. 

În această galerie, ocnaşii au spart stratul de sare şi au 
făcut un canal de 8 metri prin stratul de pămînt. Prin 
acest canal s-au coborît în puț, a cărui adîncime este de 
25 metri. Aici, cu ajutorul tubului şi a scărei de serviciu, 
în spirală, care se află de-a lungul puţului de extracţiu- 
ne, ocnaşii s-au urcat unul după altul. 

Cel dintii ajuns deasupra, purta o pălărie furată de la 
mecanicul puţului, ceea ce n-a surprins pe sentinela pos- 
tată acolo, așa că ocnașul a avut timpul să-i dea în cap 
o puternică lovitură de ciocan. Sentinela căzînd ameţită, 
ocnașul i-a luat puşca, apoi în mare grabă toţi ceilalți 13 
condamnaţi care erau în puț au ieșit afară. 

Însă la ţipetele sentinelei rănite, s-a dat alarma şi 
garda ocnei a intervenit în momentul cînd evadaţii se 
risipeau pe străzile oraşului Telega. Fugarii refuzind a 
sta locului, s-a tras asupra lor mai multe focuri; unul a 
căzut mort pe loc, un al doilea a căzut rănit, iar alți 8 
răniţi şi ei, au fost urmăriţi şi prinși mai tirziu. Au ră- 
mas patru ocnași de urma cărora nu s-a dat încă.“ 


(Românul, an. XLI, nr. 790, 17 sept. 1897, p. 1) 


Ultima „lovitură“ 


„Momentul însă e vrednic de înre- 
gistrat ; apariția lui Florea,a nu- 
melui cel puțin, dacă nu a individu- 
lui și impresia produsă în marea 
populație. Acea de la țară, în genere, 
se zice că e puţin dispusă a da mină 
de ajutor la prinderea banditului +), 

Se zice că a dat în ultima vreme 
dovadă de multă generozitate şi şi-a 
cîștigat numeroase simpatii. Mărturi- 
sirile acestea le ținem de la un domn 
subprefect care a «sondat» pe săteni. 
Concursul acestora e cel mai prețios 
sprijin pentru banditism și așa se ex- 
plică minunile că poate «lucra» sau 
vicleni banditul în trei județe fără 
să fie zărit de un singur jandarm.“ 


(OPINIA, 4 iulie 1898) 


„Un nou furt a lui Florea. În judeţul Suceava. Florea 
şi tovarășii săi. Intervenţia administraţie? prin Neamţ. 
Protestări. Dispariţia bandei. Comandantul companiei de 
jandarmi, Călin, însoţit de Dl. Ciudin, poliţaiul orașului 
Neamţ (Tg. Neamţ — n.n.), de Dl. Tasachi Crăcăoanu, 
Dimitrie Voicu şi Dl. Albu, a trecut în judeţul Suceava. 

Vreo 200 de soldaţi, dintre care unii permanenţi şi 
alții milițieni, au înconjurat pădurea din Groşi (jud. Su- 
ceava), însă era deja tirziu căci banditul părăsise locurile 
acestea. 


*) La ora cînd se difuzau aceste comentarii Florea nu mai 
era în viaţă. Fusese ucis în după amiaza zilei precedente. (n.n.) 

Atunci potera a intrat în casa lui Ilie Vamanu, princi- 
pala gazdă a lui Florea şi în lipsa lui Vamanu a cerut 
deslușşiri de la fata acestuia. 

Aceasta a mărturisit numai că Florea a fost în adevăr 
găzduit de ei, dar că nu se va mai întoarce pe acolo, căci 
Florea are obiceiul să nu steie mai mult de o zi în vreun 
sat, spre a nu fi prins. 

De oarece banditul se îndepărtase de frontiera Neam- 
ţului, Dl. Albu a fost nevoit a se întoarce lăsînd pe sea- 
ma administraţiei judeţului Suceava prinderea lui Flo- 
rea.“ 


(Evenimentul, an. VI, nr. 1567, 3 iulie 1898, p. 2) 


e 


„Din hoţiile banditului Florea. Se ştie că banditul F o- 
rea operează actualmente în judeţul Suceava... 

lată o nouă hoţie pe care banditul a săvirşit-o în co- 
muna Bogdănești din judeţul Suceava. 

Zilele trecute, Florea însoţit de un tovarăș al său, s-a 
dus în acea comună la o cîrciumă şi a ameninţat pe cîr- 
ciumar să-i dea bani. 

Cîrciumarul, la numele de Florea, scoase din tejghea 
suma de 500 lei pe care îi avea și-i dădu banditului... 

În toată vremea aceasta, ţăranii care se aflau de faţă, 
n-au scos nici un cuvînt, ceea ce au făcut pe autorităţi 
să creadă că erau înţeleși cu banditul... 

Cînd să plece, Florea văzu un ceasornic pe perete şi 
ceru cîrciumăresei ca să i-l dea. 

La plinsetele acesteia îi spuse să tacă, căci el nu-i un 
făcător de rele, şi dacă ia banii, vina e a autorităţilor și 
a justiţiei, care îl silesc să trăiască în codru. 

De această nouă hoţie a lui Flore a, a fost imediat înşti- 
inţat prefectul judeţului Suceava, care a început urmă- 
ririle pentru prinderea lui. 

Toate cercetările însă, au rămas zadarnice, şi Florea 
se plimbă nepăsător prin toate părţile, în ciuda autori- 
tăţilor.“ 

(Adevărul, an. XI, nr. 3220, 4 iulie 1898, p. 4) 

„Florea. În același timp trei judeţe moldovenești își 
disputară existența în sînul lor a faimosului; bandit : ju- 
dețul Neamţ, judeţul Roman şi — în fine — judeţul Iași. 

Închipuiţi-vă numai un faimos bandit, un hoţ de legen- 
dă, o figură clasică de bandit în judeţul Iași și încă în... 
Tirgul Frumos !... 

Teroarea n-a contenit încă şi mulţi primari, notari, pă- 
durari și jandarmi rurali, nu au liniştea obicinuită ci sînt 
puşi «să găsească» pe Florea. 

Ieri, în plasa Siretului din județul Roman, la Miclău- 
şeşti, s-a «prins» banditul Florea. Corespund semnal- 
mentele toate, pînă şi o oarecare cicatrice a unui obraz, 
dacă pînă în momentul de față nu se va fi constatat cum- 
va că de la cel prins pînă la Florea mai e mult. 

Mai probabil însă ar fi că județul Neamţ să adăpos- 
tească pe ilustrul oaspete al codrilor şi munţilor — onoa- 
re displăcută, pe vremea aceasta de excursiuni la băi și 
mănăstiri. 

Momentul însă e vrednic de înregistrat: apariția lui 
Florea,a numelui cel puţin, dacă nu a individului şi im- 
presia produsă în marea populaţie. Acea de la ţară, în 
genere, se zice că e puţin dispusă a da mină de ajutor 
la prinderea banditului. 

De el se leagă în adevăr legenda recentă încă a haidu- 
ciei generoase, povestea mult cunoscută a haiducului re- 
voluţionar care nu se atinge de viaţa săracă, şi care în 
de obşte nu omoară ci pradă pe cei bogați. 

De tradiția aceasta — în parte întemeiată — n-au în- 
tirziat a se folosi mulţi bandiți «ordinari» înrolindu-se 
în rîndul haiducilor adevăraţi. 

Fi-va din aceştia hoţul de actualitate, sau e Florea 
un haiduc autentic — în activitatea lui de acum ? Căci de 
cea veche nu vorbim. 

Se zice că a dat în ultima vreme dovadă de multă ge- 
nerozitate şi şi-a cîştigat numeroase simpatii. Mărturisi- 
rile acestea le ţinem de la un domn subprefect care a 
«sondat» pe săteni. Concursul acestora e cel mai preţios 
sprijin pentru banditism şi aşa se explică minunile că 
poate «lucra» sau vicleni banditul în trei judeţe fără să 
fie zărit de un singur jandarm.“ 


(Opinia, an. II, nr. 51, 4 iulie 1898, p. 1 — rubrica Actualităţi) 

„Contralovitura“ finală: 
împușcarea lui Florea 


„În sfîrşit acest faimos bandit a 
fost ucis. Pentru prinderea lui se de- 
tașaseră 19 posturi de cîte 2 jan- 
darmi și 10 soldați, comandate de 
energicul locotenent Călin.“ 


(EVENIMENTUL, 5 iulie 1838) 


+ 


„Fiindcă pentru prinderea lui 
Florea se pusese un premiu, jan- 
darmii din Suceava și cei din Neum 
îşi dispută acum premiul.“ 


(OPINIA, 7 iulie 1898) 
* 


„Asupra lui nu s-au găsit decît 5 
lei și vestea despre uciderea sa a 
produs în orașul Piatra o impresie 
dintre cele mai bune.“ 


(ADEVARUL, 7 iule 1898) 


+ 


„Purta ițari noi şi o flanelă roșie, 
dedesubtul căreia avea cămaşă 
nouă.“ 


(EVENIMENTUL, 7 iulie 1898) 


„Era îmbrăcat foarte curat...“ 
(OPINIA, 31 iulie 1898) 

„Banditul Florea împuşcat ”). Banditul Florea care a 
dat atita de lucru autorităţilor, a fost surprins şi îimpuş- 
cat astăzi lingă riul Nemţișoara **) din judeţul Neamţu.“ 
(Adevărul, an. XI, nr. 3221, 5 iulie 1898, p. 3 — ediția de 

dimineaţă) 


* 


„Împușcarea banditului Florea. Amănunte. Am publi- 
cat în ediția de dimineaţă o telegramă anunţind că ban- 
ditul Florea, care a îngrozit atîta timp populaţiunea din 
judeţele Neamţu şi Suceava, a fost împuşcat lîngă riul 
Nemţișorul din apropiere de Mănăstirea Neamţu. 

După cele ce ni se scriu, banditul Florea era însoţit 
de alţi trei tilhari şi a susținut o luptă disperată, schim- 
bîndu-se treizeci de focuri de pușcă şi de revolver. El a 
fost împuşcat de către doi jandarmi în faţă şi inimă.“ 

(Adevărul, același număr — ediția de seară) 


t 


„Uciderea lui Florea. Întîlnirea cu jandarmii. Premiul 
de 1000 lei. Potera pe malul Nemţişorului. Luptă dispe- 
rată. Uciderea de către un jandarm din Iaşi. Aducerea 
cadavrului la T. Neamţ. Decorarea jandarmului. În sfîr- 
şit, acest faimos bandit a fost ucis. Pentru prinderea lui 
se detașaseră 19 posturi de cîte 2 jandarmi şi 10 soldați, 
comandate de energicul locotenent Călin. 

Ieri, vineri, pe la orele 1 p.m., postul din comuna 
Vinători—Neamţ fu avizat că Florea se află sub munţii 
Pleșului, în pădurea de lingă piriul Nemţişorului ; ime- 
diat jandarmul Nicolai Herţa, originar din Iaşi şi cu ser- 
viciul în Piatra N., pleacă pe urma lui însoţit de trei sol- 
daţi. În muchea dealului Iftimiei, banditul fu zărit și îm- 
pușcat ; detaliile îmi lipsesc, dar se ştie că lupta a fost 
disperată. După împuşcarea banditului sosi și locotenen- 


*) Ziarul specifică: „Telegramă particulară a  Adevăru- 
lui din Piatra N. 4 iulie, ora 9 seara“. 

**) Corect, Nemţișor — inexactitate comisă, probabil, la tele- 
grafierea ştirii. 

tul Călin, împreună cu alți soldaţi. De asemenea şi auto- 
rităţile. 

Jandarmul Herţa va primi premiul de 1000 franci, pus 
pe capul lui Florea de către prefecţii Albu şi Safta. De 
asemenea el va fi decorat cu medalia Bene Merenti din 
argint. 

Vestea despre împuşcarea lui Florea s-a răspîndit ca 
fulgerul în oraş. Toţi Nemţenii se îndrumează către Vi- 
nători și pe valea Ozanei, voind să iasă în întîmpinarea 
cadavrului, care a fost ridicat şi va fi adus la T. Neamţ. 

Pe mine detalii complete prin poștă. 

Ştirea aceasta a uciderii lui Florea ne-a fost confir- 
mată și de corespondentul nostru din Bucureştii, Gallus. 
Virgator.“ 

(Evenimentul, an. VI, nr. 1569, 5 iulie 1898, p. 3) 


e 


»impuşcarea banditului Florea. Corespondentul nostru 
din Piatra Neamţ, revenind cu amănunte asupra împre- 
jurărilor în care a fost împuşcat banditul F l o r e a, ne scrie 
că acesta, imediat după tilhăria săvîrşită în satul Bogdă- 
neşti din județul Suceava, fiind urmărit de potera de 
acolo s-a refugiat în munții Neamțului, prin apropierea 
mänăstirii cu acelaşi nume. 

Aici, ieşindu-i înainte doi jandarmi care îl primiră atit 
pe el cît şi pe tovarăşii săi cu gloanţe, o luptă pe viață 
şi pe moarte se încinse, şi deşi numărul bandiţilor era de 
trei sau patru, totuşi jandarmii, avînd puşti cu repetiţie, 
izbutiră să iasă victorioși. 

Florea lovit de două gloanţe — unul în piept iar altul 
în regiunea inimei — căzu mort. 

Asupra lui nu s-au găsit decît 5 lei, şi vestea despre 
uciderea sa a produs în oraşul Piatra o impresie dintre 
cele mai bune. 

Imediat după aceasta, au plecat la faţa locului, pre- 
fectul de judeţ, procurorul şi judecătorul de instrucție, 
care, constatind faptul, au dispus ridicarea cadavrului şi 
transportarea lui la Tirgu-Neamţului spre a fi îngropat. 

Se zice însă că pentru a se asigura mai mult lumea că 
Florea a fost ucis, va fi adus şi înmormîntat la Piatra.“ 


(Adevărul, an. XI, nr. 3223, 7 iulie 1898, p. 3) 


* 


„Împușcarea lui Florea. Graba cu care autorităţile şi 
toate jurnalele din ţară au anunţat impușcarea banditului 
Florea, a făcut ca ştirile şi versiunile cele mai fantastice 
să se producă asupra acestei întîmplări, aşa că văzînd 
nenumăratele dări de seamă, cititorul, doritor să afle 
adevărul, cu greu îşi va putea forma o idee exactă des- 
pre împrejurările în care această dramă a avut loc. 

Restabilirea deci în mod absolut exact a faptelor se 
impune şi de aceea mă grăbesc a comunica pe scurt nu- 
meroșşilor cititori ai Opiniei toate amănuntele împuș- 
cărei lui Florea, amănunte culese din actele oficiale ale 
anchetei făcute de d. prefect şi procurorul judeţului 
Neamţ. 

Iată faptele : 

Vineri 3 iulie, pe la orele unu după amiază, cineva tre- 
cînd prin curtea Mănăstirii Neamţ aude focuri de pușcă 
în pădurile de lingă mănăstire în partea numită «Groși» 
şi îndată venind la arhondaricul mănăstirei unde cu vreo 
jumătate de oră sosise mai inainte potera din acel judeţ 
— potera compusă din 2 jandarmi și 7 soldaţi — înştiin- 
țează pe şeful poterei şi ceilalți poteraşi care tocmai se 
aşezaseră la masă. 

Jandarmii se scoală imediat de la masă şi pleacă în 
spre direcțiunea de unde se auzeau încă focurile ; inainte 
de a pieca, mica poteră se împarte în două: un jandarm 
cu 3 soldați apucă pe piriul Nemţişorului şi celălalt jan- 
darm cu 4 soldaţi tot în acea direcţiune însă pe o altă 
potecă. Cu grupa întiia, comandată de jandarmul Herţel 
(sic !), pleacă şi un cîine de vinat al lui Crăcăoanu, pri- 
marul comunei Vinătorii-Neamţului care se afla prin 
mănăstire. 

La vreo doi kilometri de Mănăstirea Neamţului, ciinele 
care mergea înainte se opreşte înaintea unui copac lingă 
care era un butuc mare căzut jos, şi începe a lătra. Herţel 
cu cei 3 soldaţi erau în urmă la o distanţă de vreo 70 m. ; 

mai înaintează cîţiva metri şi atunci banditul F l o r e a, care 
şedea tupilat după butuc, se ridică, sare butucul şi vă- 
zind numai pe cei 3 soldaţi îi întreabă dacă cu ei se află 
vreun jandarm. Aici trebuie să spun că jandarmul Herţel 
era îmbrăcat ţărănește ca şi toţi ceilalți jandarmi din 
poteră. Soldaţii n-au dat nici un răspuns, atunci Florea 
întinde pușca și adresîndu-se soldaţilor, le zice : «Eu sunt 
Florea! Ori eu, ori voi !» — şi în acel moment sloboade 
amindouă ţevile puștei, dar n-a atins pe nimeni. 

Apoi, cum Florea se plecase și căuta a scoate din gean- 
tă alte cartuşe, în acest moment Herţel, care se afla în 
dosul unui copac, comandă : «Foc» ! Trag de odată toţi pa- 
tru și Florea lovit de două gloanţe, unul în cap și altul 
în pîntece, cade jos mort. 

Potera se apropie de el şi văd că singura lui armă era 
o pușcă «Lefoucher» cu două ţevi şi cu patul rupt. Lingă 
dînsul geanta cu cartuşe. 

Puțin timp după împușcarea lui F lo r e a sosește și potera 
dinspre judeţul Suceava, compusă dintr-un jandarm și 7 
soldaţi, care-l urmăriseră pas cu pas și care dăduse mul- 
țimea de focuri auzite din mănăstire. 

Să trec acum la acţiunea poterei din județul Suceava. 

Această mică poteră, compusă cum am zis dintr-un jan- 
darm şi 7 soldaţi, umblind prin pădurile care formează 
hotarul cu judeţul Neamţ, a surprins pe Florea dormind, 
împreună cu alți trei tovarăși ai lui. Hoţii, surprinşi, au 
luat-o la fugă în toate părțile, răslețindu-se de pe loc şi 
lăsîndu-şi lucrurile ce aveau cu ei. Se începe apoi o vie 
împușşcătură din ambele părţi pînă ce bandiții se pierd 
din vedere ; ceilalți trei care par a fi fost mai mult nişte 
gazde de-ale lui Florea, n-au mai putut fi prinși, ci nu- 
mai Florea, care spre nenorocirea lui a apucat spre Mă- 
năstirea Neamţ. 

Sosind primarul, s-a stabilit îndată identitatea lui 
Florea şi sara a ajuns prefectul, procurorul şi medicul de 
plasă, care au făcut cuvenitele cercetări. 

Fiindcă pentru prinderea lui Florea se pusese un pre- 
miu, jandarmii din Suceava şi cei din Neamţ îşi dispută 
acum premiul. Cel din Suceava susţine că el a împușcat 
în pîntece pe Florea, lucru care s-a dovedit că nu poate 


29 


fi exact, căci cu asemenea rană mortală Florea n-ar fi 
putut merge atita loc ; nimerit ar fi însă, ca administraţia 
să facă parte la ambele potere, căci dacă nu erau cei din 
Suceava, Florea ar fi scăpat. 

Ieri, duminică, s-a făcut înmormîntarea lui F 1o r e a, s-a 
anunțat şi pe tatăl său. 

Au luat parte la înmormintare toată lumea de prin îm- 
prejurimi.“ 

(Opinia, an. II, nr. 53, 7 iulie 1898, p. 1) 


* 


„Impuşcarea banditului Florea. Vestitul bandit Florea, 
despre care s-a vorbit atita, nu mai este. Urmărit din 
toate părțile, autoritățile luînd cele mai straşnice măsuri 
pentru prinderea lui, dinsul nemaiputind face un pas din 
pădurile mănăstirilor. .. a fost împușcat, vineri 3 iulie ora 
2 p.m. în Mănăstirea Neamţului, de jandarmi. 

Luat între două focuri, de o parte de nişte jandarmi 
ai județului Suceava ce-l gonea, şi de alta de jandarmii 
judeţului Neamţu, pe cînd vroia să tragă şi el, a fost 
lovit de un glonte de jandarmul secției Tg. Neamţ numit 
N. Herţa, drept în cap, străbătind amîndouă urechile, 
după care a mai fost lovit apoi încă de alte trei gloanțe. 

Duminică 5 iulie, a avut loc înmormiîntarea, în Mănăs- 
tirea Neamţului. 

Desigur că premiul de 1000 lei ce s-a pus pe capul lui 
Florea, de ambele judeţe învecinate, se va decerna nu 
numai unuia, ci mai multor jandarmi ce au luat parte la 
urmărirea lui.“ 


(Evenimentul, an. VI, nr. 1570, 7 iulie 1898, p. 2) 
* 


„Moartea lui Florea. Urmărirea banditului. Pierderea 
urmei sale. Alarma. Poteraşii din Neamţ. Cazul lui Florea. 
Somarea. Salvele de puşcă. Moartea banditului. Aspectul 
cadavrului. 

Banditul care a înspăimîntat județele nordice ale Mol- 
dovei şi din pricina căruia multe familii au renunţat a 

vizita Mănăstirile în timpul acestei vacanţii, a fost în 
sfîrşit împuşcat în apropiere de M-rea Neamţului. 
Vestea prinderii lui Florea a sosit în Neamţ eri pe la 
orele 1 p.m. Pentru a mă convinge de adevărul acestei 
știri, am pornit imediat spre M-rea Neamţului. Ajuns aici 
am aflatcă Florea a fost deja ucis pe dealul Iftimiei de 
jandarmul Herţa Niculai din compania Neamţului. 


Împușcarea banditului. Iată amănuntele date de jandar- 
mii ce au format potera care a ucis pe Florea. 

Pe la orele 12 p.m., un om care venea de la M-rea 
Neamţu, a vestit pe primarul comunei Vinători, Tasachi 
Crăcăoanu, că a auzit nişte împușcături dinspre dealul 
- Cărbunei. Dl. Crăcăoanu a trimis imediat 2 jandarmi şi 
7 soldaţi în acea direcțiune. Sergentul de jandarmi Herţa 
cu fruntașii Țapuc Vasile, Mihăilă Gheorghe şi Rusu 
Mihai au pornit spre dreapta, iar sergentul Grecu Neculai 
cu patru soldaţi spre stînga. 

Herţa cu soldaţii săi voiau să apuce înainte pe o că- 
rare ce ducea în inima pădurii, cînd, deodată, un cine 
de vînătoare ce se luase după ei şi trecuse puţin înainte, 
ajungînd în dealul Iftimiei, a început să latre. Imediat 
după aceea, Florea, ce se adăpostise după un copac dă- 
rîimat, a sărit în picioare strigînd: «Eu sunt Florea! 
Este vreun jandarm printre voi ?» Atunci jandarmul Herţa 
l-a somat să predea armele. Drept răspuns Florea s-a 
pus în genunchi şi a împușcat spre poteră. 

Pe cînd se pleca să-şi scoată gloanţele spre a-şi încărca 
puşca din nou, jandarmul a comandat foc şi imediat patru 
focuri de puşcă au pornit spre bandit. Dintre acestea, un 
glonţ a intrat prin faţă şi a ieşit pe la ceafă, alt glonţ a 
pătruns prin abdomen ieşind prin partea laterală. Florea 
a rămas mort pe loc, scăldat într-un lac de sînge. Pe 
cînd potera se întorcea înapoi, a întilnit pe jandarmul 
Pricap cu soldaţii care urmărise pe Florea din dealul 
Cărbunei şi venise la Mănăstire să ceară ajutor. 


Aspectul cadavrului. După ce am cules aceste amănunte, 
am pornit spre dealul Iftimiei spre a mă convinge de visu 
de cele aflate. Am găsit pe Florea păzit de doi jandarmi, 
mort, în poziţia ce o avusese în momentul ce impușcase 

spre poteră, în genunchi, cu faţa în jos, avînd la git o 
rană foarte mare în partea unde ieşise glontele. 

Am recunoscut pe bandit semnalmentele date potera- 
șilor ; avea două degete de la mîna stingă zgircite, o parte 
a frunţii bulbucată, un dinte îi lipsea, purta barbă, după 
cum vă veţi putea convinge din fotografia ce am să v-o tri- 
mit imediat. 

Alăturea de cadavru se afla puşca sa «Lefoucher» fără 
pat, de care, pentru a se servi a irebuit să se puie în 
genunchi. 

Purta iţari noi, și o flanelă roșie, dedesubtul căreia 
avea cămeșă nouă. Mina dreaptă a rămas rigidă în pozi- 
ţia ce o avusese cînd descărcase pușca. 

Imediat după împușcarea lui Florea s-a telefonat auto- 
rităţilor, pentru a veni să facă anchetă. 

Imediat veţi primi rezultatul anchetei.  Virgator.“ 


(Evenimentul, același număr, aceeași pagină) 
+ 


„Moartea lui Florea. Ancheta medico-legală. La dealul 
Eftimiei. Afluenţa. Transportarea cadavrului. Pretenţia 
jandarmului Pricop. Răspunsul d-rului Penescu. Circu- 
lară la prefecţi. Procesul verbal. Înminarea cadavrului. 
După ce Florea a fost împuşcat, șeful companiei de jan- 
darmi din Neamţ, Dl. lt. Călin, a decis împreună cu pri- 
marul din Vinători, d. Cracaoanu, ca să se lase cadavrul 
nemișcat pînă ce va avea loc ancheta medico-legală. În 
acest scop, 2 soldaţi au fost puşi să păzească cadavrul în 
timpul nopţei dinspre 4 iulie... 

În dimineaţa acestei zile toată populaţia era în mişcare. 
Deoarece se mai găseau unii care să nege identitatea 
mortului, ancheta era așteptată cu nerăbdare. Pe la orele 
8 a.m. au pornit în acest scop spre dealul Eftimiei Dl. 
prefect Albu, însoţit de Dl. substitut al tribunalului 
Neamţ, Constantin Ionescu şi Dl. dr. Penescu. 

Numeroase persoane au ținut să întovărăşească pină 
la locul unde a fost lupta între poteră şi bandit. Am re- 
marcat în treacăt pe domnii; Ștefan 'Teohari, ajutor de 
primar al oraşului Neamţu (sic! — Tg. Neamţ), Nicu 
Stamate inginer, Tache Apostolu subprefect, Anibal Hol- 

ban primarul comunei Petricani, Tasachi Cracaoanu pri- 
marul comunei Vînători, Moscu V. Zaharia administrato- 
rul comunei Pipirig şi domnii studenţi de la medicină 
Jean Petroni și Neculai Ienăchescu. 

Printre oficiali, am observat pe Dl. lt. Dumitrescu din 
regim. 16 Suceava, care condusese potera la Rişca şi Dl. 
D. Malcoci. 

La o depărtare de 2 km. de M-rea Neamţ, se află situat 
dealul Eftimiei, pe a cărui coastă se dăduse lupta. Cada- 
vrul a fost găsit aici în poziţia în care rămăsese cînd a 
fost împuşcat. Deoarece zăcea într-un lac de singe a 
trebuit să fie transportat pînă la pîriul Nemţișorului lingă 
M-rea Neamţ unde a fost spălat. 

Din cauză că jandarmul Pricop, din compania Suceava, 
susţinea că el ar fi împuşcat pe Florea în abdomen, la 
o depărtare de 2 km. de dealul Eftimiei, Dl. substitut 
Ionescu a întrebat pe Dl. dr. Penescu dacă acest lucru a 
fost cu putinţă. Dl. Penescu a răspuns că rana din abdo- 
men n-a fost mortală, dar că Florea a fost pus prin ea 
în imposibilitate de a mai umbla nici o jumătate de km, 
necum 3 km. Deci rămîne deplin stabilit că ambele răni 
au fost cauzate simultan de potera lui Herţa. 

După terminarea anchetei, Dl. Albu a telegrafiat mi- 
nistrului de interne, cerînd să se trimită o circulară pre- 
fecţilor care să anunţe moartea banditului Florea. 

Cadavrul banditului a fost pus în sicriu şi transportat 
la biserica Mănăstirii spre a fi îngropat a doua zi. 

Din procesul verbal redigiat de Dl. substitut, reiesă că 
loviturile au fost primite de bandit pe teritoriul judeţu- 
lui Neamţ. Totuşi meritul poterei din Suceava de a fi ur- 
mărit pe Florea pînă la M-rea Neamţ fiind incontestabil, 
s-a decis ca premiile ambelor potere să fie egale. Anume, 
premiul jud. Suceava se va da lui Pricop şi soldaţilor săi, 
iar premiul jud. Neamţ se va da lui Herţa şi poterei sale. 

Dl. dr. Penescu conchide, în procesul verbal încheiat 
de d-sa, că Florea a fost împuşcat în fosa sigomatică 
dreaptă. Traiectul a fost de jos în sus şi puţin oblic, de 
la dreapta la stinga. Această leziune a penetrat în creier. 
Altă leziune a fost produsă în mijlocul abdomenului, ie- 
şind prin partea laterală, fracturînd a 7-a, a 8-a şi a 9-a 

coastă. Hemoragia cerebrală şi a carotidelor a produs 
moartea. Virgator. Tg. Neamţ 5 iulie.“ 


(Evenimentul, an. VI, nr. 1571, 8 iulie 1898, p. 3) 


* 


„Anchetarea morţii lui Florea. Un sfert de ceas după ce 
autorităţile au fost înştiinţa:e de moartea lui Florea, scrie 
ziarul Evenimentul din Iaşi, Dl. prefect Albu a anunţat 
telefonic administraţia Monastirei Neamţu că soseşte în- 
soțit de procuror. A fost aşteptat pînă la orele 11 p.m, 
în care timp sosise deja Dl. Călin, șeful companiei jan- 
darmilor rurali din Tg. Neamţu. 

Pe la orele 11 soseşte prefectul județului însoţit de Dl. 
substitut de procuror Ionescu. Îndată după sosire, d-sa 
a cerut să i se trimită jandarmii şi primarul din Vînători 
în sala de mîncare a arhondaricului spre a proceda la an- 
chetarea faptelor. 


Ascultarea jandarmului Pricop. Sergentul de jandarmi 
Pricop din compania Suceava istorisește că însoţit de 7 
soldaţi a surprins pe banditul Flore a dormind împreună 
cu trei tovarăși în pădurea Cărbuna, lingă piriul cu ace- 
lași nume. 

Trăgînd nişte salve de puşcă spre bandiți şi nelovindu-i, 
aceștia au fugit, lăsînd în acel loc toate lucrurile ce avu- 
seseră cu dinşii. 

Urma tovarășilor lui Florea a fost pierdută imediat, 
dar Florea a fost fugărit de Pricop pînă în apropierea 
Monastirei Neamţu. Soldaţii ceilalți au luat lucrurile rămase 
de la bandiți lîngă rîuleţul Cărbuna. 


Lucrurile găsite. S-au găsit acolo, o şea, 3 sumane, din 
care unul nou, 2 glugi, 2 băltage, 1 prosop în care se 
afla o mămăligă proaspătă şi niște usturoi, o traistă şi o 
sticlă cu rachiu. 

Aceste lucruri au fost luate de administraţie spre a 
servi la găsirea tovarășilor lui Florea ce se presupun a fi 
niște indivizi din Vînători şi Pipirig. 

Jandarmul Pricop mai susţine că a lovitelpe Florea 
în abdomen, la un kilometru depărtare de locul unde a 

fost omorît, fapt ce a fost desminţit de autopsia d-lui 
medic Penescu. 


Mărturisirea lui Herţa. Sergentul de jandarmi care a 
avut soarta să ucidă pe Florea, povestește lucrurile spu- 
nind că împreună cu primarul Cracaoanu, cercetind lu- 
crurile ce le avea banditul cind a căzut mort, a găsit 21 
cartușe de puşcă, 11 de revolver, 1 săpun, 2 bucăţi de 
zahăr, o cutie de tutun, o tabachere cu ţigări și 5 lei... 

După uciderea lui Flore a, povesteşte Herţa, a sosit po- 
tera lui Neculai Grecu, care auzise focurile. Un soldat 
de-al lui Grecu era să ucidă şi pe altul dintre ai lui 
Herţa, crezind că e un hoţ. Asemenea d-sa își arată mi- 
rarea că chimirul lui Florea nu s-a găsit nici alăturea 
de cadavru, nici la pîrîul Cărbuna. 


Declaraţia primarului din Vinători. Dl. Tasachi Cra- 
caoanu confirmă cele spuse de jandarmul Herţa, arătind 
că la auzirea împușcăturilor din Cărbuna, a sculat pe 
jandarmii şi soldaţii de la masă, trimiţindu-i în urmări- 
rea bandiţilor. D-sa în acel timp, a luat în primire obiec- 
tele aduse de jandarmul Pricop din Suceava. 

Sergentul major de jandarmi Munteanu, după ce rele- 
vează bravura lui Herţa care a somat pe hoţ să se predea, 
expunîndu-și astfel viaţa, confirmă şi el cele istorisite. 

D-sa a fost însărcinat de Dl. Albu cu cercetarea locui- 
torilor din Vînători şi Pipirig ce au lipsit de acasă în 
ziua de 3 iulie. 


Părerea parchetului şi mulţumirea. Dl. Prefect şi Dl. 
prim-procuror Ionescu au remarcat că potera din Suceava 
a procedat greşit împuşcînd asupra hoţilor la distanţă. 
Dacă potera s-ar fi despărţit în două, ar fi putut prinde 
pe hoţi între două focuri şi nici unul n-ar fi scăpat. 

În tot timpul cît a durat ancheta, un adevărat peleri- 
nagiu s-a făcut spre piriul Eftimiei. O lume imensă a 
venit de la Tg. Neamţu şi Piatra spre a se convinge de 
moartea banditului. .. “ 


(Adevărul, an. XI, nr. 3224, 8 iulie 1898, p. 3) 

„Premiul pentru capul lui Florea. Ieri a avut loc în gră- 
dina publică din Tg. Neamţului în faţa autorităţilor și a 
unui mare număr de curioși împărțirea premiului pus pe 
capul banditului Florea. 

Întimplarea a făcut ca să asist şi eu la această stranie 
solemnitate. 

Totul îţi făcea silă de nedescris. 

Cînd se vesti sosirea prefectului, muzica intonă un 
marş triumfal şi marii funcţionari cu emfaza obișnuită 
ocupară locurile destinate de mai înainte. 

Fără voie îmi veni atunci în minte, trista priveliște 
cu urmări atît de grotești la care am luat parte cu inima 
strinsă. . . 

Nici acum nu-mi explic ce m-a împins spre locul de- 
venit în urmă celebru... 

Se însera. Urcam din greu și ţinindu-mă de arbori pe 
drumul cleios ce ducea din Mănăstire spre vîrful mun- 
telui. La fiecare pas ne încrucișam cu pilcuri de curioşi 
ce se întorceau spre vale, iar foşnetul sinistru al frunzelor 
s-amesteca cu murmurul vag ce venea din sus făcîndu-ţi 
impresia unui cîntec de moarte. 

Ajunsei. .. 

În jurul unui foc de găteje, eroii piroteau de somn. 
La cîțiva paşi zăcea cadavrul, înconjurat de mulțime. Era 
trîntit cu faţa în jos, într-un lac de sînge închegat. 

Figura încadrată de o barbă neagră şi pieliţa obrazului 
galbenă şi întinsă din cauza scurgerii sîngelui, îi dădea 
o expresie aproape distinsă. 

Era îmbrăcat foarte curat... 

Înaintea atotputerniciei morţii rămaserăm muţi, cu pri- 
virile pierdute în gol. Din cînd în cînd tăcerea mormiîn- 
tală era întreruptă de murmurul vreunuia din asistenţi 
sau de înjurăturile cavalerului soldat de gardă. 

La cîţiva paşi, sergentul istorisea cu foc unui grup du- 
reroasa întîmplare şi din gesturile lui disperate ghiceai 
sforțarea de a da evenimentului o importanţă mai mare. 

Cu încetul grupurile se răriră şi totul reintră în liniște. 
Vîntul șuiera printre crengile arborilor, iar în mijlocul 
pădurii, departe de ai săi, şi cu corpul ciuruit de gloanţe, 

Florea dormea netulburat, somnul vecinic, iar la cîțiva 
pași, jandarmi și poterași, căscau alene în jurul focului 
de găteje. .. 

Sunetul muzicii m-a readus la realitate. 

În fața prefectului erau înşiraţi jandarmii şi soldaţii, 
iar în fund mulțimea nenumărată ce alcătuise poterile... 

Bieţii oameni ! Nici nu bănuiau ce rol ridicol li se în- 
credinţase, fusese aduşi numai spre a servi de decor, și 
de drept altfel trebuiau să se petreacă lucrurile. Lăsaseră 
casele şi holdele pustii, dormiseră săptămîni întregi prin 
păduri fără cea mai mică răsplată şi acum premiul îl luau 
jandarmii, ce sînt salariați anume pentru siguranța 
publică... 

Prefectul ţinu o cuvîntare în care arătă cît de frumos 
e cînd cineva îşi face datoria şi, ca culme, vorbi imediat 
de recompensă bănească. . . 

Recompensă nu există cînd e vorba de datorie, numai 
meritul reclamînd răsplată, și meritul era al celorlalți. 

Totul s-a făcut pentru a educa mulțimea în sensul că 
e mai practic a-şi face datoria pentru premiu decît pen- 
tru datorie. 

Totodată anunţă că cu toţii vor primi decoraţii, aceasta 
în treacăt, căci nu se pune mare preț pe asemenea lucru 
— foarte natural de altfel în împrejurarea de faţă. 

În urmă se împărţi banii: Herţa primi 300 de lei; 
Munteanu 100; Grecu 80 şi Rusu 40; restul fu împărţit 
soldaţilor. 

Am părăsit grăbit grădina, sunetul fanfarelor în ase- 
menea ocazie îmi mărea dezgustul. Silvyo.“ 


(Opinia, an. II, nr. 73, 31 iulie 1898, p. 3) 


* 


„Premierea jandarmilor care au ucis pe Florea. În ziua 
de 27 iulie s-a făcut în grădina publică din Tîrgu Neamţu 
împărțirea premiilor la jandarmii şi soldații care au ur- 
mărit şi ucis pe banditul Florea. Deşi de pe la ora 1 
p.m. grădina se afla plină de lume, mai ales de țărani din 
satele dimprejurul oraşului. 

La ora 3 a sosit Dl. prefect al județului, Nicu Albu, 
împreună cu Dl. locotenent Călin, Comandantul jandar- 

milor precum și primarul, ajutorul de primar, poliţaiul 
şi subprefectul. 

DI. Nicu Albu a rostit mai întîi cîteva cuvinte, arătînd 
că a venit spre a recompensa pe oamenii ce au umblat 
pe urmele lui Florea, de l-au ucis, şi îndemnînd pe ţărani 
a face, la ivirea unui alt caz, acelaşi lucru. Pe urmă a 
comunicat jandarmilor că sînt decoraţi şi că în curînd le 
vor sosi şi decretele. 

După aceasta s-a făcut împărţirea banilor, care a fost 
următoarea : 

Jandarmului Herţa al cărui glonte l-a lovit pe Florea, 
300 lei, Munteanu 100, Grecu 80, Rusu M. 40, Mihale 
Gh. 40, 'Țapu 40, Oșlobanu 30, Aani Const. 30, Neamţu 
20, Tofan V. 20, Buculeţ 20, Mihuţa 30, Manoliu 20, Un- 
gureanu 10, Bumbea 10 şi Chiper iarăși 10 lei. 

Premiile în total au fost 800 lei, 500 daţi de la judeţ, 
iar 300 de la Minister. Nonius.“ 


(Adevărul, an. XI, nr. 3247, 31 iulie 1898, p. 3) 


Renumele lui Ion Florea 


„Banditul Florea. 


„Clopoţeii de la trăsurile ce duc 
lumea la mănăstiri răsună iar în 
voie pe șoselele Neamțului și Suce- 
vei. Florea nu mai este!“ 


(ADEVĂRUL, 10 iulie 1898) 

„Deși mai toţi vizitatorii îs cu to- 
tul mulțumiți de uciderea lui Flo- 
rea, însă cea mai mare parte a ţă- 
ranilor regretă moartea omului care, 
zic ei, nu i-a oropsit niciodată.“ 


(EVENIMENTUL, 7 iulie 1898) 
. 


„Faptul acesta al supunerii țărani- 
lor la ordinul lui Florea va părea 
exagerat și inexplicabil celor ce nu 
ştiu că banditul își făcuse numeroși 
prieteni între ţărani prin faptul că 
pe dinșii nu-i prăda... 

(..-) 

Așa îi mersese pomina între fă- 
rani, că aceștia începuseră să spună 
că-i păzit de Dumnezeu și că gloan- 
tele nu-i pătrund în trup — nici chiar 
în călcîiu cît anticului erou Achil !“ 

(ADEVĂRUL, 10 iulie 1898) 


Nu de mult am auzit povestindu-se 
o senzaţională ispravă din anii trecuţi a lui Florea asu- 
pra a vreo 40 de familii botoşănene ce erau în vilegiatură 
în județul Neamţ. Nu mă pot pronunţa asupra veracităţii 


39 


povestirei, dar isprava povestită are mare asemănare cu 
aceasta ce ne-o aduc acum gazetele. 

Florea, însoţit de un tovarăş dezertor, a intrat în crîș- 
ma din satul Bogata, com. Bogdăneşti. Aici, deşi erau adu- 
naţi vreo 40 de locuitori, el îşi lăsă tovarășul de pază la 
ușă, înaintează cu arma în mînă la cîrciumar, cere şi 
primeşte 500 de franci, cere ceasul din perete, fără o 
șoaptă sau un gest din partea celor 40—50 de privilori... 

La urmă a dispărut, potera i-a călcat pe urmă, iar în 
dimineaţa de 4 iulie, banditul loan Flor e a a fost împuş- 
cat de jandarmi lingă Mănăstirea Neamţ. Moartea i-a fost 
instantanee. 

Aşa dar, voiajorii din partea locului, pot petrece 
acolo fără de grijă lunile de vară.“ 


(Botoșanii, an. I, nr. 27, 5 iulie 1898, p. 3) 

„Reînvierea lui... Florea. Mare mişcare aseară la beră- 
ria «Unirea». La o masă din dreapta şedea C.C. Iorgu, 
simpaticul nostru prim ajutor şi îşi sorbea în linişte un 
mic păhăruţ de bere discutind cu Dl. dr. Conya. La un 
moment dat, fruntea primarului se înourează, privirea i 
se încruntează, și tot corpul e cuprins de o mare neli- 
nişte. Doctorul Conya se sperie... 

Ce este ? 

C.C. Iorgu nu răspunde, dar după gesturile ce face, se 
vede că i-a dispărut chilimbarul, faimoasa ţigaretă de 
chilimbar care nu-l părăseşte niciodată, care împărtășește 
cu dînsul bucuriile şi mizeriile vieţii de la Primărie... 

Zvonul despre dispariţia. chilimbarului se răspîndi prin 
grădină şi o mică vorbă de groază răsună : 

«Nu cumva Florea a reînviat, nu cumva celebrul ban- 
dit a venit în laşi şi prima sa ispravă a fost să fure 
chilimbarul lui C. C. Iorgu ?» Toată lumea se sculase în 
picioare. Fiecare era cuprins de o legitimă groază... 

Dar totul e bine, se sifîrşește bine. C.C. Iorgu îndrep- 
tindu-se spre peron unde stătuse mai înainte cu alţi cîţiva 
amici, găsi pe masă ţigareta de chilimbar, a cărei bucu- 
rie, de îndată ce se văzu în braţele lui C.C. Iorgu, e cu 

neputinţă de a se descrie... Și după aerul fericit a pri- 
mului, publicul putu să se încredinţeze că telegramele 
Evenimentului sunt exacte, Florea e mort. 


Ţăranii și Florea. Cadavrul lui Florea, după facerea 
anchetei medico-legale, despre care vom vorbi în numă- 
rul de miine, a fost transportat în Bogoslov (Biserica 
M-rei Neamţ) unde a fost pus în sicriu. 

Sîmbătă și Duminică pînă la amiază, un adevărat pele- 
rinagiu s-a făcut la Mănăstirea Neamţului. 

Un număr colosal de oameni au venit pe jos din co- 
munele cele mai îndepărtate ale judeţului pentru a vedea 
cadavrul lui Florea. Vestitul bandit a fost înmormîntat 
eri pe la amiază în cimitirul M-rei Neamţ... 

Deși mai toţi vizitatorii îs cu totul mulțumiți de uci- 
derea lui Florea, însă cea mai mare parte a ţăranilor 
regretă moartea omului care, zic ei, nu i-a oropsit nicio- 
dată.“ 


(Evenimentul, an. VI, nr. 1570, 7 iulie 1898, p. 3) 

„Moartea banditului.  Rind pe rînd ne oprirăm fiecare 
la ușa marii săli a restaurantului unde se lipise afişul 
scris cu slove mari : 

«Ca urmare telegramei mele no. 4249 vă fac cunoscut 
că banditul Ioan Florea fiind împuşcat în judeţul Neamţ, 
să înceteze urmărirea. C. Balciş.» 

Subprefectul căruia fusese adresată telegrama se afla 
cu noi la masă — expansiv şi satisfăcut — scăpat de un 
cauchemar chinuitor. Peste tot domnea în sala. vastă o 
bună dispoziţie, iar de departe se auzea nechezat de cai; 
jandarmii rurali trimişi în mare număr pentru siguranţa 
staţiunei balneare a Strungei, se pregăteau de drum. 
Sărmanii oameni ! 

Se nimerise ordinul de concentrare tocmai pe o vreme 
ploioasă şi două nopți petrecuse pe paiele umede aşter- 
nute pe cîmp în faţa pădurii. Aveau să ocupe pădurea 
toată, s-o cutreiere, s-o împresoare, s-o întretaie în lung 
şi-n lat umplind întinderea întunecoasă cu zornet de 
pinteni, cu praf de carabine, cu tropot de cai... 

De cînd lumea, codrul a fost adăpost haiduciei, a ţinut 
hangul pribegilor îndrăzneţi, a înlesnit nelegiuirile hoți- 
lor fără cumpăt, fără cuget... 

O oaste întreagă pusă în mișcare pe urma spăimiîntă- 
torului hoţ! Atiţia oameni neliniştiţi, despărțiți de că- 
minuri; călători nesiguri de viața lor, oaspeţi de băi 
temîndu-se a petrece noaptea la hotel, excursioniști ame- 
ninţaţi a da «viața sau punga», şi drama aceasta mare 
înscenată de un singur individ, — de un bandit... 

De acum însă s-a sfîrşit! Telegrama a pus capăt emo- 
ţiunilor şi grijilor ; viaţa îşi va relua mersul ei normal; 
pădurea își va revedea bolnavii ce-și primblă pașii reu- 
matici în răcoarea ei, dealurile şi viile se vor popula din 
nou:Florea a fost împușcat. 

Încă una din figurile legendare ce dispare din cartea 
vremii lăsînd moştenire imaginea sa — imaginaţiilor 
tinere doritoare de sîngeroase emoţii şi sălbatice peripeții. 
Din ce în ce tipurile acele, pînă la un punct istorice la 
noi şi izvorînd din organizarea socială ca și din confor- 
maţia geografică a ţării — vor fi mai rare, mai legendare. 
Nu se va confunda niciodată «banditismul» epic, «haidu- 
cia» aventuroasă, cu tilhăria banală a orașelor ; se va ţine 
minte ultima ispravă alui Florea, însoţită de un «beau 
geste» în momentul cînd lua punga de bani din mîna unui 
provincial : 

— Eu nu fur, ci iau... 

Bandit din capriciu, din miîndrie sau din nebunie — 
nu va rămîne mai puţin un tip vrednic de amintit, și 
mai vrednic chiar decît voinicul care l-a împuşcat în mod 
mișelesc în schimbul a două mii de lei — oricît de mult 
ne-am felicita de a fi scăpat de o mare primejdie. 

A avut însă un sfîrşit demn de vitejia lui, întru cît 
gloanţele ucigașe l-au cruțat cel puţin de pumnii patru- 
lelor cărora s-ar fi încredinţat transportul lui la ocnă. 
Nu poate fi un tablou mai scîrbos decit un îndrăzneţ 
viteaz cu mîinile ferecate lovit de pumnul umilitor. Se 
pare că soarta ţine însă parte curajului... Leandru.“* 


(Opinia, an. H, nr. 55, 9 iulie 1898, p. 2) 

„Peripeţiile banditului Florea î. Episoade culese la fața 
locului. La Timișești. La Pipirig. Păcăleala de la stîna 
Secului. Florea poteraş. Prădarea de la Sasca. Populari- 
tatea banditului. Florea între două potere. Întilnirea de 
la Monastirea Neamţului. Omorirea lui Florea. 


În drum spre Monastirea Agapia. 7 iulie 1898. Dealu! 
Balaurului, Valea Crăcăoanilor, a Bălţăteştilor şi fru- 
moasa vale înflorită a Filioarei respiră iar ! De asemenea 
drumurile spre schiturile Sihlei şi Sihăstriei, al Mona- 
stirii Neamţului şi drumul Fălticenilor își reiau obișnuita 
fizionomie de vară! Clopoţeii de la trăsurile ce duc lu- 
mea la mănăstiri răsună iar în voie pe şoselele Neamţului 
și Sucevei. Florea nu mai este! El doarme somnul de 
veci la poalele frumosului deal ce face intrarea în vechea 
Monastire a Neamţului, între brazii înalţi ce stau de 
straje pe locul unde a căzut scăldat în sînge, sub ploaia 
de gloanțe. S-a sfirşit cu viaţa banditului Florea — dar 
nu s-a sfîrşit și nu se va sfirşi aşa curînd povestirea is- 
prăvilor sale ! 

La faţa locului, din gura multor poterași care au dat 
ochi în ultimele luni cu vestitul bandit, am cules pentru 
Adevărul peripeţiile pe care o să le înșir aici: 


La Timișești. La începutul lunii mai a.c, Florea își 
făcea apariţia în Timișeşti, la Podul peste Moldova, ju- 
mătatea drumului între Paşcani și Tg. Neamţ. 


4. După informaţii din surse verificate de noi, textul acestui 
reportaj a circulat sub acelaşi titlu şi în „extras“ — format 
broșură ; avea caracter senzaţional, era unul dintre textele ce 
puteau fi valorificate pe această cale de publicitate; procedeul 
se afla în practica curentă a unor edituri particulare. 

Unul dintre corespondențţii noştri relata : „...Pe unii i-am auzit 
că ar fi citit o carte mică despre Ion Florea. Am căutat să aflu 
ceva despre ea. Dacă o mai are careva. N-am reuşit nimic“. 
(Inv. I. Luca, Farcaşa—Neamț — corespondenţă din 20 decem- 
brie 1966). 

Ştirea se putea referi fie la extrasul—reportaj fie la broşura 
Doina lui Florea... publicată de G. Emilescu. 

Floreaintră în cîrciumă şi se pune înaintea unui pahar 
cu vin. După puţin sosește potera din partea locului, în 
cap cu notarul : 

— Cunoşti pe omul ista? Întrebă notarul pe cîrciu- 
mar, arătind spre Florea. 

— Apoi eu îs de 7-8 ani pe-aici, dar nu-l cunosc. 

— Luaţi-l, se adresă notarul către poteraşi. 

Poteraşii dau să-l umile. Florea se ridică încet, face 
doi paşi spre uşă și adresîndu-se odată cu glas tare, dar 
liniştit către ţăranii adunaţi înaintea cîrciumei, zice cu 
un ton de reproş: 

— la auzi măi Gheorghe, cică nu mă cunoaşte! 

N-apucă să isprăvească vorba și repede ca o săgeată, 
își face vint, pe cînd notarul și potera cască gura în ușa 
cîrciumei ! 


La Pipirig. La jumătatea lui mai a.c., Florea se întil- 
nește cu potera la Pipirig, între Sihăstria şi Secul. În 
capul poterei, compusă din 8 străjeri, era un ajutor de 
primar. 

— Cine ești ? întrebă ajutorul de primar. 

Florea privi o clipă la străjeri, şi apoi, cu ton porun- 
citor, sprijinindu-se în pușcă şi descoperindu-și capul, 
zise sacramentala lui parolă : 

— La pămînt cu toţii! Eu sunt Florea! Jos armele! 

Într-o clipă poteraşii erau cu burta la pămînt, iar F l o- 
rea continuă : 

— Ce sînteţi voi ? Ce vă dă vouă stăpînirea ca să uci- 
deţi un om ca mine? Să nu vă atingeți de mine că vă 
trăsnește Cel de Sus! 

Poteraşii făgăduiră să nu-l atingă. Ajutorul de primar 
păstră o prudentă tăcere. 

— Daţi-mi cartușele, mai porunci odată Florea. Pote- 
raşii se executară. Florea le cercă la pușca lui, şi văzînd 
că se potrivesc, zise : 

— Uite că se potrivesc numai bine! Am căutat şi n-am 
găsit de astea la Weirof în Tg. Neamţ. 

Apoi Florea plăti poteraşilor cîte 15 bani de cartuş, 
zicîndu-le : 

— Cumpăraţi-vă altele ca să nu vă pedepsească subpre- 
tectul pentru lipsă de cartuşe — şi apoi salutînd, adăugă : 

— Să ne vedem cu bine! și porni. 
Potera se uita după el şi ajutorul de primar scrișnea, 
îngînind sudălmi la adresa poterașilor. . . 


Păcăleala de la stina Secului. Pe la începutul lui iunie, 
Florea urmărit de poteră, se opri la stîna de pe lingă Mo- 
nastirea Secul. 

Mirosind apropierea ei, Florea poruncește moşneagu- 
lui din stînă : 

— Dă-mi repede haina ta, şi să nu sufli o vorbă! Eu 
sunt Florea! Într-o clipă își pune hainele moşneagului 
şi suflecîndu-și miînecile, începu să mestece în cazanul în 
care fierbea laptele. 

Potera soseşte din spre Sihăstrie şi intră în stînă. 

-— Bună ziua ! 

— Bună ziua! răspunde Florea, mestecînd liniștit 
laptele. 

— N-a fost pe aici Florea? Un om aşa şi aşa ? 

— Apoi nu-l trimite Dumnezeu pe-aici, să vedeţi cum 
vi l-aș da legat! Da’ eu cred că pe-aici e, şi pînă disea- 
ră poate să pice, şi dacă vă întoarceţi diseară... 

— Ne întoarcem, ziseră poterașii şi plecară. 

Diseară se întorseră și găsiră pe moșneag : 

— Moșule, n-a fost F lor ea pe aici ? 

— Ba bine că n-a fost!  N-aţi vorbit azi dimineață 
cu el? 

— Cum ? El era? răspunseră poteraşii uimiţi. Și n-ai 
putut să ne spui ? 

— Apoi de, nu-mi pun eu bătrineţele în gura puștei !... 


Florea poteraș. După ce Florea mai intră prin Folti- 
ceni, la jumătatea lui iunie, se întilni cu potera din Tg. 
Neamţ pe drumul Folticenilor. Florea era de astădată 
cu cei tovarăşi ai lui... 

— Ei, l-aţi găsit ? se adresă Florea poteraşilor de la 
Tg. Neamţ. 

— Aşi! răspunde un poteraş. Dar dv. de unde sînteţi ? 

— Noi ? Potera de la Folticeni, răspunse Florea. Au- 
leu, de l-aş prinde! Un cartuș în inimă și-l spinzur de-o 
răchită, urmă Florea. 

Acum, amîndouă «poterele» coborau pe vale. Poteraşii 
din Tg. Neamţ cerură tutun, Florea le dădu. 

Apoi odată îi întrebă : 

— De-aţi vedea acum pe F lore a, ce i-aţi face ? 

— Cum sîntem mulţi, punem numai decit mîna pe el 
— răspunse unul din poterașii din Tg. Neamţ. Florea se 
ridică, puse mina pe armă şi glasul lui tare, care exer- 
cită o stranie sugestie asupra ţăranilor, strigă: 

—La pămînt cu toţii! Eu sunt Florea! Jos armele! 
— şi-şi întinse pușca. 

Într-o clipă armele poteraşilor erau toate la pămînt și 
ei îşi cerură iertare de insultele ce-i aduseseră. Florea 
le luă cartuşele şi plecă în spaima şi tăcerea tuturora. 


Prădarea de la Sasca. Acum vreo zece zile, Florea veni 
în satul Sasca lingă Folticeni şi intră singur în circiu- 
mă. După ce stătu puţin, se ridică odată și, sprijinit pe 
puşcă se descoperi, pronunţind fioroasele-i cuvinte : 

— La pămint cu toții ! Eu sunt Florea! 

Toţi ţăranii se puseră la pămint, numai cîțiva din ei 
declarară că ei sînt străjeri şi ca «autoritate» ei nu se pot 
supune !... 

Florea îi lăsă în pace, dar le porunci să scoată o vadră 
de rachiu şi să împartă tuturor celor de față «în sănăta- 
tea lui Florea» 

Țăranii luară rachiul pe cînd Florea intra în altă odaie 
la cîrciumar și spuniîndu-i că e «necăjit» îi ceru 500 lei 
— «dar mai mult nu, că eşti om nevoiaş.» 

Ciîrciumarul îi dădu 500 lei şi Florea porni, zicînd «ră- 
mas bun» oamenilor !... 


Popularitatea banditului. Faptul acesta al supunerii ţă- 
ranilor la ordinul lui Florea va părea exagerat şi inex- 
plicabil celor ce nu ştiu că banditul îşi făcuse numeroși 
prieteni între ţărani, prin faptul că pe dinşii nu-i prăda; 
ba, fiind vecinic urmărit își cheltuia toți banii hoţiţi dîn- 
du-i ţăranilor care îi aduceau de-ale mîncării. 

Cînd se vedea aproape ajuns de poteră, tăia ştreangul 
de la căruţa vre-unui ţăran, îi lua calul şi încălecînd îi 
spunea : 

«Să vii în poiana cutare că-l găseşti legat de un copac.» 
Țăranul venea şi-şi găsea calul. Florea avea numeroase 
gazde şi era repede înștiințat de mișcările poterelor. 

Așa îi mersese pomina între țărani, că aceştia începu- 
seră să spună că-i păzit de Dumnezeu şi că gloanţele nu-i 
pătrund în trup — nici chiar în cilciiu, cît anticului erou 
Achil ! 


Florea între două potere. Ziua fatală se apropie însă şi 
pentru Florea. După prădarea de la Sasca, Florea se 
stabili în pădurea de pe pîrîul Neamţului. 

Potera de la Folticeni porni spre acea pădure, potera 
de la Monastirea Neamţului, compusă din jandarmi ru- 
rali și strejeri, se porni tot într-acolo. Florea era acum 
între două potere. 

El mînca în pădure, cînd prinse de veste de la tova- 
răşii lui că potera din Folticeni e aproape să-l ajungă. 
Lăsă masa, lăsă şi o sumă de arme și luînd numai o puş- 
că cu el, porni cu cei trei tovarăşi ai lui spre Monastirea 
Neamţului. 


Întilnirea de la Monastirea Neamţului. La poalele dea- 
lului monastirei, distanță numai de vreo 30 metri de in- 
trare, Florea şi ai lui se găsiră în fața poterei. 

Cei trei tovarăşi o luară la fugă, urmăriţi de gloanţele 
poteraşilor, unul din ele răni la picior pe unul din hoți, 
dar acesta îşi continuă fuga şi tustrei scăpară. 


Omorirea lui Florea. Singur Florea rămase locului, îşi 
privi puşca şi din nou strigă: 

— La pămînt cu toţii! Eu sunt Florea! Jos armele! 

De astădată însă, glasul lui își pierduse magica-i pu- 
tere. Poterașşii, în frunte cu jandarmii rurali, întinseră 
puștile spre el somîndu-l să se predea. Florea răspunse 
cu un foc. Un glonte porni din poteră, şi-l atinse sub ţiţa 
stingă. Strîns de durere, Florea mai îndreptă odată arma 
și trase al doilea foc, dar o ploaie de gloanțe porni din 
poteră şi Florea căzu scăldat în sîngele ce ţişnea din 4-5 
răni. Doi jandarmi s-au distins cu curajul lor. 

Ei vor primi premiul de 1000 lei, pus pe capul lui F l o- 
rea de judeţele Neamţ şi Suceava. 

Parchetele de Neamţ şi Suceava precum și Ministerul 
de Interne au fost imediat avizate de omorirea lui F l o- 
rea și s-a primit ordinul ca să nu se urnească din loc 
cadavrul, ci Florea să fie înmormîntat pe chiar locul 
unde a căzut sub gloanţele poterei. 

Lume multă a venit să vadă cadavrul aceluia care a 
înfiorat două judeţe şi a neliniștit întreaga ţară cu ispră- 
vile sale, dar şi azi ţăranii nu cred că Florea e cel care 
a fost ucis, căci «de se prindeau gloanţele de el, l-ar fi îm- 
pușcat mai de mult»... 


(Adevărul, an. XI, nr. 3226, 10 iulie 1898, p. 4) 


Ei 


„Uciderea banditului Florea. Febra tifoidă a familiei model. 

Două judeţe au dat mină de ajutor, au format poteră 
numeroasă, au promis premiu şi arginţi pentru capul 
unui biet suflet omenesc. După o lună de căutare — ceea 
ce e cam ruşinos — a fost ucis acela care era spaima 
tuturor exploatatorilor. Atita aveau ei frică de un om, 
încît Florea le apărea ca o fantomă ; în orice arbore ve- 
deau un Florea, în orice umbră apărea un Florea! 
Mai mult arginţii promiși decît simţul datoriei, mai mult 
norocul decît curajul i-au favorizat ca să ucidă, nu tocmai 
cavalereşte — ca pe o fiară în vizuină — pe acela care 
le făcea zile fripte. 

înconjurat din toate părţile, redus la ultima expresie 
a apărării, Florea a trebuit să apară şi, în disprețul ce 
avea de acei gonitori cărora banul le dădea curaj înzecit, 
s-a prezentat lor cu pieptul dezvelit, pronunţind cuvin- 
tele : «Eu sunt Florea!»... Puși între viaţă şi moarte, 
ostaşii voinicoşi iîmpinşi de simţul de conservare, au în- 
ceput să dea focuri, ca într-o ţintă, în pielea lui Florea. 
Un glonte a trimis pe cealaltă lume pe acela care era 
spaima jupuitorilor. 


Febra tifoidă. De citeva zile, un alt bandit, mult mai 
primejdios decit Florea — din cauză că în contra lui nu 
putem înjgheba potere și da arginţi —, și-a făcut apari- 
ţia în vreo două case ale concetăţenilor mei, făcînd și vic- 

time. E vorba de febra tifoidă, acea epidemie de care su- 
feră și Bucureştiul. . .&. 


(Adevărul, an. XI, nr. 3227, 11 iulie 1898, p. 2) 


è 


Impresii fugitive. «FLOREA»... Curajosul bandit, 
acel care în curs de atîta vreme a terorizat populația a 
două județe, a dat atît de lucru administrației, a făcut o 
mulțime de oameni să renunțe la plăcerea de a petrece 
cele două luni de vacanție în aierul răcoros și în liniştea 
monastirilor şi a făcut să se împăneze pădurile, drumu- 
rile şi munţii cu poterași și cu jandarmi, a căzut mort, 
lovit de gloanţele curajosului jandarm Herţa cari-l ur- 
măria. .. 

A fost o mică epopee viaţa acestui om, viață plină de 
fapte frumoase şi ne mai auzit de îndrăzneţe. 

Și dacă viața lui stingherea pe a altora, şi dacă frica 
pe care el ne-o inspira tuturora ne făcea să ne bată ini- 
ma la auzul numelui lui, şi dacă teama de a nu ne în- 
tilni cu el prin codrii din apropierea monastirilor, ne fă- 
cea să avem oarecare duşmănie contra lui, e sigur lucru 
că moartea lui ne apare ca un fapt prea brusc, aproape 
de necrezut, dacă nu ar fi astăzi absolut sigur... 

Și în ceea ce privește personal pe autorul acestor rîn- 
duri, cată să mărturisească cum că vestea morții lui F l o- 
rea, i-a produs oarecare părere de rău, sau mai bine zis 
oarecare mîhnire. 

Că era un om îndrăzneţul acesta, rege al codrilor, care 
dezarma poteri şi intimida pe jandarmi ! 


Cite am auzit zilele acestea, relativ la împușcarea lui 
Florea e minune!... Poate altădată voi da cîteva ver- 
siuni dintre cele mai nostime. 

E un exemplu tipic acesta de modul cum se creiază 
legendele, cum pe un fond mic de adevăr brodează fie- 
care o sumedenie de închipuiri, care de care mai bizare... 

Așa dar pe altădată tot despre Florea.“ 


(Evenimentul, an. VI, nr. 1575, 12 iulie 1898, p. 1) 

„Impresii fugitive. Despre Florea. Mă aflu în Pașcani, 
o zi după ce Florea, vestitul bandit, fusese împușcat. În- 
timplarea făcuse ca împreună cu mai mulţi prieteni să 
fiu nevoit să dorm o noapte în acest tîrguşor; era Du- 
minică, o nuntă în Paşcani, trăsurile locale angajate toa- 
te pentru nuntă şi nici o trăsură care să ne ducă spre 
monastiri. . . 

Am tras la un fel de otel, cu restaurant la un loc — 
unicul în tot orăşelul — «otel Central» deşi, cam la ca- 
pătul tirgului !... 

Sara la masă, marele stăpîn (un domn înalt şi bine fă- 
cut) al micului stabiliment, (trei camere şi un antret) şe- 
dea cu noi de vorbă, pesemne ca să ne ţie de urit... 

Fireşte, se vorbea despre marele şi recentul eveni- 
ment : împușcarea lui Florea. Noi cunoșteam faptul nu- 
mai dintr-o telegramă venită din lași : nimic. Și ne spu- 
nea domnul nostru otelier şi restaurantier cum s-a pe- 
trecut faptul: Florea dormea lingă un copac şi vreo 
cîțiva tovarăşi de-ai lui dormeau mai departe ; poterașii 
văzînd un om înarmat dormind, s-au gindit îndată că-i 
Florea, şi au tras în el lăsîndu-l mort pe loc. Cetitorii 
ştiu acuma cît de departe e spusa aceasta de realitate !... 
Da' mai nostimă e convingerea pe care interlocutorul nos- 
tru o avea că trupul lui Florea are să fie dus, prin 
P. Neamţ la Bucureşti, pentru că a pretindat Regele ca 
să-l vadă şi el pe Florea... 


è 


În apropiere de Paşcani se află un schit, Brătești. Fi- 
indcă nu aveam ce face în Paşcani, ca să nu ne plicti- 
sim stind degeaba, ne-am hotărît ca să trecem cele cîte- 
va ceasuri pe care eram nevoiți să le petrecem în Paş- 
cani, făcînd o preumblare pînă la schit. 

Birjarul care ne-a dus, venea tocmai din Neamţ, din 
apropierea locului unde fusese împuşcat Florea; ba, 
dacă nu mă înșel, spunea că a văzut chiar cadavrul lui 
Florea. Ceea ce nu-l împiedica să deie nişte amănunte 
foarte fantastice asupra morţei banditului. El spunea că 
Florea stătea la masă în momentul cînd a fost surprins 


50 


de jandarmi şi împușcat ; ba mi se pare că birjarul nos- 
tru ştia ce anume mînca Florea. De unde toate aceste 
amănunte ? 


O altă versiune am auzit-o în Tirgul Neamţului. Flo- 
rea nici nu dormea, nici nu stătea la masă cînd a fost 
împușcat. Banditul era, pur şi simplu, urmărit de poteri 
cu ajutorul unui ciine de viînat, ca un iepure sau o că- 
prioară oarecare !... Şi cînd jandarmii au dat peste el, 
conduși de către cîinele de vînat, Florea a stat în faţa 
lor, și ie-a strigat : «Eu sunt Florea ! Nu daţi căci de mine 
nu se prinde glonţul !»... 

Și acestea nu-s singurele versiuni care au circulat şi 
circulă încă asupra prinderii banditului.... 

Unii cred chiar, sau cel puţin au crezut o bucată de 
timp, că împușcatul nu e Florea ci un lucrător fugit, ori 
un dezertor fugar. Ba, prin satele învecinate, țăranii nici 
nu cred că Florea a fost împuşcat ; foarte mulţi au cre- 
dința că pe dînsul nu-l putea atinge glonţul... 

Ceia ce-i mai nostim, e că multe din versiunile aces- 
tea au fost date ca adevărate de unele ziare. 

Cetitorii noştri însă cunosc adevărul din relatările co- 
respondentului nostru local. 

Variantele acestea le înregistrăm ca simple curiozități. 


Din Mănăstirea Văratec. Mănăstirea — Lumea și Flo- 
rea. Liniştita şi frumoasa mănăstire Văratec, este anul 
acesta foarte căutată ; peste 110 familii au venit pînă 
acum. 

Mai ales ştirea despre moartea lui Florea, banditul, 
care făcea ca lumea să nu vie, a liniştit lumea și a popu- 
lat mănăstirile ; înainte de moartea lui, numai vreo 20 
de familii fuseseră mai... curajoase şi veniseră aici ; dar 
imediat după uciderea sa, trăsurile au început să curgă. 
Un fapt foarte nostim: înainte de moartea lui Florea, 
birjarii din Paşcani cereau pînă la vreo mănăstire, între 
12-15 franci; dar după moartea lui, trăsurile fiind mai 
căutate, preţurile au ajuns mai mult de cît îndoite : între 
25 şi 30 de franci. 

Deşi banditul nu mai există de cit în laboratorul 
d-rului Minovici, totuşi străjile și paza n-a fost ridicată, 
soldaţii mișună pe toate drumurile, iar «Poiana Ţigancei» 
e păzită de doi soldaţi. «Dacă te-ai fript la supă, sufli și-n 
iaurt !.. » 


(Evenimentul, an. VI, nr. 1581, 19 iulie 1898, p. 2-3) 


„Carnetul meu. Banditismul romantic. Banditul Florea, 
pe care graţie unor inexacte informaţiuni l-am confun- 
dat un moment cu perversul asasin şi antropofag cu ace- 
laşi nume *) — lucru pentru care mă simt dator să cer 
iertare memoriei sale — banditul acesta a fost în ade- 
văr un ultim reprezentant al banditismului nostru ro- 
mantic. 

Trăia bine cu poporul de jos; țăranii îi scoseseră fai- 
ma că e invulnerabil ; cu cucoanele, şi în special cu cele 
tinere, era de un cavalerism evumedial, ţinea probabil 
în cinste deviza că «femeia nici c-o floare nu trebuie lo- 
vită» ; şi dăunăzi, la monastire, o doamnă din lumea mare 
care plecase în adins la Monastirea Neamţului să vadă 
cadavrul lui Florea, îmi slăvea chipul frumos al bandi- 
tului şi-mi spunea : 

— De mi-ar fi ieşit vre-o dată în drum, l-aş fi luat 
drept un gentilom castelan travestit în ţăran. 

Nu simţiţi puţin în aceste cuvinte parfumul epocei lui 
Ernani sau Carol Moor ? ! 

Un amabil corespondent ne trimite acum un detaliu 
emoţionant de la moartea romanticului bandit. 

Părintele banditului — un țăran moşneag — a asistat 
la înmormiîntarea fiului său și el a întocmit, aproape în 
versuri, istoria vieţii fiului său pe care a comunicat-o şi 
corespondentului nostru. Valoarea literară e nulă, poves- 
tirea faptelor nu e însă fără interes pasional.“ 


(Adevărul, an. XI, nr. 3253, 6 august 1898, p. 1) 
*) Stirea care conţinea acea regretabilă confuzie de nume și 
de situaţii fusese publicată în Adevărul din 13 iulie — la zece 


zile după uciderea pe loc, prin împușcare, a lui Ion Florea, 
la pîrîul Iftimiei (n.n.). 

Act de moarte 
Nr. 66 


Ion Dumitru Ilie Florea. Din anul una 
mie opt sute nouăzeci și opt luna iulie ziua 
cinci la orele zece dimineața, act de moarte 
lui Ion Dumitru Ilie Floria în etate de 40 
ani, de religie ortodoxe de profesiune libe- 
ră domiciliat în comuna Drăgănești Judeţul 
Suceava, fiul lui Dumitru Ilie Florea și 
Elenei Floria, nu se știe de au fost căsăto- 
rit, mort prin împuşcare alaltăeri la orele 
unu post meridiane în localitatea Părăul 
Iftimiei din Pădurea Statului Mănăstirea 
Neamț. Martorii au fost Nicolae Herţa în 
etate de 36 ani și Nicolai Grecu în etate de 
38 ani ambi de profesiune Jandarmi domi- 
ciliați în urbia Neamţ. Cării au cunoscut 
mortul și cării au subscris cu noi acest act, 
după ce li sa citit şi după ce am constatat 
moartea noi însum şi Domnul procuror a 
Judeţului, tribunaiul Neamţ în unire cu 
Domnul Medic de Plasă doctorul Penescu 
şi noi Tasachi Crăcăonu primar Comunei 
Vînători și oficier stărei Civile. 

Martorii ss. N. Herţa 
ss. N. Grecu 


Primar Oficier ss. T. Cracăonu 
ss. Notar Teodorescu 


Pentru conformitate, 
indescifrabil 


Parafa, Sfatul Popular al Regiunii Bacău — Co- 
mitetul Executiv. 

„CAZUL ION FLOREA“ ÎN TĂLMĂCIREA 
CELOR CARE ȘI-AU CERCETAT 
TIPARELE AMINTIRII... 


„Nu făcea rău niciodată Ion Flo- 
rea... Asta să ştia. Era om drept. Nu 
făcea napastă. El lua di undi vedea 
că era prea mult și da cui nu avea... 
Da’ asta o făcut-o orice haiduc. Așa 
era.“ 


„Un înscris“ — A. Atanasie, n. 1886, Valea Glodului 
— Suceava : 


„+ -Aşa că io acu’ spui şi ce ştiu di la aceala om cu 
tăcere grea la inima lui, care era Gheorghi Precub“. 

„Mi-aduc aşa aminte, că pe-atuncea io numa’ cît işi- 
sem din şcoală, di la primară, că nici n-am făcut doară 
și v'o altă şcoală. Dicît la primară. Că așa era pe-atuncea 
pentru noi iştia din neam di jos. Din neam prost, cum 
să zicea... 

Numa’ cît işisem din şcoală şi m-o şi loat taica-meu 
la cîmp, la muncă. La un boier, încolo cătră Ruginoasa. 

Și-atuncea, la drumu' ceala lung di l-am făcut noi la 
cîmp, am auzit dintăia dată io dispre Florea. Eram şi cu 
maica-mea. Și cu-n flăcău strein, tovarăş di drum şi di 
lucru. 

Ne hodineam acolo, pe muchea dialulu' Cristeştilor. 
Taica-meu o prins a fuma. Şi să tot uita, într-un feli a’ 
lui... Drept pe vale. Şi cătră munţi” cei albaștri, munţi” 
noștri di le spune Carpaţi”. Di-acolo undi hodineam noi 
tot Carpaţi să videa... 

Spunea el taica-meu, ştiu di la el nu di la şcoală, că 
la şcoală al'feli ne spunea, așa 'ntr-un feli di era mai 
greu să ţii minte... 

El tătuca spunea așa di aceştia munți di le spune Car. 
paţi', cum vin ei tocma' di la Bucovina, di la Cojoci şi 
Chirilu... Şi să furişaz” aşa, cînd mai netid, cînd zbuc- 
nesc mai ascuţiş, pîn’ încoace la Măgura Deleleu, la Chiţi- 
gaia, diasupra Pipirigulu' şi Ceardacu di la capătu' Ple- 
șulu!... Şi să tărăgăneaz' așa pîn’ la Tîrgu Neamţulu!. Iar 
di-acolo, ni-arăta el tătuca, să face-așa ca o 'ntilnire cu 
dialu 'mpădurit Blebea... Acolo undi-o fost ucis mai în- 
coa’ un bandit di cei adivaraţi. Un tovarăș di-a lu’ Nicu- 
liţă... Că multe le ştie şi le tace pe-aicea pădurea şi 
locu’! ... Cîte şi mai cîte poveşti! ... Da? că nu-s po- 
veşti, îs fapte adivarate! Cu bandiți di cei adivaraţi şi 
blăstămaţi. Și cu alţi”, di cei zişi numa’. Așa, cu numele. 
Că aiştia era cei mai oamini di inimă. Ţinea cu sarma- 
nu’... Da’ ei boieri’ şi jandarmi’ le zicea aşa, banditu’... 
Că boieri’ avea ciudă și mînie mare pe ei... 

Tot aşa șşi-acolo la dialu' Balauru, şi-acolo or mai fost 
ucişi v'o doi din banda ceia a lvu’ Niculiţă. Da’ asta-i altă 
poveste... . 

Şi tătuca nu istovea di-a să uita așa. Să uita dus... 

Cum şedea el aşa jos cu coatili pe genuchi, tot pîcîia 
din ţigare. Ca din lulea. Da’ nu fuma lulea. Și cum şedea 
aşa, o prins a povesti. Din ce ştia şi din cîte auzise. Istorii 
ştiute di el... 

Și io eram aşa ajuns di trudă, di truda drumulv’ ce- 
luia. Şi-am adormit. Zic aşa, că adormisem cu gîndu' 
la ce-l auzeam pe tătuca povestind. Parcă-l mai auzeam 
aşa vorbind... Da'n capu’ meu acuma s-amesteca toate... 

Nu prea adînc şi nici prea lung n-o fi fost, da? dulce 
mi-a fi căzut mie acel somnișor acolo, pe piscu’ dialulu”. 
Aieru' era curat, curat, numa’ firu’ lui... Că așa o fost că 
di la o vreme nu mai auzeam nimica din ce povestea el 
taica. .. 

— Di-acu' hai şș'om mărge, o zis el aşa diodată. Di 
m-am trezit io. Hai, zice, că tot ai furat oleacă di somn. 
Aista-i somn tilhăresc, îi pe apucate, zicea el blajin. Şi 
s-o ridicat pe dată. 

Am pornit iară. Am trecut noi atuncea pe ling'o pă- 
dure, codru mare. Ca să mai treacă vremea şi grew’ dru- 
mulu’ am făcut io atuncea vorbă : 

— Aicea-i pădurea lu’ Conu Costantin Sturza, tătu- 
că? Di care ziceai matale că-i codru mare?! li mare 
văz... Trebui' să fie p'în ea şi lupi, şi i raprioarte, şi 
porci... Or fi, tătucă? Ce zici ?... Or fi? 

— Da’ or fi..., o zis el. Că sălbătăciunile trag cam la 


pădure. .. 
— Da' hoţi n'or fi ? 
— Hoţi ?!... zise el dămol, cum era feliu' lui, da’ şi 


di obosala drumulu'. Di-aiștia nu ştiu di-or mai fi. Adi- 
varat că şi ei tot cam la pădure trag... O fost şi la noi 
în Pleş unu'... Da' era haiduc în lege-aceala. Tu pe-atun- 
cea cît ce făcusăşi ochi... O fost unv’, vestit în ţară. 
Floria. Așa-l chema. Cît să fie di-atuncea ?... Și tot așa, 
pe ginduri, tătuca socotea... 


— Să fie v'o zece-unșpe ani di-atuncea. Da!... Ce-i 
mai prada aceala pe boieri! Da' așa, haiduceşte, pe 
drept !... El nu făcea hoţie cu crimă. Niciodată n-o fă- 


cut. Da’ cîte s-or zis dispre el! Că făcea cite toate!... 
Da’ el ştia numa’ pe-a lui. Și ce-i mai prada pe boieri, pe 
negustori! Și numa’ dădea la sarman. Era el făcător di 
bine pentru cel di era di nevoie. Că di la aiştia, di la sar- 
mani, el cap di aţă nu loa. Ferească Sfîntu'! Da’ di dat, 
li da. Şi ajutor di bani li da. Nici nu să uita că nare di 
unde. Că loa di la cei di avea cît nu le trebuia... 

Spunea el taica-meu şi tot mărgea... 

Flăcău' ceala di mărgea cu noi, di era el tăcut, că toi 
drumu’ pîn’ acu’ n-o scos vorbă, numa’ ci-o prins el dio- 
dat’ aşa a spune di haiducu' aista, di Floria Banditu’. 

— Că, zice, eram şi io băitan pe vremea ceia cînd l-or 
ucis pe Floria... Era pe pieptu' cel di dial, la piriu' Ifti- 
mii... Acolo, mai diasupra. Cît aproape di cararea. care 
scoboară în poiana din marginea păduri” di cătră Mănăs- 
tirea Neamţu. Să spunea așa p'in lume, p'între oamini, că 
l-o discoperit o căţea di-a jandarmulu' celuia di l-o ucis 
pe Floria, unu’ pe nume Herţia... Da’ nu era căţaua jan- 
darmulu'. Nu. Era cînele lui. A’ lu' Floria. Și nu l-o dis- 
coperit el cînele. Lumea zicea așa, ca să zică. Da’ n-o 
fost așa. Al'feli o fost. Nu discopirea el cînele pe stă- 
pînu' lui. Asta n-o făcea el cînele. În veac n-o făcea... 
Al'feli o fost... Că era Floria atuncea greu rănit și bol- 
nav di friguri. Că dădusă luptă grea cu potera. Zăcusă 

afară, rănit, la vreme di ploaie. Acu' era întrat acolo, în 
boştiura. di ciung di brad ori di stăjar di ce-o fi fost. Că 
nu să mai cunoştea. Cînele o păzit. Cind s-o ivit potera 
cînele să'nebunească, aşa era. O tot ocolit cîinele, o tot 
ocolit mereu pe diparte, şi lătrînd diparte în juru’ boş- 
tiuri. O tot latrat dimprejuru' boştiuri”, că să-i dea di 
veste stăpinulu”. Ori să-l apire, să-l scape... 

Și-aceala jandarmu' avea şi poteră cu el. Şi-aşa feli 
l-or *'congiurat ei pe Floria, or'congiurat ei boştiura di 
copac trăznit acolo. Şi n-o fost chip să dea luptă cum 
ştia el. Nu hoţiş, fățiș așa să dea lupta. Piept la piept. Nu 
i-or îngăduit. L-or ucis aşa mişăleşte, în boştiura ceia di 
copac trăznit, acolo. .. S-o zis multe. S-o scris la gazete, în 
tot feliu. Da' io aşa ştiu. Aşa o fost. Acolo undi l-or ucis 
să vede și azi crucea lui di peatră. Cu scrisu' pe ea: 

Aici o fost împușcat Banditu Ion Floria, di geandar- 
mu’ Herţia cu o poteră, din regimentu’ 15 dorobanţi *)... 

li crucea mică da'i din peairă tare, ţine. Cît veacu'... 

— Şi crucea ie acolo zici, bădie? am făcut io între- 
bare. 

— Zisei doar că-i acolo. Nici prea mult nu-i di-atun- 
cea. Și îi din peatră tare, ţine... 

— O s-o vezi și tu cînd om trece pe-acolo la lucru di 
draniţă la Mănăstirea Niamţu, o zis taica-meu. Da’ asta 
după ce terminăm cu cîmpu'... 

— Də’ cît om sta la cîmp ? Cît stăm tătucă ? 

— Apoi om sta aşa di-o vreme... Cit ţine lucru’ acolo. 

Da’ acu’ mie-mi întrase grijă mare 'n capu’ meu. Gri- 
jă să văz crucea lu’ Floria cît di digrabă. 


Şi-atuncea, cînd o fost ca dintăia dată cu munca mea 
la cîmp, o fost aşa di mai mult io am încurcat lumea. 

lar după v'o doao săptămîni di zile porneam 'napoi 
spre casă. Da’ io visasem toată vremea asta numa’ la 
haiducuw', la Floria Banditu şi la crucea lui di peatră. Tot 
cu giîndu' la crucea ceia a lu’ Floria eram... Că s-ajung 
odată s-o văz. Asta era ce vream io numa'dicît. 

Atuncea, mi-aduc aminte ca acu’, taica-meu o mai ra- 
mas acolo cu frate-miu Ion. Or ramas ei cu flăcău' ceala 


*) Textul era reprodus din memorie, inexact şi incomplet (n.n.). 

tomnatic pentru niște coasă di iarbă pentru fîn. Numa’ 
cu maica mea am vinit io acasă. Prea bun di treabă la 
cîmp nu eram. 

Și-aşa după o vreme, nu o fost chiar multă, nişte oamini 
di la noi gospodari, or plecat ei la lucru di draniţă la 
Neamţu la Mănăstire. Io o tot rugasem în una pe maica 
mea că să mă lese să plec cu ei. Că dacă drumu' lor era 
numa’ pe-acolo, pe cararea di treci pe lingă crucea lu’ 
Floria, să mă duc și io cu ei... 

Maica mea tot zicea că taci, că mai aşteaptă, ce să um- 
bli tu copilandru cu oamini streini. Şi atita di diparte... 
Că mai așteaptă, zicea, așteaptă și-a vini taică-tu di la 
cîmp şi ti-i duce cu el. V'ăţi duce atuncea toți trii, şi tu 
şi Ion cu taică-tu. Şi-i face tu atuncea și la draniţă, să 
te-nveţi. Ai să vezi tu atuncea şi crucea ceia... 

Şi io, ce să fac. Tot aşteptam. Da’ răbdarea mea nu 
prea mai ţinea. Că vremea trecea, tătuca nu mai vinea... 
Atuncea am loat io o hotărîre-așa cu mine, capu’ meu di 
copil. Că să plec odată cu moșu-meu Vasile Acsintioaia, 
cumnat cu tătuca di pe fimeie. Ştiam că-l ia cu el şi pe 
văru-meu Toader, fiu-su. Care mai fusesă şi an-vară. Că 
era cu v'o trii ani mai mare ca mine, el văru-meu. Că nu 
s-o prea ţinut el di carte, aşa puţină cîtă era. Că pe la 
clasa doaoa nici nu l-o mai lasat el moşu-meu să piarză 
vremea cu 'nvaţatu' școli”. L-o loat cu el la treabă, la 
pădure. Io l-am întrăbat atuncea pe el pe moşu-meu, că 
ce să fac, să mărg şi io cu ei... El moşu-meu o şi apru- 
bat că să mărg, că ce-a să fie... Da’ mi-o zîs că trebui’ 
să mărg atuncea să lucrez cu ei la lucru di draniţă. Da’ 
atuncea sigur, am zis io, doară n-oi mărge-așa numa’ di 
'ncurcă lume. 

-— Da’ tu un topor îi avea ? o zis moşu-meu. 

— Da’ ce-oi face io cu toporu'? am zis. 

— Da’ că nu-i lucra cu noi la draniţă? Cum o fost 
vorba ? Ori tu îi merge numa’ aşa di boier !... mi-o dat 
el moșu-meu di 'nțăles cam pe di-a-dreptu'. Că numa’ 
așa trăbuia. Să mărg cu ei, să șed şi la lucru di draniţă. 
Că nu puteam doară mărge io numa’ aşa di-o priumblare, 
numa! pîn’ la crucea lv’ Floria. 

— Da! îi cale cam diparte, o zis moşu-meu Vasile. Ca 
la Fălticeni. li o cale bună. Şi tu care ești cam cruduţ!.. 
li ţinea cu noi la drum, ce zici ? 

— Oi ţinea. 

— Bine. Azi îi luni. Plecăm, gata, peste v'o doao cea- 
suri. Om şedea acolo pînă sîmbătă la amiaz!. Dacă mărgi 
cu noi şi-i lucra cum ti-om învaţa o să iai și plata în 
bani. Tot îi ceva. Tu o să iai cinzeci di bani pe zi di 
lucru. Di 'ncepălor așa-i. Pe patru zile iaca ai şi tu dol 
lei. Nu-i puţin. Şi-i videa şi crucea lu’ Floria, ce-ai vrut 
tu. Di doao ori o vezi. Că doară trecim tot pe lingă ea 
şi-ncolo şi-ncoace... Acu’ adă-ţi tu toporu' şi-om videa 
noi dacă taie... Dacă nu, l-om pînzui la ţigan. Dai zeci 
bani și ţi-l face cumu-i briciu'!! 

Da’ maica mea biata, nici nu știa di planu' meu. Şi 
nici cînd am plecat di-acasă n-o știut. Că m-am furișat. 
De'bia o loat ea sama mai spre sară că io lipseam di-acasă. 
Și-atuncea mai spre sară numa’ ce-i spune-o fimeie din 
megieşi, că doară l-am văzut pe Niculiţă, încolo spre 
pădure. Era cu moşu-su Acsintioaia și cu Toader. Maica- 
mea s-a fi văicărit di-așa o treabă. — Că uite cum s-o 
dus el la pădure ori cine ştie unde şi nimica n-o spus!... 

Noi pe drum am apucat așa prundu' şi-am urcat pe la 
cantonu' pădurarulu'. 

Eram io di-acu' asudat bine. Şi numa” ce-am întrat în 
pădurea din carpeni, cu frunză diasă şi cu buruieni mi- 
rositoare di pădure. Și era o umbră așa diasă, di m-am 
răcorit io bine. Ce, că m-am răcorit gheaţă !... 

Așa pe cărări mereu, tot mărgînd, io tot la haiducu' 
ceala, la Floria Banditu eram cu gîndu'... Da' niminea 
nu povestea nimica di Floria. Şi io cum să 'ncep vorba. 

Și tot așa am mărs, am mărs, pîn’ la poiana Slătioara. 
Am mărs tot drept pîn’ acolo pe terenu' fără urcuş. 

Acolo-n poiană diodat' ni-o işit în cale, s-o văzut, Bitca 
Bălu. Şi di-acu' cararea urca numan piept, tot pripor 
era pîn’ la opcină-n vîrf. Cam greu. Și văru-meu Toader, 
mai diprins cu drumu”, cu urcuşu”, trăgea cu ochiu' şi mă 
tot pisa : 

— Ei, cumu-ţi pare, Niculiţă ? 

— Cumu-mi pare ?! Ca-n pădure, de... Poate-a fi mai 
uşor mai încolo spre vale... 

— Da, îi videa tu. Ni-om duce la vale mai mult dicît 
am urcat. 

— Da, da'i la vale... 

— Tot la vale, da’ să vezi cum ţi să taie picioarile di 
sub genuchi.. . 

— ... a fi, am zis io-n mine, că nu prea mi-era a 
vorbi. 

Am ajuns şi-n vîrfu' Bitci'. Ș'am ţinut tot așa coama 
piciorulu' Slătioari'. Tot-așa am ţinut pîn’ la opcina Ple- 
şulu'. Am ajuns la Toacă. Era acolo o toacă cu ciocane 
din girneţ di brad. Cu cozile din lemn tare. 

— Asta-i Toaca lv’ Floria, o zis moşu-meu. Io atuncea 
am rămas cu ochi' mari pe ea, pe toacă. - 

— ... Da’ di ce-i Toaca lu’ Floria?... Ce făcea el 
cu ea? 

— Asta io n-o ştiu, o zis moşu-meu. Poate nu făcea 
nimica. Da’ atita-i. Îi Toaca lu’ Floria. Aşa o ramas 
vorba... 

Or tocat ei cît or tocat, văru-meu Toader şi cu-n alt 
văr di era cu noi. Io, nimica, ședeam ca lemnu' acolo. 

Da’ o trebuit să plec după ei, că rămîneam în urmă și 
nu știam drumu’. Şi-acu' numa’ la vale ne tot duceam. 
Pe une’ locuri pripor, pe altile pantă mai dulce-aşa. Da’ 
tot să tăia picioarile. Tot aşa la vale, pîn’ ce-am ajuns 
noi la piriu' Cărbuna. Apoi iară am urcat un dîmb, nu 
chiar cine ştie ce... Și iară la vale, pîn’ la pirîu' Iftimii. 
Acolo am hodinit oleacă. Am pornit-o iară şi doar cît am 
trecut un priporaş şi s-o mai luminat pădurea, locu’. Și 
numa’ ce-am zărit şi crucea mică, di peatră. Vinătă. Nu 
diparte di carare. Io am zărit-o. 

— Ee, acu’ o vezi, o zis văru-meu Toader. O vezi? 

— Asta-i crucea !... am zis io. Să văd dacă pot să ci- 
tesc scrisu’... 

Am citit. Da’ cu greu. Era sapate literile-n peatră. Cam 
zgîriet. Era scris cu literi mari : 


AICI O FOST UCIS BANDITU ION 
FLORIA DI GEANDARMU HERȚAN — 
ANU... CU POTERA DIN 15 DOROBANȚI”) 


*) Din nou textul este reprodus inexact — din memorie (n.n.). 


60 


Atita. Io tot citem mereu di la capăt. Am citit di mai 
multi ori. Ca la poizie. Ca să ţin minte... 

Ei s-or cam dipartat în vremea asta. Cam cu dinadins. 
Io mă tot uitam. Videam și nu credeam. Şi mă loa aşa 
nişte fiori că mă gindeam în capu' meu di copil, cum o 
fi fost cînd l-or ucis pe omu’ ceala nevinovat ? Și haiduc 
aşa mare şi vestit în lume ?... 

Boştiura era ea aice pe-aproape ? Îmi ziceam io. Mă 
tot uitam. Era. Mai încolo. Da' era încă-n picioare. Nu 
putrezise. Da' pe-o parte căzuse coaja di pe ea. Rămăsesă 
numa’ pe-o parte și să cam dizlipea. Io, cap di copil, dam 
s-o lipesc la loc, să ţiie. O pipăiam ca mare lucru. Adică 
aşa di parcă era lucru sfînt. 

P-ormă o trebuit s-alerg după tovarăşi’ mei. Că doară 
ne prinsesăm noi tovarăși la drum şi la treabă. Ne prin- 
sesăm, și vorba-i vorbă. Ei trebuia s-ajungă mai divreme, 
nu tocma'n sară, în şchelea di butuci pentru făcut dra- 
niţă, la Mănăstire-acolo. Și io tot acolo trebuia să mărg. 
Cu ei tovarăș. Vorba-i vorbă. 

— Ei, gătat-ai di 'nchinat la crucea haiduculu' celuia ? 
m-o loat di 'ndată el moșu-meu, da’ așa mai în glumă. 

— Şi di cercetat ai isprăvit ?... 

Da’ io de 'bia di-l auzeam. 

— Gindeam că-i rămînea şi-i dormi acolo-n boştiura 
ceia. Ori ai să rîdici v'o mănăstire... . 

Ce era să zic io? Că di era după mine chiar așa fă- 
ceam. Că mai aş fi rămas. Şi-n boştiură-aș fi dormit... 
Ș'o mănăstire mai că ridicam... Di era după mine. 

Nu mi-era mie di-acu' di ce zicea ei. lo ştiam că am 
la ce mă gîndi cît oi sta cu ei acolo să mă fac drănicer 
Așa mi-am zîs io atuncea-n mintea mea... 

Şi numa’ ce-am ajuns. 


(Toată istoria cîtă o spui io di-acu' îi cu haiducu', 
cu Floria Banditu. Da’ îi şi cum m-am făcut io drăni- 
cer, atuncea la v'o unșpe-doişpe ani. Și nu-i poveste, 
că-i numa’ adivarat, cum adivarat îi tot ce ştiu cu 
haiducu', cu Floria.) 


Am ajuns noi atuncea în şchelea di butuci di lingă Mă- 
năstirea Neamţu... 

Era acolo mai multe colibe di-ale drănicerilor. Unile cu 
lărgime 'ndămiînoasă. Moșu-meu Vasile îș avea coliba lui 
veche, da’ clădită bine, undi lucra din primăvară pînă-n 
toamnă. Adica trăgea acolo la ea di adăpost. Di lucrat lu- 
cra el afară. 

M-am hodinit io atuncea lîngă colibă. Stam aşa şi mă ui- 
tam pe coastile 'mpădurite. Di cîte ori a fi umblat haiducu' 
ceala, Floria p'în acele locuri ?... Di jos pînă sus în virfu' 
opcini’ era tot o podoabă di brad alb şi molid. Ce po- 
doabă !... Di mai mare dragu' era pădurea asta, pin' la 
vîrfu' Ceardaculu' ! Tot o podoabă era, cît să videa cu 
ochi’, şi mai pe vale 'ncolo, şi pe la podișu' cel cu crucea 
lu’ Floria... 

Mănăstirea să videa aproape, s-o atingi cu mîna. Cu 
turnurile ei albe şi cărămizii, 'nalte, 'nalte-n sus, cu cruci 
negre di fer cătră cer... 

Si io tot priveam cu nesaț. Că doară nu mai fusesăm 
pe-aicea. Dicît că numa’ auzisem. Di Mănăstire auzisem. 
Şi că lingă Mănăstire să face draniţă din butuci. Că sînt 
stive peste stive di scîndură la gaterile lu’ Iancu Goţchi. .. 
Ș' acuma uite, cu doru’ meu di-a videa crucea lu’ Floria, 
numa’ uite c-o văd şi pe ea, Mănăstirea !... 

Atuncea am învăţat io digrabă meseria di drănicer. Tră- 
geam la joagăr ca un drănicer adivarat. — Ca un drănicer 
di cei tomnatici, zicea moșu-meu Vasile. Da'n curind şi 
obosala o cam vinit pe la mînile mele. Nu prea aveam pu- 
tere-n ele şi mă gindeam di-acu': — ce mi-a fi trebuit 
să viu io aicea, așa cruduţ, cum zicea di mine la 'nceput 
moșu-meu, care acu’ parcă uitasă că eram cam prea cruduţ 
pentru așa o treabă ? Da’ tot cam ştiam io ce mi-o trebuit. 
Asta o știam io bine-n mintea mea. Asta era numa’ pentru 
crucea lu’ Floria... 

Moşu-meu Vasîle trăgea cu coada ochiulu' la mine. Cam 
videa el ce-i cu mine. M-o loat mai cu uşurelu. Și-aşa 
di bine m-am antrinat că din chiar ziua 'ntii pină-n sară 
făcusăm treabă di laudă şi cu mare spor. 

Giîndu' meu era să viie sara, întunericu'. Io aşteptam 
sara cu gind c-o s-aud v'o istorie cu haiducu', cu Floria... 

O parte din lucrători” di draniţă era atuncea viniţi întîi. 
Nu avea colibe di adăpost, di dormit. În sara ceea, uni' or 

vinit în ospiţie la moşu-meu. Că era coliba largă, era 'ndă- 
minoasă. Or încăput încă v'o patru oamini. 

„Și era unv’, un feli di văr di-a lu’ tătuca. Aceala lucra 
tovarăș cu-n megieş di-a nostru din sat. Unu’ di-i zicea 
Gheorghi Precub. Pe văru' cela a' lu' tătuca-l chema 
Vasile Toma. Și di cum or întrat la colibă numa’ ce li-or 
stat ochi' la mine. Adica i-or stat ochi' lu' Vasile Toma, 
văru' ceala a’ lu’ tătuca. El era mai vorbăreţ. Celalt tă- 
cea şi tot tăcea... 

Și numa’ ce-o 'nceput aceala, Vasile Toma: — Țiîncu' 
ista a’ cui-i ? Că parcă nu ştia el a' cui îs. — Și ce-a cătat 
el aicea ? Că adica-s cu moșu-meu Vasile ? — Și di ce?... 
Di ce n-oi fi vinit io aicea la făcut draniţă cu taica-meu ? 
— zicea. 

Da’ moșu-meu Vasile mi-o sărit în ajutor : 

— la mai daţi pace băietulu'! Îi el om di treabă, îi di 
nădejde ! Lui i-i di-a să face di-acu' drănicer. Și-atita-i. 
Adica nu-i chiar numa’ atita. S-ar mai face el şi di-un 
haiduc, di-ar fi mai mare. Că el acu’ numa’ ca s'auză di 
haiducu', di Floria Banditu, o vinit el aicia. Di-asta o vinit. 

— Atuncea s-ar zice că n-o vinit el di focu’ draniţi”, 
aşa-i ? 

— Numa! că n-o avut încotro, o ris atuncea moșu-meu. 
De! A 'nvăţa-o el şi p'asta. Da’ alta-i acu 'n capu' ista 
mic şi vilvoiet a’ lui. îi numa’ haiducw'. Îi Floria Banditu... 

Și moşu-meu Vasile tot ridea. Da’ el ţinea la mine ca 
la Toader a’ lui. M-o loat pe după cap. M-o scuturat. Io 
tot nu scoteam o vorbă. Da’ așa sîmțeam di parcă mă fri- 
gea ochi'n cap. 

— Eee !... Di--asta o vinit el vasăzică ?! o grăit omu’ 
ceala di era văr mai di diparte cu taica-meu. 

— Cam di-asta o vinit, o zîs aşa mai apasat și rar 
moşu-meu. Şi ca să vază crucea lu’ Floria. O văzut-o. 

— Da’ parcă-n sat nu putea el s-auză istorii cite toate, 
cîte-or fost şi s-or spus cu haiducu' ? Că-i plină lumea cu 
istoriile dispre el, dispre Floria... Cin’ nu ştie di el? Că 
ştie ţara toată. Numa’ cit s-o tot scris la gazete. Și cite 
s-or tot vorbit p'in lume dispre ce-o făcut el!... Cin’ nu 
ştie di el ? Di cînticu' lui ? Di hoţiile lui ? Di moartea lui ? 
Adica di cum o fost cînd l-or împușcat. Cu mare mişălie 
l-or împușcat !... 

— Da’ că uite! o zis moşu-meu Vasile. Că uite, chiar 
io unu nu ştiu prea multe. Io nu m-am prea ocupat di 
Bandit, o zis moșu-meu. El Banditu cu-ale lui. Io cu-ale 
mele... Da' di jele, atuncea cu moartea lui, cînd o fost di 
l-or împuşcat, mi-o fost şi mie jele... La toată lumea le-o 
fost jele. Io zic lumea, adică lumea asta a noastră, năcă- 
jiti’... Că doară nu era să jălească ei boieri’. Că lor mai 
nu le-o pleznit pînticele di bucurie c-or scapat di Bandit. 
Că era spaima lor... 

— Las’ dacă-i aşa, o zis aceala om Vasile Toma, di era 
văr mai di diparte cu tătuca. Las’ că ce ştiu i-oi spune io 
lu’ nepotu' ista di-a șaptea spiţă la roată. I-oi spune din 
ce-auzeam şi mai ştiu. Di pe la jandarmi” din sat știu. Că 
era loaţi la treaba asta jandarmi’ din zece sate. Și mai 
mult. Și cîtă poteră !... Spunea jandarmi” di la noi: — Că 
l-am dus în lanţuri pe Floria ! L-am dus și l-am iscortat 
pîn’ la Piatra !... Şi di-acolo iar 'napoi la Tîrgu Neamţu. 
Tot așa pe drumuri. Că o batjocură era di capu' omulu' 
celuia, și di ei, di jandarmi. Tot purtaţi pe drumuri... Că 
așa era pe voia boierilor. Și pe la Folticeni l-or purtat, p'in 
trebunale, în cercetări... Di-ar fi fost după noi iștia năcă- 
jiți, el digrab' ar fi fost slobod. Că și el tot un năcăjit o 
fost. Şi 'ncă ce năcăjit !... Şi ce inimă di om era în el! Că 
şi jandarmi’ să mira di el. Di bunătatea lui. 

Da’ cîţi jandarmi pe capu’ lui sărmanu'! Și cîtă po- 
teră !... 

Tot așa-l purta p'în trebunale, pe drumuri, din trebu- 
nal în trebunal... Că era, să vede, ei boieri' mai siguri aşa. 
Cu pază mare purtat pe drumuri. 

Îi di mirare-aşa-i ? 

Da’ el di p'în închisori digrab' ișea. Ca un nazdravan 
ișea. C-avea și iarba fiarelor în palmă, da... Di mare mi- 
nune ! Că numa” cît atingea lacata di palmă. Cît ajungea 
di-o atingea, şi să şi discuea. Și p-ormă undi nu gindeai 
acolo era. Acu' era aci, acu' nu mai era... 

Şi numa’ bine făcea el pe la sarmani. Da’ iară-l prin- 
dea. Că era şi di cei răi, nu i-ar fi rabdat pămintu' şi 
Dumnezeu !... Şi-aşa, iară-l prindea... Și tot aşa. Amar di 
viaţa şi di traiu’ lui !... Da? ce mîndru şi voinic! Și nişte 
ochi ! Te tăia !... 

— Şi ce zicea el cînd îl ducea așa legat, moşu-Vasile ? 
Oare ce zicea ? am îndrăznit io atuncea. 

— Ce zicea ? Ce să zică ?... Nu zicea nimica. Nu-i ardea 
lui di vorbit. Zice că să gîndea aşa. Să tot gindea. Tot 
drumu’ tăcea şi să gîndea. La viaţa lui. La amaru’ lui... 
Di-l întrăba ceva, întîi să uita așa, drept la om. Di-l tăia 
din ochi. P-ormă răspundea. Da numa’ c-o vorbă răs- 
pundea celui di-l întrăba. Că el să tot gîndea... 

— Cum adica răspundea c-o vorbă ? 

— C-o vorbă di-a lui răspundea celui di-l întrăba. Avea 
el o vorbă. Zicea : — Cine ești tu di mă 'ntrăbi ? Ce ești pro- 
coror ? Ori ăi fi judicător ? !... zice că atita numa' spunea. 
Nu răstit. Nu tare. Numa' aşa dămol. Da' din ochi te tăia... 

— Da’ cum îi prăda el pe boieri, moșu-Vasile ? am zis 
io, că di-acu' mi să dizghețasă limba. Şi parcă videam 
toate şi nu mă mai săturam s-ascult. Nu-mi mai aflam 
locu'. 

— Hm !... Cum prăda... Parcă-l videam io cum prăda ? | 

— Nu zic că-l videai. Da’ auzeai. 

— Apoi așa da... auzeam. Da’ nu-l videam. Și nici nu 
le-am prea ţinut io minte toate cîte le-am auzit... Da’ ce 
să zic io? Că di-o sută di ori mai bine ca altu’ le știe 
omu’ ista di tace. Tovarăşu' ista a' meu, Gheorghi Precub. 

Care Gheorghi tăcut straşnic era. Mut. Lemn. Ce să 
ştie — aceala Gheorghi ? ! Și mai cu samă ce să spuie?! 
Cum ? ! Că parcă era ferecat. Cum să spuie dacă el numa’ 
tăcea așa, lemn !... 


(Și mai diparte-acu” toată istoria, adica istoriile toate 
cu haiducu', cu Floria Banditu, le spui io cum le-am 
auzit di la tovarăşu' ceala a’ lu’ moșu-meu și megieş 
d'a' nostru, Gheorghi Precub. Om la v’o triizăci di ani 
bine trecuţi. Aşa era el atuncea... Că io am ajuns și 
io om la casa mea. Da' am ramas prins cu inima chiar 
di-atuncea, copilandru, di omu” ceala, din sara cu po- 
veştile la pădure, la draniţă... 

Și mai încoa', era vremea războiulu' istuia făcut 
cu nemți’ di-a fost ca spaima lumi”, din '40... Pe-atun- 
cea eram io la gospodăria mea, om în etate, da' el 
era cu v'o doaozeci și ceva mai mult. Că io am făcut 
şi război, da’ el nu, era'n etate... 

Şi tot aşa, numa” cînd îi era lui a spune șa po- 
vesti din istoriile cu Floria, mai spunea... Da' numa' 
așa, rar di tot le spunea. Nu oricui. Și parcă tot cu 
vorbele celea di-atuncea cînd îl auzisăm io dintăi, 
băitan... Tot aşa le spunea. Că le-avea toate la inimă. 

Da’ la omv’ ista Gheorghi Precub năcazu' era mare. 

Acu' era ţara alta. Acu’ năcazu' țări’ era ista cu 
nemți’ şi cu războiu” lor di ni-or dus ş'am bătut război 
pe comanda lor... Și p-ormă cum să ştie, s-o loat co- 
manda în contra lor. Și toate-or fost cum or fost şi 
cum să știu. S-or rînduit altile-n ţară, cum trebui”. 
Lumea s-o prefăcut în totu’. Și s-o 'nvaţat cu traiu’ 
bun şi cu pace, cumu-i acu’. Da’ năcazu' ceala greu 
din inima lu' Gheorghi nu trecea... 

Că el să tot întorcea aşa cu gîndu' cind și cînd, 
tot la ce știa el c-o fost atuncea, în tinereţa lui, cînd 
cu Floria Banditu... Pe care-l uitasă di-acuw lumea 
toată, toţi. Alta era acu' lumea. Altile năcazurile. Da' 
el nu uita. Cind şi cînd gîndu' lui să 'ntorcea acolo 
la mişălia văzută di el atuncea-n tinereţa lui.Că o 
văzusă, nu 'ncape vorbă. Da’ nu era di spus la oricare. 

Cînd prindea el a istorisi, avea un feli a' lui. Rar 
și dămol. Cîtodată sta mult şi să gîndea... Trebuia să 
stai s-aştepţi... S-aștepţi să spuie singur mai diparte. 
Cînd îl lasa di inimă şi povestea, le spunea așa, tot 
dămol. Şi-odată să oprea. Apăsa aşa cu pumnu-n la- 
viţă, în laviţa pe care şedea. Apăsa tare, di-ai fi zis că 
vrea el să treacă p'în ea cu pumnu.... 

Da’ io și-atuncea, cînd eram băitan și l-am auzit di 
'ntăia dată povestind, io-n mintea mea di copil şi-atun- 
cea ziceam, că nu să poate al'feli dicît că lu’ Gheorghi 
Precub i-a fi fost ceva aproape el haiducu', Floria 
Banditu. Numa’ așa. Trebui' să-i fi fost el ceva a- 
proape di inimă. Macar ceva gazdă i-a fi fost el 
Gheorghi Precub lu' Floria. Di nu cumva i-a fi fost 
şi tovarăş într-ascuns...) 


Aşa că io acu’ spui şi ce ştiu di la aceala om cu tăcere 
grea la inima lui, care era Gheorghi Precub. 

Că el întimplarea o spunea, da'ce avea el la inima lui 
aceea nu spunea... 

Că era, zicea el, era atuncea ’ntr-o primăvară. Începea 
a să crăpa muguru' la copaci. Și oamini să ducea pe la 
pămînturi. Care undi-avea. Și undi n-avea a' lui, pe la 
boieri. Că ei to'dauna avea, slava Domnulu'... Să ducea 
omu’ fiecare pe undi era finaţuri, că primăvara di timpu- 
riu trebuia să curăţe locu”. 

Și un om di la margina satulu', di la Boroaia curăţasă 
şi el locu’ lui di finaţ. Da’ era diparte di sat locu’ ceala. 
Mai tăiasă el la nuiele di alun şi di altile ca să lărgească 
poiniţile di iarbă. Şi nuielile-i trebuia di 'ngrăditură la 
garduri că pe-atuncea scîndura nu să prea videa. Că era 
di fost, cît lumea, da’ nu era pentru noi aiştia... Și nu 
să făcea gardu’ nici din cercevele di fer ca acu’, nici 
pomineală. Să făcea gardu’ mai mult di nuiele. Da’ fru- 
mos împletite, gospodăreşte, strîns îngrădit, să ţiie mult... 

Și-aşa, omu’ ceala tăiasă nuielile. Acu’ le ştransporta 
la car. Că pe sară să plece acasă cu caru' lui cu doao 
vaci la jug. Slabe, mici, da! şi făcea omu’ treaba cum 
putea-n sărăcia lui. 

Şi cînd s-așăze el în car acolo un braţ di nuiele, iesi-un 
om di la dos dinspre pădure. Să oprește-aceala om lingă 
car acolo. Zice: — că ce faci aicea? Omu' gospodaru’ 
cu nuielile-o 'nlemnit așa cu braţu' di nuiele lîngă car 
acolo. Că avea aceala strein nişte ochi !... Da’ nu fioros. 
Și zice el omu” : 

— Ce să fac? Mai curăţ şi io locu”, mai tai nuiele... 
Să le duc acasă di făcut gardu’... Da’ astea le zicea el 
aşa cam cu gura altuia. 

— Vrei tu să te fac gospodar? Om coprins? o grăit 
așa, dintr-o-dată streinu' ceala voinic şi drept, mindru 
la statv’ lui. 

Şi diodală vede omv’ gospodaru’ cu nuielile, vede el 
că sumanu' celuia îi acopirea flinta... Căciula di miel 
brumărie ș-o ţinea cam pe sprîncene. Avea ochi grozavi. 
Cu scîntei... Da-i zimbea omulu' cu nuielile. Că să videa 
el bun la inima lui. 

— Da’ cum îi vrea dumniata să mă faci gospodar ? o 
zis el omv’ şi da şi el să zîmbească. Da’ tot furind cu 
ochi” la flintă. 

— D-apoi da. Te-oi face. Numa’ să mă duci în sat la 
tine. 

— Da cum să te duc și dice? 

— Ţi-oi spune, o zis cel cu ochi grozavi şi cu flinta 
dosîtă sub suman. Pui di partea din față a carulu' crengi. 
Numa’ aşa mai mărunte să fie. Pe di laturi pui gîrnețe 
lungi. Laşi loc gol la mijloc. Şi diasupra îi pune nuiele 
lungi. Da' asta după ce io m-aşăz acolo la mijlocu' ca- 
rulu’. Şi-n ăst fel mă duci, iaca. Al'feli nu-i chip... Cînd 
a fi mai pe 'noptate. Şi n-a şti nime’ ce-ai în car. Dicît 
nuiele. 

Da'n vremea asta el să tot uita drept la om, la gospo- 
darv’ cu nuielile. Şi-i zîmbea așa ca om bun. 

O samă di oamini şi plecaseră mai divreme di la muncă. 
Plecaseră mai toţi. Că asta şi păzisă el, Floria-haiducuw', 
Că el era. Păzisă pe cel di-a rămînea la urmă. 

— Da” ştii cu cine stai di vorbă ? Îţi vine-n gînd cine-s ? 

— Îmi cam vine-aşa-n gînd... zice omu’ gospodaru’. 

O făcut el pe dată ascunzișu'n car. Cum i-o zis Floria. 

Locu ista a' lui era diparte di sat. Era la v'o trii cea- 
suri di drum. 

Și-așa, tocma'n puterea nopţi”, numa’ ce-o întrat şi 
omu’ gospodaru’ acolo-n ograda lui. Și-o dijugat vacile. 
Şi derect în casă la nevastă : 

— Fimeie,. .. zice el în șoaptă să n-auză copii’. Scoal' | 
Şi fi cu mare grijă că în car afar’ îi Floria... Da’ gura 
să nu ț-auz ! Înţăles-ai ? 

Cum să nu 'nţăleagă fimeia? Că nici glas n-o mai 
avut. Doar c-o holbat niște ochi ş-o ramas dintăi cu gura 
căscată. P-ormă o 'nchis gura ș-o sărit din așternut, 

Duce omu' vacile. Le leagă la ieslă. Le pune-un braţ 
bun di fîn. Şi p-ormă vini la car. — A fi murit aista ?... 
s-o fi gîndit el. Da’ numa” cît ce-o dat di-o parte nuielile, 
şi Floria o sărit uşurel şi sprinten cît era el di gogeami- 
tea creştinu'... Da’ o sărit derect cu flinta-n mînă. 

Omu' l-o dus în casă. În tindă. 

— Îi dormi noaptea asta aice — o zis el. Da' mini îi 
pleca, di-i vrea. Cumu-i mai bine. Dizdedimineaţă. 

— Numa” că nu-i chip, o zis el Floria. Nu-i chip. Ț-oi 
spune io mini... Și, rogu-te, așternutu' fă-l în pod. Nu 

aice-n tindă. Că io oi mai sta aice. Nu-i chip al'feli. Di 
işit o să ies numa’ noaptea... 

Omu” tăcea. Da Floria-i da curaj : 

— Că rău nu ţ-oi face io nimica. N-o să-ţ' fac tocma' 
io napastă, zice. Îi videa. Numa’ să faci ce-ț spui io. 

Și omv’ ceala gospodaru” tot tăcea. 

— Casa-i bătrinească ? zice c-o zis el Floria. Că să 
ține-abia în închieturi. . . 

— Da... "i bătrînească, o răspuns cu gura altuia omu” 
gospodaru’. Că el era cam cu graiu' perit. — Om îmbuca 
ceva. .., o zîs omu’ ca să mai schimbe vorba. 

S-o așăzat el cu Floria pe laviţă. La masa mică cu trii 
picioare. El, Floria-haiducuw', numa cît să uita la bucatile 
di pe masă. Da’ de'bia c-atingea mîncarea. Și face cătră 
gazdă : 

— Îi fi bun să stingi lampa. Or’ las-o cît de micșoară. 
Acu” îi în puterea nopţi”, da’ cine știe ?... A videa careva 
lumină. A zice că ce-i la aceala ? Mai bine pe-ntuneric... 

Omu' gospodaru' s-o supus, n-o zis nu. Că asta era și-n 
gindu' lui. Videa şi el că are dreptate mosafiru' ista a’ 
lui di la vreme di noapte. N-o stîns el chiar di tot. O 
tras așa fitilu' mai jos. Ş-o pus lampa 'ntr-un colț a' 
odăi. 

— 10, o zîs atuncea el Floria, îs scapat acu di patru 
zile din arest. Îs fugit şi-s dat în urmărire, i-o şoptit el 
omulu! celuia. Știu io că di ești om di treabă n-o să scapi 
vorbă. Așa-i ? Da’... ţi-a fi frică? 

Omu' ceala gospodaru’ n-o zis nu. 

— Frică mi-i, o zîs el. Da’ io n-o să te vind. Că bine 
le faci, frate Florio !... Cumu-i mai bine aşa le faci. 
Numa! că prea chinuit trai ai... 

— Asta-i soarta mea, o zis el Floria Banditu. Da' oi 
scapa io v'odată şi di soarta asta rea. Că acu' oi sta io o 
vreme aicea di ești om di treabă cum să vede... Oi sta 
pîn’ ce-a da frunza-n codru. Nu-i mult. În doao săptă- 
mini, trii, îs dus. Cam di Sfintu Gheorghi-aşa... Da’ 
acuma frate, nu iăs. Nu-i chip. Îi pus preţ pe capu’ ist’ 
a' meu. Știe-o lume... 

Gospodaru' şi fimeia lui şedea aşa scrişi, cu ochin 
blidu' di bucate. Și iară le perise graiu' di tot... 

— N-oi sta mult... o zis iar mosafiru'. Nu vă fie cu 
grijă. Asta-i, cum v-am spus. Frunza grăbeşte, îi vreme 
bună, călduţă. li cu 'ngăduială pentru iştia di n-au un 
coperiș, ca mine. Da’ acu's așa trudit di nu vă văz. Di 
v'o patru zile n-am mai dormit. Numa' pe picioare mai 
toată vremea, numa’ mărs și mărs... Cite-oleacă di somn 
ce-am prins aşa, numa’ p'in boştiuri, ascuns. Eşti om di 
treabă, cum văz... Îmi faci, rogu-te, culcușum pod. 

Şi-odată numa’ ce-o ferit aşa sumanu' cu flinta ori 
pistoale cu tot, ce-a fi avut el. Le-o ferit la o parte, 
şi-o scos punga grea. Di undi-o fi avut el așa bănet in 
patru zile ?... Ori n-or fi fost numa’ patru. 

— Acv’ ai diodată cin'sute di lei, zice. Ţine, că eşti cu 
credinţă. Să-ţi ridici casă, zice c-o spus el cătră omu’ 
ceala, gospodaru’. Să-ţi ridici casă bună, largă, gospodă- 
rească. Cum să cade... Cu sală şi doao odăi s-o faci. Că 
ai şi prunci văz, cam mărunţăi. Ti-ajung acu’ diodată 
cin’ sute. Că nu te-oi uita io nici mai pe urmă. li videa... 

Gospodaru' cu fimeia zice că 'ncremenisă cu mîna pe 
lingură. Da’ nici nu 'ntindea mîna să ieie bani’. Că nu 
era di crezare. 

— Ia omule, i-ar fi zis atuncea el Floria. Ia ce-i al tău. 
După inima ce-o ai... 

Da’ el omu’, gospodaru’ zice că tot aşa şedea. Ca 
'nlemnit. Şi cînd s-o dumirit el i s-o luminat di bucuria 
banilor. Că avea omu' năcazuri girlă, avea greu” lui. 

Zice c-o umplut el gazda pe dată o saltea cu paie di 
cele bune şi-o dus-o 'n pod. Şi pernă moale-o dus, atun- 
cea 'nfațată. Şi plapumă bună, ce-o fost mai bun în 
casă. Și i-o făcut mosafirulu' culcuşu' pe noapte cum i 
să cădea. Și zice că s-o jurat el gazda, pe sufletu' lui s-o 
jurat, c-o să-l păzască cu credinţă di frate-adivarat. (Că 
n-o fi fost chiar el, Gheorghi-acesta Precub, gazda ceea 
di-atuncea ?... O fi fost, zic io, da? el nu scotea vorbă 
din el dispre lucru’ ista). 

Și s-o culcat atuncea fără grijă el Floria-haiducu'. Aşa 
di trudit, da’ curat la sufletu' lui. Sarmanu', după patru 
zile di umblet! Hăituit aşa şi dat în urmărire!... 

Și-așa v'o trii săptămîni di zile o ramas el acolo, as- 
cuns în podu’ casi' gospodarulu' celuia. Făr' să aibă bă- 

nuială careva din megieşi. Că l-o păzit omu’ ca pe ochi’ 
din cap. Și zice că i-o spus el fimei' gospodarulu', i-o 
dat di grijă: 

— Că să-mi faci, zice, miercurea şi vinirea bucate di 
post. I-o hotărît el Floria. Că, să vede, avea şi el credinţa : 
lui. 

Și era di-acu 'ntr-o duminică-n zori cînd tot satu, 
oamini' toţi să hodinea ei di truda săptămîni’. Și zice c-o 
işit atuncea el Floria di-acolo din podu’ gospodarulu' 
celuia. O işit şi i-o spus vorbă di taină: 

— Di-acu' s-auzim di bine !... Și s-avem noi întîlnire 
zisă sub Bitca Bălu. Pe la o marţi dimineaţă. Să m-aștepţi 
acolo la locu’ undi-i fagu’ zis «Șapte fraţi». Acolo să fi’. 
Tot așa-n zori. Te prinzi ? Ştii locu’ ? 

Omu' gospodaru' o zis că ştie, da. 

— Să fi’ acolo, numa'dicit. Și cu ochim patru! 

Omu' gospodaru’ zice că s-o prins. Ba zice că s-o jurat 
el, pe sufletu' lui s-o jurat iară că l-a ajuta pe voinic. 
Pe Floria. Și-a face el toate după cum trebui” așa, cu 
meșteșug, cum l-a duce mintea mai bine. 

Și Floria-haiducu' o plecat atuncea. Să zice c-avea pis- 
toalile ori flinta ce-a fi avut, la briîu, încărcate cu plumbi. 
Le ţinea el armele subt pieptaru' din piele di oaie. ÎI 
avea pieptaru' ceala di la gospodaru’ di gazdă. 

Și ce-o mai fost cu gospodaru' ceala nu mai știu. 

(lo tot aşa zic iară: că gospodaru' ceala n-o fost 
altu', tot aista di le povestea toate cîte le știu acu' 
şi io, adica chiar el, Gheorghi Precub o fi fost... 
Da' unile le spunea, altile le tăcea. Că ce s-o mai 
fi pitrecut cu istoria asta di-o spusei io acu”, nu știu. 
Că di cum spunea el faptile lu' Floria, și toate, la 
curîndă vreme o fost așa scrisa lui, a lu' Floria di l-or 
ucis cu mișălie acolo la piriîu... Și cînd ajungea cu po- 
vestea la asta, el omu' ceala Gheorghi Precub, nu 
mai spunea. Tăcea di-o vreme-aşa, şi să tot giîndea... 
Iar istoria di-o spui io aice mai diparte îi tot di el 
zisă, di Gheorghi Precub. Da-i cu isprăvi di-a lu' 
Floria, nu-i cu moartea lui). 


+ 

Şi la o biată fimeie o intrat în casă odată el Floria, o 
intrat adica-n ogradă, aşa ca drumeţ ostenit. Da’ fimeia 
avea casa mai la dos, mai ferită di sat. Era di-acolo di 
peste Pleșu. 

El intră-n ogradă şi-i dă bineţe fimei!. 

— Un’ ţi-i omu’ fimeie ? zice c-o făcut atuncea 'ntre- 
pare el Floria-haiducu'. 

— Dapoi, îi dus... La lucru îi, încolo la Mănăstire la 
Niamţu. Mai lucrează pe la garduri, mai la sapat pin 
grădini, ce găseşte şi el. Mai cîştigă și el un ban năcăjit. 
Că-i greu di-ale guri’... Că copii’ nu ştiu ei al'ceva dicit 
mămăliga. Încolo, mai un borş cu buruiene, mai o fasolă, 
da’ mămăliga-i greu’... 

Zice că i-o ascultat el atuncea căințile fimei’. Şi-o oftat 
el așa, şi-o 'ntrăbat-o : 

— Că, zice, n-aveţi o văcuţă cu lapte? Pentru copii? 

— Nici pomineală, bădie, o zîs ea fimeia. Da’ di undi, 
cum ? Di undi-așa ceva aice-n sărăcia noastră ? 

— O s-aveţi voi digrabă o văcuţă bună cu lapte, zice 
c-așa o spus el Floria. Numa’ să spui omulu’ tău să vie 
să-l întîlnesc chiar în fundu' grădini' aice la voi, că-i 


drept margina păduri” !... Cam la o sîmbătă sara. Dæ... 
ori ţi-i cam frică ? N-ăi şti poate cine-s ? 

Fimeia zice c-o ramas cu palma la gură: — Că n-ăi 
fi |... 


—Ba că chiar el îs! La care te-ai gîndit. Îs Floria ! 
Da' n-ai a te teme di mine. Da' să aibă el cuvint bar- 
batu-tău, di-i el om di treabă, di nădejde ! 

— Ii, zice c-o spus fimeia. Da’ o spus ea aşa mai încet, 
că oleacă tot să cam temea ea. Îi om di treabă şi di 
vorbă s-a ţinea el. Îl ştiu io dacă mi-i barbat. A face el 
cum zici. 

— Să vie el, zice că i-o hotărît Floria, nu tocma' pe 
sîmbătă, îi prea tirziu. Asta să fie cam pe poimini. Să 
vie așa, cam la v-o trii ceasuri din noapte, acolo-n fundu’ 
grădini’. Undi-aveţi voi colibă di strujăni. Am văzut-o 
io acu’ viind încoa'. Da’ ti-i duce mini după el şi i-i 
spune. S-aducă el şi-o rasă călugărească, cît di veche-a 
fi, purtată. Și-un potcap tot așa. Atita-mi trebui’. Şi-oi 
recunoaște io pentru asta, ca să fiţi mulțămiți. 

Şi zice că fimeia o făcut ea întocma”. 

El Floria, bani'i lasasă atuncea pe masă, în sara ceia. 
Că el pe 'nsărat ajunsesă la casa fimei'. Cînd o numarat 
fimeia bani’, să să 'nvirtă casa cu ea!... Că era acolo 
bănet ! ! Pentru doao vaci cu lapte, nu pentru una! 


O plecat atuncea el Floria-haiducu”. 

Şi 'ntr-o dimineaţă, numa’ ce s-o ivit el în drum la 
Branişte. Îmbrăcat călugăr năcăjit. Să făcea că vine di 
la Tirgu Neamţu. 

Și după o vreme-aşa s-o văzut pe drum o berjă. Gonea 
'ntr-un vîrtej di colb. Zice că vinea cu patru cai bulziș. 
Da' el călugăru' vinea și el încet, ostenit, cu traista grea 
pe umere. is tîra picioarile di truda drumulu' lung. Și 
cînd trăsura, berja, o 'ngăduit mărsu, numa’ ce face el 
călugăru' sămn, că să-l ia și pe el di s-a putea. Da’ nici 
nu mai trăbuia di făcut sămn că berjaru', om di treabă 
şi di-a loculu', şi 'ncetinisă mărsu' că să-l ieie şi pe că- 
lugăru' ceala năcăjit. 

— Pin’ la Mănăstire, părinte ? o zis el berjaru”. 

— Numa’ pîn’ acolo, di-ţi avea buna voire, o zis călu- 
găru', smerit cum să cădea. Și s-o urcat pe capră lingă 
berjar. 

— Îi greu, parinţele, o zîs berjaru' care după vorba 
lui era ivreu di p'în Tîrgu Neamţu să fi fost. O zis el 
berjaru' şi-o şfichiut cai’. (Trebui' să-i fi șfichiuit, că 
zice că mai era pină-n sară, da’ el tot se grăbea să nu 
'ntunice pîn’ la Mănăstire. Că era aice loc ferit, cu do- 
suri, şi drumu' intra-n pădure mai diasă şi era cu pri- 
mejdie di hoţi la drumu' mare. Da' cum să ştie el ber- 
jaru’ şi cin’ mai era cu el în berjă, ceia oamini di-i ducea 
la Mănăstire, di un’ să ştie că hoțu-i cu e1 în berjă?!... 
Numa’ că nu era aista hoț ca toţi hoți’. Nu. Şi n-avea 
el chef acu' di-a hoţi aşa la drumu' mare şi la un ceas 
cînd tot mai putea treci careva. El treaba lui avea s-o 
facă cu rost, așa pe 'ndelete şi cu chibzuială, acolo la 
Mănăstire...) 

Și-o zis atuncea călugăru', adica el Floria Banditu, 
cătră berjar, uitîndu-se așa mai într-o parte, cum să 
cade la om smerit și cu nacazuri : 

— Îi greu, fiule.., cum n-a fi greu?!... Di-asta 
te-am oprit. Greu... Viu tocma' di la Schitu’ Măgura, 

din sus di Tirgu Ocna. Și-oi sta di-o vreme-aice, la 
Sfinta Mănăstire Neamţu... . 

— Cu treburi, nu ? 

— Treburi. Ascultările noastre călugărești. Da’... dum- 
nelor din berjă... tot la Mănăstire, tot ? 

— La Mănăstire, da, zice c-o spus el berjaru' și tot 
şfichiuia cai’. Acolo-i duc. Îs doi boieri cu cocoanele. Că 
boieri’, ca boieri’ !... Vara trebui’ să vie musai la munte 
la aier. La loc di tihnă. Vini şi ei di diparte, di la Galaţi. 
M-or tocmit asară la noi la Tirgu Neamţu... S-or așăza 
acu’ un timp di vreme aice, la Mănăstire. În frumuseţă 
și liniște. Acu' pe vară. La aier di brad di munte... 

—Și ce-or fi ?... Or fi doctori ? Profisori ?... zice c-a 
fi 'ntrăbat el călugăru' după o vreme di drum. 

— Aș, nu, zice berjaru'. După cum să văd or fi niscai 
negustori di vite. După cum vorbea. C-ar vrea să facă 
ceva tirg di boi di Moldova... Şi-or vinit că-i şi Ispasu' 
acu’ di azi în trii săptămîni. Îi iarmarocu” cel mare aice 
la noi, îi şi pornit. Zice c-or face cumpărătură mare di 
boi di Moldova. Și i-or trimite pe boi la Ploieşti-încolo, 
cu trinu’. Cu trinu’ din Paşcani... Nu știu cum or sta 
ei boi'n trin. Că io nici n-am văzut trin la noi în Tirgu... 
Şi uite, la ei la boieri, şi boi umblă cu trinu'!... 

Acu’ zice că-i plăcea călugărulu' berjaru', îi plăcea şi 
di felu' cum vorbea. Că o aducea cam așa cum îi tre- 
buia lui, lu’ Floria. Care mai ştia el unile, în sicretu’ lui 
le știa bine. Era i'format. 

Și, la Mănăstire acolo-n poartă, undi-i acu aghezmă- 
taru’, zice c-o sărit el călugăru', care era Floria o sărit 
digrab' şi cam prea sprinten zice c-o sărit el di pe capra 
berji'. Apoi, numa’ ce-o işit un călugăr di-a' loculu'. Și 
el atuncea, călugăru' ista di era Floria-haiducu”, s-o 
ricomandat că-i di la Schitu' ceala Măgura di pe lingă 
Tirgu Ocna. 

— Îs trimes di-acolo pentru ascultare, zice. Oi spune 
la părintele stariţ cum îi și ce-i cu mine... 

— Bine, frate, o zis călugăru' cel di-acolo di loc. Atun- 
cea om mărge mai întăi cu dumnelor viniți și mai di 
diparte. Di vrei, li-i da o mină di ajutor să-ş' ducă ge- 
măndanile. Să-i punem la chilie bună-n arhondaric, să 
aibă pace şi hodină... 

Și zice c-atuncea o găsit tocma' ce-i trebuia lui, călu- 
gărulu' ista nou vinit care era el Floria Banditu. Da' 
nime’ nici că-l bănuia. Numa’ că aşa vinea toate, bine 
rînduite di era pe giîndu' lui, a’ lu’ Floria. 

O văzut el cum s-aşază la chilie 'ncăpătoare, ca pentru 
boieri, ceia streini, cu lăzi și gemăndane și cu cocoanele 
lor. Şi tot baga di samă la tot ce videa. Şi tot învirtin- 
du-să pe-acolo să mai dea mînă di ajutor și-o lasat şi 
traista lui acolo-n odaie, cu chip c-o uitat-o. Da’ mai la 
dos, să nu fie-n cale. Cu gînd să vie el s-o ia după pre- 
zintarea di ascultare la părintele cel bătrîn starițu'. Cum 
îs rinduielile la mănăstire. Da' avea el gata-n cap un 
gind a' lui... 

Și zice c-aşa mai pe 'nsărate bine, o vinit el iară, cu 
chip să-ş ia traista ceia uitată din chilie di la boieri. 
Și, cu smerenie o bătut uşurel în ușă. Așa cum să cade 
la mănăstire. Şi-aşa, tot smerit, o cerut îngăduială să 
între că, zice, di n-a fi ramas traista lui acolo-n chilie... 


(Asta or spus-o ei boieri’ ceia pe urmă, după ce i-o 
scuturat Floria bine-bine di tot di bănişori” lor di aur 
și argint. Or spus cînd or fost ia cercetări şi-or 
aratat cum i-o pradat di bine el Floria, şi-n spaimele 
morți’ i-or vîrît). 


Şi zice că ei boieri tocma' era gata di culcare. Da’ îi 
pune vrajmaşu' să-ş' mai potrivească-odată bani’ la locu’ 
lor, acolo, într-un gemăndanaş. . . 

Că întrînd atuncea el călugăru' smerit şi cu fereală 
di cocoane, o văzut di 'ndată cu ochi’ lui di vultur, toate 
cum era... Şi doao pistoale alăturea di gemăndanaș. Și 
cum era traista lui acolo lingă masă o ridicat-o uşurel 
din ungheru' ceala și, ca fulgiru', i-o dat la loc drumu’ 
jos, o pus mîna şi-o cules pistoalile, le-o cules di pe masă. 
Aşa, dintr-o mișcare le-o cules. În mîna celaltă, zice c-avea 
un pistol di-a’ lui. Cînd l-a fi scos aşa iute ? Şi pe la briu, 
subt rasă mai avea, zice, v'o patru. La caz di nevoie... 

Boieri', negustori” or încreminit. Nici cocoanele n-or 
dat glas di-atita spaimă. Şi zice c-o spus atuncea el 
Floria, o vorbit aşa mai dămol, ca la domni : 

— Nimica nu v'oi face di sînteţi di treabă! Da’ numa’ 
că iau ce-mi trebui’... I-o legat cu ce-o găsit pe-acolo 
pîn chilie, unv’ lîngă altu’, așa cum era ei țapeni di 
spaimă. I-o legat cu cocoane cu tot. Le-or pus şi cite-o 
batistă la gură că să nu dea glas după plecarea lui. Le-o 
pus frumos batiste albe şi cu parfum di-a' lor. Că doară 
el n-avea așa lucruri di boierie. O loat p-ormă gemăn- 
danașul greuţ cum era, o loat şi traista ceea uitată di el 
şi-o işit. Cu spatile cătră ușă zice c-o işit. Știa el... 
Și-atita. Dus o fost. 

Că doară el ştia potecile și nu i-o mai fost nici di-a 
mai umbla pîn mănăstire. Or’ o fi fost el chiar ascuns 
acolo noaptea ceea, cin’? poate ştie? Pe la părinţi” ceia 
călugări”. Că di ştiut îl ştia ei bine. Îl cunoștea. Îl și aco- 
pirea di jandarmi di să putea. Da’ nime’ di-acolo nu l-o 
vîndut. Nici oamini' di p'în sate nu l-or vîndut că era di 
partea lui. Şi-l acopirea. Numa’ că jăndarmi' umbia şi-l 
vina. 

Și p-ormă zice că s-o dus el iară la casa fimei' di-i fă- 
cusă binele cu rasa și potcapu'. N-o uitat. S-o dus să le 
recunoască la oamini di binele ce-i făcusă. Că vorba lui 
era vorbă. 

Şi-o întrat în casa gospodarulu' celuia. O răsturnat pe 
pat în odaie comoara, gemăndanaşu!'... Că nu să feria, 
că el tot ce loa di la boieri nu loa nimica la chimir pen- 
tru el. Nu-i trebuia. 

— Şi hai, zice, şi-om numara să ştim ce-i aice. Da’, 
zice, pacat di boieri’ ceia, negustori sarmani' !... Cum 
or ramas ei acolo la Mănăstire la aier curat di brad şi 
num’ aşa, făr' un șfanț! Că n-o fost vreme di-a li lasa 
şi lor ceva acolo di cheltuială... Or ramas numa’ cu 
aieru’! Că acu’ nici n-or mai putea priumbla ei boi’ cu 
trinu’ cum le-o fost voia şi planu'!... Zice c-așa ar fi 
zis el Floria. 

O răsturnat el acolo pe patu' omulu' celuia gemănda- 
naşu'. Plin di bănet!... Că era numa’ fişicuri care cu 
argint, care cu aur! I-or numarat. Atitea fișicuri cu ar- 
gint. Atitea cu aur. Care-n dreapta, care-n stinga... Or 
numarat şi-or socotit: atitea cu argint, să face trii mii în 
argint. Atitea cu aur, să face cinci mii în aur... 

Şi zice c-o spus el văzînd atîta comoară, o zis atuncea 
cătră gospodaru' di gazdă : 

— N-am ce zice, i-am cojit bine pe negustori” ceia !... 
Acu’, di mîni ti-i duce iară la lucru acolo-n Mănăstire, 
așa-i ? Și ăi cam videa mai pi diparte ce-i cu ei, cu ne- 
gustori' ceia, sarmani' di ei!... Că doară n-or fi stat 
chiar di lemn, or fi chemat jăndarmimn cercetări. Ce-or 
fi făcut cu cercetările ? Că părinţi”, călugări’ din Mănăs- 
tire n-or sufla ei vorbă or’ ce-a fi, îi ştiu io. Ei n-or spune, 
Doamne fereşte, că drept Floria o fost călugăru' cel di 
i-o pradat pe negustori... Ori că aşa o fi, da’ ei di un’ 
să știe ? Cum ? Că ei știu di canonu' lor, îs cu nacazurile 
şi treburile lor, nu ţîn acu’ sama la «tîlhari». Niţel nacaz 
știu io, tot le-a cam face jăndarmi' şi lor, că nu-i chip 
di 'nţăles cu jăndarmi!. Da’ le-a treci lor nacazu' și m-a 
ierta. Că nu-i acu’ doară 'ntăi... zice c-aşa o zîs el Floria- 
haiducu'. Nu-i acu'ntăi, și nici urma... 


(Că el Floria avea mai di mult gazde şi-acolo-n Mă- 
năstire. Di mare taină. Că nici di asta nimica nu po- 
vestea omu' ceala Gheorghi Precub. Că să cam feria 
el să spuie şi unile şi altile...) 


— Poimiîni, o zîs el Floria, oi vini şi io cu treabă p'in 
Mănăstire. Da’ să ştii, oi fi îmbracat fimeieşte. Și-oi 
cam baga di samă p'intre boieri. Așa spre sară... Cînd 
iăs ei să să priumble. Și-ăi putea şti că-s io după bro- 
boada aiasta a fimei' dumitale. Fimeia a fi acasă-n vre- 
mea asta, da' broboada ei oi pune-o io pe cap ca să mă 
cunoști. Că-i cu flori pe la toate marginile. Oi sta ling” 
un zaplaz acolo și-oi face vînzare cu buruiene di leac... 
Şi de-or fi şi negustori” ceia, sarmani' nu m-oi ricomanda 
iară, o zis atuncea Floria și-o zimbit așa uşurel. Că el 
nu prea ridea, zice că era om cam trist la feliu’ lui. 

Şi s-o 'ntors atuncea către fimeie. I-o pus argint în mină : 

— Asta-i dreptu’ vostru! Că sînteţi di credinţă 
şi di nădejde !... Pune bani’ la un loc cu ceia dintăi! 
Să fie di cheltuială ! Da’ io tot zic să iei din ei cît trebui’ 
di-o văcuţă bună di lapte. Mîni-i luni. Ti'i duce la Tirgu 
la iarmaroc, dizdedimineaţă. Şi'i alege o văcuţă bună, 
tînără, cu vițel mic. Lăptoasă şi di soi bun... Da’ să te 

neguţăzi cu vînzătoru' ! Stai di el şi nu-i da preț bun așa 
diodată ! T'ei mai neguţa cu el... Piîn' ce m'ăi videa că 
viu io. Îmbracat tot fimeieşte. Tot cu broboada asta. Oi 
fi aşa cam cu gura mare. O fimeie bărbătoasă. Și m'oi 
face că şi io concorez... Și'i videa cum o scoţi mai eftin !... 


(Că s-o dus ori nu s-o mai dus atuncea Fluria la 
Tirgu la iarmaroc să să neguţeză și el ca să scoaţă 
fimeia vaca mai eftin, asta nu mai ştiu. Cind le po- 
vestea toate-aistea, Gheorghi ceala Precub le lasa el 
pe unile cam aşa neisprăvite... Că tot parcă inai 
mult să gîndea dicît spunea. Și să tot uita aşa, parcă 
videa toate-n ochi ca atuncea, da' așa ca di diparte... 
Și p-ormă tăcea. Şi nici că mai mintuia di tăcut... 
Cind îşș' înfigea el pumnu' ceala-n laviţa pe care 
şedea, îl înfigea ca să omoare nacazu'. Și nu mai 
miîntuia di tăcut...) 


Și zice că tot aşa, odată di Ispas, cînd îi hramu’ la Mă- 
năstire la Neamţu, o avut el Floria di tras la socoteală pe 
nişte alți’ negustori, tot așa di cei mai graşi, di vinea ei la 
Mănăstire la aier curat şi la hodinit di-atita treabă... 

El Floria s-o 'mbracat ca o fimeie bătrînă cu broboada 
'mbrobodit di numa’ ochi” i să videa... 

Şedea baba chincită ling' un zaplaz da’ era-n văzu’ 
lumi”, şi vindea la boieri şi la cocoane buruiene mirosi- 
toare şi di leac, sulfină şi pojarniţă şi dumbravnic. Făcea 
vînzare cu cinci bani legătura di floare. Da’ ea ochi’ nu-i 
ridica la cumpărător. Ea cu ochi numa'n buruienile ei. 
Numa’ cît fura aşa cu ochi’ pe fiecare. Că ştia ea baba, 
care era Floria, cam ce îi di făcut. Da’ ce-a mai fost atun- 
cea, drept că nu ştiu. A fi fost cînd cu negustori” ceia. cu 
istoria di la Mănăstire ? ! 


Și-aşa, tot omu' ceala, Gheorghi Precub istorisea, cînd 
îi era lui di-a istorisi, cum o fost întimplarea cu împușca.-: 
rea lu’ Floria. Întimplarea ceia o spunea el numa’ cînd 
și cînd... 

Că să dădusă zvon p'în sate, din vale pînă-n munte în 
jur di Tîrgu Neamţu. Să zvonea și p'în Mănăstire-acolo, că 
Floria Banditu îi pe opcină diasupra Pleșulu'. Să zvonea 

așa mai într-ascuns. Că ar fi stat el acolo pe opcină aşa 
di-o vreme, şi-apoi s-o pornit di-acolo că nu era chip. Şi-o 
dat drumu' pe Picioru Rău, şi 'nspre Groşi şi Poiana... 

Că n-avea nime’ curaju' să-l prindă. 

Să ridicasă jandarmi” cu potera să-i deie di urmă. Cînd 
ici, cînd colo. Pe undi prindea di veste. Că el Floria și spu- 
nea la cei di avea de loat socoteală. Nu să feria, el nu 
pleca pîn’ nu spunea cine-i. Și la negustori” ceia cu istoria 
di la Mănăstire să ricomandasă doară, să ştie ei bine că 
Floria o fost. 

Umbla acu’ şi jăndarmi” şi potera-n sus şi-n jos. Tot 
umbla şi umbla digeaba. Că nu să da prins. Şi-atita numa” 
că să zvonea şi să vorbea di el : îi pe-aici Floria Banditu !... 
Că-i fioros teribel... Așa să spunea. Or’ că-i fioros da'i şi 
blind ca un mieluşăl... Şi-i teribel ca un tigru... După cum 
era cazu’! 

Și zice că aşa o fost atuncea cînd l-or împuşcat şi l-or 
terminat... Că jăndarmi” cu potera plătită bine di guvern 
tot îi întindea curse pe subt coastile Pleșulu'. Că doar a 
cădea. Ba ici, ba colo. Da' el să feria. Auzea el și videa 
şi le mirosea toate. Că avea ureche di lup, şi videa ca o 
pisică. Şi-l ajuta şi oamini' acu’ la grevu’ lui. Că și el le 
făcusă la mulţi facire di bine. Cum ştia numa’ el să facă. 
Numa’ că boieri’ pusesă preţ pe capu’ lui. Că să-l prindă 
numa'dicit. Să scape ei di-o grijă. 

Da’ el avea faptile lui bune cu el. Că ţinea cu saracu’ 
și-i știa ei boieri” di frică. Asta era fapta lui cea bună. 

Și-așa avea el oamini' lui care ştia cînd să-l scoaţă la 
potică şi cînd să-l ţină la ascunzătoare. 


Că zice că aşa era el, cu mare bliîndeţă la inima lui pen- 
tru cel căzut în nacaz ori la mare lipsă. El Floria avea 
pentru toţi cei di n-avea. Da' nu cum s-o mai zis. c-o fă- 
cea pe boierw'. Ce ştia el di boierie ?... Că era mai sarman 
ca toţi sarmani!. Da’ întra el în pămînt şi scotea ce tre- 
buia. Ce nu ţi-ar treci p'în cap aceea făcea... Avea el me- 
todile lui. 

Aşa zice c-o fost odată o poveste di mare minune. A fi 
fost în vara ceea a lu’ '98 cînd l-or ucis, or’ alt'dată. Cin’ 
poate ştie ? 

O fost o istorie cu 'n ceasornic. Mare istorie. Da’ el nu 
l-o furat. El l-o cerut aşa la un cîrciumar, acolo 'ntr-o 
cîrciumă. Că lui asta i-o trebuit atuncea. Ceasornicu' ceala. 
Atita. Da' nu era pentru el. 

Era o istorie cu nişte baitanași di școală. 

Că era el Floria atuncea numa' sîngur. Nu să prea arăta 
așa-n bandă. El era-n bandă cu tovarăși di-a' lui numa’ 
la mare taină. 

Era el Floria atuncea la un dos di pădure. A fi așteptat 
el acolo ceva ?... Nu ştiu. Da' or trecut niște baitanași. Că 
era o potică, o carare mai ferită pe-aproape di dosu' ceala. 
Și drept acolo s-or pus ei băitănei' să hodinească. Unu’ 
așa mai măruţ. Altu’ numa” cît lingura. Or’ o fi fost oleacă 
mai mare. S-or pus ei mai la o parte di potică, în iarba 
mare, diasă, verde. 

Zice că era atuncea așa bine trecut di amiază. Da’ zi di 
vară, mai era pină-n sară. Şi băitanu' ceala mai măruț să 
vedi c-a fi avut el ceva, avea un ghimpi-n talpă ori ce-a 
fi avut. Că şedea el acolo-așa, chincit. A fi avut chiar un 
ghimpi-n talpă şi şedea să-l scoaţă cu-n alt ghimpi mai 
mare. 

Floria o văzut el ceva di la dosu' undi era acolo. O vă- 
zut că-i suflet curat di copil. Și s-o dus aproape. Le-o zis 
el atunci «bună vremea» la voinici” ceia di era unv’ așa mai 
măruț, celalt cît lingura. Nu s-or spăriet ei, că era Floria 
cu vorbă blîndă. Or spus şi ei cum să cădea «bună vremea». 
Floria i-o mai întrăbat di-or fost după hribi. Că tocma' 
așa era. 

— Fost, or zîs ei băitănei'. 

— Şi-aţ găsit ? 

— Găsit, mai mult di-o gramadă, o zis ceala micşor di 
numa’ cît să videa din iarbă. El şedea acolo și scobea nuci. 
Că avea o traistă di nuci verzi varatice. I-o dat el şi lu’ 
Floria nuci, di el scobite. Tot scobea şi-i dedea, di parcă-l 
știa di cînd lumea. 

Or stat ei di sfat acolo. Floria i-o 'ntrăbat că di undi-s 
ei ? Undi-i satu’ ceala ? Le cam ştia el, da’ să făcea aşa a 
nu le şti. Ei băitănei' i-or spus, şi-or tot stat acolo di po- 
vestit. 

Ceala micşor tot scobea la nuci. Şi vorbea, și vorbea... 
Ceala măruţ mai tăcut, îl tot strunea cite-oleacă, zice, că 

ce tot spui aşa, ca la tiligraf? Și el Floria o ris atuncea 
di dragu’ lor, a' băiteneilor, și-o 'ntrăbat că ce-i cu tili- 
grafu ? O spus atuncea ceala măruţ cum că ei-s la şcoală. 
Că el îi, ceala micu merge-așa, că vrea el şi n-are dice ṣe- 
dea acasă. Da’ el nu-i di școală, îi mic. Și la școal' acolo 
Doamna o zis di ceala micu — di-i era și ei drag di el — că 
vorbește ca la tiligraf. Şi-aşa o ramas. 

Acu’, ceala micu 'ndată l-o prezintat pe frate-său. 

— El îi frate-meu, zice. Cu el merg io la școală undi 
mi-i drag tare tot ce să 'nvaţă. Și ştiu. 

Or spus ei băieţi” cumu-i la şcoală. Că era şcoala la ce- 
laltă margină di sat. Şi cîtă cale-i di făcut pîn’ acolo. 

Și tot ceala di era cît lingura zicea mai mult. Şi cumu-i 
pe-acasă cu nacazurile. Că ei stă mai la pădure 'ncolo. 
Maica lor îi singură la toate. Și mai are unu’ mic. Ea îi 
sîngură vara toată şi iarna mai jumatate. Că taică-său îi 
mereu pe la păduri la lucru. Dæ’ că ei băieți’ nu să lasă di 
şcoala ceia. Acolo Doamna-i învaţă pe toţi la un loc, ceia 
mari’ cu ceia mici’. 

Acu’ ceala mai măruţ, şi mai tăcut o zis şi el v-o doao 
vorbe di frate-său : 

— Că, zice, aşa-i aista micu. El să zbenguie ca un ieduţ 
di cei nazdravani. Da’ cînd i-i lui di-a asculta nu-l clin- 
teşte nime’ di la cuminţănia lui. Că-i place lui la şcoală, 
mai cu samă la istorie. Ştie tot. Cînd spune Doamna la 
ceia mari’ el şede aşa, scris. Nu-ș' ia ochi”. P-ormă spune el 
tot di mai mare dragu ! 

Da’ avea ei băitănei' un nacaz a’ lor. Că era şcoala ceea 
diparte di trecea ei mai cale di-un ceas p'în pădure, asta 
era cum era. Că ei pleca di-acasă dimineaţa divreme. A- 
colo-acas', avea ei aşa ca un ceasornic a’ lor. Ceasornicu' 
era cînd mugea vaca. Zicea ceal mai micşor, cît lingura : 

— Că ne ducem dimineaţa divreme, după cum muge 
vaca. Atuncea i-i ei di fîn ori di muls. — Gata, zice ea, 
maica. Gata, di-acu! îi vreme di şcoală. Da’ acolo la școală 
nu-i vaca. Aşa că să ști ca la un ceasornic di ce vrea ea. 
Acolo la şcoală nu-i di feli ceasornic. Doamna să uită ea 
după soare şi după semnile ei, că să ştie să le deie drumu’ 
la băieți’ di la școală. Da’ nu-i soare 'ntr-una. Şi-i greu. 
Di mare trebuinţă li-i lor un ceasornic acolo-n şcoală. Ei, 
di-ar fi un ceasornic !... 


81 


Mîncase el Floria la nuci bune, cu miez tare, sănătos, 
dulce. Mîncase pe săturate din ce scobise baitanașu' ceala. 
Lui i-era drag di băieţi. Şi zice: 

— Ce-ai vrea tu mai mult să ai? Că mi-ai scobit la 
nuci și ești om di treabă şi di nădejde cum nu să mai 
vede. Ce-ai vrea tu să ai? 

El băitanașu! o zis digrabă : 

— Io aş vrea numa! ce-am zis. Cel mai mult şi mai mult 
şi mai tare io aş vrea un ceasornic la şcoală !... 

— li avea tu un ceasornic, di ţi-i aşa tare doru’ tău, a 
fi zis el Floria. 

Băietu' s-o cam uitat şi n-o crezut. 

— Da’ di undi, bădie ? a fi zis el baitanașu'. 

— Di la mine... 

— Și di undi-l ai? 

— Din fabrică, o zis el Floria. Am io o fabrică di cea- 
sornice... 

— Cum, fabrică ? s-o mirat ceala cît lingura. 

— li o fabrică a mea... 

— Da’ cin’ îi fi matale di ai făbrici ? 

— Ís regile. 

Acv’ ceala micu s-a fi uitat el așa cam cu rîs şi-o zis: 

— Care, adica ?... 

— Cum, care ? Regile. 

— Cum adica, regile ? ? 

— Cum zic așa. Îs regile. 

Nu s-o lăsat el baitanașu”. Zice : 

— Da... palat ai? 

— Da’ ai mai pominit tu regi fără palat ?... Undi-ai po- 
minit ? zice c-ar fi zîs el Floria. 

— ...Și undi-i palatu’ ceala ? 

— li acolo la Bucureşti. Că doară nu l-oi purta cu 
mine-acu' p'în păduri... 

Ceala micu” tot nu s-o lasat. 

— ..„.Nu eşti, bădie! zice. Aşa umblă ei regi’ ?... Cu 
ițari ? Și cu traistă ? 

— Aşa-i acu’, de! o zis el Floria. Di cînd o fost Cuza 
așa o ramas să umble ei regi’. 

Ceala micu atita i-o trebuit. 

— Cuza n-o fost regi, bădie ! El o fost Domn Mare. Să 
ştii ! Știu şi io di la şcoală. Şi aşa-i. Era un Domn Maare, 

foarte Mare ! ! El o fost cel mai Mare 'ntre Domni di cînd 
îi lumea... Şi el umbla cu iţari numa’ aşa cînd şi cînd să 
nu-l ştie lumea. Umbla numa’ să găsască pe ceia cu ocaoa 
mică. Şi di-i găsa, punea s-o facă maaare, acolo di faţă, 
înc'odată p'atita cît era! Ştiu io di la şcoală. Da’... ma- 
tale, di ești regile, di ce umbli-acu' ?... o zis cătră Floria 
baitanașu' ceala di era numa’ cît lingura, și umbla la 
şcoală că n-avea altă treabă, şi-i mărgea mintea ca la unu’ 
bătriîn. 

— Tot aşa umblu şi io acu’, o zis Floria. Umblu şi io 
din dragoste di popor... Ca să vază poporu' tot pe regile 
lor. Adica să-l vază tot omu” şi tot saracu’. Şi să spuie ei 
ce vrea, care li-i nacazu'... Şi să le dau io ce n-au ei, ca să 
le stîimpăr nacazu'. Di-asta am vinit. Şi-acu' uite că mă 
vezi ! 

ŢȚincu ceala tot nu s-o dat. Că era prea di-a minune. 

— Bădie,... zice el. Nu eşti. Cum îi fi așa, făr' di oșteni. 
făr' di cai, făr' di trăsuri ? Şi făr' di boieri? Cum îi fi 
regile ?... 

— Îs io, o ţinea Floria. Îţi spusei că am pornit-o aşa di 
unu’ sîngur să văz di năcazu' oamenilor... Îs io. Şi am și 
oșteni şi cai. Şi boieri. 

— Undi-s ? 

— Îs la baie... 

— Cum la baie ? Cum adica ? ! s-o mirat tare acu’ ceala 
micu. 

— Îs la baie. I-am lasat io acolo la apa Moldovi’. Că-i 
cald tare. Și era asudaţi tare. Și oșteni şi cai, şi tot. 

— Și boieri! ? 

— Şi boieri”. I-am lasat io aşa la răcorit acolo, la Mol- 
dova. Că-i apă distuiă. Îi pentru toţi... Și-am grăbit numa’ 
singur încoace. 

Di-acu' chiar să uita el baitanaşșu' cu mare mirare. Și 
i-a fi plăcut lui di omv’ ista di era regi. Mîndru la chip, 
şi să uita așa, drept şi frumos !... Și ceala mai măruţ rămă- 
sesă cu gura cascată. Că nu s-o lasat el Floria, nu s-o la- 
sat, că să-l facă pe ţîncu' ceala, di-i era drag di el di-acu', 
să-l facă s-o lase pe-a lui şi să ştie că-i chiar regile el. 
Floria. 

— Aşa. Cum zic. Îs regile. Regile Ion ! 

— Cum adica ? o mai zis iară el băietu'. Care regile Ion ?? 

— Aista care să vede!.. 

— Bădie, da’ cum îi fi regile Ion, că la şcoală-i zice 
al'feli ? Și ştiu. Îi zice Carol. Regile Carol. Îi di la nemți. 
Şi-i şi cu alt nume, greu, nemţăsc. Di-l ştie zice numa’ 
Doamna. Îi nume greu di la nemți... Da’ nu-i Ion ! 

— Acu' îi Ion, măi ţică, o zis el Floria, să nu să lese. 
Îi Ion ! Aşa. Că m-or botezat !... 

Acu' zice c-o ris tare băietu' ceala di era cît lingura 
şi isteț di da din el numa’ vorbe bătrine. Că parcă el tot 
nu credea. Şi zice că di ce ridea el mai tare, ridea şi Floria 
di dragu’ lui. Ridea şi ceala mai măruţ. Prea era di-a 
minune ! 

Da’ atita le-o tot istorisit el Floria di-acu', poveşti şi 
poveşti, ce le-a fi spus. Da' le-o mai spus că nu are el 
numa’ o fabrică di ceasornice. Are toate făbricile. Și toate 
averile. Şi drum di fer are. Și tot ce-ţi pofteşte inima. 

Că ceala micu l-o 'ntrăbat atuncea di are şi herghelii. 
Floria o zis da, cum nu ? S-o mai pominit regi fără her- 
ghelii ? ! Nu s-o pominit. Are... Cum nu ? Şi-o zis băietu', 
di-s cu cai albi cumu-i place lui. Floria i-o spus : da. are-o 
herghelie cu cai albi. Nu le ştie număru'. Și cai’ ceia îs cu 
țintă neagră-n frunte... Şi are altă herghelie cu cai negri. 
Da'aiştia-s cu ţintă albă-n frunte... Că o să-i deie el băie- 
tulv’, o să le deie la amindoi băieţi”, un cal alb şi unu 
negru... 

Și tot aşa, poveşti şi poveşti, pîn’ le-o crezut toate ei 
baitanași!. Că ceala mai măruţ, di era el mai tăcut, şedea 
şi le-asculta toate şi el. Di să minuna di ce-auzea. 

P-ormă zice că să lasa sara. Şi s-o dus el Floria cu bai- 
tanași” di i-o dus cătră casa lor, di era tot aşa la pădure, 
la o cale bună di-acolo. I-o hotărit el să nu spuie vorbă 
pe-acasă, or’ la școală. Şi-or avea ei ce-or zis. Or avea 
ceasornicu' ceala digrabă la școală. Vreme di-o zi or’ doao 
și l-or avea. Numa’ cît să să ducă el Floria — di era atun- 
cea regile — să să ducă pîn’ la fabrică să-l aducă... 

Și-o fost minunea ceia di-adivarat. 

Că şi-o ţinut el Floria făgăduiala. O făcut ce-o făcut şi 
și-o ţinut-o. Să lese el băitănei' ceia fără ceasornic la 
şcoală-acolo ? Nu. 

Și-așa la v'o doao zile, cînd or întrat ei băieți’ la școala 
ceea a lor di era la margină di sat, or cascat copii’ ochi” di 

parcă să dischidea ceru’ ! ! Că era-n părete ceasorricu”' ! |... 
Mare şi rătund ! Cu lanţuri di argint ori di ce-a fi fost, în 
jos lăsate... Di strălucea ! !... Și făcea așa un tic-tac di era 
o linişte-n toată şcoala ceea, di era toată o odaie mare a- 
colo, cu toate clasile-n ea... Și Doamna lor s-a fi mirat ea 
tare di-așa o minune ! Da’ a ii zis şi ea că, cine ştie? A 
fi di la guvern... Da’ ce, şedea el guvernu’ să puie cea- 
sornic acolo-n şcoala ceea la munte, di care nu știa mai 
niminea ?... 

Cum o fost cu minunea, cu ceasornicu', or ştiut numa’ 
ei, băitănei” din pădure. Or ştiut şi-or tăcut ca pămintu' 
Cum fusesă vorba... 

Că ce-or fi zis ei numa’ aşa-n capu' lor? — Măi, bădia 
ceala di zicea că-i regile, drept c-o fost aşa !... Di are el 
di-adivarat fabrică di ceasornice ! 

Şi-o fost bucuria lor, a băieților... 

Povestea cam asta o fost. Di mai mare mirarea, da'aşa 
'ntocma' s-o pitrecut. Şi trebui’ să fi spus-o ei băieţi” 
di-acu' tîrziu, cînd or ajuns oamini mai la etate. Că di 
Floria cel ucis atuncea-n vara lu' '98 s-o tot povestit. 
Şi-or spus-o ei ca să să ştie. 

Şi-atuncea cînd s-o pitrecut istoria asta or scris și 
p'în gazete, la jurnale s-o dat. Di hoţiia lu’ Floria Ban- 
ditu, în satu’ cutare. Da’ zice că n-or spus nimica di 
școala ceea cu minunea şi cu ceasornicu'... 

Că el Floria dintr-o cîrciumă loasă ceasornicu'. Di la 
cîrciumar îl loasă. Da’ făr' di bani. L-o cerut și l-o loat, 
fie ce-a fi... L-o loat că-i era digrabă să-ș' ţiie făgădu- 
fala. Şi l-a fi dus el noaptea acolo la satu’ ceala, și l-a fi 
pus în odaia ceea di era școală. Ca să aibă ei băieţi cea- 
sornicu' lor. 

Asta, ce să spui? O fost ca di sufletu' lu’ Floria. Că 
nime’ altu’ nu făcea ce-o făcut el. 

Da’ ce-a fi fost cu ceasornicu' ceala la școa!' acolo după 
ce l-or ucis pe Floria, io nu mai știu. 


Şi-așa, zice că la v'o săptămînă după Ispas cînd îi hra- 
mu' la Neamţu la Mănăstire-acolo, o işit el Floria la 
Secu-n pădure. Zice că l-or zărit. Că lumea știa di cum 
că ivadasă di la Tîrgu Ocna. Ori di undi-a fi fost el bagat 
tot la ocnă. Da’ era di mult scapat dimpreună cu v'o şasă 


alţi tovarăşi di-a’ lui, ori di alţi”. Și din toţi el o fost om 
di ispravă cum nu să mai auzisă. Di să mira toţi. Da’ 
făr' di noroc. Și cu el să zicea că mai era alți’ doi, pe 
nume Dirju şi Șoimu... Că ceilalţi v'o patru or fost atun- 
cea digrabă prinşi. Trii morţi, că-i împuşcasă-n urmări- 
rea cu jandarmi” şi cu potera. Și unu” viu. 


Și zicea el, aceala Gheorghi Precub di avea la inimă 
toată istoria cu Floria, zicea că mişălie mare o fost atun- 
cea pusă la cale. Că el Floria vărsare di sînge nu făcusă 
ia viaţa lui. El nu şi-o 'ncărcat sufletu'. Da’ făcea alți’ şi 
zicea că-i Floria. Di era el tras la plată şi pus la ocnă 
pentru cîte blăstămăţii toate !... Da’ cui să spuie? Cin’ 
să-i facă dreptate lu' Floria ? 

Că atuncea cînd o fost și l-or prins, adica nu l-or mai 
prins, că l-or împușcat derect pe Floria, umblasă el p'in 
păduri zî'ele celea, și pe la finaţuri. O tot umblat și-o 
mărs... Ziua şi noaptea mărgea. Da’ mai mult noaptea... 
A fi avut el un plan a’ lui. Că vinea 'ncoace pe la poieni 
cu fînaţuri. Ziua zice că mai fura cîte-oleacă di somn. Pe 
la dosuri... Mai s-apuca di cosît pe la oamini. Că nu tot 
omu’ ştia că-i Floria. Şi care di-l mai ştia or’ i se părea 
lui c-ar fi, el omu’ numa’ să uita. Floria numa’ că zicea 
cătră gospodar să-i dea să cosască pîn’ s-a hodini el. Gos- 
podaru' pricepea, şi îi dedea. Că vorbea blind la feliu' lui 
Floria. Muncea, cosea el așa di-o vreme. Loa ce-i da omu’ 
di mincare. Mînca şi tăcea. Tăcea și omv’ creştinu' ceala. 
El Floria mulţămea și pleca. 

Tot așa o fost cît a fi pribegit el atuncea. Că să ştia 
strîns di poteră. Cît a fi 'ndurat el în sufletu' lui o 'ndu- 
rat, că di predat nu să preda. El era om voinic şi min- 
dru... 

Iară la Pleșu-acolo, undi-o fost di l-or împuşcat el o 
fost di-acu' urmărit di-aproape. Di jăndarmi cu Herţanu 
şi cu potera. A fi avut el ceva rană di la lupta cu po- 
tera? A fi avut, că nu s-o mai putut dipărta. El era tras 
acolo di adăpost la boștiura ceea di-o ştia lumea că-i 
numa’ cu şerpi. O fost el atuncea işit di-acolo. Și s-o vă- 
zut diodată închis di toate părţile di navodu’ poteri’... 

S-a fi urcat el atuncea pe boștiura goală, acolo, şi-o in- 
trat în ea. Cu gînd că poate-or treci di ea, di boştiură... 

Da’ cățaua jandarmulu' celuia o latrat împrejur di boş- 
tiură, o tot latrat, o tot latrat. Uni’ or zis c-aceala era 
cînele lui a' lui Floria. Şi el cînele-o vrut să-l scape pe 
stăpîn. Nu ştiu. Că zice că o tot mirosit dimprejur, cîinele 
ceala ori cățea ce-a fi fost... Tot bătea şi da roată 'mpre- 
jur di boştiură. 

Acolo-n boştiură l-or împuşcat. O fost gata. 

În locu’ ceala undi l-or scos şi l-or ţinut mort să-l vadă 
lumea, îi crucea di peatră pusă di oamini' care i-o miluit 
el. Ie scris pe ea numele lui şi scrie di cel di l-o ucis. Să 
să ştie. Că jandarmu' ceala Herţanu o ajuns orb şi cerşi- 
tor, aşa să zicea, ştia lumea. Or' că şi-o perdut minţile. 
Da’ cam tot aceea-i. 

Asta o fost. 

Lu’ Floria Banditu, haiducu' di care spui io aice, i-o 
făcut şi cîntice di haiducie şi di alean. 

Şi unu 'ncepe-aşa : 

Că, 

Peste Pleș în ceea vale, 

să plimba Floria calare, 
din naframă fluturînd, 

şi pistoalele ascunzînd, 

și din gur’ aşa grăind : 

— Poartă-mă, murgule, lin, 
să trec puntea di arin, 

să mă duc la moș Marin, 
că să'ncerc vinu” di-i bun. 
Vinu-i bun, ocaoa-i mare, 
îl bea. Floria di-a calare, 
crîișmărița-i ca o floare. 
Bea Floria și iară bea, 

că potira să gătia, 

să gătia ca să mi-l prindă, 
cu șpioni” lor să-l vîndă, 
pe bacșișuri boierești. 

Că, 

— Nu vreu ei să mai trăiesc, 
să trăiesc şi să hoţăsc, 

pe boieri să-i jăfuiesc, 
pe saraci să-i miluiesc. 
Că Floria așa făcea, 
pe boieri că-i jăcuia, 
pe sarmani îi miluia, 
şi pe toți i-o miluit, 

şi ei toţi că l-or iubit. 


Şi cînticu-i tot di la Gheorghi-aceala Precub. Di-l zicea 
el rar aşa şi 'ncetişor, traganat... Îl cînta numa cind şi 
cînd... Jo eram atuncea om la etate di l-am ţinut minte, 
şi pe toate cîte le ştiu di la el. Că nu spunea la oricare. 

Și mai ie ce-am ştiut io şi n-am spus la niminea. Şi-o 
spui di-acu' aice că să 'nchei vorba şi să să ştie tot în- 
tocma” cum o fost cu haiducu', cu Floria Banditu. 

Că tot nacazv’ şi inima grea ce-o avut Gheorghi-acea- 
la Precub o fost aşa : 

că el o fost di mare taină cu Floria. Tovarăş or’ gazdă, 
numa'dicît. Cu mare credinţă. 

Şi el Gheorghi Precub o avut un frate-a' lui. Di sînge, 
di mamă şi tată bun. Care o fost la jăndarmi. Și s-o dat 
aceala di tot cu guvernu', cu ceia di era puși toți pe ur- 
ma lv’ Floria să-l împuşte, să-i facă feliu'. 

El Gheorghi Precub era di-acu rupt la inima lui di-așa 
frate di sînge. Nu i-o mai trăbuit. El era-n frățiia lui di 
cruce cu Floria. Cumu-i la haiduci’ di codru. El viaţa lui 
şi-o punea pentru Floria. Da’ n-o mai fost di trăbuinţă. 

Asta o fost. 


Da’ cînd m-am pornit io a spune-aice toate cîte ştiu 
di Floria, era di cum o fost la pădure-atuncea, cind m-am 
făcut io dintăi drănicer. Și era dintăia dată cînd am auzit 
pe-aceala Gheorghi Precub, di-mi era dragă tare să-l 
aud... 

Şi-atuncea, cînd o fost şi s-o 'ndiplinit săptămina ceea 
di lucru la draniţă, o vinit ziua di sîmbătă şi-am primit 
io plata ca tot omu’. Și asta o fost tot ca dintăia dată. 
Țiu minte, cum am primit io atuncea doi lei pe lucru’ 
meu di patru zile. Bucuria mea !... 


Și cînd la plecare-acasă iară o fost bucuria mea di 
copil. Că s-o 'ntrăbat ei lucrători” oamini” ceia cu moşu- 
meu Vasile : 

— Că pe undi-o loăm noi acu’ cătră casă ? O loăm pe 
la Picioru Cerdaculu' ? Or’ pe la Crucea lv’ Floria ?... 

— Îi mai diparte pe la Picioru Cerdaculu!... Pe la Bo- 
boc îi şi mai diparte... Om mărge tot pe la Crucea lu’ 
Floria ! 

Atuncea mi-am pus io-n minte-aşa s-o fixăz bine. Că 
să nu uit v'odată. .. Și ce era scris pe ea. 

Cînd am mărs noi di-acu' cătră casă 'napoi, am hodi- 
nit iară acolo, la Crucea lui Floria. Atuncea am 
citit bine a doaoa oară scrisu' di pe ea. Cum era. Cu li- 
terile mari, sapate...“ 


* 
* * 


C. Florea *), n. 1907, Tonţi-Drăgănești jud. 
Suceava — relatare din 10 ianuarie 1967: 


„El era un om "nalt şi bine legat, aşa să zice. așa zicea 
şi mama, care ştia bine că era neamuri di-aproape. 

Era îndrăzneţ şi haiducea mai mult di unv’ singur. Era 
mai rar cu tovarăşi. Oamini' zicea di el că era haiduc adi- 
vărat şi nu un hoţ. Așa era faptile lui. 

Pe la boieri el mergea ziua mare, lua cît credea el şi 
'mpărțea. Dădea pe la oamini nevoiaşi, la văduve cu copii 
mulți. 

El îi înşela uşor pe boieri, pe negustori, intra ușor la 
ei că se 'mbrăca ori în cioban, ori în femeie, ori în preot. 
ori al'fel. Cum ştia el. 

Să ştia că n-o făcut niciodată crimă, omor. Da' cînd 
pleca, lui-i plăcea să spuie că cel ce-o fost era Florea. 

El zice c-o intrat la un doctor cu bani mulţi așa: s-o 
'mbracat fimeie. O luat un copil în brață. După ce-o in- 
trat, o spus la doctor boala, adica cum e cu el, cine-i şi 


* Primele 11 relatări — prezentate, ca şi cele ce vor urma, în 
ordinea cronologică a obţinerii lor — sînt fișele—mărturii oferite 
de cei care au cunoscut întîmplările mai în de-aproape: un ne- 
pot al lui Florea şi cîţiva dintre cei care „l-au văzut“ sau chiar 
„îl ştiau bine“ — cum declarau ei — (n.n.). 

ce vrea. Doctoru' i-o dat di 'ndată, fără vorbă, cît o 
cerut... 

Şi pe la boieri cînd să ducea el făcea la fel, şi ei dacă 
era di 'nțăles dădea singuri. Aşa era. 

Odată, la o stînă pe la Neamţu, el s-o 'mbracat ciobă- 
neşte. Or vinit jandarmi” să-l caute acolo. El le-o spus că 
nu l-o văzut pe Florea, că îl ştie, îl cunoaște di-l vede. 
Da’ chiar el era. Și era numa’ sîngur în stină că pe cio- 
bani îi trimisesă di-acolo. El o spus la jandarmi că-n sea- 
ra ceea poate că avea să vie şi Florea pe-acolo, cine știe... 
Jandarmi” or mai stat, o așteptat că doar a pica. După o 
vreme o plecat ciobanu' adica el Florea, că să-i cheme 
pe ceilalţi ciobani cu oile. Dus o fost... 

Eu le mai ştiu de la moş Vasile Aileni, că era pe- 
atuncea flăcău. Mama și tată-meu nu prea spunea di Fla- 
rea, că să temea.“ 


* 


M. Vintea, n. 1886, Petricani jud. Neamţ 
— relatare din 26 decembrie 1966: 


„De cînd eram copil îl ştiu pe Florea. El venea pe la 
stîne. O venit odată cînd eram cu tata-meu la tuns oile... 
Avea-n mînă pușca şi o toporişte. Oameni’ de la tunsu' 
oilor or încremenit. Da’ el era blind. O zis «ziua bună», 
o intrat în stină. O cerut la ciobani o cupă cu lapte, o 
băut. Şi-apoi încă una. Era însetat. Or’ era flămînd. A- 
tuncea l-am văzut întăia dată. Stîna era-n poiană, la lăr- 
gime. El nu să temea. Știa că vine potera. Era informat. 
Potera o şi venit. El o bagat pușca sub podeţ şi s-o 
'mbracat cu haine de cioban. S-o apucat de muls oile. 
S-o dus pe urmă şi la cei de tundea. La noi acolo. O dat 
mină de ajutor. Era dibaci şi harnic la felu’ lui. Potera 
o intrat în stînă. O 'ntrebat chiar de el, de Florea. Pe fie- 
care, ce ştie ? L-o 'ntrebat și pe el. Da’ el nu știa nimica 
de Florea. Nimenea nu ştia. 

Florea o mai stat acolo cu oameni' de la tuns, cu cio- 
bani cu tot. Pe urmă el o plecat cu oile-n porneală. Și-o 
luat toporiştea ceea şi ce mai avea el supt podeţ acolo. 
O plecat la treabă. Şi s-o tot dus. Potera o şi dormit 
acolo la stină, că să-l aştepte pe Florea. Noi am plecat. 

Florea era înţeles cu ciobani” de-acolo. Cu toţi să-nţe- 
legea... El era de statu’ lui voinic, 'nalt. Avea mustață 
şi barbă neagră. La Dumitru Grigoriu în Boiştea unde 
avea și gazdă el zice că făcea bani. Grigoriu îi aducea 
cositor, plumb, ce-i trebuia. Așa să tot vorbea, și io știu 
că aşa era. 

Aveam vro unşpe-doișpe ani numa’. Mi-aduc așa amin- 
te, că era primăvara. Eram la plug cu un văr de-al meu, 
mai mare ceva. Cum hodineam noi la prînz, o vinit unu, 
un băiet de era tot la cîmp la plug. Într-o goană o vinit. 
Ne-o arătat nişte bani, «carboave». Un pumn avea. Zicea 
că o trecut Florea pe la ei pe-acolo la ogor, le-o împărțit 
un căuş de «carboave», să aibă. Băietu' ceala ne-o dat și 
nouă cite o «carboavă», ban de 5 lei. Îl am şi-acu'. Ban 
turnat de Florea *)... 

Pe la Boiştea în Neamţ, el venea cu treburi. Cu el lu- 
cra la turnat bani trei fraţi pe care-i chema Grigoriu, 
Neculai, Costache şi Dumitru de care-am zis că era şi 
gazdă lui Florea, îl mai servea și cu altele. El era mai 
umblat, știa și ungureşte. 

El Florea avea mulţi prieteni între oameni’ din sate, 
care-l ajuta și-l tăinuia. Cînd era mai greu găsea el cum 
să scape. Mai călătorea şi ascuns, cînd era potera pe ur- 
mele lui. Ba într-un car cu coceni, ba înfundat într-un 
butoi în caru’ omului, de nu știa nimenea ce-i acolo... 

Zice că atuncea cînd l-o 'mpușcat pe Florea jandarmu' 
Herţa de la plasa Neamţu, el jandarmu' și cu alți’ era 
aproape de scorbura unde bătea cîinele şi nu să dădea 
dus. Ei or întrebat de trei ori pe Florea: — Te predai? 
— Nu! şi-atuncea îndată l-o 'mpușcat. 

S-o supărat atuncea stăpînirea, regile, că Florea nu 
trebuia ucis. Lor le trebuia viu. Că să-l ucidă ei. Da' doa- 
ră din orden l-o ucis. 

L-o plins oameni’ toţi pe Florea. Le-o părut rău de el.“ 


+ 


+) Oclogenarul de atunci, M. Vintea, păstrase banul de la 
Florea toată viaţa. Declara că „nu l-a arătat“. Cînd a făcut măr- 
turia relatată aici era „la asfinţitul“ vieţii lui. Ne-a încredinţat 
şi acea monedă. 

V. Irimescu, n. 1885, Tg. Neamț jud. 
Neamţ — relatare din 28 decembrie 1966: 


„Eram de vreo treișpe ani. Am fost la înmormîntarea 
iui Florea, la Mănăstirea Neamţ, da' nu prea-mi mai 
aduc aminte toate. Știu că era la înmormintare mare 
mulțime de lume, mai cu seamă ţărani veniţi de depar- 
te, din sate. Era o mare de oameni. Da’ erau și jan- 
darmi mulți. Umblau printre oameni. Nouă, la copii, ne 
era cam frică atuncea... 

Ştiu că Florea nu o făcut omor niciodată. Asta se știa 
bine. Da' el o avut o condamnare mare, se spunea că-i 
comandant de bandă. Nu ştiu. Oameni’ de la ţară și pe 
la noi în Tîrgu vorbeau numai frumos de el. Îi zicea 
„haiducu», îi zicea şi «banditu». Avea şi cîntice despre 
faptele lui. 

Se vorbea așa, că era prieten, tovarăş cu Răcoare, da’ 
de acela eu nu ştiu...“ 


* 


Gh. Amariei, n. 1886, Nemţişor-Viînători 
jud. Neamţ — relatare din 9 ianuarie 
1967 : 


„Liocu' undi-i crucea lui Florea se cheamă Picioru Ifti- 
mie, e aproape di cararea care vine din Mănăstirea 
Neamţu spre satu' Boroaia. 

Di crucea ceia io ştiu aşa, că o fost pusă acolo di oa- 
meni cu un şei di ocol silvic. Îl chema Ion Ghimicescu *. 
Care o fost înmormîntat şi el în cimitir la Mănăstire, în 
'925. Așa mi-aduc aminte, că pusese crucea lu’ Florea 
acolo în pădure chiar în anu' cînd o fost ucis, atuncea-n 
'98. Or pus-o în chip di respect pentru Florea că îl sim- 
patiza, că di cite ori se-ntilnea cu el ba-n pădure, ba-n 
alte părţi, Florea-i zicea : «Bună pace, coane Jănică !»... 
şi să ducea fiecare într-ale lui. 

La Mănăstire la Neamţu era pe-atuncea așa cum zice 
că-i acuma pe la staţiuni... lo eram copil. Mă duceam cu 
fragi la vinzare-acolo, ori cu zmeură, cu bureţi. 


*) Confirmat şi de fiii acestuia: prof. Gh. Ghimicescu şi prof 
V. Dobrovici-Ghimicescu, din Iaşi (n.n.). 

Venea vara boieri’ acolo, și aducea apă di la Puturosu 
din pădure la Vovidenia. Care apă era tare bună la ro- 
matisme. Ș-acu' îi bună apa ceia. Boieri' mai făcea băi 
cu apă, mai işea la priumblat pîn’ la Braniștea-ncolo, 
și-n alte părţi. Florea mai işea şi el la priumblat di undi 
era. Le işea înainte. Mai pe-nserate-așa. Le lua bani, 
atita. Da’ ceva le mai lăsa şi lor di cheltuială. Să gîndea 
el, cum să şeadă omu' așa fără vreun ban? El spunea 
cine-i și că lui nu-i trebui’ bani’ lor. Da’ că le trebui’ la 
alți mai sarmani. Atîta. 

El era cel mai bun om la inima lui. Odată o cumpărat 
o vacă la o bătrînă din Nemţișor di la noi care şedea cu 
casa lingă piriu, casa era un bordei... 

Florea n-o făcut rău la niminea. Nu. 

El era cam mijlociu di statu' lui, mai mult 'nalt. Era 
brunet. Voinic, legat. El o stat mult la scorbura ceia 
mare, di care să zicea că-i cu șărpi... Nu era cu şărpi, 
așa să vorbea numa’... Zicea așa oamini' cu dinadinsu' 
ca să nu să ducă acolo careva din ceia răi, cu jandarmi 
şi poteră, că acolo era sălaș bun și sicret a’ lu’ Florea. 

Scorbura ceea era foarte mare. S-o ţinut pînă-ncoa' pe 
la anu’ '920. 

Atuncea cînd l-o ucis pe Florea, la Cărbuna era vreo 
zece jandarmi cu soldaţi din regimentu' 15 Războieni şi 
umbia cu poteră mare după el p'în păduri încolo şi-n- 
coace. Da’ or tot umblat vro trei săptămîni, aşa mi-aduc 
aminte. Şi ostaşi’ cari era atuncea spunea că ei n-or vrut 
să-mpuște om nevinovat. N-or vrut adică să tragă în 
Florea. Zicea că ei or tras numa’ așa-n sus. Da’ că pă- 
cătosu' di Herţa, el o tras în piin. L-o omorit pe Florea 
de-ndată. Noi copii’ ne-am dus acolo, da’ ne temeam. 

Și jandarmu' ceala Herţa era cu serviciu' la Tirgu 
Neamţu ; o primit ceva bani premiu, da’ să zicea c-o pri- 
mit şi opsărvaţii di la București, di la guvern, că l-o 
omorît pe Florea. El o 'nebunit dup-aceea. Lumea zicea 
că l-o pedepsit Dumnezeu. 

S-o scris şi la ziare multe dispre Florea. După ucide- 
rea lui or işit şi niște cărţi dispre el. Cu faptile lui, cu 
moartea lui. Că să ştie lumea toată cum o fost, ce-o fă- 
cut și cum o murit el nevinovat. Că doară așa era. 

Cind trecea pe la cruce oamini' arunca cu cepuri di 
brad peste ea ori cu ţărînă «ca să-l ierte Dumnezeu»... 
Uni' mai răufăcători, lovea crucea cu muchea toporului, 
lua cîte-o bucăţică di peatră, o ducea acasă...“. 


a 


V. Aileni, n. 1878, Tonţi-Drăgănești jud. 
Suceava — relatare din 10 ianuarie 1967: 


„L-am cunoscut io bine pe Florea. El o avut și fraţi, 
patru băieţi : Ştefan, Costache, Gheorghe, Vasile, și o 
soră Ruxanda. Neamuri ale lui mai sînt: Petrache Flo- 
rea, Costache Florea. Avea neamuri şi-n Drăgăneşti, în 
Orţăști, în Şoimăreşti.. . 

Era om mîndru la chip, drept, voinic. Nu umblase la 
şcoală. Da' carte știa. El n-o fost însurat. 

Satu’ Tonţi era stăpînit în vremea ceia de niște bo- 
ieri, Şvarţ, Frunzeti, Mihalache... parc” aşa-i chema 
după cît mai mi-aduc aminie... Adica la ei trebuia să 
meargă satv’ oamini” toţi la muncă la cîmp. 

Di Florea mi-aduc aminte că o fost luat odată di jan- 
darmi di la Huși, care îi un sat din Preuteşti. Era acolo 
pe la un văr di-a' lui, care aceala să zicea că l-ar fi spus 
chiar el la jandarmi. Di ce, nu ştiu. L-o şi dus la închi- 
soare. Da’ știu că-l mai lua pe Florea la-nchisoare şi-așa 
pe nimica. Nici nu să știa ce-o făcut. Numa’ că-i zicea 
Banditu, şi-l tot urmărea. El pe la boieri avea ce-avea, 
da’ asta nu era rău. Numa’ că-l mai lua tot pe el şi pen- 
tru ce făcea alți’. .. Aşa o fost. 

Da’ să zicea că el mai vizita şi boieri din alte judeţe, 
pentru bani’ lor, nu di alta. Pe la negustori bogaţi mer- 
gea. Lua cît credea el şi da la alți’. Da’ să zicea că și 
turna el bani. Ştia a face. Din plumb, așa să zicea. Și 
că-i spoia cu argint. Ori o fi fost cositor, cine ştie. «Car- 
boavele» făcute el le 'mpărțea pe la oamini. Nu spunea 
că-s bani făcuţi de el. Da’ odată l-or prins. El o cumpă- 
rat un cal di la un cîrciumar bogat di pe la Boroaia. 
Aceala o văzut că era bani falși. L-o prins pe Florea, l-o 
dus la-nchisoare. N-o spus nimica, undi face bani, cum. 
Ce-o mai fost nu ştiu. Da’ pe tata lui Florea îl cerceta 

mereu jandarmi. L-o bătut di mai multe ori ca să spună 
undi-i Florea, să-l predea. Da' el nici nu prea vinea pe-a- 
casă, avea alte gazde undi şedea. 

La haiducia lui Florea umbla di multe ori călare. Avea 
şi uniforme di să schimba, în cioban, în ţigan, militar, 
fimeie. Da’ mai era şi poveşti... 

Iarna el şedea mai mult pe la gazde prin sate. La Tătă- 
ruşi o stat di mai multe ori într-o casă di la marginea 
păduri”, la Ion Andronic. Parc” așa-l chema... 

Io am fost cioban la baciu’ din Drăguşeni, la Toader 
Paznicu. Într-o vară-atuncea, io cu ştirea baciului i-am 
dai lu' Florea ce-o avut nevoie. 

Toader Paznicu avea şi un fel de crîișmă undi să făcea 
şi horă. În podu’ șuri', în fînărie, şedea Florea citeodată, 
chiar în timpu” horelor. Da’ mai să dedea și jos di-acolo. 
Odată o vinit şi potera acolo la horă. Da' o vinit acolo 
să bage di samă la ce e. Florea era cu iţari şi cu că- 
meșă cusută ca un flăcău din horă. Că el aşa şi umbla 
mercu, îmbrăcat în lucru curat. Și-atuncea la horă po- 
tera o mai stat, s-o uitat pe-acolo, o tot bagat di samă, 
n-o văzut nimic. Şi-o plecat în drumu” ei. 

Tot aşa, odată cînd or vinit poterași în Drăgăneşti, 
Florea o 'ncălecat digrabă un cal a' unui om care era 
acolo la plug. I-o spus că să vie la Făgeţel să-l ia, că i-l 
lasă acolo. Aşa o fost. O găsit omu' calu' acolo, legat 
di-un copac. 

Să zicea atuncea cînd l-o ucis că regile o ocărit pe po- 
teră că di ce l-o 'mpușcat. O spus că trebuia să-l prin- 
dă viu, că el așa o dat ordenu'. I-o dus numa’ capu' la 
Bucureşti, l-o trimes acolo la rege, ca să vadă și el şi 
alți’ ce fel di om o fost acesta Florea.“ 


+ 


V. Iftimia, n. 1885, Tonţi-Drăgănești jud. 
Suceava — relatare din 10 ianuarie 1967: 


„Io l-am văzut pe Florea. Îl ştiu. Eram atuncea băie- 
tandru. Îl ştie bine Vasile Aileni. 

Florea umbla în haiducia lui și cu alţi” în bandă. Da io 
ştiu că umbla şi sîngur. Că să bizuia el pe puterea lui. 

Era om 'nalt și voinic. Era bun. 

Ştiu că o fost închis și pe la Fălticeni. Nu ştiu di ce. 
El o ivadat di-acolo şi-o mers în păduri. 

Să zicea atuncea, după moartea lui Florea, că ar fi tre- 
cut granița în Bulgaria cu doi tovarăşi di-ai lui. Acolo o 
intrat casap la un boier, aşa să zicea, vorbea lumea. Și 
că din pricina asta l-o urmărit atita poteră şi l-o ucis. Da’ 
astea numa’ să spunea. El n-o umblat așa diparte nicio- 
dată. 

Știu că el avea gazdă-n Drăgănești, că nu putea sta la 
taică-său la Tonţi. El avea gazdă la moș Costache Florea, 
un neam di-a’ lui. Care era atuncea bătrin. N-avea copii 
rămași în casă, şedea mai la o margină, într-o casă lîngă 
pîriu. El ţinea la Florea şi-l ascundea. Îl ştia cu inimă 
bună și ştia di faptile lui. 

Florea avea gazdă şi la Iorcani, peste Moldova. Aşa să 
spunea. Că făcusă şi-acolo mult bine pe ia oamini'. Da’ 
astea să mai uită.“ 


V. 'Tărăboanţă, n. 1885, Drăgăneşti jud. 
Suceava — relatare din 10 ianuarie 1967: 


„Florea o avut faimă mare-n toată ţara. Era vestit şi 
lumea-i zicea haiduc. Că era di treabă şi nu făcea răle. 
Era om cu milă, nu omora, nu schingiuia... 

Da' noi îl videam numa' rar, că umbla-n haiducia lui 
p'in păduri. Numa’ cît auzeam di isprăvile lui. Îi zicea 
şi Banditu. 

Cind îl urmăria potera lumea-l vestea, uni' mai ştia 
unde-i și-l camofla. Cînd l-o prins cu jandarmi’ el nu 
s-o predat. Da' era ordenu' că să fie prins viu. El nu s-o 
predat şi l-o 'mpușşcat. Le-o stricat socotelile la ceia di-l 
urmăria. Capu' i l-or dus la rege. Acolo s-o disfăcut capu' 
să-i vadă creieri'. Așa era dat ordenu’. Oameni” n-or cre- 
zut la'nceput. 

Dispre faptile lu' Florea s-o povestit mult. Avea şi 
cîntice“. 

N. V. Gheorghiţă, n. 1880, Pipirig jud. 
Neamţ — relatare din 19 ianuarie 1967: 


„Pe aice la noi Florea trecea numa' rar di tot, într-as- 
cuns. Lumea ţinea cu el, că era om bun. 

Io am cunoscut și pe Petria Bărgăoan din satu’ Bobo- 
ieşti, comuna Pipirig. O fost luat în armată di undi-o fu- 
gît, dizertat, s-o dat a face răle, a fura prin spargiri și a 
se îndosi. Trăia și el mai mult la pădure. Întimplarea l-o 
făcut să să ’ntîlnească cu haiducu' Florea. O fi fost acolo 
p'in păduri. Da’ el era al'feli di om nu ca Florea. 

Di vorbit să vorbea multe, da’ nu era toate-așa. Da’ 
am spus, lumea ţinea cu Florea, mai pe faţă, mai în- 
tr-ascuns. Era mereu poteră pe urma lui. Petrea Bărgă- 
oan o fi vrut să fie și el cu Florea. În discuţii n-o putut 
să să "'ntovărăşască, fincă Bărgăoan acesta era un feli de 
borfaş, ci o ramas ca cunoscutu' lui Florea. Văzîndu-să 
Bărgăoan că el nu-şi poate face meseria de borfaș cu 
Florea s-o dat în lături şi unu’ şi altu’. Florea o căzut 
mortal, cum să ştie, Bărgăoan o dispărut de pe meleagu- 
rile Pipirigului mai mulţi ani. 

Ion Florea ştiu că trăia. mai mult ascuns pe lîngă Mă- 
năstirea Neamţ, pe lingă Rîșca, pe undi putea. El nu pră- 
da pe niminea prin spargeri or' omoruri, nu schingiuia 
pe niminea. Toate el le făcea să să ştie că Florea le-o 
făcut. Alți’ făcea şi blăstămăţii și să zicea că-i tot Florea. 

El dacă afla di-o fimeie că-i năcăjită, văduvă şi cu 
copii și nacazuri di lipsă, ori di-un om sarman, el dădea 
bani să-şi ia omv’, fimeia, o vacă, ori boi, ce avea ne- 
voie. 

Cînd l-or urmărit o pus guvernu’ un premiu mare pe 
capu'lui. Și zicea să-l prindă viu să-l trimeată la palat 
la București. Că aşa era orden regal. 

Da’ un jandarm Herţa Neculai cu un cîne după el pa- 
trula acolo în pădure la Cărbuna şi avea poteră cu el. 
Jandarmu” l-o 'mpușcat pe Florea, n-o mai avut cînd să-l 
prindă viu. 

S-o spus la teligraf ori telifon de moartea lui şi-atunci 
o fost ordenu' să i să taie capu' digrabă lu’ Florea, dacă 
nu l-o putut prinde viu. I s-o taiat așa, fără milă şi s-o 
trimis la Bucureşti. Ordenu' s-o igzecutat. Zicea că şi-a- 

colo la uni' le-o părut rău di moartea lui. Nu ştiu di ce. 

Rialitatea operăţiilor şi morţei lui Florea jo știu că așa 
o fost. Dinsu' n-o fost criminal. O fost un fel di haiduc. 
Avea mult curaj. . .“ 


LJ 


T. Tănase, n. 1882, Vinători jud. Neamț 
— relatare din 30 ianuarie 1967 : 


„Eram băiet di vr'o cinșpe, şaişpe ani... Florea era 
des pe supt opcina Pleşulu’ și cătră Mănăstire, mai şi că- 
tră Groşi şi Rîşca. Să cam ştia-n sat, să vorbea, da' mu-n 
gura. mare. Oamini' mai toţi îl tăinuia. 

Era o gtiînă pe dealu' Cărbuni'. Era pe la tunsu' oilor. 
O vinit potera. Da’ vinea des. Pesemne ştia că ar fi pe-a- 
colo Florea. Noi tundeam oile. Potera o lasat armele la 
stină și unv’ le păzea. Nu le-o fi lăsat ei pe toate. O vinit 
Florea. Era ca un cioban. O vinit așa uşure! drept la oa- 
mini’ care tundea. Oamini” nu s-or temut, da’ or tăcut așa 
acolo. El o somat pe cel di păzea armele. Că el avea şi 
el revolver. O mai luat două arme, că să vede atita i-a fi 
trebuit lui. Pe cel cu paza di arme îl legase bine lîngă 
ele-acolo. O chemat baciu’ o luat din stînă un caș mic 
proaspăt, niște făină şi sare. O pus la fundu’ traisti’. 
Atita. O plecat din stînă în sus pe dealu' Cărbuna fără 
nici o grijă. Așa o fost. Da' el mergea des vara pe la 
stine. 

El era om bun. Era grozav om cu judecată. Era voinic, 
'nalt, om frumos. Nu avea 40 di ani cînd l-o ucis. Frun- 
tea o avea cu o parte mai îmbombată.“ 


+ 


G. Nicuţă, n. 1883, Cirligi jud. Neamţ — 
relatare din 23 aprilie 1967: 


„El Florea era bine cunoscut la noi în părţile Neamţu- 
lui. Da’ l-o ştiut și ţara toată. Îi zicea și Banditu. Da’ o 
fost haiduc vestit. Și-o făcut el isprăvi minunate... Cite 
toate |... 

Florea să ascundea di mai mulţi ani în scorbura ceia, 
boștiură di stăjar trăsnit era. Nu ştiu di-o fi fost aşa, da’ 

atuncea cînd l-o 'mpușcat el acolo-avea sălaşu' lui. Era 
loc sălbatec și cu tufărișuri mari împrejur. Lumea ştia 
că-i scorbură plină cu şărpi di ceia mari. Nici pădurari 
nu umbla pe-acolo. 

În ziua cînd l-o ucis zice că el fusesă și pe la Mănăs- 
tire, da’ asta nu ştiu dac-așa a fi fost. Lumea spunea 
multe toate. L-o ucis un jandarm în scorbură-acolo. N-o 
fost luptă dreaptă. Că el nici nu prea avea la el gloanţe 
pentru pușcă. Așa să vorbea după ce l-o ucis. 

Pe Florea l-am văzut atuncea acolo undi-l împușcase. 
Am ajuns sara acolo. El era tot învineţit, plin di sînge, 
era un lac di singe închegat acolo. Eram atuncea băițan- 
dru şi mai multe nopţi io n-am putut să dorm di spaimă. 
Tot îl videam... 

Cum o fost cu înmormîntarea lv’ Florea io nu ştiu. Nu 
m-am dus. Să zicea că Florea era dintr-un sat di pe lîn- 
gă Drăgăneşti ori Şoimăreşti. Nu știu tocma' bine. 

Cum s-o purtat el să știe. El n-o făcut pău. N-o făcut 
omor. Numa’ avea el ce-avea cu negustori” cu bogați’. 
Atiîta. Le mai trimitea ciîte-o scrisoare şi le lua bani’. 
Asta era. 

Era di statura lui voinic şi cam 'nalt. Era cu ițari, cu 
căciulă, cum să umbla pe-atuncea. 

Io am spus că nu m-am dus cînd l-o îngropat pe Flo- 
rea. Mi-era jele și spaimă, că-l văzusem acolo-n băltoaca 
ceia di sînge. Și-acuma tot aşa-l văd... 

Să vorbea aşa, că atuncea un ofițăr, plotoner ce-a fi 
fost, o răcnit tare la tata lui Florea care era om bătrîn 
cu păru' alb. I-o zis că di ce nu l-o stăpînit cînd era mai 
mic, di ce nu l-o 'nstrunit la vreme ca să n-ajungă un ban- 
dit ? Tata lui Florea ar fi zis atuncea că l-o stăpînit el 
şi o fost om bun, di treabă, ficioru' lui. Da’ cînd o făcut 
și armata di ce nu l-o stăpinit și nu l-o iducat mai bine 
ca el statu’, că-l avea-n miînile lui ?* 

+ 
F. Moroșanu, n. 1885, Săveşti jud. Neamţ 
— relatare din 26 ianuarie 1969: 


„lo pe Florea l-am văzut numa’ di vr'o două ori, da! 
țin minte. Era om chipeș, drept, avea barbă neagră. Să 
vorbea multe dispre el, că-i Bandit ori haiduc vestit. Era 


99 


multe istorii cu isprăvi di-ale lui. Io cu alti feti din sat 
di la noi cîntam un cîntic di haiduci, Cu Florea, așa-i 
zicea *). Era așa : 


Frunză verdi di trifoi, 
ici-n vale la zăvoi, 

x  mă'ntiîlnesc cu doi ciocoi. 
— Bună calea, boieri mari, 
— Mulţămesc, Floreo talhar, 
— Floreo, lasă-ți hoțiia, 
și na-ţi boieria mea ! 
— De mi-ţi face ce mi-ţi face, 
dæ’ mie hoţiia-mi place, 
pe boieri îi jăcuiesc, 
pe tărani îi miluiesc. 
Frunză verde trii castane, 
este-o crâșmuliță-n vale, 
vinu-i bun, ocaoa-i mare, 
mi-l bea Florea di-a călare 
De’, 
mai bea el și nu prea bea, 
că potera-l ajungea, 

x da Florea așa-mi zîcea : 
Că, 
— Las să vie-n deal la cruce, 
cum a vini așa s'a duce! 
Da’, 
tot cu vorba m-ațê luat, 
pîn față m'aţi împuşcat. . . 

x i-am să mai spun un cuvînt, 
c-am să las cu jurământ, 
să mă 'ngroape-n deal la schit, 
să-mi facă cruce di-argint. 
și sălașu' plumbuit, 
să mă dizgroape la cinci ani, 
să fac chefu’ la jăndarmi. 
Dai ţărîna într-o parte, 
să vezi Florea ce mai poate. ..% 


*) Bătrina Frăsîna M. cînta pe e melodie foarte simplă, mo- 
notonă, psalmodiat, grupînd cîte două versuri; cele însemnate: 
x erau repetate, fiind nepereche (n.n.). 

V. Racheru*), n. 1922, Răuceşti jud. 
Neamţ — relatare din 21 decembrie 1966: 


„Florea era din satv’ Tonţi, care acum e Rişca și ţine 
de Drăgănești. Oameni’ di-acolo din sat zicea că el avea 
cam 38—40 di ani cînd l-o ucis. El nu o fost căsătorit, așa 
să spunea. Că o plecat di tînăr în haiducia lui. Nu ştiu 
di-o fost așa. El o umblat mult şi-n părţile Iașului și Hir- 
lăului, pe valea Bistriţei pînă la Piatra și pe undi sînt 
mănăstirile în Neamţ. O stat mult ascuns în codri? Neam- 
tului... 

El prăda la drumu' mare, da' numa’ pe boieri şi pe ne- 
gustori. Zice că-i mai căuta și pe-acasă. Ştia tot ce tre- 
buia dispre fiecare. Tot ce lua nu ţinea pentru el, îm- 
părţea tot pe la lumea nevoiașă, care-l şi tăinuia. În mul- 
te sate el avea gazde. 

Zice că după ce l-o împușcat la scorbura ceia acolo, 
Herţa jandarmu' o 'nebunit. 

La Florea nu s-o găsit nimica atuncea cînd l-o ucis. 
Zice că avea lîngă el o mămăligă învălită-n ştergar cu- 
rat. Mai avea şi două căciulii di usturoi. Atita. Nu avea 
bani la el. 

I-or trimis pe urmă capu' la Bucureşti. Din ordin. Da’ 
aşa ceva nu ştiu cum di s-o putut. 

Astea toate cîte le mai ştiu mi le spunea mătuşa Elisa- 
veta, care era nepoată de frate lui Florea şi era di-acolo 
din Tonţi, adica Rişca-Drăgăneşti.“ 


k 


D. Radu, n. 1906, Holboca jud. Iaşi — re- 
latare din 22 decembrie 1966 : 


„Să spunea așa, că acolo pe dealu' Cărbuna, cînd o fost 
răpus Florea, el era înarmat. Ar fi tras atuncea și el în 
urmăritori. O tras toate gloanțele cîte le avea. El o spus 
atuncea că nu să dă viu în miînile poteri’. Aşa o fost. Să 


*) Următoarele relatări — în număr de 25 — sînt mărturiile 
celor care „au auzit“ povestindu-se despre Ion Florea (n.n.). 


101 


ştie. Cei care l-o împușcat o avut ceva premiu, bani, da’ 
zice că i-o și mustrat mai mari” lor. Aşa o fi fost. . .“ 


+ 


C. Blehan, n. 1899, Nemţișor-Vînători jud. 
Neamţ — relatare din 23 decembrie 1965: 


„Florea era di feli di pe la Drăgăneşti ori Groşi. El nu 
făcea nimica rău. Işea 'nainte la drum pe la cei cu bani. 
Îi ştia el. Le lua bani’ şi-i da pe la oamini cu năcazuri,. 
Atita era. Da’ asta, zic io, nu era rău. 

Scorbura ceia mare di copac undi l-o ucis acolo la Căr- 
buna, am văzut-o di multe ori. Să spunea aşa, că acolo 
avea el ca o ascunzătoare. L-o simţit acolo cînele jandar- 
mului Herţa. Îndată l-or ucis. L-o dus pe năsălii di-acolv 
la Bogoslov la cimitir. Ceia di l-or împușcat or cam avut 
bucluc. Că stăpînirea di era atuncea zicea să-l prindă viu. 
Aşa era porunca. Nu s-o 'ndiplinit. Asta o fost. 

Zice că pe altu' di pe-aicea, tot din Neamţ, Pantilimon, 
care-o fost el mai în urma lui Florea, stăpînirea di-atun- 
cea l-o liberat şi i-o dat pămînt să fie gospodar. Și o fost 
după aceia om așăzat, la casa lui. Da’ lui Florea nu i-o 
dat stăpînirea la vremea lui. Aşa era timpurile. 

Florea era om voinic şi în putere, așa să zicea. 

După ce l-o ucis l-o 'ngropat şi l-o dizgropat îndată. 
Din ordin. Lumea nu credea aşa o blăstămăţie, da' așa o 
fost. 

I-o luat capu' la București, ca să vadă toţi acolo ce fel 
di om o fost el. Zice că l-or îi spirtuit şi l-or pus la mu- 
zău. ..“ 


* 


N. Corduneanu, n. 1916, Boroaia jud. Su- 
ceava — relatare din 27 decembrie 1966: 


„Mi-aduc aminte că şi după războiul din '918 tot se 
mai vorbea de Ion Florea. Eram mic, și auzeam cum se 
povestea de viaţa lui, de isprăvile lui... 

Se spunea aşa, că la o bucată de vreme după plecarea 
lui în haiducie, văzînd Florea că părinți’ şi frați’ lui tot 
mereu erau întrebaţi. și chinuiţi de jandarmi, el nu mai 

venea prin satu’ lui şi pe-acasă. Îi era milă de-ai lui, dar 
altceva n-avea ce face. După o vreme zice c-o vrut să in- 
tre frate neştiut la Mănăstire la Neamţ. Ca să scape odată 
pe-ai lui de tot năcazul. Zice că era şi om tare priceput 
la fierărie. Şi vrednic. O spus că vrea să muncească acolo 
şi să facă ascultare... Stareţu' de-atuncea zice că-l ştia 
pe Florea, l-o înţăles în năcazul lui şi l-o sfătuit, i-o spus 
că n-o să fie chip să rămiie neștiut acolo. O să se afle 
și-i mai rău. Da' i-o spus că o să fie oricînd primit fră- 
ţește acolo şi ocrotit. Că aşa o și fost. 

Cînd eram copil şi veneam de Ispas la Mănăstirea 
Neamţ peste deal, de la Boroaia, satul unde m-am năs- 
cut, treceam pe cărare pe lingă Crucea lui Florea. 
Uni’ oameni zdrobeau cu ciocanu', cu muchea toporului 
cîte o bucăţică di piatră din cruce. Ei nu-şi dădeau seama 
că o strică, o distrug... Ei spuneau că dacă au în casă o 
bucăţică din crucea lui Florea sînt apăraţi de rele, 
ori că nimenea nu-i mai pradă... Dacă avea de ce să-i 
prade ! Da’ asta era credinţa lor.“ 


+ 


V. Butnaru, n. 1914, Boiştea jud. Neamţ 
— relatare din 28 decembrie 1966 : 


„Bătrîni din sat spunea că Florea mai venea şi pe la 
Boiștea, avea el treburile lui şi oameni’ din sat îl tăinuia. 
Citeodată îl mai ajuta să călătorească, așa pe neștiute, 
pînă cine ştie unde, înfundat într-un butoi, în car. 

La unu’, Gheorghe Dumitra avea gazdă. Oameni’ știa 
cînd mai trecea potera şi-l vestea digrabă. El le făcea şi 
mult bine cu bani la nevoie.“ 


* 


M. Prodan, n. 1883, Andrieşeni jud. Iaşi 
— relatare din 28 decembrie 1966. 


„Nu făcea rău niciodată Ion Florea. Asta să știa. Era 
om drept. Nu făcea năpastă. El lua di undi vedea kă era 
prea mult şi da cui nu avea. După cum trebuia. El da 
pe la oamini nevoiaşi şi nu oprea pentru el. Da asta o 
făcut-o orice haiduc... Aşa era. 

El opera și pe Domeniile Coroanei, cum să chema pe-a- 
tunci, adică pe valea Bistriţei spre Broşteni, în pădurile 
de-acolo. Era vestit şi-l ştia în ţară, să povestea mult di 
faptele lui.“ 


k 


I. Buluc, n. 1902, Tg. Trotuş jud. Bacău 
— relatare din 29 decembrie 1966 : 


„Am auzit di multe ori despre Ion Florea. Îi spunea, 
Banditu, nu ştiu di ce. El n-a făcut nici-o moarte di om, 
nu să ţinea di ticăloşii. Zice că era bun la inima lui, mi- 
los. Da’ avea el ce-avea cu bani’ bogaţilor, asta era... 

Era haiduc vestit. Şedea mai toată vremea p'în păduri, 
avea o viaţă tare grea. Di isprăvile lui s-a povestit mult. 
Nu prea mai ţin minte. Ştiu că l-o ucis pe dealu' Iftimii, 
di la Neamţ.“ 


* 


I. Spătaru, n. 1896, Belcești jud. Iaşi — 
relatare din 29 decembrie 1966: 


„Ştiam multe despre Ion Florea, pe unele mi le mai 
aduc şi acu' aminte. Le auzeam cînd eram copil. Erau și 
cîntice cu el. 

La noi la Belceşti era un sat, cătun de cîteva case. A 
fost pînă la al doilea război. Satu’ Mircea, da’ i s-o zis de 
la început, «la Florea». Cum o fost? După 1907 s-o fă- 
cut un fel de împroprietărire, cum mai fusesă și la '95. 
O fost aduși oameni din alte părţi. Cel dintăi venit acolo 
o fost un om, Costache Florea, din Drăgăneșşti-Neamţ cu 
familia lui. Pe urmă s-o știut că el era frate cu haiducu' 
Ion Florea. Fecioru' acelui Costache e Petrache Florea, 
om la peste 70 de ani. 

Să spunea multe despre Florea. 

O dată zice că era potera pe urmele lui. El ştia. Le sim- 
ţea toate. Da’ era și informat, anunţat de alți’. Era aproa- 
pe de un sat, între ogoare, un drum. Potera o trecut pe 
acolo. O femeie punea fasole de zor, acolo pe-un ogor. 
Potera o 'ntrebat-o de n-a văzut un om așa şi-aşa. Ea o 
spus că da, doar cît o trecut, nu de mult, da’ era grăbit 

tare. Ea cu treaba şi cu zoru' ei nu s-o uitat încotro o 
apucat. Și potera s-o tot dus. Femeia care punea fasole 
era chiar el Florea. 

Să mai spunea așa, că el venea pe lîngă mănăstiri mai 
mereu, și vara, cînd venea boieri’ la aier. 

Florea avea el operăţiile lui. Nu să ţinea de furtișaguri. 
Avea el altele. 

Cînd l-or ucis pe Florea o fost o poteră mare din ju- 
deţe, așa să spunea. Cu armată multă, era mare fierbere. 

Nimenea nu credea că ar fi putut intra glonţu' în el.“ 


* 


M. Rusu, n. 1896, Sasca jud. Suceava — 
relatare din 3 ianuarie 1967: 


„Știu că să vorbea aşa pe la noi la Sasca — Fălticeni, 
că Florea n-o făcut răle nimica. N-o ucis. N-o schingiuit. 
Îi speria bine pe bogaţi, pe negustori. Da' asta era faptă 
bună. Pe oameni’ nevoiaşi îi întreba di năcazuri. El sco- 
tea di la chimir undi avea mereu pentru ei. Dacă n-avea, 
să ducea-n grabă și lua di undi ştia el că este. Asta nu 
era lucru rău, nu era cu nedrept. Dacă spunea omu' că 
uite, el merge să vîndă vaca, are dări de plătit, are nă- 
cazuri și lipsă, el Florea îi da bani, îl ajuta 'ndată. — Cît 
face vaca? Uiie!... Şi-i mai da şi pe deasupra şi-i 
spunea să să 'ntoarcă acasă, să aibă lapte la copii. Asta 
nu era lucru rău, era tare bine.“ 


+ 


I. Avăcăriţei, n. 1915, Nemţişor-Vinători 
jud. Neamţ — relatare din 4 ianuarie 
1967 : 


„Tata-meu spunea că scorbura undi-o fost împuşcat 
Florea era ca un sălaş a' lui. Era dintr-un copac foarte 
mare, gros cum nu să mai poate, rătezat di la un loc, mai 
sus di-un stat di om voinic, aşa. Și să făcusă scorbură 
tare bună di ascunzătoare. Era copac lovit di trăznit la 
un potop mare di-atuncea. La scorbura ceia niminea nu 
'ndrăznea să să ducă-acolo, să s-apropie. Să zicea că-i cu 
şărpi. .. 

L-o găsit acolo potera pe Florea, da’ cu ajutoru' unui 
cîne. Nu l-ar fi prins al'feli.. .“ 


+ 


C. V. Atodiresei, n. 1902, Nemţișor-Vînă- 
tori jud. Neamţ — relatare din 9 ianuarie 
1967 : 


„Să zicea că Florea s-o apucat di haiducit după ar- 
mată. Ce-o fost ?... Zice că era di fel di pe moșia unui 
boier care avea un vechil, un om rău grozav. Florea cu 
alt flăcău păzea oile la moşier acolo, la vechil. Odată flă- 
cău' ceala o scapat oile-n grîu. Vechilu' l-o bătut crunt. 
Cînd o venit şi Florea o aflat, s-o miniet cît era el di 
blind la felu’ lui. O plecat pe dată la conac acolo. Acu’ 
boieru' venea să-i bată el pe amindoi, pe slugile di la oi. 
Zice că s-o ’ntîlnit cu Florea pe drum. Cind boieru' o 
vrut să-l bată, Florea, voinic, cu măciuca ciobănească o 
tras pe boier, l-o ciomăgit. S-o dus la conac cu trăsura cu 
boieru' bătut. L-o lasat acolo, da’ el și-o luat di la conac 
arme și ce i-o mai trebuit lui şi-o plecat la codru. 

El o stat acolo un an şi mai bine. Aşa să zicea. Că era 
mereu p'în pădurile di pe lingă Cetatea Neamţu şi mă- 
năstiri. Îs codri mari, buni di ascunzătoare. 

S-o mai întîinit el acolo şi cu-n alt haiduc mare, di-i 
zicea Ilie Răcoare. Aşa zicea lumea. Că aceala Răcoare 
i-o dat lu’ Florea și zale di arnăuţi, adica o cămașă di 
oţăl, zale di metal, în care nu să prindea glonţu'. Lumea 
nu ştia că el are cămașă di oţăl, şi să zicea aşa, că-n el 
nu intră glonţu' că-i vrăjit... Zice că v'o doi ani o hai- 
ducit el cu aceala Ilie Răcoare. Că ei or făcut mult bine 
pe la oamini sarmani, pe la fimei năcăjite. .. 

El ar fi stat o vreme şi pe la Nemţişor, undi era un 
pîriu săc «sfirlac». Avea acolo în rîpă ascunziș. li ducea 
mîncare o fimeie di treabă, di-i zicea Mariuca lu’ Dră- 
gușan. Spunea așa. lumea. 

În scorbura care era acolo nu diparte di cararea din- 
spre Boroaia, el ţinea toată averea lui, arme adica, haine 
ce-o fi avut. 

Să zicea că la oamini le-o părut tare rău cînd o murit 
Florea împuşcat. Mai cu samă țărani’ toţi l-or jălit... 

Bandit să numea atuncea toţi cei care ataca. Boieri' 
mai ales le-o zis aşa. Și lu’ Florea tot aşa i-o zis. Da’ el 
era haiduc, să ştia. Haiduc nu zicea boieri'. Că era nume 
prea di cinste. 

În vara ceia cînd l-o ucis, zice că el luase mai mulţi 
bani di la Sturza, di la conac. Da’ el îi ceruse la boier... 

O mai umblat şi la nişte bogătaşi di pe la Roman, di 
pe la Bacău, așa să spunea. Și că di-aceia să 'nteţisă po- 
terile după el... 

Era atuncea şi jurnale în care să scria di el. Avea şi 
tata-meu unv’ îl ţinea di-atuncea. Era în jurnal şi chipu’ 
lv’ Florea.“ 


+ 


I. Danilescu, n. 1890, Boroaia jud. Sucea- 
va — relatare din 9 ianuarie 1967: 


„tiam o poveste cu Florea. Ştiam şi cântice dispre hai- 
ducia lui. Povestea ceia era așa: 

Zice că mergea odată la tîrg v'o şase neveste. Care cu 
ce avea treabă. Mergînd ele așa pe drum pe lîngă pădure, 
vede că di pe-o carare din pădure să mai apropie una. 
Era cam 'naltă-așa și voinică. O mers şi ea cu ele. Or 
vorbit, di una, di alta, di năcazuri și nevoi. Or mai spus 
şi-o glumă acolo. Într-o vreme fimeia ceia mai streină 
di ele o zis: că ce ne-am face dacă ar işi acu' aice-n 
drum, Floria Banditu !... Una o spus vorbe di ocară, 
urîte. Alta l-o vaitat că-i şi el un năcăjit, că umblă tot 
p'în păduri fugit. Alta că ştie ea di facerile lui di bine, 
că-i om blînd la. inima lui. Alta că-i om viteaz, haiduc şi 
nu să teme el di jandarmi, că mai digrabă ei di el. O 
spus fiecare ce-o avut, care cum i-era sufletu'... La o 
bucată di cale, fimeia ceia voinică o scos un pumn di 
parale di argint. Le-o dat la care vorbise di bine. Pe cea- 
laltă o cam învîrtit-o di păr...“ 


+ 


R. Marian, n. 1894, Boroaia jud. Suceava 
— relatare din 9 ianuarie 1967 : 


„Știu că Florea avea. neamuri mai di diparte şi la noi 
la Boroaia. Să ştia că el o plecat la haiducia lui după ar- 

mată. El avea fraţi mai mulţi. Oamini' din sat nu să te- 
mea di el, nu să temea dicît ceia cu parale multe pe care 
el nu prea-i ierta di datorii. El era frati numa’ cu nevo- 
iaşu'... 

Florea o fost îngropat la Mănăstire-acolo, la Neamţ, la 
Bogoslov. Da’ l-o şi dizgropat după poruncă, şi i-o luat 
capu’. Da’ cum o fi fost după ce l-o dizgropat să-l măci- 
lărească, asta nu ştiu. Da' acolo la Bogoslovu era cruce 
la mormîntu” lui, şi scria pe ea. Era di lemn, nu di pea- 
tră ca ceia din pădure. 

Ştiam io mai multe dispre Florea, da' le-am mai uitat... 


* 


A. Ulian, n. 1925, Drăgăneşti jud. Sucea- 
va — relatare din 23 ianuarie 1967: 


„Ce mai știu, ştiu de la moș Vasile Aileni din Tonţi, 
adică Rîşca. El le tot povestea cînd eram băitan, acasă. 

Florea era născut prin 1860, sau mai 'nainte poate. 
Toată lumea ştia de haiducia lui. Da' cam băgase spai- 
ma-n boieri. 

Să zicea aşa, că Florea ar fi fost îngropat acolo unde 
l-o împușcat, după ordin de sus. Da’ nu, acolo-i numa’ 
crucea de peatră. Moş Vasile Aileni ştia bine toate. 

Să spunea cum că Florea o fost odată la 'nchisoare pe 
vreun an și jumătate, da' nu să prea ştia pentru ce. Acolo 
la "'nchisoare n-o putut el să înveţe-a face bani, cum să 
zicea. 

Lumea vorbea că el era șef de bandă de haiduci, hoţi, 
că era tovarăș cu Răcoare şi Pantilimon. Da’ nu putea să 
fie, că Florea n-o trăit odată cu ei. Să mai zicea şi că el 
haiducea mult de unv’ singur. 

Înainte de-a fi ucis Florea, zice că părinţi” lui or avut 
multe de tras. I-o tot chinuit jandarmi’ că să-și vindă fe- 
cioru', să-l predeie. Da’ el era doară om în toată firea și 
nu trebuia căutat pe la părinți’ lui ca un copil... 

Zice că Ion Florea o avut odată nişte certuri mari cu 
boieri de pe-acolo. Atuncea o luat el drumu” haiduciei. 

El nu făcea rele și omoruri. Făcea mult bine pe la cei 
săraci, care-l tăinuia cum putea mai bine. Să zicea că 
avea gazde în multe locuri şi jandarmi’ nu mai ştia pe 

care să bănuiască, nu ştia adică să-i dea de urmă. Avea 
gazde prin Hirlău, la Tătăruşi, pe la Drăgușeni, unde şe- 
dea ascuns și pe la Toader Paznicu și la alți’. Spunea moş 
Vasile Aileni că şi oameni’ de pe la Drăgăneşti şi Tonţi 
ştia pe unde umblă el şi de ce. Ei să făcea a nu şti, îl 
adăpostea, cînd venea potera îl tăinuia, îl îndosea... 

Zice că în codri’ Hirlăului acolo era o peşteră unde se 
ascundea Florea cînd era-n părţi!e-acelea. Îi vizita şi pe- 
acasă pe cei avuţi. Să 'mbrăca-n uniforme de tot felul, 
sta de vorbă și la urmă-i soma că să dea bani. 

Era voinic şi frumos Florea, umbla cu păru' rătezat, 
avea barbă neagră, era om mindru. Așa spunea de el moș 
Vasile. 

Zicea că odată Florea s-ar fi dus și peste graniţă, în 
Bulgaria. Zicea că avea nişte tovarăşi cu care s-o întîlnit 
să meargă dimpreună. S-o dus în vizită la un boier mare 
de-acolo. Florea cu tovarăşi” lui era îmbrăcaţi în haine de 
căsapi. Or luat o trăsură din oraș şi s-or dus la boier la 
vizită. Aceala i-o purtat pin gospodărie. Or văzut tot. 
Zice că era toamnă şi era de tăiat oi multe la bogătanul 
ceala din Bulgaria de-acolo. Oile era de tăiat şi de făcut 
pastramă. Ce să facă ei, căsapi'? S-or apucat de făcut 
treabă. O dat zor, pină-n sară o mintuil tot. Şi sara, i-o 
poftit boieru' la masă. Or stat cu toţi la masă, și cînd s-o 
terminat, numa’ ce şi-or lepădat hainele de căsapi, or 
rămas în haine de haiduci, cu pistoale, cum trebuia. L-o 
somat pe bogătanu' ceala bulgar, i-or spus verde ce-i cu 
ei. El n-o stat la discuţie, le-o dat bani, ce-or cerut, ar- 
gint, aur ce-o avut şi el. Și-atita, or plecat. 

Mai ştiu şi locu' unde este toaca lui Florea. Ea să află 
în Pleşuțu Cărbuni”. Acest loc să numeşte în acest fel 
căci chiar este și astăzi în acel loc toacă pe care scrie nu- 
mele lu' Florea, așa s-a păstrat de-atuncea. Locu' nu-i 
departe de cărarea pe care umbla el... 

Alt loc să cheamă la Fagu’ lu’ Florea, este în Arşiţa 
Chiriacu, acolo este şi-un izvor cu apă bună. Să zicea 
așa că de multe ori, el Florea cu tovarăși ai lui să hodi- 
nea şi şedea la prînzit acolo ca orice gospodar. Cine ştie 
de-avea el vreme de prînzit cu tovarăşi’, da’ aşa să spu- 
nea. Şi chiar era numele lui scris de-atuncea pe fagu' 
aceala. Care nu ştiu dacă mai este.“ 

D. Trofin, n. 1888, Piatra Neamţ — rela- 
tare din 23 ianuarie 1967 : 


„Tata-meu o fost plutaş dragoman. Mergea cu plutele 
pe Bistriţa, cunoştea toate pe valea Bistriţei, avea oa- 
meni prietini în tot locu’. De la ei știa şi una și alta... 

L-o dus de multe ori pe plută pe Florea-haiducu', ne 
povestea el tirziu după toată istoria cu împușcarea lui 
Florea. De multe ori Florea era cu cîte-un tovarăș. Uni’ 
era tovarăşi de haiducie, alți’ era gazde de-a’ lui. El vor- 
bea puţin. Da' era om bun şi de treabă. Era priceput la 
multe şi om harnic. Și la plute să pricepea cînd era la 
greu și era năcaz cu buşteni' pe la coturi. 

Umbla. mult Florea. Și p'în codri’ Paşcanilor, în munți’ 
Neamțului, şi spre lași. Avea multă activitate. Nu şe- 
dea-n loc. El era căpitan între haiduci, aşa spunea şi tata- 
meu. Umbia cu ei, umbla și singur. Și acționa de la caz 
la caz... 

Să cînta şi-un cîntec de haiducie, pe care-l mai în 
minte : 


Iarna vine, vara trece, 

greul vieți” ne petrece, 

ziua-i viscol, noaptea-i rece 
— Vai di mine, ce-o să fac ? 
cît a fi iarna di mare, 

fără codru, fără soare, 

fără flintă și pistoale, 

fär di bani, fär’ di boieri ? 
Vara trece, iarna vine, 

trece vara ca și tine, 

parcă s-o întunecat, 

soarele s-o înturnat, 

codru' s-o cutremurat, 

că Florea s-au supărat, 
nu-i mai place la ernat. 
Di-ar veni vremea di muncă, 
di lăsat potica'n luncă, 

di pus armele la briu, 

și di dat capu' subt rîu. 
Să-mi văd iară flinta-n spate, 

cinci pistoale ferecate, 

să-mi văd la briu cum lucesc, 
să-mi iau murgul haiducesc, 
tot la codru s-o pornesc. . .“ 


* 


H. Lăstun, Panaci jud. Suceava — cores- 
pondenţă din 24 ianuarie 1967 : 


„Amănunte nu se cunosc, întrucît Ion Florea n-a fost 
văzut, nici cunoscut pe aici de nimeni. Sfera lui de acti- 
vitate, după cum spun cei bătrîni, a fost valea Bistriţei, 
de la Broşteni mult la vale, cu trecătorile de la Stinişoara 
şi Pătru Vodă, poate şi Ceahlău și Bistricioara... Peste 
Stinișoara era, pînă după primul război mondial, drumul 
care lega comunele dornene şi cele de pe valea Bistriţei 
pînă la Farcașa, cu Fălticenii, apoi Fălticenii de vechiul 
regat. Peste Pătru Vodă era drumul spre Tirgu Neamţ, 
cum este şi-acum. (...) Ambele drumuri de munte erau 
frecventate atit de oameni de la munte și de pe valea 
Bistriţei care mergeau pentru aprovizionare și desfacere 
de marfă spre aceste centre, cît şi de negustori, boieri şi 
autorităţile vremii. (...) 

Prin 1913—14, îmi amintesc, circula o broşurică despre 
isprăvile lui Florea. Eu am văzut-o la niște fraţi tineri 
din Mănăstirea Neamţ, cînd urmam la școala de cantori 
de acolo. Nu am ajuns s-o citesc. I-a găsit starețul Vale- 
rie Moglan cu ea şi cu alte «vieţi» de-ale bandiţilor şi 
haiducilor, și i-a pus la canon. Între ei erau vreo patru- 
cinci de pe Largu și Călugăreni-Bistricioara, care istori- 
seau că părinţii lor l-ar fi cunoscut bine pe Florea...“ 


+ 


V. Munteanu, Pipirig jud. Neamţ — cores- 
pondenţă din 28 ianuarie 1967 : 


„Din spusele bătriînilor din Pipirig reiese că Florea era 
un haiduc în adevăratul înţeles, adică lua de la cei avuţi 
și ajuta pe cei nevoiaşi. Comuna noastră era foarte să- 
racă, nu a fost prea vizitată de Florea, decît în treacăt, 

ori venea să fie găzduit în ascuns la doi-trei prieteni (ce-i 
avea el la Pipirig. . 

Despre Petrea Bărgăoanu din satul Boboieşti—Pipirig, 
după mărturia bătrînului N. V. Gheorghiţă — şi a altor 
bătrîni —, a fost hoţ. Nu putea intra în aceeași categorie 
cu Florea. Ei spun că l-ar fi cunoscut pe Florea, a căutat 
să-i fie informator şi călăuză în părţile Pipirigului. Dar 
a lucrat mai mult pe cont propriu, făcînd spargeri şi 
prădînd cam orice-i cădea în cale. Se spunea că el ar fi 
făcut şi un omor. Florea nu a putut lua parte la aceste 
fapte urite și s-a despărţit de el degrabă. Era cu cîtva 
timp înainte de a fi împuşcat.“ 


= 


A. Atudosie, n. 1898, Boboiești-Pipirig jud. 
Neamţ — relatare din 3 februarie 1967: 


„Era o ogradă, acolo mai la o parte di sat. Era a lu' 
Alixandru Aron. Aceala era gazdă a haiducilor Ion Florea 
şi Răcoare. Astea mi le-o povestit mama. Ea știa multe. 

Și o fimeie era venită cu lucru' cu furca di tors la 
nevasta lu’ Aron, într-o zi. I-o căzut fusu’. Ea o dat să-l 
ridice şi i-o lunicat basmaua pe cap. Cînd să să lege cu 
ea, o ridicat ochi’ fimeia cătră podu’ casi’. O-ncreminit 
așa... Că pe gura podulu' să uita doi ochi drept la dinsa. 
Aceala era Florea-haiducu”. 

Mama știa ea multe. Nu le mai ţîn minte.“ 


* 


I. Aniţa, n. 1902, Boboieșşti-Pipirie jud. 
Neamţ — relatare din 4 februarie 1967: 


„Ştiu că să tot povestea că şi Petrea Bărgăoan din 
Boboiești di la noi era tovarăș di haiducie cu Ion Florea. 
Da’ că ei nu să prea potrivea. Era dat la răle şi lu’ Florea 
nu-i trebuia așa tovarăș. 

Era multe istorii cu Florea, di tot feliu, cu isprăvi 
di-ale lui, cu moartea lui, cu toate. Mai mi-aduc aminte 
di pe cînd eram băitan. Să tot povestea. Nişte isprăvi 
minunate. . . 

Cum că Florea era odată la mare lipsă di argint, di 
bani, ori di plumb pentru flintă. Era da nevoie. O aflat 
el di-un negustor din Tirgu Neamţu care avea casa mai 
așa subt munte-acolo, și că ar fi posibel să-l izbăvească- 
aceala di năcazu' lui. O tot stat el Florea, pe culmea 
muntelui, o tot stat di-o opsărvat, o tot pîndit şi s-o so- 
cotit. Şi, 'ntr-o zî mai aşa spre sară o isprăvit el di 
opsărvat, s-o apropiat p'în grădină, p'in spatele casi’, s-o 
urcat el la hogeac. Nu să videa nime’ pe-a-fară în curtea 
negustorului acolo. Că di să videa, ar fi intrat el pe uşă 
să dea bineţe gospodarulu'. Așa că şi-o dat drumu’ ușurel 
pe undi s-o puiut, o întrat pe-acolo drept în casa negus- 
torulu'. Că era vara, nu să făcea foc. Negustoru' ceala 
zice că s-o spăriet el mai tare că era mosafiru' așa plin 
di funingănă din hogeac. Da’ Florea l-o luat așa dămol, 
or stat di vorbă. S-or înţăles, că aľ feli nu era chip. 
Aista era meşteșugu' lv’ Florea. S-o îndiplinit toate după 
cum să cădea. 

Da' zice că 'napoi Florea o işit pe uşă fără frică și cum 
îi plăcea lui, dînd bineţe gazdei acolo, pentru binele ce-i 
făcusă cu ajutoru' di bani.“ 


* 


A. Negrea, n. 1892, Panaci jud. Suceava — 
relatare din 14 februarie 1967 : 


„Io știu numa’ ce-am auzit după moartea lui Ion Florea 
şi spui acu’ spre știință. 

Știu că o haiducit pe valea Bistriţei şi în Neamţ, p'în 
păduri undi-s locuri bune di haiducit. Să zicea c-o um- 
blat pe-acolo cam pin ani’ '890—'897. Nu ştiu di era 
chiar aşa... 

Florea să îndiletnicea a işi la drumuri dosite, da' ișea 
numa’ la negustori şi boieri cu buzunaru' plin, ișea la 
cei di ştia el că nu-l are gol niciodată. Le mai uşura din 
greutatea banilor. Îi punea adica să-i împartă cu e! di 
bună voie. Lua şi da pe la nevoiaşi. Zice că-l ştia în toate 
satele di-acolo lumea. nevoiaşă. 

Atuncea, după multe arestări, cînd el tot scăpa din 
închisori cum ştia el — că şi dispre asta s-or istorisit 
multe — l-o pus în urmărire, cu potere multe, di mili- 

tari şi oamini civili, cum era pe timpu” aceala. O fost 
poteră mare și di la Suceavă. Aşa era. 

Cînd s-o 'ntilnit odată cu o potiră mare, el era singur, 
da’ zice că avea mare curaj. Că umbla mai cu samă sîn- 
gur. Or’ că ştia el să-i îndosască pe ceilalţi la mare greu, 
şi işea numa’ sîngur. Și atuncea, la 'ntilnirea ceia cu 
potira el o dat comandă: — La pămînt cu toți’ și jos 
armele, să trec ! Eu sînt Florea ! Atîta. Ei o căzut cu toţi” 
la pămînt cînd o strigat el comanda. 

El o plecat atuncea şi nu le-o făcut nimica rău. Numa’ 
le-o luat armele. 

Iar s-o mai întîlnit, şi o făcut la fel, cu altă potiră. 
Cînd o comandat el tare: — La pămînt! Jos armele, că 
eu sînt Florea !... iar o fost ascultată comanda lui, s-o 
igzecutat ca și 'ntăia dată. 

Și cînd o mai fost la 'ntîlnire iară, cu altă potiră, mai 
mare dicît mai 'nainte, el o dat iară comanda, cum ştia. 
Acuma norocu' l-o lasat. O fost împușcat di-un jandarm 
bun ochitor. Şi cu asta s-o isprăvit povestea cu haiducu” 
Ion Florea. 

După un proverb bătrinesc se spune că «haiduci nu 
'mbătrinesc în codru». . . 

Cam atita mai ştiu din ce-auzeam dispre hziducu' Ion 
Florea.“ 


* 


Gh. Brustureanu, n. 1910, Boroaia jud. Su- 
ceava — relatare din 18 februarie 1967: 


„De la tata-meu ştiu că Florea era om bun, de inimă, 
dar el o fost forțat să şadă mai mult fugar, că era mereu 
urmărit. Avea gazde multe, avea şi locuri de ascunză- 
toare prin codri, în pădurile Neamţului. Acolo la Cărbuna, 
la scorbura ceea de stejar trăznit era un sălaș bun. Po- 
tera mai dădea de urmele lui prin sate, dar acolo la 
scorbură nu l-o aflat, nu l-o putut afla niciodată, pînă 
în ziua cînd l-o ucis. 

Pînă după războiul din '18 să mai putea vedea scorbura 
ceea foarte mare, adincă aşa ca o fintiniţă, în copacul 
rătezat, că fusese lovit de trăznet. 

Era pe-aproape de crucea lui din piatră care-i acolo, 
în dealu' Iftimiei. Pe urmă o putrezit, o căzut’ s-o 
risipit...“ 


+ 


N. Pintilie, n. 1884, Rădăşeni-Fălticeni — 
relatare din 15 martie 1967 : 


„Floria era mereu fugit p'in păduri, umbla la haiducie. 
Şi avea gazde multe p'în sate. O gazdă era la Munteanu, 
din Sasca, cotuna Păișeni. Păişeni-s încolo, peste apa 
Moldovi’. Să vorbea că să are bine cu Floria, da’ oameni” 
îi tăinuia... Că i-o dat el Floria lu' Munteanu o căruţă 
cu doi cai buni, şi altele... Că era Munteanu ceala om 
vrednic da’ nevoiaș tare. 

Să vorbea că Floria o făcut şi bani. Zice că-i turna el 
ca să dea pe la cei di nu avea. Cam așa ştiu c-o fost.“ 


* 


M. Bordeianu, n. 1891, Erusturi jud. Su- 
ceava — relatare din 4 aprilie 1967: 


„Cînd o fost Floria cu haiducia lui el făcea numai bine 
pe la oamini sarmani. Rău n-o făcut. El auzise odată că 
Mihai Bordeianu — aceala mi-era mie moş, după taica 
— auzise că vînduse o păreche di boi. S-o dus el atuncea 
la Bordeianu. S-a fi dus să-i deie ceva bani că era la 
mare lipsă ? Da' Floria nu lua di la oricare, nu o luat 
niciodată di la om cu nevoi. Cînd o ajuns el la casa 
omulu' acolo, în margina păduri’ era, o văzut năcazurile 
lui. Că avea aceala copii mulţi şi mărunţăi, şi nici gos- 
podărie cine ştie ce. Omu' cînd l-o văzut l-o cunoscut pe 
dată că-i Floria-haiducu'. Da’ el să gîndea că vine să-i 
dea, nu să-i ia... Aşa o şi fost. Că Floria era vinit di 
altile. Nu i-o luat el nici-un ban, nu-i trebuia. Da' or 
ramas ei înțăleşi. Floria tot trecia pe-acolo și-i lasa bani 
di ajutor. 

Mai încoa', după ce-o fost ucis Floria, ne spunea multe 
moşu-meu Mihai. I-o părut rău tare di Floria-haiducu'.“ 

+ 


F. D. Morariu, n. 1891, Tirgu Neamţ — 
relatare din 5 aprilie 1967 : 


„Să zîcea aşa, că un boier, Alexandru Maxîm, deputat 
şi proprietar mare, cu fabrici di cherestea la Plotunu și-n 
alte părţi, o cerut și el ca Herţa să fie dicorat după ce 
l-o răpus pe Florea. El l-o luat pe Herţa ca omu’ lui di 
încredire. Așa să vorbea. Că Herţa aceala n-o mai ramas 
la jandarmi. L-o făcut Maxim contabil la o fabrică di-a 
lui cu șapte gatire. Să zicea că acolo Herţa o fost omorit, 
da’ nu mult după ce l-o făcut contabil. El tot controla la 
oamini acolo, şi l-o zdrobit nişte bușteni. Oamini” or spus 
că aceia o fost pedeapsă şi pentru Herţa şi pentru stă- 
pînu' fabrici” celeia. . .* 


+ 


V. Maloș, n. 1889, Hălăreşti jud. Vaslui — 
relatare din 18 aprilie 1967: 


„Știu că Florea nu era bandit ori criminal. Numa' că 
el lua bani, ce găsea pe la cei avuţi şi dădea la cei cu 
nevoi. Era haiduc di codru. 

L-o prins Herţea jandarmu' cu cînele lui. Nu l-o prins, 
l-o ucis în pădure. Avea și Florea flintă, că aşa umbla el, 
era înărmat. Nu ştiu di-o fi tras şi el. Să vorbea multe. 

Regile di-atuncea ar fi spus că di ce l-o 'mpuşcat? Că 
doară ordenu' lui n-o fost aşa. Că trebuia să-l ducă viu 
la ei la Bucureșşti-acolo. I-or dus numa’ inima, ori capu, 
nu ştiu. Da' la ce-i mai trebuia lui regelui numa' capu' 
lui Florea ? !“ 


DOINA 


LUI 
FLOREA ȘI A HAIDUCILOR LUI 
În formă populară : 


Pe cînd în codru cântă-un cuc | Haiducii după Florea 
apuc: / Se ţin după el tot lanţ, / Prin pădurea de la 
Neamţ / Cu baltage înarmaţi, | De verzi codri 'nconjuraţi. 
| El pe nimeni nu omoară | Numai lumea o 'nfioară. | A 
trimes scrisori chiar eri / La niște bogaţi boeri, / Prin 
care el vrea mii de franci, / Să-i împartă la săraci, | Și 
dacă nimeni nu-i va da / Toată țara o va prada. | Din 
codru haiducii-şi cheamă | De jandarmi nu are teamă, 
/ Toată potera o 'mcurcă |, Ca ațæn caer pe o furcă. | 
Armata codrii îi frământă /, Moldava toată o ’nspăimîntäă. 
| Și Florea sta lîngă-un izvor, | În pădure c'un topor. | Pe 
lîngă el era un drum, | Răcorit de plopi și ulm, | Un 
car cu doi boi dejugaţi / Și doi copii din cîmp luaţi l 
Stringeau copacii cei tăeați. / La față el era schimbat, / 
Părul în alb colorat / C'o barbă de respectat. / Cînd 
potera s'apropia, | Florea atunci copaci tăia, | Toporu 'n 
mînă-i zbîrnâia ! | Potera opri pe loc, / Moșulu-i ură 
noroc. / Doi spre el a *'naintat | Și grăbiţi l-au întrebat: 
| „Moșule! nu ai zărit / „P'un haiduc Florea numit? | 
Florea / „O, ba da, flăcăii tatei, | „Astă noapte a fost prin 
sate, | „Mi-a spus astă-zi un vier, / „C'a prădat 
pe un boer. | „Duceţi-vă pe la primari | „Eu cred 
cau prins pe tilhari / Jandarmii toţi i-a mulţu- 
mit, / C’o ţigară l'a cinstit ! / Şi-i răspunse ’n inimi: 
pline : / »Moşule rămăi cu bine“ I 
Florea „Mergeţi voioși înarmaţi“ / „Pe Florea să-l căpătaţi“ 
În urmă Florea s-a grăbit / Pe copii a mulţumit, | Şi-i 
trimete la o casă, | Să-i pregătească de masă. | Remase 
singur în pustiu / Și trase o ploscă cu rachiu, / Îşi luă 

armele 'n mînă | Și se duse la o stînă. / În strungă *'ncet 

el a intrat, / Nici un cîne n'a lătrat! / Când baciu jindeţa 

ferbea / li zise: bre! eu sunt Florea / Pe-aici fost'a 

potera !“ / 

Baciu „Da o fost adinioarea | „Și m'a întrebat de Florea / 
„Uite-acum vin peste-un lan! / 

Florea „Dă-mi haina ta de cioban / „și bățu cela de alun / 
„Să 'nviîrtesc colea 'n ceaun, 

Focul tot pălălăia, / Florea jintița *'nvârtea. / Cînd potera 

sosi în stină | Lui Florea'i zise : ziua bună 

Potera „Unde-i bătrânul cioban / „Co căciulă şi suman 

Florea „S'a dus până în zăvoi, / „Ca s'aducă niște oi. 

Potera „Dar, nu știi wai auzit, | D'un haiduc Florea numit ? 

Florea „Cun sfert de ceas dacă vineaţi / Chiar aicea îl 
prindeati. / Mi-a spus numele lui care / „Mi-a cerut 
și de mîncare / „Și zărindu-vă în cale / „Cu arme 
s'a dus colon vale | „Și colo dealul ce se perde 
/ „A intrat în codru verde !... 

Doina ’n codru-i uimitoare | Cînd merle ş'o privighetoare 

/ primesc pe Florea ca pun Rege / Şin naintea lui tot 

merge : / Cîntau cu jale doina 'n una, / Știeau că nu-l 

mai văd d'acuma /Și cum cîntau așa duios | Codrul pleacă 

frunza ?n jos, / Cucu cîntă colon vale | Răsună codru 

a jale. 


+ 


Pe poteca cea de mure | Esă Florea din pădure. / La 
vale haiducii lui, / Pe lîngă codrii Neamţului, / În mijloc 
lat al lanului; / Pe Florea toți îl 'nsoțesc, / Se fac mereu 
că tot prășesc. / Dupe amează într'o joi, | Zărind armata 
de resboi, / Intră Florea 'n păpuşoi. / Dă semnalul su- 
nător, / Haiducii lui îl înconjor. / Ordin dă: jos armele! 
| „Trageţi ici cu sapele“ / Florea, barba ș'a retras | Re- 
mânînd în totul ras / Şi c'o fustă s'a 'mbrăcat, / S'a 
apucat de secerat! / Din frunză cîntă doina lui / Jalea- 
adîncă a codrului / Florea cu a lui haiduci, / Ca creștin 
făcea trei cruci: / Saracilor dă ajutor / Din ogor în alt 
ogor. / Și cu credința 'n Dumnezeu / Le scoate pînen 
din dudău. 

Cind în luna cea de Marte / Florea s'a dus în trei sate; 
A miluit pe mulţi săraci / Dindu-le sute de franci. / 
Frunza 'n codru tot sfoșnește | Pe Florea îl urmărește: 
/ Poterile din Moldova / Ducînd vestea și 'n Craiova. 


DOINA  HAIDUCILOR 


Haiducii „Bate vîntu 'mfiorat, / Potera în drum a stat../ 
Cu-a noștri colo mă vorbesc / Jandarmii cei ce strălucesc 
/ Nu mai cosi bre la earbă | Auzi cum de Florea "'ntreabă 
/ Și de noi haiducii lui / De desimea codrului“. 


+ 


Frunză verde ederă / Uite mă cum săceră, / Buruiana 
pa'cel lan / Florea al nostru căpitan / Îmbrăcat tot fe- 
meește / Și la nimeni nu priveşte / Lumea de el se 'ngro- 
zește ! / Din Focșani pănă 'n Suceava / Spărie toată 
Moldava. | Și de-acolo ’n Muntenia / Zvon în toată Ro- 
mânia / Lume multă se 'ntrunește / Și de Florea poves- 
tește : | Cum el este-asigurat, / Pănă ’n brâu tot înarmat 
/ Fusese ’n 'Tărgu-Frumos, / Singur prea coragios / §’o 
scrisoare de 'ngrozit | Lăsă unui 'mbogăţit, | Ameninţă- 
toare stăpănă, / Ca pănă 'ntr-o septămînă, / Să-i pregă- 
tească o mie lei / Pentru haiducii-a lui flăcăi, / Pentru 
saraci ce'n cale es / Vadane, fete mai ales / Pentru ţăranii 
năcăjiţi, | Că destul îs sărăciţi. / Și dacă nu-i va pregăti / 
Cu totu-îl va sărăci. / Și apoi din cînd în cînd / Pe cei- 
l-alți bogaţi la rînd. | Cum afară însărează | Lumea se 
înfiorează / Întuneric cînd se lasă, / Fug cucoanele p'acasă 
/ Și strigă la servitoare / Să tragă peste uși zevoare. | 
lar ţărancile la țară / Cu copii dorm afară, | Că ele nu 
citesc jurnale / Ca să aibă frică 'n cale! / Și Florea pe 
țărani iubește / Pentru ei el se jertfeşte. / Orășenii se 
'ntrunesc, / Și fie care "ți povestesc: / Florea-ți ea banii 
în silă, / Dar de vieaţa ta îi milă. / Și nici banii toţi 
nu-ți-ie, | Ci numai cît îi trebuie. / El nu omoară, nici 
nu bate, / Îţi ia banii 'n jumătate, / Saracilor le ese 'n 
cale, / Le 'mparte pîne şi parale ! 

De mult el ştia o fată / Fără mamă, fără tată / Și că se 
numea doar Florica, / Florea o iubea de mică, / Cea mai 
frumoasă din tot satul, / El o fermeca cu sfatul! / Cînd 
Florea s'a făcut bandit / Florica s'a logodit / Cînd ziua 
nunţii s'aflat, / El pe-un cal a 'ncălecat. / Înarmat tot 
pănă în git / Fugea noaptea de 'ngrozit. | Din copita 
calului /. Curgea scântei în urma lui, / Peste lanuri peste 
dealuri / Peste văi, peste păduri. / Florea 'n sat cînd a 
sosit / Luna atunci a răsărit! / Și ca la cinci-zeci de 
pași / Împuşcau niște nuntaşi, / Florea acolo se 'ndreaptă, 
/ De poartă calu își leagă, | Înlăuntru a intrat, / Nuntașii 
toți i sa 'nchinat. / Se puse 'n cap la masa mare | Cu 
fața despre intrare / Și 'ntr'o oară cît a stat | Pe mireasă 
a 'nzestrat / Cu car cu boi şi două vaci / Dindu-i ş'o 
sută de franci ! / Cînd banii Florea Ei a 'ntins / Lacrămi 
ochii i-a coprins. / El luă păharu 'n mână | Și 'n sănăta- 
tea lor 'nchină. / Cînd calu necheză din frîu, / O frunză 
scoase el din brîu: / Și cîntă din ea 'n dungă / Doina 
baciului din strungă, / Toţi nuntașşii 'ncep să plingă! / 
El atuncea se retrase / Pe toți 'n lacrimi trist îi lase / Și 
zise cînd pragu a păşit: / Să știți, cu Florea aţi nuntit! / 
Cînd nuntașii es afară, / Florea peste cîmpuri zboară! / 
Toţi de frică tremurau, / Unul pe altu 'ntrebau : / „Aista 
este mă, Florea? / „Dumnezeu să-i dea mărirea | „În 
viață să-l întărească, / Moldova s-o cârmuiască! / Me- 
reu se tot cercetează / Și nimenea nu vra să crează: / Că 
Florea fetele 'nzestrează. / Cu opt zile mai "nainte, / 
După cum au toţi 'n minte, | De a fi Florea omorît j; O 
faptă mare a săvărșit. / Pe un câmp de tot pustiu, / Nu- 
mai rapiţă și grîu, / Pe locurile de la Neamţ / Pe unde 
codrii se ţin lanț, / Între ogoare mai la vale, / Plingea 
un taran cu jale: / Un bou lingă car crapat / Din rapița 
ce-a fost măncat. / Bietul om lacrimi ștergea, | Femea 
lîngă bou plingea! / Pe-un negru cal Florea venea / 
Cînd de ei $ apropiea / li 'ntrebă pe amindoi: / „Ce-aţi 
păţit aicea voi? / Omu-i zise năcăjit : | „Am rămas sărac 
lipit! / „Uite un bou am prăpădit, | „Rapița mi la 
gătit! / Florea-i zise: taci Române / „N'ai auzit tu de 
mine | „Eu sunt Florea prigonit | „De armate urmărit. | 
„Iaca bre, un lucru nou / „O sută lei să-ţi cumperi bou“/ 
Cînd hârtia el a 'ntins | Omul, femea, la coprins / Mâi- 

nele îi săruta, | Şi spre ceruri se ruga! / Florea mergind 
mai departe / De noroc el are parte ! 


k 


Pe şoseaua petruită / Vine o droşcă acoperită, / Cu doi 
ciocoi ea fugea, / Florea ’n calea lor eșea, | Din deget el 
a şuerat, / Codru ’n deal a răsunat. / Haiducii lui a şi 
venit / Din dosul codru de brădet / „Şi zise: D-lor, bani 
să ne daţi, / „S-ajutăm saracii fraţi. / „Copii, vădane de 
foame mor, / „Ne ies în drum, cer ajutor! / „Cinci sute 
lei Florea a luat / „Și drumu nainte le-a dat. 


+ 


La București se discută / Că toată ţara ie 'ngrozită! / 
Regina, Regile dorea, / Ca să vadă pe Florea. / lar Mol- 
dova, 'nspăimîntată / Își cheamă fii din armată! / Și 
formează poterași / Din jandarmi şi călărași. | Se fac 
roată ca la danţ. / Să prindă pe Florea în Neamţ / Cînd 
un câne de vînat / Codru 'ntreg a alergat, / Tot lătrînd 
la un stejar, / Cu "'ncăperea unui car, / De frunze verzi 
înconjurat. / Din dosu-i Florea tupilat ! / Acolo potera se 
'ndreaptă. / Florea mult nu mai aşteaptă. / Și 'n calea 
lor eșiră 'ndată. / El furios și tulburat / Răsună codru 
cînd a strigat : / „Staţi pe loc, că vă omor / „Cu moartea 
ştiu că mă însor, / „Nu mă tem eu de ciocoi, / „Mor în 
luptă ca 'n resboi! / „Este vre-un jandarm cu voi? / 
El la pămînt se şi 'nclină, | Ca 'n genunchi bine să-i 
vină / Și trage un foc din carabină / Dar Florea 'n pueră 
ma dat / Deasupra lui frunza a 'npuşcat, / Jendarmul 
„Herţa strigă: foc !. / Remase Florea mort pe loc! / Pe 
cînd în singe el se zbate, / Țaranii vin cărduri din sate, / 
Toţi plîng Cun om ş'o femee / Vrind de jos parcă să-l 
iee / Ei la capul lui s'a dus, / Cu lacrămi, lumânări i-a 
pus / Omul ce-a fost ajutat / Cărui Florea boi i-a dat. | 
Unul zise omului / „Din mijlocul norodului: / „Să fie 
el la casa lui, / „L-am îngropa ca pe-un creștin / „Ser- 
manu tare-i mai străin! | „Și apoi nici nu ne.găndeam, / 
„Să na'ibă el macar un neam! | „Florea lua de la ciocoi 
! „Și ne miluea pe noi“ / „De cînd pe lume am venit / 
„Ca ista om mam intîlnit ! / „De la boeri bani să răpescă, 

| „Pe săraci să-i miluească. | „O septămînă colo ’n sat / 
„El pe o fată a 'nzestrat. / „Dar cine poate d'aci să-l iea / 
„Cu statu ne găsim belea! / „Uite cum e 'nconjurat, / 
„De jendarmi, ce la 'mpuşcat ! 


* 


Tot parchetul se adună / C'un convoi de lume bună. | 
Jandarmii spre ţarani se duc / De frica lor cîmpii apuc! / 
Telegramele curg lanț / Prin oficiu de la Neamţ. / În 
București fug curieri / Pe la naltele, puteri. / Altele se 
dau din Istru | Direct Domnului Ministru. | Lăudînd 
oastea 'n renume, | C-a scăpat de groază o lume. / Din 
Bucureşti doctori dorea, / S'aducă capul lui Florea. / Din 
Minister ordin s'a dat / Ca el să fie desgropat / Și capul 
să-i fie curmat. / Intro cutie el s'a pus / Și la București 
sa dus! / Parcă-i menit de Dumnezeu / Să-i stea capul 
în museu! / O, Florea a fost om simţitor / Menit a fi 
nemuritor. | Căci faptele lui pîn’ la Istru | Nu le face 
azi — un Ministru. 

PARTEA A DOUA 


CINE ERA „ACEST“ ION FLOREA? 


„.„. Țăranul care reuşise să iasă din anonimat — 
poate fără să fi dorit aceasta — printr-un dosar încărcat 
de fapte şi învinuiri sancţionate cu condamnarea la ocnă 
pe viaţă ? Condamnare de la care reușise să se sustragă 
— cît curaj, și cîtă disperare ? — dar nu şi de la consecin- 
țele grele ale gestului, fiind nevoit să trăiască în afara 
legii? 

Elementele necesare situării omuiui în peisajul iniţial 
al existenţei sale — stare socială şi civilă — sînt dispa- 
rate, adesea lacunare, în mod explicabil. 

Datele anterioare perioadei în care începuse pribegia, 
haiducia lui Florea, se reconstituie din fragmentele unor 
informaţii începînd cu cele de arhivă — posibile. 

Din cercetarea dosarelor stării civile a vremii s-a putut 
identifica actul de deces — ca document aflat încă în 
termenul legal care permite depozitarea în arhivele de 
stat. S-au adăugat elementele de biografie extrase din 
mărturiile cu valoare prioritară — cele provenind din 
localitatea de origine sau din cele limitrofe. 

Tatăl, Dumitru Ilie Florea, a trăit pînă prin 1916; 
mama, Elena, a murit înaintea soțului ei. Au avut şase 
copii : cinci băieţi și o fată — după cum atestă mărturiile. 

Toţi au rămas în jurul casei părintești, în afară de 
unul, Costache, care după răscoala din 1907 — în toamna 
aceluiași an — era. împroprietărit la Belceşti-laşi, alături 
de alţi cîţiva consăteni ai săi. Din toţi au acceptat doi, 
Costache Florta — şi-a luat familia şi a plecat acolo —- 
cu încă o rudă a lor; acesta din urmă a renunţat curînd 
la starea pe care i-o oferea împroprietărirea de la Bel- 

cești, revenind în satul natal, la Drăgăneşti, judeţul Su- 
ceava. 

S-au mai adăugat cîţiva, cu același titlu de împroprie- 
tăriţi, veniţi din alte sate ale judeţului Iași, înjghebin- 
du-se un cătun de 12 gospodării. Acel Costache Florea 
fiind primul care se stabilise acolo, oamenii din jur au 
spus aşezării, „la alde Florea“, apoi mai scurt, „la Florea“. 
După primul război mondial, micro-cătunul a primit o 
denumire oficială, satul Mircea — așa a figurat şi în 
scriptele primăriei Belceşti. Așezarea nu a avut semne 
de prosperitate şi nu s-a extins, dimpotrivă, în pragul 
ceiui de-al doilea război mondial rămăseseră 7 case; 
trecerea frontului în 1944 a provocat distrugerea totală 
a cătunului. Fiul lui Costache Florea, Petrache, a trecut 
în Belceşti împreună cu ceilalţi săteni vecini și s-a stabilit 
acolo. El fiind și unul dintre ultimii urmași ai familiei 
— nepoji de frate ai haiducului Florea — ceilalţi doi 
fiind din Drăgăneşti. Familia Florea a avut pe la înce- 
putul secolului rude mai multe, în Drăgănești, în Șoimă- 
reşti şi Orţăşti. 

Data naşterii lui Ion Florea reiese din actul de deces, 
întocmit în 5 iulie 1898 — a treia zi după împuşcarea sa, 
zi cînd a fost şi îngropat; se menţionează: „în etate de 
40 ani“. 

Moartea lui Ion Florea s-a înregistrat în evidenţa de 
stare civilă a localităţii pe raza căreia avusese loc, la 
primăria comunei Vinători judeţul Neamţ. Faptul petre- 
cîndu-se într-o situație de excepţie, martorul principal, 
datorilă căruia a putut fi stabilită identitatea celui ucis 
în pădurea Cărbuna şi în prezenţa căruia s-a redactat 
actul, era jandarmul Neculai Herţa din compania Neamţ 
al cărui glonte îl lovise mortal pe Ion Florea. 

Sergentul Herţa avusese de îndeplinit misiunea urmă- 
ririi cu potera şi prinderii banditului Florea pe terito- 
riul judeţuiui Neamţ; i se comunicaseră astfel şi datele 
celui pus în urmărire, pe lîngă toate semnalmentele pen- 
tru recunoaștere ; acestea au putut servi la stabilirea în 
procedură legală a identităţii omului pe care îl ucisese prin 
ordin. 

În declaraţia lui Herţa se atesta şi virsta lui Ion 
Florea ; consideriînd ca dată a nașterii anul 1858, coefi- 

cientul de aproximaţie nu poate fi decit unul foarte 
redus. 

Alte date de stare civilă lipsesc. Singura menţiune din 
același act: „nu se ştie de au fost căsătorit“, reclamă o 
interpretare prin deducție. Dacă Florea a fost vreodată 
căsătorit, faptul trebuia să fi avut loc în perioada dina- 
intea seriei de evenimente care determinaseră condam- 
narea și întemnițarea lui. Între martorii decesului, jan- 
darmul Herţa era singurul care ar fi putut să cunoască 
mai mult — dar numai în ipoteza că alături de celelalte 
date comunicate prin ordinul de urmărire ar fi figurat și 
acest detaliu. 

În nici una dintre mărturiile înregistrate — observaţia 
vizind mai ales pe cele provenite din localitatea de ori- 
gine — nu se aduce vreo precizare. O afirmaţie — for- 
mulată însă cu rezervă — din care reiese că Florea ar fi 
încercat să-și întemeieze o familie, sau chiar o realizase 
pentru un timp, se află în prefața broşurii: Doina lui 
Florea, publicată în 1900: „El era se zice văduv fără 
copii ; de loc din judeţul Neamţ“ *). 

Cu mici diferenţe, aceleaşi izvoare — mărturiile — se 
exprimă asemănător cu privire la ştiinţa lui de carte și 
satisfacerea serviciului militar — care a putut influenţa 
într-o măsură formaţia lui; a constituit singurul prilej 
pentru un contact deschis cu aspecte ale vieţii sociale, 
diferite de cele ale orizontului rural foarte redus la acea 
vreme. Dacă nu i-a creat o perspectivă de viaţă, i-a oferit 
în mod neîndoielnic un schimb de vederi, un prilej de 
cunoaștere mai profundă și mai diversă a însăși realităţii 
sociale, chiar a unui alt nivel de înţelegere. După cum, 
i s-au putut sugera şi unele modalităţi de ieşire — cura- 
joasă, pe cît de primejdioasă — din constrîngerile rindu- 
ielilor sociale foarte aspre, prea bine cunoscute în me- 


*) Inexactitatea exprimată aici, referitor la judeţul din care 
era originar, este explicabilă: pe de o parte, pentru că multe 
dintre „isprăvile“ lui Florea — mai ales în ultima perioadă a 
haiduciei — le săvirşise prin locuri nemţene, după cum şi sfîr- 
şitul lui dramatic tot pe acolo s-a petrecut; pe de altă parte, 
pentru că şi localitatea Drăgăneşti se afla foarte aproape de ho- 
tarul cu judeţul Neamţ — în care acum şi este inclusă. Autorul 
prefeţei, G. Emilescu — era şi editorul broşurii — nu îşi veri- 
ficase informaţiile, propunîndu-le onest prin formula: „se zice“ 

diul din care el venea; din chinga de fier a acelor con- 
stringeri, în lipsa altui remediu posibil, exista numai 
ieşirea prin opoziţie, nesupunerea. Astfel, plecarea lui 
Ion Florea în haiducie s-ar fi întimplat — după unele 
mărturii — nu la multă vreme după ce și-a făcut armata ; 
în unele se afirmă că atunci a învăţat şi carte. 

Multe dintre comentariile din presa vremii confruntate 
cu relatările-mărturii, şi confirmate de acestea, edifică 
fără echivoc asupra comportării lui umane, sociale, asupra 
modului de a acţiona precaut şi ingenios, în același timp 
de a reacţiona prompt, rezolvînd probleme care nu erau 
numai cele aie existenţei saie de pribeag. Edificînd nu 
mai puţin asupra acelei uimitoare aptitudini de a-şi crea 
foarte numeroase şi temeinice relaţii — în care nu putea 
avea loc din partea lui ideea unei simple echivalenţe de 
servicii mutuale ; faptele o dovedeau -— imposibil de 
detectat în prea densa lor țesătură de către autorităţi. 
Toate fiind departe de a ilustra situaţia, „cazul“, unui 
delincvent prin structură care reacționează instinctiv, 
incapabil de gesturi raționale. 

Iar în zestrea de însușiri pe care i-o atribuiau lui Ion 
Florea cei care încă „ştiau“ despre el — şi spunînd, nu 
cmiteau pe „atîta ştiu“ —, nu era lăsată de o parte nici 
inteligenţa, nici înțelepciunea : „era grozav om cu jude- 
cată“, îl arătau ei cu o expresie de bine cumpănit su- 
perlativ. 

Și uneori, chiar pe atunci, temniţa putea deveni un 
prilej de a învăța foarte muit, nu numai prin chinurile 
„de ocnă“, dar şi din relațiile, oricît de rare, cu vinovaţii 
sau nevinovaţii care îi împărtăşeau soarta; un prilej de 
a învăţa, nu în dorinţa cufundării în fărădelege, mai de- 
grabă în cea de a o arăta în fapta nelegiuirii sprijinită 
pe autoritate şi putere a altora, aflaţi în stare de privilegiu, 
deasupra. 


Dar osînditul în cauză nu era decît un Ion Dumitru 
Ilie Florea, oarecare. 

Din neam de răzeşi deposedați, ca atitea alte mii şi mii 
de deposedaţi, vieţuind — într-o trudă care nu însemna 

decit osînda pe viaţă — prin satele de acolo de la apa 
Moldovei şi de aiurea; părînd cu toţii irevocabil fixaţi 
prin rînduielile timpului într-o stare socială care nu în- 
semna numai sărăcia; însemna și disprețul celor care 
aveau dreptul moștenit sau dobindit de a-i stăpîni. Pentru 
că neamul lui de răzeși dezmoşteniji își aveau așezare 
într-un sat — îi spuneau „cotună“* — numărind cîteva 
zeci de vetre, dintre care multe nu se puteau numi gos- 
podării şi erau „lipite pămîntuiui”. Numele „cotunei“ era 
monosilabic: Tonţi*). În rezonanţa sa se descifra con- 
diția socială reală și dramatică la care erau reduși acei 
vieţuitori — nu prin lipsa unor însușiri ce ar fi ţinut de 
inteligență, ci prin imposibilitatea de a reacționa, pe mo- 
ment şi în situaţia dată, la o stare economică impusă. 

Aşezarea figurează în evidenţa pentru ilustrarea vechii 
orînduiri prin singura sa caracteristică de interes” public 
și istoric: „Tonţi-Suceava (biserica Sf. Împărați, 1852, 
clădită din lemn de N. Beldiceanu...)* — în: Reperto- 
riul bibliografic al localităţilor și monumentelor medie- 
vale din Moldova, Direcţia patrimoniului cultural naţional, 
Biblioteca monumentelor istorice din România, 1974, p. 
868, autor : N. Stoicescu. 

Dar, încercînd o cît de sumară privire asupra unei 
serii de nume topice vechi româneşti ale mediului rural, 
remarca este izbitoare, vorbind limpede despre împreju- 
rări ce se situează istoric în interiorul raporturilor sociale 
distinct şi în profunzime scindate, cu evidente determi- 


nări morale. Sînt nume topice exprimînd „... o reacţie 
afectivă, o luare de poziţie, nu faţă de «loc» ci faţă de 
«om» *): 


(...) Betegi, Cîrpiţi, Cocoşaţi, Dărîmați, Degerați, De- 
şirați, Mohoriţi, Nătărăi, Netoţi, Ologi, Opăriți, Slabi, 


*) „Cotună“ ce făcea parte din comuna Drăgăneşti—Succava. 
Din 1968 s-a numit Rîşca, după numele pîrîului mărginaş, şi 
aparține de comuna Brusturi—Drăgăneşti, județul Neamţ — îm- 
preună cu alte șapte sate: Şoimăreşti, Tîrzia, Orțăşti, Poiana, 
Groşi, Drăgăneşti şi Brusturi. 

x+) Iorgu Iordan, Toponomia românească, Bucureşti, Editura 
Academiei, 1963 — textul integral al paragrafului între pagi- 
nile : 313 şi 326. 

Sluţi, Spărieţi, Spurcaţi, Strimbi, Șchiopi, Ton ţi “ și mai 
departe, „Calica, Gămani, Golani, Mămăligari, Mîhniţi, 
Pirliţi, Săraca“... pînă la încheierea listei acestei cate- 
gorii de nume topice româneşti, conform ordinii strict 
alfabetice, cu unul dintre cele mai cunoscute : Vai de Ei. 
O demonstraţie indirectă dar convingătoare de istorie 
socială critică, în termenii săi sobri, aproape încifrată. 
La prima vedere. Cheia cifrului este de subtext imediat, 
citită fără dificultăţi în această nomenclatură cu foarte 
sugestive rezonanţe a unui lung şir de sate și cătune 
românești, multe dintre ele existind de la o dată nu 
tocmai îndepărtată. Pierdute pe o hartă greu de verificat, 
unele chiar nefigurînd o vreme în evidențe oficiale, fiindcă 
reprezentau numai proprietate personală. 

Pentru unele dintre aceste toponimice ar putea exista 
şi alte motivări, alte origini decît cea determinată de o 
poziţie economică şi socială sau de o atitudine morală 
— foarte adesea în directă relaţie cu cea de mai îna- 
inte ; vor rămîne însă destule care coincid, fiecare aproape 
pînă la identitate, cu conţinutul de viață specific acelei 
categorii sociale de dezmoșteniţi. 

Nume de sate și cătune... devenite acum, în mod real 
și ireversibil, pete şi umbre ale altui timp, argumente 
sociale de dosar ai istoriei, date de arhivă, pecetluind o 
epocă definitiv încheiată. 


O explicaţie de toponimie neîntilnită în studii şi tra- 
tate speciale, a oferit-o un bătrin din satul Tonţi. Inter- 
venţia lui s-a înregistrat printr-o investigaţie suplimen- 
tară și ultima, după încheierea seriei cercetărilor în acest 
spaţiu etnic. 

Bătriînul N. Șandru a precizat numai — față de ceea 
ce alții arătau evaziv sau ignorau — asupra casei în care 
s-a născut haiducul Florea: „O fost cumpărată de un 
locuitor din Șoimăreşti... Nu mai ţin minte cînd. Acu’ 
nu mai este. Acolo e acu' ogor cu sămănătură. Pe locu' 
casei este un copac, un păr...“ 

Dar ordinea de idei în care era „acu'“ solicitat era cea 
a amintirilor din vremea copilăriei lui, despre Ion Florea, 
despre marii stăpînitori de pămînturi de atunci, moșieri, 
arendași. . . 

Relaţiile pe care le-a dat se confirmau prin celelalte. 

... Despre originea numelui satului lor, nu a fost de 
acord cu ideea că poate unii dintre acei foști stăpini au 
asumit cîndva astfel satul. 

A protestat categoric. (Omul, la cei 82 ani ai săi, era 
drept ca un brad, dovedea un temperament energic, in- 
teligență. Discuta toate lucrurile degajat, fără ezitări. 
Avea şi o gospodărie bine întocmită, „... ceas“, spunea 
ei ; curată şi frumoasă, tipică pentru modernismul rural 
al locului). 

... A dezaprobat ideea de mai înainte fără a propune 
e alta, ci spunînd numai ceea ce „ştia“ bine. 

„Nu. Tonţi i s-o zîs numa 'ncoa!. Satu’ a fost numit 
Donţi. Pe-aici la noi, mai demult, poate la domnia lui 
Cantemir (ştia istorie, — ne-a dovedit-o în controversă 
pe un alt subiect; citea ziarele pe toate paginile), sau 
după aceea, cînd venea armate rusești în războaiele cu 
turci’, o fost pe-aici și oameni, ostași de fel de pe la Don 
şi Doneţ. O fost nevoe de stat pe-aici în cantonament, la 
apa Moldovi’. Uni’ n-o mai plecat. S-o așăzat aici. Și-o 
luat femeie fiecare, de-aici, de loc. S-o așăzat mai deo- 
perte şi-o făcut sat. O mai venit şi de-ai noștri. De la 
oyteni” ceia, satu’ s-o numit Donţi. Oameni i-o zis mai 
tirziu, Tonţi“. 

Nu era o ipoteză oarecare. Era documentarea lui „is- 
torică“, din izvoare cu neputinţă de detectat și prin care 
trebuia să ne convingă. Cum s-a și întîmplat. Ceea ce a 
spus nu era nevoie să aibă o acoperire istorică. El nu era 
documentat din cărţi în această problemă, ci dinlăuntru. 
Puate de aceea şi citea — și ştia — istorie. Își căuta con- 
firmarea convingerilor sale. 

(În asociaţia mintală de o clipă, imaginea lui — la 82 
de ani — s-a suprapus pe cea a copilului „cît lingura“, 
din povestea cu Florea şi ceasornicul, care „cel mai bine 
ştia la istorie. ..*) 

După ce vieţuise opt decenii în acel sat cu nume în- 
semnînd defăimare, omul avea în sfîrșit un prilej să 
restituie „oficial“ vetrei lui demnitatea de care fusese 
frustrată. 

Prefera o origine amestecată, ceva cu resturile unei 
oști împărăteşti — chiar fiind de alt neam — care în- 
semna totuși altceva decit numele de ocară și dispreţ a 
cărui povară se vede că nu fusese tocmai uşoară. 

Omul se despăgubea. Și nu era numai pentru sine. 

Riposta lui egala un discurs-protest pentru Demnitate. 
Răspicat şi categoric. Însemna o reparaţie morală mai 
de preț şi mai elocventă decît cîteva studii foarte erudite 
de etimologie, semantică, toponimie la un loc. 


SFÎRŞIT DE SECOL, AGITAT DE FELURITE 
EVENIMENTE... ÎNTRE ALTELE, MII 
DE INFRACȚIUNI MĂRUNTE ȘI DOAR CITEVA... 
AFACERI COMISE CU „MĂNUȘI GALBENE“... 


Citeva nume de latifundiari şi arendași, stăpinitori 
peste pămînturile din șesul Drăgăneştilor, pînă la apa 
Moldovei şi peste toate colinele roditoare din jur pe o 
suprafaţă de sute de hectare, avind în proprietatea lor 
şi „cotuna Tonţi“ cu locuitorii ei, persistau în amintirea 
celor mai vîrstnici dintre martorii care cunoșteau întim- 
plările cu Ion Florea. 

Era unul Frunzeti. Altul Șvarţ. Mihalache, Saftana... 

Era unul dintre aceştia, sau purta alt nume acel arendaș 
sau moșier, administrator sau vătaf de moșie, implicat în 
conflictul grav ai cărui termeni nu au putut fi stabiliți, 
dar care a marcat definitiv viaţa lui Florea? 

Imposibilitatea soluționării incidentului sau a prevenirii 
complicaţiilor ivite, agravarea lor ulterioară pînă la con- 
secințele ultime — cele penale, suportate de Florea — 
toate reprezintă evoluţia tipică pînă la acest punct pen- 
tru nenumărate alte cazuri asemănătoare. 

Mai departe de acest punct însă, puteau interveni îm- 
prejurări diferite, determinînd evoluţia situațiilor pe făgaş 
diferit. 

Unele se mențineau în aceste proporții şi în aspectele 
specifice unui caz individual — de obicei rezolvate „legal“, 
prin intervenţia autorităţilor şi aplicarea unor. măsuri 
drastice de reprimare. O soluţie de excepție — în replică 
imediată — prin refuzul de a se conforma, soluţie exem- 
plificată de Florea prin pribegia lui şi adoptarea — în 
extremă — a unui mod de viaţă haiducesc, putea fi 

determinată numai prin condiţia-limită la care era con- 
strîns individul. Iar soluţia ca atare nu mai putea fi acum 
şi una adecvată timpului, condiţiilor de epocă — așa 
cum în primele decenii ale secolului încă era posibil. 
Considerată acum la îndemîna oricăruia dintre cazurile 
similare nu mai putea fi; mai ales asumarea riscurilor 
foarte grele pe care le implica nu era nicidecum la în- 
domina oricui. 

Într-o categorie diferită se constituiau conflictele cu 
aceeași origine, dar căpătind aspectele complicate ale liti- 
giului de grup. Numeroase asemenea litigii, de lungă du- 
rată, ajungeau în instanța judecătorească, se consemnau 
în documente și nu au putut fi sustrase ochiului intran- 
sigent al istoriei. 


Pe toată durata secolului al nouăsprezecelea şi cu deo- 
sebire în a doua sa jumătate, viaţa socială a României a 
fost marcată prin îngrijorătoarele frămîntări ale ţărăni- 
mii, problema capitală continuînd a fi cea de secole : con- 
flictul fără ieșire dintre posesorii şi truditorii acestui 
pămînt. 

În asemenea împrejurări, reprezentanţii marii proprie- 
tăți agrare, trecînd prin dificultăţi crescînde, căutau tot 
alte modalităţi de asigurare a poziţiei lor: fie de atenu- 
are a contradicţiilor, fie de înveşmîntare mai abilă a ve- 
chilor modalităţi, prin mijloace abuzive ori prin mijloace 
„legale“ — care se dovedeau deghizat abuzive ; şi nu ra- 
reori înteţirea brutală a măsurilor de represiune. 


5. Într-o jalbă din anul 1849, obştea satului Pipirig din jude- 
tul Neamţ se plingea : 

„Cu mare silnicie au pus zapcii asupra noastră, pînă şi cu 
picioarele ne-au băgat în gîrla morii în vreme de iarnă şi după 
ce ne-au scos din gîrlă, ne-au pus de am mutat boiovanii din 
loc în loc; şi nici aşa nu ne-au lăsat şi ne-au băgat în zamnice 
şi ne-au închis şi ne-au dat fum de pot!case şi abia de n-am 
murit“... 

Iar în dosarul unei anchete pe care o ccruseră împotriva aren- 
dașului moşiei pe eare ei munceau, se consemnan de. farațiile ẹ 

În răstimpul scurs pînă la încheierea secolului, s-au 
petrecut cele mai ingenioase manevre tactice ale mari- 
lor proprietari și ale guvernelor ce se succedau, înpu- 
triva presiunii tot mai accentuate a țărănimii, continuu 
mai nemulțumită, mereu agitată. 

Conflictul irezolvabil între marea proprietate și marea 
masă a deposedaților avea să se menţină în termenii să: 
reali prin dimensiuni, avea să se adincească în esenţă, 
cu toate măsurile de „îmbunătăţire“ a vieţii ţăranilor. 
inta urmărită era de a deruta mișcările forţelor de 
reacţie ale acestora, spre a evita, ori cel puţin a ma! 
amina situații încă mai critice pentru marea proprietate 


particulară. 
La adăpostul măsurilor concesive formale — în mod 
prevăzător „legalizate“ — opresiunea se accentua; ală- 


turi de marii moșieri şi arendaşi prosperau în ritm vizi- 
bil proprietarii şi arendașii mai mici. 

În ultimul sfert al secolului, aproape întreaga operă 
generoasă de emancipare a ţărănimii, întreprinsă de 
Domnitorul Alexandru loan Cuza şi ministrul său, Ko- 
gălniceanu, era pulverizată. Noii împroprietăriți reve- 
neau forţat la vechea stare; situaţia se modificase nu- 


„Gheorghe a Ungurencii bătîndu-se înttiași dată de către vechi- 
lul moşiei Iorgu Zgrof au fugit; prins fiind în urmă s-au bătut 
două zile de-a rîndul, dindu-i-se treizeci bice şi apoi trimeţind 
și plăieşi ca să caute micre să-l ungă ca să-l mănince muştela.” 

„Gheorghe Cealpău s-au bătut în două rînduri, în pielea goală, 
în vremea iernii, şi nefiind apă, s-au pus omăt peste trup şi s-au 
făcut omătul negru tot bătîndu-l.“ 

„Petrea Iftimie atît de cumplit au fost bătut, încît ş-au eşit din 
minte, de s-au dus şi s-au înecat la podul Hangului.“ 

„Pe Grigore Gherbe l-au legat în vremea iernii și ţiindu-l de 
funie l-au tras prin toate pirăile mergind călare dl. Zerof şi 
bătindu-l în două rînduri pe drum, după care aducere a lui toa 
sat, îndată au şi murit din acea pricină.“ (cf. Gh. Ungureanu, 
lon Creangă. Documente. Buc., Edit. Academiei, 1964, p. XI— 
XII). 

mai prin diversificarea formelor de represiune și depo- 
sedare °. 

Momentele de maximă tensiune a conflictului au gene- 
rat mișcările ţărăneşti de amploare fără precedent în 
acest secol; răscoalele din 1888 au însemnat manifesta- 
rea cea mai puternică a protestului maselor ţărănimii, 
în Moldova luînd proporții catastrofale prin extinderea 
cu mare repeziciune de la un județ la altul”. 

Consecințele lor au adus nu puține prejudicii poziții- 
lor opresorilor ; epilogul lor violent însemnase însă re- 
ducerea momentană la tăcere a răsculaților, o temporară 
atenuare a conflictului. Dar nu și lichidarea acestuia. 

După aceleaşi noi şi mereu vechi tentative ale guver- 
nelor și ale dinastiei regale de menţinere a unui aparent 
echilibru în raporturile foarte încordate cu masele ţără- 
nești, evenimentele şi-au urmat firul spre inevitabilul 


6. Într-o plingere adresată prefecturii fn 1888, ţăranii din 
cotuna Homiţa, comuna Cristeşti—Suceava, arătau : 

„De aceea venim (...) a ne plinge despre nedreptatea la care 
sîntem împinși, şi prin urmare a pierde prin răpire dreptul de 
proprietate asupra păminturilor ce posedăm în cotuna Homiţa (...) 
în baza legii din 1864 a împroprietăririi țăranilor. La delimitarea 
de atunci ni s-a dat, ca fără milă, niște locuri necultivabile, mai 
mult pline de cioate de schinet și cu totul seci. Am primit. Ne-am 
pus toată activitatea, pe lîngă alte greutăţi, cu sudori şi preţul 
răscumpărării, am scos cioatele şi schinii şi am îngrăşat pro- 
prietatea. Acum însă, ce se întîmplă ? 

Un domn Neculai Filon actualul vătaf la moșie fost şi la arest 
ca recompensă pentru onorabilele lui fapte de funcționar public, 
s-a pus în spinarea noastră şi prin protecţia unor influenţi locali 
manevrează necontenit a ne lua prin schimb fără voia-ne pro- 
prietăţile la care cu sudori de sînge am muncit a le dobindi timp 
acum de 17 ani.“ (cf. V. Miron, Prefectura județului Baia. Isto- 
ricul, organizarea şi valorificarea ei documentară, în „Revista 
arhivelor“, an. L., vol. XXXV, nr. 3, 1973, p. 530). 

7. Între alte, nenumărate pagini de adevăr, sînt consemnate 
faptele în adevărul lor într-o carte de literatură; prin sursele 
sale, pasajul devine aproape cuvint de cuvint document: 

„Tulburările țăranilor aveau un caracter de forță oarbă dez- 
lănţuită (...). Oamenii pămîntului făcuseră din uneltele de plugă- 
rie arme şi pretindeau mălai, deci strigau din foamete. Mai 
cereau pămînt dintr-o împroprietărire ce le fusese făgăduită cu 

deznodămînt — mereu aminat — concretizat dramatic în 
martie 1907. 


În acest continuu agitat context social, cu profund 
subtext economic, procesul de manifestare a energiei pro- 
testatare de care era capabilă țărănimea primea un sti- 
mulent de evidentă eficacitate. 

În condiţiile creşterii mișcării socialiste în acest sfert 
final al secolului, ea a evoluat tot mai aderent în sfera 
de atracţie firească a cercurilor și cluburilor socialiste, 
care sporeau numeric și se afirmau decis, acţionînd tac- 
tic prin infiltrarea directă în mediul rural — unde afi- 
nităţile şi adeziunile erau în totul firești. O activitate 
precis orientată în direcţia influenţării conștiinței ţără- 
nimii și dinamizării potenţialului său combativ. Ceea ce 


zece ani în urmă, îndată după războiul independenţei. Acea 
împroprietărire uitată rămăsese ca un rînjet de batjocură al stă- 
pînirii asupra rivnei lor lacome de pămînt. În primăvara de 
lipsă a anului aceluia, se ridicau flămiînzii negri, împresuraţi de 
femei bocind şi copii schelctici. Stăpînirea luase măsuri dicta- 
toriale ca într-o stare de război. Ceteam cu sufletul bintuit de 
indignare şi ruşine ştiri relatind brutalitățile la care erau supuşi 
țăranii arestaţi : bătăi cu centurile îngreuiate de cartuşiere, pînă 
ce pedepsiţii leşinau în sînge. Erau stropiţi cu apă rece ca să 
se deştepte şi să-şi primească restul osîndei poruncite. Gazeta 
Muncitorul (...) relata un fapt care mi se părea de necre- 
zut. Țăranii fuseseră somaţi (...) să se oprească şi să se întoarcă 
din drum. S-au supus şi s-au întors. Atunci s-a comandat focul 
şi morții căzuţi au fost găsiţi împușcați în spate. 

(...) Guvernul făcea război populaţiei muncitoare a ţării (...). 
În sfîrşit, comunicatele guvernului anunțau potolirea răscoalei. 
În acelaşi timp, se vestea oficial împărțirea de porumb săte- 
nilor. Ca să se ajungă la asemenea măsuri, muncitorii de pămînt 
care produceau porumbul fuseseră mai întîi împușcați. 

Dar Muncitorul denunța și alte fapte în legătură cu 
aceste distribuiri de porumb poruncite de stăpinire. Ţăranii 
îmbulziţi cu căruțele la magaziile proprietarilor la care munci- 
seră erau luaţi la goană și bătuți cu parii de către logofeţi. 
Această a doua minciună stirnise alte sate, către Ialomiţa și 
Buzău, apoi mai spre miazănoapte, în Bacău, Vaslui şi Neamț.“ 
(M. Sadoveanu, Nada Florilor, Buc., Edit. Minerva, 1970, p. 475— 
476). 

devenea motivul unei serioase îngrijorări a cercurilor gu- 
vernante. 

Primejdia principală consta în însuşi fluxul fără pre- 
cedent al mișcării muncitoreşti, care se dovedea capabilă 
să ia în mîinile sale şi problema dificilă şi părînd fără 
soluţie a aliatului firesc pe care i-l rezervase istoria. 

Constituite în forţă conducătoare organizată încă de la 
începutul deceniului zece al secolului, cercurile socialiste 
puneau pe agenda de acţiune imediată problema majoră 
a ţărănimii — care nu putea reprezenta o simplă reven- 
dicare socială ; propusă în termeni politici fermi, era dis- 
cutată hotăritor la cel de-al V-lea Congres, în aprilie 
1898, fiind acum şi primul moment de afirmare a mişcă- 
rii socialiste agrare. Încă din 1894 se propunea crearea 
de „bresle ţărăneşti“ ; cea dintîi organizaţie de acest fel 
s-a constituit în acea primăvară a anului 1898, „breasla 
muncitorilor plugari“ — la Zimnicea — devenită apoi 
curînd, club socialist țărănesc. 

Ultimii cinci ani ai secolului au reprezentat perioada 
de maximă activitate în organizarea cluburilor socialiste 
la sate. Fiind, în consecinţă, şi perioada organizării co- 
respunzătoare a unor foarte drastice represiuni din par- 
tea autorităţilor. 

În penultimul an al secolului se înregistrează eveni- 
mente a căror gravitate demonstra piră la ce punct se 
agravase situația de conflict şi aspectele politice ine- 
rente spre care acesta evoluase. 

Se iveau şi împrejurări care puteau fi acum interpre- 
tate într-o continuitate semnificativă cu întimplări ale 
unui trecut nu prea apropiat dar cu durabile amprente 
— jaloane rezervate urmașilor — ușor de recunoscut în 
substanţa prezentului. 

În Bărăgan, una dintre principalele comune angajate 
în acţiuni politice ale mișcării socialiste la sate a fost co- 
muna Drăgăne' i. Locuitorii de acolo au fost implicaţi în 
unul dintre cr :flictele politice de răsunet și cu repercu- 
siuni juridice ; au avut loc atunci și manifestări foarte 
violente ale populaţiei împotriva autorităţilor şi prefec- 
tului. 

Cu peste șase decenii înainte se desfășurase tot acola, 
în pădurea Drăgăneştilor, o adevărată bătălie cu potere 


136 


pentru capturarea unuia dintre cei mai îndirjiţi răzvră- 
tiți ai timpului. Deznodămîntul acelei confruntări de for- 
te — înregistrată în documente — a fost tăierea capului 
haiducului Grozea — în acea zi de 24 februarie 1834. 


+ 


Peisajul vieţii sociale a României în acest ultim sfert 
al secoiului este profund grevat şi de un alt aspect ca- 
racteristic pe care îl consemnau evidenţele statistice ale 
vremii : „moralitatea publică“. 

O diagramă a „moralității populaţiei“, realizată prin 
raportarea directă la situația ce era oferită spre anaiiză 
şi exemplificare de justiţia vremii, înfățișa revelatoriu 
termenii problemei ; ea se delimita la un singur aspect 
și privea criminalitatea — domeniul infracţiunii în to- 
talitatea manifestărilor ei. Esenţială este însă tocmai ex- 
plicarea acestor termeni care nu acopereau întreaga sfe- 
ră a unei realităţi ce presupune atitudine şi manifestare 
umană responsabilă în planul convieţuirii sociale. 

Ceea ce demonstra statistica invocată de juristul I. Ta- 
noviceanu în studiul său publicat în 1896 *) reprezenta 
astfel termenii reali ai unei probleme sociale dintre cele 
mai serioase. Explicaţiile propuse pentru situaţia ilus- 
trată statistic, chiar dacă nu puteau acoperi integral con- 
ţinutul ei şi nu o puteau epuiza, abordau raportul de cau- 
zalitate între starea economică a celei mai mari părți a 
populaţiei, sărăcia, şi proliferarea infracţiunii *. 


+) Un pericol naţional. Creșterea criminalităţii în România. 
Causele ei și mijloacele de îndreptare, Iaşi, 1896 — de I. Tano- 
viceanu, profesor de legislaţie penală la Universitatea din Iaşi. 
În 1903, va relua problema sub un titlu nou, analizînd situația 
pentru ultimii 32 ani. 

8. Toate categoriile de fapte pasibile de consecințe penale sir: 
denumite în legislaţie infracțiuni; acestea se circumscriu în 
totalitatea lor la trei categorii: contravenţia delictul şi crima 
enumerate aici în ordinea crescîindă a gravităţii lor. 

În terminologia juridică penală a vremii, categoria „crimă“ 
are accepţie strictă, fiind definită nu prin specia faptei ci prin 
tipurile de sancţiuni care o ilustrează. În Codicele penale — 
1895 se precizează în dispoziţiile preliminare : „Art. 1. — Inlrac- 
țiunea ce se pedepseşte de lege cu pedepsele: munca silnică, 

În tentativa de examinare lucidă a acestei realităţi, 
dincolo de punctul său de vedere strict profesionai — 
ca jurist —, considera problema, prin gravitatea şi pro- 
porţiile ei, de interes naţional. Numind drept una dintre 
principalele cauze ale infracţiunii starea socială şi eco- 
nomică foarte precară — sărăcia —, avea prilejul de a 
aduce în primul plan al discuţiei şi alte aspecte edifica- 
toare, atît pentru peisajul social al epocii cît şi pentru o 
altfel de delimitare a responsabilităţilor privind dome- 


niul infracţiunii şi consecinţele acesteia asupra „morali- 
«9 


tăţii publice“ ?, 

Cifrele statistice invocate ilustrau detaliat situaţia com- 
parativă pentru perioada 1867—1886 cu privire la pro- 
centul de condamnaţi : în 1867, la mia de locuitori pro- 
centul era de 2,96, iar în 1886 era de 13,21; în douăzeci 
de ani, numărul preveniţilor crescuse de șase ori, al con- 
damnaților de patru ori. 

Principala infracţiune care determinase oscilaţia cifre- 
lor statistice din acei ultimi douăzeci de ani — preciza 
I. Tanoviceanu — era hoţia. Continuînd prin același pro- 


recluziunea, detențiunea şi degradaţiunea civică se numeşte 
„crimă“. Iar articolul 7 — Despre nutura pedepselor — reia ter- 
menii în sens invers, precizînd : „Pedepsele pentru crime sunt: 
munca silnică pe toată viaţa... etc...“. 

Accepţia vulgară, mult generalizată a termenului — explica- 
bilă la cei care ignoră pe cea corectă şi conformă lexicului 
penal — resiringind sfera, echivalează cel mai adesea „crimă“ 
numai cu: „asasinat“ şi „omor“ — sau tentativă, de la gestul 
atacării prin violenţă, rănire gravă sau alte prejudicii ale inte- 
grității corporale a persoanei, pînă la suprimarea acesteia. 

9. În lucrarea citată, la p. 21, juristul I. Tanoviceanu preciza 
aspectele sociale şi substratul lor economic : 

„Recunoaștem că miseria aduce crima; atît sîntem de con- 
vinși de acest adevăr, încît credem că trebuie să fie cineva igno- 
rant sau de rea credință pentru ca să susțină contrariul. Mai 
mult decit atit, sîntem alături cu socialiştii cînd ei cer ca clasa 
muncitoare să fie mai bine răsplătită pentru serviciile ce ea 
aduce omenirii. Cu alte cuvinte, instituţiunile sociale trebuiesc 
făcute în interesul celor mai mulţi, iar nu în interesul cîtorva 
privilegiați şi în paguba mulţimei. 

Astăzi clasa conducătoare avută şi puternică, face legile în 
interesul ei şi asupreşte pe săraci, cufundindu-i şi mai mult în 
neagra mizerie. Prin urmare, sărăcia în organizațiunea actuală 
ține în lanţuri de fer pe sărac, din care numai întîmplarea sau 
un ajutor străin îl poate scăpa.“ 

cedeu convingător al comparaţiilor, confrunta hoţiile să- 
racilur din România cu cele pe care le comiteau „des 
canailles en gants jaunes — după expresia lui Vauvenar- 
gues“ — aici nemaifiind necesare detalii statistice : 

„Mai ales, la noi în țară, hoţiile celebre, Strusberg, 
Ambron, şi Cravley, şi altele, sînt făcute de săraci, sau 
de canaliile cu mănuşi galbene ?... Dar într-una singură 
din aceste splendide afaceri s-a furat de cîţiva privile- 
giaţi de la biata țară mai mult decît au furat toţi săracii 
din principatele româneşti de la prima descălecătoare şi 
pînă astăzi !... Și în întreaga lume civilizată zecimile de 
milioane de săraci fură mai puţin decît miile de avuii 
care fac parte din pătura cultă a societăţilor. Toată dile- 
rența este că săracul plăteşte faptul său cu închisoarea, 
iar avutul, cînd e prins, plăteşte cu parte din banii pe 
care i-a furat !“*). 

În obiectivul de acţiune cotidiană a autorităţilor timpu- 
lui nu intrau însă faptele privilegiaţilor ; situaţia de pa- 
nică se producea la celălalt nivel, constatind o adevărată 
epidemie de manifestări ale delictului celui mai ordinar 
prin măruntele gesturi de disperare provocate în împre- 
jurări presante ale existenţei. Foamea, constituia și ea 
o realitate a individului și a masei; dar o realitate in- 
terzisă, ea nu putea figura ca atare în registrele oficiale 
care consemnau faptele şi nu cauzele lor. 

Concluzia principală era că ţăranii și populaţia foarte 
măruntă a orașelor, furau, se dedau la acte de bandi- 
tism ; frecvența progresivă a cazurilor indica toate simp- 
tomele unui fenomen ce lua proporţii de masă, devenea 
un factor esenţial de prejudiciu asupra moralei publice ; 
și „un pericol naţional“. 

Statistica invocată, urmărind numai scopul de a înre- 
gistra cotele progresive ale acestui fenomen „moral“, de- 
talia situaţia pe ani, nu şi pe categorii de infracţiuni, ast- 
fel că nu prezenta indicii asupra numărului celor care 
se făceau culpabili de acte de violență, sau erau implicaţi 
în diversele litigii de lungă durată ori brusc declanșate — 
avind ca origine aceleaşi conflicte de natură economică. 
Numărul foarte mare de preveniţi — depășind cu o treime 


=+) Id., p .23. 

pe cel al condamnaților — se explica prin procedura a- 
plicată : în cele mai multe cazuri cei acuzaţi sau numai 
bănuiţi suportau un lung stagiu de arest preventiv pină la 
elucidarea situaţiei și, fireşte, fără nici o despăgubire mo- 
rală sau materială pentru cei mulţi care trebuiau şi elibe- 
rați din lipsă totală de probe. 

Care putea fi moralul acestor bănuiţi delincvenţi şi cri- 
minali la ieșirea din starea de prevenţie, nu intra în 
preocupările autorităților cu puteri executive ; aşa cum 
nu intra în preocupările lor luarea în evidenţă şi aplica- 
rea măsurilor de prevenţie faţă de modul în care erau 
sustrase veniturile ţării prin acele mari escrocherii de 
stil european. 


În ultimul deceniu al secolului, exista un motiv în plus 
pentru ca această situaţie să înregistreze în statistici a- 
celași ritm progresiv, să se perpetueze în culorile mai 
vechi. i 

Fluxul fără precedent al mişcării socialiste și nivelul 
său superior de organizare, clarificarea unui orizont ai 
conștiinței ţărănimii şi antrenarea ei în același flux, ener- 
gia nouă pe care o dovedeau acțiunile sociale revendicative 
prin fermentul politic ce li se infuza, toate trebuiau să 
primească un corectiv în optica cercuriler privilegiate. 
Pentru că tot acum se declanşau numeroase şi cele mai 
puternice ciocniri cu autorităţile şi prefecţii de județe, 
manifestări violente de grup şi acte individuale de agre- 
siune, ţăranii căutînd să-și impună condiţiile în contrao- 
tele de învoieli. 

Situaţia se înregistra însă prin denumirea faptelor în 
termeni invocînd legalitatea, iar sub aspect moral permi- 
tea astfel mai vechea interpretare, fiind vorba de acei 
flagel al delincvenţei şi al crimei de care „se contaminase 
întreaga ţară“. 

Satele erau așadar „cuiburi ale banditismului“ ; erau 
infiltrate de elemente socialiste, erau așadar — formulă 
convenabilă — „agenturi ale socialismului“. 

În asemenea împrejurări chiar şi cazurile izolate, dar 
destul de frecvente, de nesupunere a ţărănimii, de ame- 
ninţare violentă, precum și acele cazuri extreme de „ban- 
ditism“ — pe pretexte vizibile de conflict social — ati- 

tudinile de frondă de un fel sau altul faţă de legalitatea 
vremii, erau adesea atribuite de către autorităţi influenţei 
şi acţiunii primejdioase pe care ar fi exercitat-o socia- 
liştii şi „agenţii“ lor asupra straturilor de rînd ale popu- 
laţiei rurale — acolo unde dospeau cele mai adinci nemul- 
ţumiri, de unde răbufneau uneori răzbunări disperate. 

Chiar dacă nu puteau fi invocate fapte, argumente, dacă 
nu se putea aduce mărturia unor legături identificabile 
între un eveniment oarecare, de natură să tulbure apa- 
renta ordine socială, şi mişcarea socialistă, pentru cercu- 
rile guvernante şi pentru autorităţi socialismul apărea 
ca autor moral — dacă nu putea fi implicat „de fapt“; 
era generatorul oricăror acţiuni turbulente ale ţăranilor, 
„instigator şi diversionist“. 

Și, oricît ar părea de surprinzător, ideea de socialism 
se afla invocată la un moment dat chiar în legătură cu 
prezenţa — atît de inconfortabilă pentru privilegiaţii şi 
autorităţile timpului — a acelui izolat şi tîrziu fenomen 
al haiduciei lui Ion Florea, în același ultim deceniu al se- 
coluiui. 


è 


Surprinzător, mai ales pentru că era o atitudine pozi- 
tivă, vorbind — chiar dacă confuz — despre socialism şi 
revoluţie de dincoace de baricade, din tabăra celor foar- 
te mulţi şi nu atît ignoranţi cît ignoraţi. 

Discuţiile despre „cazul“ lui Ion Florea aflindu-se mul- 
tă vreme pe atunci la ordinea zilei, între opiniile în cir- 
culaţie şi consemnate de presă — fără tendință de con- 
troversă —, se afla și cea care adopta pentru mai vechea 
„haiducie generoasă“ unii termeni ai actualităţii, atri- 
buind lui Florea o ţinută şi vestminte noi, de „haiduc re- 
voluționar care nu se atinge de viața săracă şi care în 
de obște nu omoară ci pradă pe cei bogaţi“... 

Se presupunea că ar fi avut și o mică ceată; „o bandă“ 
— discret constituită şi căreia îi era rezervat un rol dis- 
cret ; de obicei se expunea el singur, mai ales în situați- 
ile foarte riscate — presupunere confirmată de comenta- 
riile ziarelor şi aproape fără excepţie de toate izvoarele 
— mărturii. 

Imaginea — elogiu prin care răminea conturată pre- 
zenţa lui Florea îl arătase în același timp drept „un ul- 
tim reprezentant al banditismului nostru romantic“... 

„Haiduc-socialist“ ori „bandit romantic“ ? 

Oricît de departe s-ar afla una de alta formulările a- 
cestea — şi la o aproximativ egală distanţă de adevăr — 
ele căutau să definească portretul moral al omului prin 
faptele sale, atribuindu-i şi o atitudine socială fermă. 

Oricit de inexacte ar fi ele, urmăreau să învestminteze 
o aceeaşi realitate : a prezenţei lui Ion Florea — care pro- 
voca, pe de o parte, iritarea şi panica autorităților contra- 
riate de prea multele neajunsuri ce avuseseră de întim- 
pinat, cu neputinţă de prevenit şi de rezolvat în acest 
„caz“ pină la lichidarea individului, unul dintre cei mai 
primejdioşi inamici ai ordinii publice la acea vreme ; pe 
de altă parte, determina o poziție solidară a ţăranilor faţă 
de acest „caz“, ei manifestindu-şi simțămintele reale prin 
întreagă acea atmosferă favorabilă, creată și îndelung în- 
treţinută — aproape ca o zonă de protecţie — în jurul 
ființei şi faptelor lui „Floria Banditu“, pe care îl vedeau 
un năpăstuit, mai năpăstuit încă decît se știau pe ei înşişi. 


UNELE „ISPRĂVI MINUNATE“ 
ȘI COMPLICAŢIILE LOR... 


La nurcărul crescut de peste patru ori în aproape două- 
zeci de ani al condamnaților, şi de peste şase ori al pre- 
veniţilor *), se dovedea stringentă necesitatea reorganiză- 
rii în domeniul „așezămintelor“ penitenciare şi construi- 
rii unor spaţii noi, corespunzătoare cerinţelor în acest ul- 
tim deceniu al secolului. 

Din 1887 existau trei penitenciare centrale pentru osin- 
diţii la muncă silnică — pe termen limitat sau pe viaţă: 
Salinele Mari (Ocnele Mari), Slănicu (Tg. Ocna) şi Telega 
— unde se aflau ocne de sare *. 

Numărul mare al condamnaților la muncă silnică, fap- 
tul că ei erau categoria cea mai primejdioasă, cazurile 
dese de evadări înregistrate tocmai la această categorie, 
impuneau încarcerarea în condiţii de maximă siguranţă. 

Principala închisoare de acest fel, cea a ocnelor de la 
Telega „fiind veche, ruinată, neîncăpătoare şi cu totul 
improprie destinaţiunii sale, în 1894 s-a început clădirea 
închisorii de la Doftana, pe locul numit Paraschiva“ **). În 
1897 era dată în folosinţă. 


*) Data de la care pornea statistica, remarcînd creşterea ra- 
pidă a procentului faţă de etapa imediat anterioară, este anul 
1867 — anul următor detronării Domnitorului Alexandru loan 
Cuza şi instalării dinastiei străine. (cf. I. Tanoviceanu, lucr. cit.) 

19. „Munca silnică se va face sau în minele statului, sau în 
stabilimentele penitenciare. Acei condamnaţi la asemenea pedepse 
vor fi puşi la un regim aspru.“ În C. p. 1895, Cartea I, Titlul II, 
Despre aplicarea şi executarea pedepselor, art. 10. 

+*+) Gr. I. Dianu, Raport general asupra închisorilor centrale și 
aresturilor preventive, Bucureşti, 1903. 


143 


Ncua închisoare era construită după principii funcţio- 
nale moderne — proiectul avusese ca model „așezămin- 
te“ similare din apusul Europei, din Franţa şi Germa- 
nia. (Și codul penal românesc era redactat după aceleași 
modele ; foarte adesea în adnotările articolelor de lege 
se găsesc trimiteri explicative la codul penal francez şi 
codul penal prusian — cu abrevierile : c. p. fr. şi respec- 
tiv, c. p. pr.) 

Curînd după inaugurarea „edificiului“, a avut loc spec- 
taculoasa evadare din 10 septembrie 1897 — Ion Florea 
din județul Suceava şi ceilalți treisprezece, dintre care 
doi au fost recuperați imediat, imobilizați din cauza ră- 
nilor primite. 

Față de condițiile excepționale de siguranță pe care le 
prezenta penitenciarul Doftana, această evadare se do- 
vedea foarte bine organizată, minuțios pregătită pină în 
cele mai mici detalii. S-a petrecut în plină amiază a zi- 
lei — la ora 1 p. m., indicau comunicatele de presă —, a- 
tunci cînd osîndiții nu se aflau în incinta penitenciarului 
ci în saline la muncă. 

Răspunderea pentru paza întemnițaţilor era comună 
pentru administraţia închisorii — în timpul cînd ei se a- 
flau acolo, deci noaptea — pentru serviciul salinei şi de- 
taşamentul de gardă cînd se aflau la muncă. Pentru 
evadarea din zece septembrie, toată răspunderea revenea 
ultimului factor. 

Întreaga operaţiune fusese foarte bine montată, în toate 
episoadele ei, presupunînd o lungă perioadă de lucru, me- 
todele cele mai discrete şi ingenioase. Era realizată cu 
meticulozitate şi uimitoare pricepere, o capodoperă a ge- 
nului. Existau şi precedente celebre. 

În istoricul evadărilor de la salinele Telega figurau cele 
ale haiducilor Jianu şi Grozea. 

Se crease tradiţia ca haiducii prinşi şi întemnițați să-şi 
execute pedepsele în ocne părăsite — acestea erau: Te- 
lega şi Ocnele Mari. 

Iancu Jianu, condamnat prin anul 1810 pentru uciderea 
arendașşului moșiei Brîncoveni, deţinut la ocnele Telega 
evadase în primăvara anului 1816. (A fost apoi condamnat 
la moarte prin spînzurătoare în luna octombrie 1816, era 

iertat prin poruncă domnească la 10 aprilie 1817 ; a murit 
în decembrie 1842). 

Nicolae Grozea fusese condamnat la muncă silnică pe 
viaţă şi întemnițat la Telega. În luna ianuarie 1834, el 
reuşea cea mai „spectaculoasă“ evadare, cu alţi treispre- 
zece osindiţi. Adîncimea de la care realizau ieșirea la lu- 
mină era incredibilă : șaptezeci şi cinci de metri. Premiul 
pus pentru capul lui a fost de cinci mii de lei. Au urmat 
evenimentele din pădurea Drăgăneşti şi deznodămiîntul din 
24 februarie —tăierea capului. 

Ion Florea reuşise și el, tot cu alţi treisprezece tovarăși 
o acţiune asemănătoare — cu peste şase decenii mai tir- 
ziu ; realiza acum un „model“ de iscusință a evadării din- 
tr-un penitenciar „model“. 

Regimul de temniţă pentru condamnaţii la muncă sil- 
nică pe viaţă prevedea cele mai severe condiţii de su- 
praveghere. 

După reorganizarea sistemului penitenciar în baza Re- 
gulamentului Organic, la Telega — principala închisoare 
pentru munca silnică — se dispunea separarea strictă a 
deţinuţilor, pe categorii. S-a procedat la realizarea a două 
despărțituri : una pentru cei condamnaţi pe viaţă, „fără 
soroc“ ; alta pentru condamnaţi cu termen, „cu soroc“ *). 

Dispoziţiile acestea, legiferate cu atîta vreme înainte, 
încă erau în vigoare şi la sfîrşitul secolului — prin pre- 
vederile codului penal din 1895 — cînd, ţinînd seama de 
situaţia atît de gravă a infracţiunilor, se dovedeau foarte 
necesare. În articolul 12 se arăta : 

„Osîndiţii la muncă silnică pe viață se vor ţine osebiţi 
de acei osîndiţi la muncă silnică pe timp mărginit şi se 
vor deosebi prin costumul lor“ (sublinierea în text). 

Nu se desprinde limpede, atit pentru legislaţia mai 
veche cit şi pentru cea în vigoare la data evadării lui 
Florea, dacă prevederea legală se referea la o separare 
absolută — pentru cele douăzeci şi patru de ore ale zilei —, 


*) V. Gr. Gheorghiade, Mijloacele pentru reprimarea crimelor 
şi delictelor, Buc., 1901. p. 58, Cap.: Legea şi Regulamentul gene- 
ral actual al închisorilor — de la 1873 încoace (în vigoare). Au- 
torul a fost director al penitenciarelor Galaţi şi Telega, fost di- 
rector cls. I-a al penitenciarului-model Doftana. 

astfel încît categoriile „osebite“ de osîndiţi să nu ia con- 
tact între ele niciodată, sau viza numai timpul de celulă 
propriu-zis, ceasurile de „odihnă“. 

În formaţia celor doisprezece care au reușit la evadarea 
din 10 septembrie 1897 să treacă dincolo de zidurile în- 
chisorii Doftana, se aflau un număr de şase condamnaţi 
„cu soroc“* — între zece și douăzeci de ani; ceilalţi șase 
erau „fără soroc“, inclusiv Ion Florea. Ar urma că restric- 
ţia viza numai timpul nopţii — care în mod obișnuit este 
cel mai propice pentru o tentativă de evadare. Iar despre 
condiţiile de foarte strictă supraveghere de noapte nu 
poate fi nici o îndoială. Ţinînd seama și de caracteristicile 
speciale ale construcţiei clădirii modernei închisori, deci 
şi fiecărei celule în parte, ar fi fost, dacă nu exclusă dar 
foarte problematică reușita unei evadări din acest spațiu. 
Numai săpînd canalul de trecere prin peretele de sare de 
optzeci de metri şi prin cel de pămînt de opt metri gro- 
sime, cu rară ingeniozitate şi răbdare supraomenească, 
şi-au asigurat o reușită atît de perfectă. 

În toată această acțiune, de lungă durată, existau riscuri 
grele şi, între toate, o continuă foarte mare primejdie : 
descoperirea pe parcursul desfăşurării lucrărilor. Cînd și 
cum. reuşeau, cîte unul sau cîțiva, să se sustragă foarte 
severei supravegheri a detaşamentului de gardă ? Nu era 
oare permanent verificată prezenţa fiecărui ocnaş într-un 
anumit loc de lucru în interiorul salinei ? Nu este exclusă 
şi ipoteza concursului tacit acordat de chiar detașamen- 
tul de gardă, după cum cu totul plauzibil este că și un 
număr oarecare din restul ocnașilor ar fi putut să contri- 
buie cu munca lor, într-un consimţămînt de asemenea ta- 
cit; şi chiar în perspectiva reeditării de către un alt lot 
dintre ei a gestului celor dintii. 

Cit de bine a fost pus la punct totul se poate constata 
la cea mai sumară privire asupra modului în care s-au pe- 
trecut lucrurile. Existau şi alte aspecte care nu reprezen- 
tau simple amănunte pentru întreagă desfășurarea acţiunii 
ci o condiţionau direct, alături de celelalte. Cît de rapid 
au procedat cei paisprezece osîndiţi — acesta fiind numă- 
rul total al celor care reușiseră să ajungă afară — pen- 
tru a se elibera de fiarele grele, cu cătuşe, pe care le pur- 

tau de picioare! *). Din nou poate interveni o ipoteză: 
nu au realizat aceasta foarte în grabă sau numaidecit în 
ultima etapă a pregătirilor, ci pe parcursul acţiunii în to- 
talitatea ei; au putut obţine instrumentele necesare — 
sau poate unul singur, o pilă care a trecut de la unul la 
altul — de la cineva care avea contact direct cu exterio- 
rul ; şi-au tăiat fiarele pe rînd, în așa fel încît să simuleze 
fără putinţă de descoperire a adevărului că ele sînt intacte 
şi pe deplin funcţionabile, sau au dus acea operaţie pină 
aproape de punctul final, astfel încît să le fie foarte uşor 
a o finisa în ultima clipă a prilejului oportun pentru 
evadare. 

Alte cîteva amănunte semnificative nu pot scăpa unei 
priviri atente asupra desfășurării senzaţionalei evadări. 

Astfel, „operaţia“ a fost imediat sesizată datorită răni- 
rii sentinelei, „la ţipetele“ căreia s-a dat alarma. Dacă însă 
aceasta ar fi primit „o puternică lovitură de ciocan“ în 
cap — cum se relatau lucrurile în presă — ea nu ar fi 
căzut doar „ameţită“ — cum se menţiona în aceeaşi frază. 
Era o agresiune limitat necesară, pentru a le înlesni eva- 
daţilor o anumită mișcare, cea dintii, a ieșirii la lumină. 
Dar putea fi decis de mai înainte ca acea lovitură asu- 
pra sentinelei să fie mortală în modul cel mai rapid. Nu 
a fost o asemenea decizie din partea acelui „comanda- 
ment“ — cum l-am putea numi — al întregii operaţii; 
„comandament“ care incontestabil că a existat, şi în el 
ocupa un loc şi Ion Florea, care avea să figureze primul pe 
lista evadaţilor publicată în ziare. Mai degrabă a putut 
exista un consemn : nu uciderea sentinelei, ci rănirea ei 
astfel încît să fie imobilizată pentru un timp util desfășu- 
rării acţiunii de evadare. Este plauzibil acest consemn, de 
a nu ucide pe cei ce executau un ordin superior la care 
nu erau chemaţi să-și dea sau nu consimțămiîntul ; le era 
încredințată paza ocnei, misiune care le putea prilejui şi 
alte foarte discrete atitudini — cele favorabile ocnașilor. 

Un alt detaliu edificator asupra procedurii adoptate de 
lotul evadaţilor : acțiunea lor se desfăşura solidar și în 


+) V. Gr. Gheorghiade, lucr. cit, aduce precizarea privind pe 
cei condamnaţi la muncă silnică pe viață şi pe timp mărginit: 
„sunt ţinuţi cu fiare de picioare“ (p. 60); cei care primeau pe- 
depse disciplinare „cu fiare groase de miîlini și de picioare“ (p. 61). 

deplină comunitate de scopuri dar foarte precis condiţio- 
nată : îndată după ieșirea la lumină, era obligatorie tactic 
despărţirea rapidă a evadațţilor, fiecare îndreptindu-se 
într-o altă direcţie pentru a dispersa atenţia urmăritorilor 
— însemnînd astfel derutarea şi dispersarea însăşi a for- 
ţei acelora. 

Consemnul putea să ceară fiecăruia ca ulterior să ac- 
ţioneze pe cont propriu ; sau, în condiţii iarăşi bine stabi- 
lite, să aibă loc regruparea evadaţilor pentru îndeplinirea 
altor proiecte ; este ceea ce s-ar fi putut întîmpla cu cei. 
patru, singurii din paisprezece de urma cărora nu s-a pu- 
tut da — cum informaseră ziarele în acele zile. 

Singurul eveniment foarte important între toate conse- 
cințele evadării spectaculoase din 10 septembrie 1897 
orele 1 p.m. a devenit cel petrecut cu zece luni mai tîr- 
ziu, în 3 iulie 1898 „pe la orele două după amiezi“ la pi- 
riul Iftimiei din codrii Neamţului. . . 

Dar în acest răstimp au mai avut loc o sumedenie de 
alte întîmplări. 

+ 


Între cei doisprezece „din cei mai vajnici deţinuţi“ care 
părăseau din proprie iniţiativă salinele de la Telega în a- 
miaza zilei de 10 septembrie, se aflau cinci din Vlașca, doi 
din Ilfov, unul din Ialomiţa, unul din Ploiești, unul din Ga- 
laţi, unul din Putna. Şi Ion Dumitru Ilie Florea 
din Suceava. 

Întemniţarea acestuia la Doftana s-a putut realiza prin- 
tr-un transfer, la o dată pentru care nu se află indicii; 
dintr-un alt „aşezămînt“ similar care trebuia să fi fost sa- 
linele de la Tirgu Ocna. Unele mărturii vin în sprijinul 
acestei opinii. 

Ar fi fost posibilă şi alternativa ca el să fi suportat vreo 
perioadă de arest preventiv la Suceava, Fălticeni ori Pia- 
tra Neamţ pentru ca, după judecarea şi pronunţarea sen- 
tinţei de condamnare la muncă silnică pe viaţă să fi fost 
direct încredinţat zidurilor celui mai mare penitenciar din 
ţară, pentru o deplină siguranţă în ceea ce privea auto- 
rităţile şi justiţia. Cu atît mai mult devenea justificată 
măsura de transferare de la Tîrgu Ocna în cazul cînd, fiind 
mai întîi întemnițat aici, ar fi avut la activul său o ten- 
tativă de evadare, ori chiar o acţiune realizată de acest fel. 

Oricum, reprezenta o excepţie prezenţa lui, din nor- 
dul ţării, la închisoarea Doftana. Cel puţin în această 
formaţie cu care părăsea închisoarea — formaţie în care 
prevalau întemnițați cu cea mai mare pedeapsă posibilă 
originari din judeţele Bărăganului, cele implicate pe 
atunci în tulburări şi manifestări ale dezordinii sociale, 
de o natură sau alta. 

Erau oameni care îi semănau ? 

Erau numai niște tovarăși întimplători, cu care avea 
atunci comună dorinţa și hotărîrea de a risca totul pen- 
tru o singură şansă ? 

El, Ion Florea, din satul cu nume însemniînd defăimare 
— sat pe care mereu „îl vedea“ printre cristalele de sare 
ale ocnei, în timpul „zilei“, și printre clipele foarte lungi 
ale celuilalt întuneric — omul acesta „drept şi mindru 
la statu’ lui“ dovedea o comportare cel puţin ciudată pen- 
tru unul de condiţia sa. O dovedea şi acolo, în ocnă, prin- 
tre cei care tăiau sare în fundul pămîntului cît timp 
ţinea afară lumina zilei, intrînd apoi în noaptea ziduri- 
lor modernei Doftane. 

Avea multă linişte în gesturi, un grai moale și cumpă- 
nit — vorbe puține. 

Se purta într-un fel ciudat. 

Şi iubea oamenii. 

Iubca şi lumina zilei, cea nezărită. 


* 


El era același şi acum, după ce revenise la îndelung 
dorita lumină a zilei, în plină amiază de septembrie. 

Cît şi cum a călătorit ? Pe unde? 

A mers poate chiar ziua mare, ca un drumeţ oarecare. 
A ţinut mai ales drumul mare și nu potecile şi dosurile, 

zum cînd încă nu revenise la obiceiurile haiduciei sale. 

În drum, va fi putut afla cu amănunte tot ce scriau 
gazetele despre el şi despre isprava ce făptuise. 

Tcate prefecturile de judeţe din ţară primiseră ordinul 
de urmărire, emis și comunicat îndată după evadare. Toa- 
te posturile de jandarmi erau avizate şi pe toate drumu- 
rile considerate probabile pentru trecerea lui se aflau în 
misiune. Se organizaseră de îndată și poterele — cum 
era obiceiul în asemenea cazuri. Și altfel jandarmii nu 

mai dovedeau a face faţă situaţiilor. Treburile lor erau 
acum mai multe decit oricind altădată. 

În agitația politică prin care se afirma acest ultim de- 
ceniu ai secolului și datorită problemelor foarte acute pe 
care le ridica țărănimea, se reorganizase jandarmeria — 
la 1 septembrie 1893, Legea asupra geandarmeriei rurale. 
Cea veche devenise cu totul necorespunzătoare faţă de 
„probleme“ : actele de nesupunere în masă ale ţărănimii, 
numeroasele cazuri de agresiune, de banditism etc. Se 
impunea o foarte strictă supraveghere a satelor, prin or- 
gane bine instruite, capabile a interveni prompt, a acţio- 
na energic și a aplica măsuri de forţă pentru păstrarea 
ordinii publice şi restabilirea liniștei în momente critice. 


lar acest Ion Florea, cu evadarea lui de mare senza- 
ţie, pica pe de o parte totuşi cum nu se poate mai bine: 
prilej de bravură — unul sau altul dintre jandarmi se 
putea distinge -prin capturarea lui, meritul i-ar fi putut 
aduce aceluia și o avansare; dar pe de altă parte pica 
cum nu se poate mai rău, faţă de marile probleme care 
erau conflictele de muncă şi de proprietate ale ţăranilor, 
complicațiile politice pe care le creau prin sate socia- 
liștii, actele revendicative repetate față de prefecţi şi de 
alte autorităţi. 

Lucruri bine cunoscute şi acestui țăran rebel, Ion Flo- 
rea, dacă nu din gazete — pe care nu se poate şti cît 
le citea, chiar cînd îl priveau pe el — din cele aflate de 
la unul sau de la altul în ocnă; unde intrau şi ucigașii 
ordinari, dar intrau destui care „meritaseră““ munca sil- 
nică pe viaţă sau pe timp mărginit pentru fapte precum 
cele comise de el. Foarte mulţi erau dintre cei pe care 
nu avusese cine să-i apere ; *) şi fără îndoială că printre ei 
nu avea cum să se găsească vreunul „cu mănuși galbene“. 


Acum, „el Floria“, cel abia ieșit din măruntaiele pă- 
miîntului, avea o singură ţintă. Foarte greu de atins, dar 
nu cu neputinţă. 

După ce a fost sigur că i s-a pierdut urma, s-a oprit 


x 


din fugă... Trebuia să se dezmeticească. Năucit de sta- 


*) I. Tanoviceanu, lucr. cit.: „Adevărul este că țăranul nu 
este apărat în justiție, fiindcă nu are cine să-l apere“ (p. 43). 

rea aceea de prea libertate. Ameţit de prea mult aer și 
prea multă lumină, pentru plăminii arşi de sare și pentru 
ochii aproape orbi ai unui ocnaș... După ce văzuse, ne- 
numărate zile şi nopţi la rînd, numai zid de sare și zid 
de piatră ; între care și umbre omenești, unele, foarte 
multe, identice cu a lui. 

Acum, trebuia să se îndrepte mereu spre miazănoapte... 

Trecind prin mari primejdii uneori; alteori lucrurile 
me:gind foarte firesc şi el ieşind mereu către drumul 
mare al oricărui drumeţ cu treburi. Uneori putind chiar 
sta de vorbă, în felul lui potolit dar interesat, cu unul și 
cu altul, care îşi dădeau cu părerea sau îi cereau și lui 
părerea. Astfel că Florea avea acum prilejul „să-şi dea 
cu părerea“ despre sine însuşi. Uneori a putut sta de 
vorbă chiar cu urmăritorii săi, dezorientaţi, obosiţi, iri- 
taţi ; întrebîndu-l şi pe el, dacă nu cumva a văzut ori a 
auzit că ar fi trecut pe acolo „el Floria“, — un om așa 
şi aşa... cum arăta portretul acela aflat acum în mii- 
nile a zeci de jandarmi, care trebuia să-l arate pentru a 
fi ajutaţi să dea de urma ocnașului evadat. Iar „el Flo- 
ria“, se uita și el cu interes la portretul acela... 

Acum, afla multe despre sine însuși. Cum pe unele le 
mai știa, pe altele le aduna. 

Și se tot îndrepta spre miazănoapte... Adesea cu mari 
ocoluri și răstimpuri lungi de așteptare, neputind face un 
pas... 

El venea spre ai săi, care nu erau numai cei din vatra 
cu citeva zeci de gospodării — unele „lipite pămîntului“ 
— acolo, la apa Moldovei. Erau și alţii, mulţi alţii de 
prin sate. Şi-i depăna acum în minte... Oameni cu „nă- 
cazuri peste năcazuri“. .. 

De obicei, spuneau întîi ei păsul lor. Apoi, „el Floria“, 
făcea şi el ce putea. Ca să le „'stimpere năcazul“. 

Acum, trebuia să ajungă iarăşi la ei, şi să dea soco- 
teală, ce şi cum se întîmplase de la plecarea la ocnă, cum 
ieşise el de acolo. Urma apoi să înceapă a cere e! soco- 
teală cui se cădea, celor pe care nu prea îi întreba nimeni 
și nu ştiau ce înseamnă a da socoteală. 

Ştirea despre el ajunsese şi acolo spre miazănoapte în 
aceeaşi zi a întimplării, prin telegraful care anunţase pre- 
fecturile şi posturile de jandarmi. Se răspindise apoi ca 

fulgerul printre lumea aceea măruntă şi istovită de ne- 
voi ; astfel că, în momentul în care unul sau altul avea 
să se vadă cu Florea nici nu avea să rămînă prea uimit. 
„Că el de prin închisori îndat' işea“... „Şi unde nu gîn- 
deai, acoio era“... 

Acum, venea mai întîi o iarnă. Care însemna, în sfir- 
şit, un fel de răgaz de odihnă. Dar și multe, foarte multe 
gînduri, și mare grijă. Mereu cu ochii în patru. Şi se 
apropia o primăvară cînd erau destule treburi de făcut %. 

Între alte iscusinţe ale lui Florea — spun mărturiile — 
el era meşter foarte la fierărie (o dovedise chiar și la 
ocnă). Încît, acum era o vreme cînd putea face şi fieră- 
rie, la unul sau la altul. Ca să treacă iarna. Să vină vre- 
mea codrului. 

Acea primăvară a anului '98 se dovedea plină de tot 
felul da tulburări, se părea că pregăteşte întimpinarea 
celei care avea să vină peste nouă ani şi să cuprindă 
aproape toată ţara în pirjol. 

Între feluritele evenimente, care de care mai alar- 
mante, din cînd în cînd prezenţa și problema lui Ion Flo- 
rea se mai putea pierde. Creîndu-i răgazuri. 

Apoi avea să străbată în acea primăvară, în cele cîteva 
luni ce îi mai rămîneau pînă la trei iulie, un itinerar larg, 
a cărui evidenţă s-a ţinut pe cît se putea mai exact de 
către jandarmi şi prefecturi. Itinerar prin cele patru ju- 
deţe. Începînd cu codrii Neamţului, apoi și codrii Hirlău- 


11. Între cadențele simple ale cîntecelor „cu Florea“, există 
citeva versuri — sînt cinci la număr — care definesc una dintre 
cele mai autentice stări de suflet ale pribeagului haiducit: 

„Parcă s-o întunecat, / soarele s-o înturnat, / codru’ s-o cutre- 
murat, / că Florea s-au supărat, / nu-i mai place la ernat.* 
(subl. n.) 

O frumusețe limpede a spunerii în imagini, a ideii conţinute 
şi a logicii ei. 

Ar fi fost de aşteptat ca Florea, despre care cu aproape sfi- 
oasă reverență se spune că „s-au supărat“, să se fi mâîniet, moldo- 
veneşte. Dar Fiorea nu s-a arătat mîniet. Pentru cel puţin trei 
motive : 

— unul, oarecare: ar fi dăunat puțin  rimei — dar cel ce 
„făcuse“ cîntecul nu putea avea obsesia perfecţiunilor de acest 
fel ; cel mult lui i-ar fi sunat oarecum fals, adică neadevărat; 

— un considerent de natură logică: anotimpurile faptelor hai- 
duceşti sînt cu rigoare delimitate. Aflîndu-se Florea „la ernat“, 

lui, satele de la apa Moldovei și din munte, drumurile de 
pe Stinişoara și peste Pătru Vodă, pe Bistriţa pînă la 
Broșteni... Fără a uita că ştie să facă şi plutărit şi că 
ştie să cosească cu mare pricepere — cînd drumurile și 
treburile lui i-o îngăduiau. Dar de pe toate drumurile, 
din cînd în cînd nu putea să nu revină cît mai aproape 
de ai lui. Pentru a sfirşi într-o amiază de vară, aşadar 
tot la lumina zilei cea foarte dragă, în aceiași codri ai 
Neamţului. . . 

În cele cîteva luni, s-au petrecut o serie de „isprăvi mi- 
nunate“ care „au ţinut încordată atenţia“ întregii ţări — 
relatau ziarele. Chiar dacă ţara avea motive să fie cu 
atenţia foarte încordată și pentru o sumedenie de alte în- 
timplări — unele cu mult mai însemnate decît „loviturile“ 
lui Florea Banditu. Care acum nu mai putea — şi nici nu 
voia — să dea înapoi. Dimpotrivă. Proceda cu mare ope- 
rativitate și egală inventivitate. „În ciuda“ autorităţilor şi 
avînd concursul ţăranilor „cel mai preţios“, el putea „a 
lucra sau a vicleni“ în trei judeţe „fără a fi zărit de un sin- 
gur jandarm.“ 

Era firesc. Pentru că jandarmii erau singurii dintre cei 
mai des întilniți către care Florea nu obişnuia să-şi de- 
cline numele și „calitatea“ — decit în împrejurările cînd 
avea acoperire prin chiar prezenţa ţăranilor. Altfel însă, 
acestora din urmă precum şi celor pe care uneori „îi călca“ 
— dar numai cînd se aflau acasă, fiindcă el „îi vizita“ — 


nu avea nicidecum condiţiile manifestării unei mînii, — stare 
explozivă şi pasageră. Florea, constrins la „ernat“, nutreşte o 
altă stare, profundă, majoră şi foarte sedimentată — cea care 
dospea în el pînă în străfundurile fiinţei, cocea pînă în rărunchi : 
supărarea. El era în adîncă supărare, ajuns poate chiar către 
limita așteptării acelui timp prielnic ieşirii către lume, la faptă. 
Dar el ştia să aștepte încă. O descărcare a stării o au stihiile; 
solidare, impetuoase, dau ele semnalele, avertismentele, ele pot 
fi puse oricînd să-şi dezlănţuie şi paradoxal violențele ; 

— iar ultimul considerent are un reazem solid în toate mär- 
turiile despre Ion Florea: îl arată un temperament echilibrat, 
puternic interiorizat şi reflexiv, procedînd mereu cu tact şi cum- 
pănire înțeleaptă ; capabil de o mare stăpînire de sine. Purtat 
din post în post, „din trebunal în trebunal“, sub escortă straşnică 
de jandarmi „din zece sate... şi mai mult...“, el „nu zicea nimic... 
să giîndea așa... să tot gîndea...”; era şi aceasta o altă față a 
aceleiași adinci supărări de la „ernat“... 


153 


le spunea totdeauna cine este. „Toate le făcea să să știe 
că Florea le-o făcut“. Asigurare sinceră şi frăţească față 
de unii, sfidare — se spunea că politicoasă — faţă de alţii ; 
o sfidare care se dovedea paralizantă. 

Ce se putea întîmpla în ceea ce privea consecinţele fap- 
telor sale de acum ştia prea bine. Aflase destule şi din 
ocnă, unde se făcea şi un util schimb de experienţă pri- 
vind cele ale vieţii. 

Faptele comise erau denumite juridic cu exactitate, ele 
se încadrau cu exactitate între paragrafe de lege, preci- 
zindu-se în plus că erau recidive. Unele dintre ele îi pe- 
riclitau viața mai mult decît pînă atunci cînd intrase la 
ocnă. Dar nu puteau determina şi o mai mare osindă le- 
gală decit cea pe care o primise 2). 

Haiducia însăşi — justiţia cunoștea foarte bine, ca și 
presa, această principală variantă a denumirii activităţii 
lui Ion Florea — se pedepsea în sistemul medieval, pină 
în momentul desființării prin lege a condamnării la 
moarte, cu spînzurătoarea sau cu tăierea capului ; proce- 
dură ce era valabilă și în acest al nouăsprezecelea secol. 
O mai veche tradiţie privind pedepsirea răzvrătiţilor de 
acest fel era „tragere prin ţeapă“, pentru a provoca moar- 
tea în suplicii insuportabil prelungite. 


Ultimul dintre haiducii vestiți decapitat de viu a fost 
Nicolae Grozea — despre care, fără îndoială, Florea ştiu- 


12. C. p. 1895, Cartea I, Titlul IV, art. 44: „Acela care fugind 
din munca ocnei, sau dintr-o casă de închisoare criminală sau 
corecțională, sau în timpul cît sufere una din aceste pedepse 
va comite o a doua crimă sau delict, se va pedepsi cu chipul 
următor : ...2) dacă pedeapsa faptei a doua e mai uşoară decit 
cea dintii, atunci inculpatul va împlini pedeapsa cea dintîi fără 
şi alt adaos.“ Explicaţia totală se află la adnotarea 1) a artice- 
lului 40: „...neurmărirea şi nejudecarea de o dată pentru toate 
infracțiunile poate să se impute de multe ori formelor compli- 
cate şi îngreunătoare ale justiției. (...) Prin aplicarea pedepsei 
celei mai grele sau a maximului pedepsei cerinţele justiţiei sunt 
satisfăcute de vreme ce prin infligerea tuturor pedepselor sta- 
bilite de lege pentru diferitele infracțiuni comise s-ar da o pena- 
litate prea severă, deci injustă și poate chiar inexecutabilă din 
cauza mulțimei faptelor. (...) Dacă pedeapsa aplicabilă secun- 
dului fapt este cu un grad inferioară celei pronunțate pentru 
prima condamnațţiune, atunci se va executa numai prima con- 
damnaţiune, căci deja s-a aplicat pedeapsa cea mai grea.“ 

se de mai înainte; aflase apoi şi amănunte, în salinele 
de la Telega unde el călca pe urmele lui Grozea. Altfel 
i-ar fi putut imita fapta în condiţii surprinzător de iden- 
tice prin atitea aspecte ? 

Unii dintre duşmanii cei mai înverșunaţi ai haiduci- 
lor, îşi arătau tot zelul consimţind la legea tăierii capu- 
lui chiar printr-o execuţie numai simbolică. Simbolic se 
arătase și gestul acelui Ștefan — cumătru cu haiducul 
Gheorghe Gherghelaş din Mărunţişul Buzăului — care 
după ce l-a împuşcat pe haiduc cu mina lui — în anu! 
1827 — şi-a dus trădarea pînă la capăt, trimiţind capul 
haiducului la Bucureşti. 

Procedeul decapitării devenise apoi unul comun în ca- 
zul feluriţilor tilhari sau criminali care plăteau cu viaţa 
înainte de a fi capturați; capul-trofeu trebuia să serveas- 
că necesităţilor de studiu ale antropologiei criminale ”. 

Așadar, Ion Florea ştia foarte bine ce l-ar fi putut aş- 
tepta după ce mai fusese „certat de judecată“ *) și i se 
aplicase pedeapsa maximă. Mai mult, nu avea ce urma. 
Mai rău însă, da. Își hotărise să nu se lase viu în miinile 
jandarmilor puşi să-l urmărească — primul consemn al 
acelora fiind tocmai prinderea de viu. 


În această jumătate de vară a anului '98, se adăugau 
la motivele vechii sentinţe capitale — de la care se sus- 


13. Abia lansată, se afla în mare vogă în Europa la acest 
sfirşit de secol, teoria antropologică lombrosiană. Profesorul de 
la Torino publicase, în 1879, lucrarea L'incremento del delitto 
in Italia, iar în 1889, L'uomo delinquente — studii prin care 
urmărea să probeze existența criminalului înnăscut, susținind o 
concepţie pe care o demonstra drept  anti-metafizică. Situaţia 
alarmantă a creşterii criminalităţii în Italia îl determinase pe 
Cesare Lombroso la aceste studii experimentale. Dar, dacă creş- 
terea criminalităţii de la an la an — în Italia ca şi în România 
şi în alte țări — avea repercusiuni grave, inerente, asupra mora- 
lităţii, nu mai puţin teoria lombrosiană însăşi crea o optică exce- 
sivă a specialiştilor antropologi. 

*) „Cei ce a suferit cîndva mai înainte o condamnaţiune cri- 
minală, a fost „certat de judecată“ — se arăta în Codicele de 
procedură criminală adnotat cu jurisprudența română pînă la 1 
nov. 1891, de George N. Fratoștițeanu. 

trăsese — noile „isprăvi“. Nu se succedau într-un torent 
nestăvilit, nu angajau vizibil pe alţii dintr-ai lui. Apă- 
rea cel mai adesea singur. 

„Isprăvile“ nu aveau de ce să scandalizeze prin chiar 
adresa lor decit... pînă la disperare, pe cine trebuia: 
jandarmii, înaltele autorităţi şi victimele. În rest, totul 
era bine, şi cu pace. Florea trecea pe la cîte o stîină — 
plecînd de acolo numai cu „un caș mic în fundul trais- 
tei“, hrana lui pe o zi. Trecea peste finaţuri înflorite — 
unde ar fi dorit să cosească alături de gospodari, din zori 
şi pină la lăsarea serii, ori chiar și o bucată de vreme 
mai tirziu, pe lună plină, cînd roua nopţii îl făcea să uite 
de tot de sarea ocnei. Sau poate dimpotrivă. Uneori erau 
inevitabile întilnirile — tot pașnice — cu poterile care 
se aflau pe urmele lui Florea. Singurul amănunt deose- 
bit aici erau travesti-urile lui rapide — şi se vede că atit 
de desăvirşite încît niciodată nu au fost cu putinţă de- 
mascări. Cel mai adesea — spun mărturiile, comentau 
gazetele — nu trebuia decit să dea niște relaţii simple şi 
inexacte despre sine însuşi sau de necrezut exacte însă 
fără nici o eficiență de partea cealaltă, ele fiind consu- 
mate, tardive. Foarte arareori se confrunta direct cu jan- 
darmi și autorităţi, dar numai în prezenţa unui număr 
mai mare de săteni muţi și imobili — care după aceea 
puteau avea curajul să spună că „n-au văzut, n-au au- 
zit“. 

Nu făcea niciodată spargeri, pentru a-şi însuşi tăinuit 
tot ce ar fi fost de preț, nici faimoase violări de locuinţe, 
nu preceda prin atentate brutale. 

„Isprăvile“ nu aveau nimic comun cu măruntele tică- 
loşii ale unui înrăit incorigibil, obsedat de ideea fărăde- 
legii. 

Erau „loviturile“ fără zgomot, executate cu artă, do- 
vedind o extraordinară suplețe a procedurii, montările 
cele mai simple şi cele mai iscusite. Contind mereu pe 
același element al improvizaţiei aparente — dar conți- 
nînd reală premeditare —, fiecare pas și fiecare gest tre- 
buind să fie unul contrariu așteptărilor. Era marea ga- 
ranţie — a marilor lui reușite. 

Şi erau executate în condiţii care nu puteau fi arătate 
întru totul reproșabile de către cei implicaţi. Aici era şi 

caracteristica principală a procedeelor și atitudinii sale. 
În toate părea să prezideze o concepţie. 

Observate de aproape, alăturate fiecare de prevederile 
paragrafelor legii în vigoare și de adnotările explicative 
ale acestora, conduc la o concluzie neașteptată, la prima 
vedere inexplicabilă : cea mai mare parte a faptelor-cul- 
pe comise de Florea se dovedesc a fi imperfecte. Nu pen- 
tru că el ar fi ştiut prevederile unui paragraf de lege sau 
ale altuia cu privire la condiţiile ce trebuiau întrunite 
pentru ca faptul să fie pasibil de pedeapsă. Doar „el Flo- 
ria“ nu se putea consulta în prealabil cu vreun specialist 
în jurisprudenţă. Dacă ar fi fost astfel, paşii lui nu ar fi 
cunoscut drumul ocnei. 

La faptele lui existau motive să se adauge circumstanţe 
agravante, posibile, pentru că exista latitudinea interpre- 
tării atît a actelor comise cît şi a articolelor de lege. 

Iar Ion Florea, ignorînd atît corectitudinea justiției 
vremii sale cît și subtilităţile acesteia, proceda în legea 
lui, comiţind infracţiuni cu totul imperfecte. 

Singure amenințările păreau să conţină elementele cerute 
de articolele de lege. Dar se puteau constitui în culpe, 
cînd condiţiile impuse prin ele nu vizau interese perso- 
nale decît la prima vedere ? *. 

Despre una din ele se relatează în cartea de memoria- 
listică a lui Rudolf Sutzu, şi privește pe proprietarul mo- 
şiei Cristeşti din Neamţ : 

„Florea banditul a ajuns spaima Moldovei. Ieșenii care 
vara mergeau pe la mănăstirile din judeţul Neamţ, se te- 


14. C. p. 1895, art. 235: „Acela care va fi ameninţat prin 
înscris, anonim sau subscris... se va pedepsi cu munca silnică 
dacă amenințarea a fost de a asasina... se va pedepsi cu reclu- 
ziunea dacă amenințarea se va fi făcut cu cererea de a depune 
o sumă de bani la un loc hotărît, sau de a împlini orice alte 
condițiuni.“ 

Adnotarea 1) indică: „Trei sunt elementele delictului de ame- 
ninţare : a) ameninţarea să fie făcută înscris; b) să aibă de scop 
un atentat contra persoanelor, atentat pedepsit de legea penală 
cu munca silnică pe viaţă sau pe timp mărginit; c) amenințarea 
să fie însoţită de o cerere de bani sau de îndeplinirea oarecăror 
condițiuni.“ 

Adnotarea 2): „Delictul de amenințare e un delict grav pen- 
tru că primejduieşte nu numai liniştea celui amenințat ci şi 
a celorlalți.“ 

meau să nu-l întilnească prin pădurile Pașcanilor. Nu- 
mele lui ajunsese cunoscut în toate judeţele Moldovei, 
unde dinsul se dedase la prădăciuni şi jafuri. Aviza în 
special pe proprietari şi arendași, cerîndu-le bani, iar la 
caz contrar îi amenința cu moartea. Florea ajungînd cu 
prădăciunile sale în judeţul Neamţ, a scris o scrisoare 
d-lui Nicu Catargiu la moşia Cristești, pe care-l vestea 
să-i pregătească o sumă de cîteva mii de lei, contrar va 
fi împușcat. Luîndu-se măsuri, proiectul a rămas baltă. 

Făcea banditul și pe generosul... 

(...) A fost ucis prin munţii Pleşului, în pădurea de 
lîngă piriul Nemţișorului, la M-rea Neamţ. Se trimisese 
pentru prinderea lui 19 posturi de cîte doi jandarmi și 
10 soldați“ *). 

Rezultă clar că acţiunile lui Florea vizau pe cei foarte 
înstăriți. Amenințarea despre care se relatează putea ti una 
reală, dar ce „măsuri“ de prevenire s-au luat atunci încît 
proiectul să fi „rămas baltă“, nu se spune. Se spune însă 
mai mult decît adevărul despre judeţele prin care ar fi 
făcut „prădăciuni şi jafuri“. Nimic despre vreun asasinat, 
despre alte acte agresive. Episodul pare reconstituit numai 
din amintire — cartea s-a publicat tirziu, în 1923 — invo- 
cînd şi o informaţie din gazetele vremii, indicarea cu exac- 
titate a măsurilor luate de autorităţi pentru prinderea lui 
Ion Florea. Nici un cuvînt însă despre atitudinea de masă 
a ţăranilor din acele judeţe „prădate“ rind pe rînd — asu- 
pra căreia în aceleaşi gazete se aflau destule comentarii. 

Ameninţări prin corespondenţă va mai fi „comis“ Florea. 
Sînt menţionate și în textul „poemei“ pe care o tipărea 
G. Emilescu în 1900. Din partea lui Florea corespondența 
de acest fel putea trece şi drept un gest ironic de compor- 
tare civilizată. Pe de altă parte, ameninţarea adresată u- 
nuia sau altuia putea fi numai atribuită lui, dar comisă 
de altul — pentru că Florea era la vremea aceea numele 
cel mai ameninţător pentru o anumită categorie a so- 
cietăţii. ` 

Din mărturii şi relatări, din comentariile presei, reiese 
că el era totdeauna pentru rezolvările limpezi, acțiunile 
de acest fel de obicei se finalizau prin „întrevederi“ reale 


*) Rudolf Sutzu, Iașii de odinioară, 1923, Vol. I, p. 93. 

cu cei avertizaţi. Nici o indicație pe undeva despre pro- 
cedee brutale sau agresiuni fizice comise. Puteau figura 
cel mult ca promise. Astfel că amenințările sale se limitau 
la a fi constrîngătoare prin convingere, altfel răminînd 
de-a dreptul benigne. 

Iar „jafurile şi prădăciunile“ erau cu totul impropriu 
numite ca atare. Ele se comiteau mereu în acel mod 
imperfect, datorită în mare măsură scopului pe care îl ur- 
măreau. Dar și datorită procedeului. 

Scopul excludea beneficiul personal al lui Ion Florea — 
cel despre care se credea că doar o face pe „generosul“, 

Iar modul de a proceda denota un original, neobişnuit 
sistem de a expune fapta, comiţind-o la vedere. Aşa cum 
se întimplase şi în ultimele două cazuri, „prădarea“ de la 
Sasca şi cea de la Bogdănești — ultima părînd să implice 
şi ceasornicul care a intrat în „poveste“... 

Cu un umor rece de astă dată — față de obișnuitele 
lui gesturi calde privind pe cei de care era frățeşte legat 
— în prima dinire întimplările de mai sus introducea și 
sărbătorirea evenimentului — deposedării — comandind, 
fireşte fără plată, „o vadră de rachiu în sănătatea lui 
Florea“ pentru sătenii din asistenţă. 

În toate mărturiile care relatează despre asemenea de- 
posedări se menţionează prezenţa unor „spectatori“ — 
fie ei chiar numai victimele ; dar Ion Florea nu sustră- 
gea niciodată ceva în lipsă. 

Astfel că una dintre condiţiile esenţiale ale articolului 
306 din codul penal al vremii " nu putea fi inclusă în ac- 
tul comis. 

După cum, nici o a doua: pentru că ceea ce era „ră- 
pit“ nu presupunea „cuget de a şi-l însuşi“ — nu repre- 
zenta niciodată, rem suam rapti. 

Faptele şi condițiile în care ele se petreceau, gesturile 
de care erau însoțite excludeau fără replică şi intenția 


15. C. p. 1895, art. 306: „Acela care va lua printr-ascuns un 
lucru mişcător al altuia cu cuget de a şi-l însuşi pe nedrept, 
săvîrşeşte un furt." Condiţiile detaliate ale culpei sînt prevăzute 
în adnotarea 4): „Pentru existenţa delictului de furt se cer 
patru elemente; sustracţiunea printr-ascuns, lucrul mişcător al 
altuia, intenţiunea frauduloasă şi însuşirea pe nedrept, fără de 
care cel mai deplin fapt consumat nu atrage responsabilitatea 
penală.“ 

încadrării lor la o altă categorie de infracţiuni grave, cea 
a tilhăriei — despre caracteristicile şi condiţiile căreia se 
consemna limpede în articolul 327 *. 

Fără a fi avut vreo cunoştinţă anume despre prevede- 
rile unor paragrafe de lege, mulţi dintre cei chestionaţi 
asupra faptelor prin care se făcuse vestit Ion Florea re- 
plicau prompt la ideea că ar fi fost hoţ sau tîlhar. Între 
toți aceştia, A. Atanasie reacţionase aproape bruscat la 
întrebarea adresată lui în chip calculat, pentru a-i cu- 
noaște părerea : 

— Şi chiar o fi fost Florea un mare răufăcător, un 
tîlhar, de i se spunea mereu „banditul“ ? 

A răspuns printr-o adevărată pledoarie : 

— Ce-aţi fi vrînd să credeţi, credeţi. Da’ aista, Floria, 
n-o fost talhar! Doamne fereşte !... C-aicea văz io că 
vreți să işiți. Că talharu-i talhar. Face tălhărie, crimă, 
toate blăstămăţiile... Da’ haiducu' ista a' nostru di-i 
zicea Floria Banditu, numa’ cît umbla-n bandă. Asta 
era !... Că așa era, să zicea di-acu'. Nu ceată. Bandă. 
Di hoţi. Di tîlhari. Da’ şi di haiduci... Floria umbla-n 
bandă. Cînd ştia el că trebui’. Cu tovarăşi. Și el era-n 
frunte. Di-asta i-or zis așa. Da’ cei di era cu boieri”, cu 
jandarmi”, i-o zîs în duşmănie: „îi un bandit!!...* Că 
să-l treacă la cartea neagră. Da' cel di era cu nacaz la 
viaţa lui, cel di era din neam di jos și om di popor, nu. 
Aceala, adica tot omv’ şi tot saracu’ i zicea cum ar îi așa 
di drag: Floria Banditu !... Asta era ca totuna cu: 
Bădii Florio ! Aşa zice c-o fost şi i-or zis şi-n vremea cît 
o trăit Floria : Banditu. Da' el era haiduc... 


* 


Toţi cei care „ştiau“ bine despre Florea — sau „îl 
ştiau“ — declarau cu convingere acelaşi lucru : „nu, nu 
era un ticălos, nu era tălhar ; nu, el nimica rău nu fă- 
ceal...“ 


16. C. p. 1895, art. 327: „Acela care, prin întrebuințare de 
violență în contra persoanelor, sau prin amenințări de a omorît 
sau de a răni îndată, va răpi lucrul altuia cu cuget de a și-l 
însuşi pe nedrept, săvîrşeşte o tîlhărie.* Adnotarea 1) precizează : 
„Ceea ce caracterizează tilhăria este violența şi amenințările care 
fac ca furtul să fie un atentat nu numai contra proprietății dar 
chiar şi contra persoanei.“ 

Dar în Cartea a doua, Titlul al treilea, Capitolul al cin- 
cilea din legea penală a timpului se prevedea cu subtitlu 
special : 

„Crime şi delicte în contra intereselor publice — des- 
pre asocierea făcătorilor de rele“ Y; 

se delineau termenii acestei grave infracţiuni şi se in- 
dica pedeapsa ; o adnotare conţinea și prevederi care ab- 
solveau de culpă reală pe nişte altfel de asociaţi, cei care 
comiteau numai „nisce delicte uşoare“. Nu se preciza 
însă şi distanța dintre aceste delicte ușoare şi cele mai 
grele. 

Ceea ce comisese Ion Florea nu putea decit să încline 
balanța pînă la osînda maximă pe care o primise. 

Astfel că nu numai atita timp cît el era în viaţă, 
dar şi după aceea, cei care îi priveau faptele, consim- 
ind cu toată inima — uneori avînd şi o anumită contri- 
buţie la ele —, nu realizau unele mari primejdii. Care 
adesea îi vizau direct. 

Era un fel de reţea vastă de relaţii răspîndite în nu- 
meroase sate din judeţele „călcate“ de Florea. O sume- 
denie de săteni care nu prea aveau cum să urmărească şi 
să ştie — decît cel mult „din auzite“ — ce şi cum se scria 
in gazete. Dar destule lucruri şi întîmplări ei le știau 
foarte bine și în versiuni diferite de cele oficiale. Îl adă- 
posteau şi îl ocroteau pe „banditu'* — mereu numit în 
chip aproape familiar astfel. Îl tăinuiseră de multe ori și 
îi urmăreau cu totală participare morală, şi cu mare grijă, 
apariţiile şi dispariţiile. Acceptau zvonuri de tot felul, 
uneori chiar ei le puneau în circulaţie cu tot dinadinsul, 


17. C. p. 1895, art. 213: „Orice asociere de făcători de rele, 
spre vătămarea persoanelor sau a proprietăţilor este crimă în 
contra liniştei publice.“ Adnotarea 1) detaliază: „Asociaţiunile 
de făcători de rele, pentru ca să se pedepsească trebuie ca mai 
mulți indivizi să se constituie într-o bandă organizată, cu un 
scop bine determinat, avînd un şef care să-i conducă pentru 
săvîrşirea de tîlhării şi alte crime... Legea a avut în vedere 
să pedepsească asociaţiunile acele care au de scop de a comite 
crime care în adevăr pun în pericol existența societăţii, dar nu 
şi asociaţiunile acele care au de scop de a comite nisce delicte 
uşoare.“ (acele tipuri de „delicte uşoare“ nu sînt denumite aici 
sau în vreo altă adnotare. — N.n.) 

Adnotarea 2) subliniază : „Legea califică de crimă orice aso- 
ciaţiune care are de scop vătămarea persoanei." 

cu acca caracteristică inteligenţă elementară la care se a- 
dăuga mult spirit inventiv, bunul simţ şi experienţa; 
astfel încît, chiar la desele cercetări întreprinse de auto- 
rităţi ei ştiau ce şi cum să spună. Ştiau anume, să spună 
la nevoie albului negru și negrului alb, în chipul cel mai 
simplu şi mai nevinovat. Sau afişau acea indiferenţă şi 
nepricepere faţă de întîmplări care nu le erau nicidecum 
indiferente sau necunoscute. Toate cu bună ştiinţă. În in- 
tenţia — de obicei bine realizată, şi pînă la capăt — de a 
deruta autorităţile şi a împiedica acţiunile lor împotriva lui 
Florea ; iar acestuia, înlesnindu-i drumurile, acoperindu-i 
mișcările. Nu de puţine ori în situaţiile cele mai critice. 

Fuţă de faptele dezinteresate de care era capabil Ion 
Florea ei răspundeau fără ezitare și fără a considera 
riscurile. 

Generozitatea lui, despre care la un alt nivel se vorbea 
fie cu zîmbete şi ironie — ori iritare — fie cu uimire în 
faţa inexplicabilului, era expresia solidarităţii firești, ma- 
nifestarea directă a fraternizării „haiducului-bandit“ cu 
cei din categoria sa socială. Din partea acestora, recunoş- 
tinţa şi răsplata dreaptă nu putea fi dovedită altfel decît 
prin ceea ce ei, cei mereu lipsiţi şi dispreţuiţi, aveau. Și 
ei nu puteau să aibă nimic altceva decît hotărirea şi în- 
drăzneala de a-și oferi tăinuirea, „complicitatea“, de firele 
căreia nu puteau da autorităţile. „Avea numeroase gazde 
prin sate...“ — comentau gazetele timpului, explicînd, sau 
scuzind inabilităţile jandarmilor, eşecurile unor acţiuni ale 
acestora împotriva lui Florea. 

Iar în momentul culminant al evenimentelor, cînd s-a 
făcut mare publicitate preţului pus pe capul nesupusului 
— care trebuia odată lichidat, trebuia încheiată odată 
toată această exasperantă poveste — prin chiar desfășu- 
rarea faptelor s-a văzut atunci că cei dispuși să ducă la 
îndeplinire uciderea lui Florea pentru a primi arginţii 
nu au fost oameni lipsiţi complet de mijloace de trai; 
misiunea aceasta a fost asumată de cei aflaţi în slujbă 
legală, angajaţi să servească autorităţii de stat de atunci. 

Pe de altă parte, în spusele unora dintre acei poterași, 
de la care arătau gazetele că au cules informaţii, se ve- 
dea admiraţie pentru faptele lui Florea. Se putea desci- 
fra aici însă şi o stare mai complicată : era gustul pentru 

legendă şi dorința de a contribui la crearea acesteia, ori 
un fel de satisfacţie pentru participarea într-un fel sau 
în altui la evenimente şi la faima lui Florea; dacă nu 
uneori atitudinea lor ar fi putut demonstra şi altceva: 
anumite legături conspirative, acei ţărani cu chip de po- 
terași fiind atunci, pe faţă, în slujba autorităţilor, iar 
într-ascuns de partea celui aflat în afara legii. 

Și aceasta era una dintre situaţiile care depăşeau posi- 
bilităţile de investigaţie și acţiune ale autorităţilor, pen- 
tru că relaţiile lui Florea împînzeau cele cîteva judeţe — 
împiînzite şi cu jandarmi și potere, dar fără rezultate. 

Astfel încît nu numai faptele lui Florea dar și ale 
celor aflaţi în relaţie cu el erau clasificate strict în legis- 
laţia penală a vremii. Erau complicii ®, tăinuitorii ®. Me- 
reu bănuiţi, dar cu neputinţă de dovedit, rămînînd ne- 
știuți — fiindcă știau să şteargă urmele acelor legături. 
Eventuala lor descoperire ar fi însemnat o situaţie foarte 
elocventă : la mica ceată — „banda“ — care „lucra“ di- 
rect alături de Florea, ar fi trebuit adăugată cealaltă 
„bandă“, al cărei număr de membri nu se putea deter- 
mina. În legăturile dintre ei se vedea că funcţiona o 
foarte severă morală a legămîntului tăinuirii, presupu- 
nînd interdicții acceptate mutual, spre a-şi garanta unul 
altuia statornicia acelui legămînt. Se poate reflecta înde- 
lung în acest sens pe marginea istorisirilor atit de ciu- 
dat expuse de acel „Gheorghi Precub“ în textul „Înscri- 
sului“, cel care lăsa adesea întîmplarea abrupt netermi- 
nată ; situaţia era una consumată, împrejurările nu mai 
obligau Ja tăcere, el trebuia să spună, din amintire, epi- 


18. În art. 50 se denumesc complici cei care au procurat arme, 
instrumente... au ajutat... au înlesnit... 

În art. 51 se precizează: complicii „dau găzduire, loc de scă- 
pare sau de întîlnire“. 

19. Art. 53: „Tăinuitorii... sînt cei care... în sciință... primesc 
drept plată sau zălog lucruri sau bani proveniţi din vreo crimă 
sau delict.“ Adnotarea 5) continuă definiţia: „Sint  tăinuitori 
atunci cînd știu (subl. n.) că lucrul tăinuit provine din săvir- 
şirea vreunei crime sau delict“. 

În art. 56 se detaliază: „Dacă tăinuitorii au ştiinţă mai înainte 
ori în timpul săvirşirii crimei şi înțelegere ca să ascundă se 
vor pedepsi ca complici“. La rîndul său, „complicele va fi pedep- 
sit ca autorul cînd cooperaţiunea lui a fost astfel încît fără ea 
delictul nu s-ar fi comis“ — era precizat în art. 51. 

soade ale unei vieţi încheiate. Dar se părea că interdic- 
ţiile legămîntului persistau încă. 


* 


Toate faptele ce pot fi invocate pentru o elucidare a 
situaţiei sociale a lui Florea implică în permanenţă re- 
laţiile pe care le avea. 

Izolarea lui era una relativă, voită, dar și nevoită, o 
consecință a constriîngerii. În chiar interiorul acesteia se 
constituiau legăturile lui, bine știute, imposibil de iden- 
tificat în aspecte concrete. Ele exprimau, înainte de 
toate, dorința — necesitate de integrare. Care la un mo- 
ment dat, prin împrejurări, îi era refuzată ; i se refuza 
pentru tot restul vieţii — nu de către cei prin care o pu- 
tea realiza, ci de cei aflaţi de partea cealaltă, creîndu-se 
mercu circumstanţe ce se complicau, exercitînd asupra 
lui mereu acea constrîngere fără ieşire. lar el pribegea, 
revenind mereu de pe oriunde ar fi pribegit între ai lui, 
ai casei de unde plecase sau ai altor case cunoscute şi 
necunoscute, atras mereu de căldura unei vetre şi a unor 
inimi omeneşti. 


e 


Astfel că deznodămîntul de pe dealul Iftimiei se pe- 
trecea în plină atmosferă creată. Devenea numai un pri- 
lej pentru a se manifesta în alte proporţii, nestingherit 
şi vizibil. 

În dimineaţa zilei următoare întimplării, „un adevărat 
pelerinaj“, „o lume imensă“, „un număr colosal de oa- 
meni au venit pe jos din comunele cele mai îndepărtate 
ale judeţului“ — pentru a vedea, a se convinge despre 
cele ce păreau de necrezut. Și nu numai pentru atit. 

Se cunoștea de către toată lumea că ordinul de urmărire 
ceruse „prinderea de viu“. Era o condiție generală a pro- 
cedurii de urmărire. O derogare de la această cerinţă se 
acorda numai pentru cazul „de forţă majoră“ — al nesu- 
punerii la somaţie sau atacului din partea lui Florea. Dacă 
a tras spre urmăritori cu o armă, era explicabil. Dacă nu- 
mai „în frunză a 'mpuşcat“ era de asemenea explicabil ; 
mai ales pentru cei care susțineau multă vreme după 
aceea că a fost „ucis acolo, cu mare mişălie“... 

Compătimire sinceră, reală durere se manifesta de o 
parte. O respiraţie uşurată, dar şi o insatisfacţie de par- 
tea cealaltă. 

Un Ion Florea viu ar fi însemnat „a vedea“ şi „a afla“ 
cele ce nu se ştiau decit drept presupuneri des- 
pre el. Nu se poate face şi presupunerea că ar fi deschis 
gura să spună. Dar pentru autorităţi, mai ales pentru cele 
înalte, se sconta pe posibilitatea pătrunderii în acele în- 
timplări inexplicabile ; în zona misterioaselor sale dispa- 
riţii sau a prezenţelor fie perfect disimulate prin deghi- 
zările cele mai simple, fie prin „recomandarea“ ce și-o 
făcea pentru a se şti că cel de faţă era el Florea. Se în- 
clinase prea mult a se crede — pînă atunci — în verosi- 
militatea acelei „magice puteri“. 

Nu se exclude nici ipoteza încercării de convertire la 
supunere şi folosirea inteligenţei și tacticii lui Ion Florea 
în scopurile autorităţilor. 

Incertitudinea în care se aflau acestea îndată după e- 
venimentul final, situaţia de nehotărire în privinţa unui 
aspect sau al altuia pe care le aducea noua situaţie, emi- 
terea de dispoziţii şi apoi anularea lor, reiese şi din ver- 
siunile care au circulat în comunicatele de presă cu pri- 
vire la locul îngropării lui lon Florea. Fusese transportat 
la Bogoslov, la Mănăstirea Neamţ. lar variantele spuneau 
că va fi îngropat la Piatra, sau la Tirgu Neamţ, sau în 
pădure — pe locul unde a fost împușcat. Consemnindu-se 
ulterior stricta realitate a faptului, într-o „inscripţie“ cu 
certă valoare documentară de către un martor ocular, lu- 
crurile s-au putut elucida. 


* 


Tradiţia locală spune că atunci, în iulie 1898, cînd a 
fost vorba să se sape o groapă pentru Ion Florea, obştea 
neamţeană şi mulțimea de ţărani adunată de prin toate 
împrejurimile de îndată ce s-a vestit uciderea lui ar fi 
vrut ca acel mormînt să fie la intrarea în cimitir, imediat 
în dreapta, acolo unde „este rînduit loc de veci pentru 


arhierei îndeosebi“... Dar autoritățile — care nu puteau 
uita așa curînd că avuseseră peste măsură de mult „de 
lucru“ cu Florea cel în carne şi oase — au dispus să se 


sape o groapă la loc „mai ferit“ — cum se cuvenea unui 
răufăcător. 

Acel loc „mai ferit“ ar fi fost în partea de miazănoapte— 
răsărit a bisericii—gropniţă Bagoslovul... 

„„Acolo unde pluteşte pînă astăzi în neguroasă legendă 
clipa de adevăr a numelui acelei stranii fiinţe, pure şi 
nefericite care ar fi fost „Calipso greaca fecioara“. 

„Acolo trebuia să se risipească rămășițele lui Ion 
Florea, neștiut între atitea alte neștiute oseminte. 

Acolo s-a reîngropat apoi, peste un număr de zile în 
acelaşi iulie 1898, trupul lui decapitat — gestul însem- 
nînd executarea întocmai a unei profanatoare dispoziţii 
oficiale. 


+ 


Putea intra în discuţie, drept motivul unei asemenea 
măsuri, fie acea extravagantă dispoziţie — dorinţă re- 
gală — despre care confirmau în termeni aproape iden- 
tici toate mărturiile — fie interesele cu caracter oficia- 
lizat ale studiilor de antropologie criminală, cerînd 
deshumarea cadavrului şi decapitarea în vederea unei ex- 
pertize prin necropsie. 

Faptul părea atit de incredibil încît ziarele înseși, prin 
aluzii care converteau tragicul în amuzant, îl atribuiau 
doar imaginaţiei efervescente a poporului de rînd — foarte 
agitat de emoţiile acelor zile ; ziarele înseși au trebuit să-l 
accepte şi să-l comunice ca atare cind și-a arătat carac- 
terul oficial şi credibil. Constituia o simplă menţiune la- 
conică în contextul unui comentariu adecvat : restabilirea 
atmosferei după încheierea definitivă a acelui complicat 
capitol Ion Florea : ...„Deşi banditul nu mai există decît 
în laboratorul d-rului Minovici (...)“. 

Unde, de altfel nici nu se afla în întregime. Pentru că 
dispoziția ce trebuise întocmai executată sunase altfel. 

Faptul că deshumarea lui Florea, prin „ordin de sus“ 
s-a făcut pentru a i se lua „numa' capu'“ este confirmat 
atît de „inscripţia“-document cît şi de investigaţiile în 
arhiva şi laboratorul Institutului medico-legal din Bucu- 
rești 2). 

20. Într-o corespondență de la cercet. şt. I. Rizescu din Bucu- 
reşti se aduce elucidarea situației: „Prin Institutul de Antropo- 
logie al Academiei s-a dat „de urmă“. Capul lui Florea, pe care 
e scris „Banditul Florea“, se găsește la Institutul medico-legal”. 


Ulterior, prin bunăvoința dr. D. Nicolaescu-Plopșor a obţinut şi 
fotografia craniului, punînd-o la dispoziţia noastră. 

La două săptămîni după îngroparea lui Ion Florea li- 
niştea încă nu era restabilită. Se aşteptau autoritățile să 
apară alte reacții, ale altor răzvrătiți, avînd drept pretext 
întîmplările care au dus la deznodămîntul tragic din pă- 
durea Cărbuna ? În acest sens nu se puteau da explicații. 
Dar ziarele înştiinţau că „străjile și paza n-a fost ridicată, 
soldaţii mişună pe toate drumurile, iar „Poiana Țigancei“ 
e păzită de doi soldaţi“... 

Era oare de aşteptat o răzbunare „postumă“ în aceeași 
„Poiană a Ţigancei“ ?. . 

Feluritele comentarii continuau încă, se scriau încă re- 
portaje-restrospectivă, pe pagini întregi. Ecourile întim- 
plărilor persistau îndelung. 

La zece zile după împușcarea lui Florea, o incidentală 
confuzie apărută în paginile presei atrăgea atenţia opi- 
niei publice. O inexactitate de două ori gravă, dar nu mai 
avea cum să compromită postum imaginea lui Ion Florea. 
Era o inadvertenţă comisă de un ziarist — poate puţin 
prea grăbit — şi se datora unei coincidenţe de nume. De 
la prima vedere se arăta absurdă, cum și era. Apărea 
sub titlul : „Starea asasinului Florea“. Arăta că „starea i 
se ameliorează“ deoarece „constituţiunea mai mult decît 
robustă“... etc., etc. 

Dar de zece zile, Ion Dumitru Ilie Florea nu mai avea 
cum să creeze situaţii inconfortabile, nu mai avea cum să 


creeze panică autorităţilor prin prezenţa sa vie — decît 
numai printr-o eventuală apariţie-fantomă, cum unele 
ziare şi sugerau amuzant — în alte contexte. 


Dezminţirea a făcut-o gazetarul însuşi ceva mai tirziu, 
cu corectitudine însă, în termenii pe care îi impunea etica 
sa profesională. Arăta că a comis confuzie „graţie unor 
inexacte informaţiuni“, fără a da explicaţii referitoare la 
cazul şi persoana omonimă lui Ion Florea. Era şi acei per- 
sonaj cunoscut opiniei publice, dar se alinia într-o listă 
de nume ale unor autori de atentate şi alte acte senzaţio- 
nale. Un extras selectiv din acea listă servea pentru a- 
naliză şi exemplificare într-un studiu de criminologie al 

altui ziarist, A. Alecsandrescu-Dorna *). Aici este menţio- 
nat numele omonimului : Ioniță Florea, sergent de stradă 
din Bucureşti — comisese o tentativă de sinucidere la 7 
iulie 1898, după ce îşi împuşcase prietena „din supărările 
dragostei“. Era unul dintre cazurile excesiv de frecvent 
înregistrate în acea vară în Bucureşti. 

Alecsandrescu-Dorna nu rezolva confuzia comisă de 
confratele său — şi nici nu o viza — interesele specifice 
ale studiului ce întreprindea erau altele. Oferă însă, în 
spaţiul acestui studiu, posibilitatea asociaţiei imediate în- 
tre cele două nume — care nici nu erau total omonime. 
Fiind citate ambele, la interval de cîteva pagini, a faci- 
litat rezolvarea cenfuziei. 

Din necesitatea confruntării unor exemple diametrale, 
comenta sumar și cazul lui Ion Florea — haiduc pentru 
poporul de rînd, criminal pentru justiţie. 


E] 


Între evenimentele-consecinţe ale încheierii „cazului Ion 
Florea“, un ecou deosebit a avut premierea jandarmilor şi 
poterelor care contribuiseră la lichidarea lui. 

Situaţia acelui premiu se dovedise de la început com- 
plicată, rezolvarea lui, foarte dificilă. 

Complicaţiile se iviseră îndată după împușcarea lui Flo- 
rea, prin pretenția ridicată de jandarmii şi potera jude- 
tului Suceava. Nu li se recunoștea vreun merit, ci dimpo- 
trivă ; se considera că tocmai ei au provocat dificultăţi 
şi mai ales dispersarea tovarășilor lui Florea care nu au 
mai putut fi capturați. 

Dar tocmai ei executaseră — chiar dacă într-o măsură 
din întimplare — gestul ce atrăsese după sine pe cel de- 
cisiv, împuşcarea lui Florea. Ei împliniseră rolul hăitaşi- 


*) A. Alecsandrescu-Dorna, Presa și propaganda crimei, Buc., 
1899 (Studii de criminologie). Autorul era ziarist de profesie, stu- 
diul acesta fiind prilejuit de constatarea alarmantă a proliferării 
crimei şi sinuciderii în acei ani ai sfirşitului de secol. Enumera 
drept cauze, „spiritul de imitaţiune şi influenţa contagioasâ a 
lecturilor“ acuzînd drept autor moral presa — preciza că o „anu- 
mită presă“ specializată pe elementul senzaţional. Situaţia aceasta 
a dat naştere „unui pericol social" — presa propagind indirect 
crima : „aceleaşi lungi articole de reportaje în ziare, aceleaşi por- 
trete, aceleaşi amănunte“. (p. 20) 

lor la vinătoare de cerbi, marcînd momentul şi locul care 
i-a fost fatal celui hăituit. 

Dealtminteri, acesta complicase lucrurile, pe cînd trăia. 
Ultima lovitură avusese loc pe teritoriul județului Su- 
ceava. În urmărirea sa au pornit în mod firesc cei inte- 
resaţi. Complicaţia iniţială avea să devină încă mai dificilă 
în momentul lichidării persoanei sale fizice. Care se pe- 
trecuse pe teritoriul judeţului Neamţ. 

Pentru autorităţile celor patru judeţe moldoveneşti „căl- 
cate“ de Ion Florea existase — pe cînd era vorba de un 
„bandit“ viu şi activ — un scop comun : prinderea ori li- 
chidarea lui în cazul nesupunerii. 

Prin împrejurările atît de neprevăzute ale deznodămîn- 
tului, totul se reducea la o dispută asupra unui cadavru; 
rămiîneau în chip firesc interesate judeţele care contribui- 
seră la acest deznodămînt. 

Din punctul lor de vedere, autorităţile judeţului Neamţ 
îşi revendicau dreptul legitim de a nu-l mai disputa cu 
nimeni. Le aparţinea lor. Nu trebuia împărţit cu alţii, cîtă 
vreme pe teritoriul lor se înfăptuise actul decisiv şi — 
după cum pretindeau — în mod exclusiv de oamenii lor. 
Ei instruiseră şi comandaseră, manevraseră, mișcările jan- 
darmilor și poterelor. Aceştia se dovediseră pricepuţi şi 
devotați executanţi. Lor li se cuvenea întreaga răsplată. 

Istoria acestui premiu — pînă acum rîvnit, acum greu 
de împărţit — evoluase așadar spectaculos. Totul fiind 
în perfect acord cu întreagă acea atmosieră în care se pe- 
trecuse o dramă reală, însemnînd înfringerea şi suprimarea 
răzvrătitului pribeag, arătat în culorile cele mai diferite, 
în atitea travesti-uri — sub care însă el răminea mereu 
același — reprezentind o mare primejdie pentru liniștea 
și siguranța societăţii. 

Și în sfîrşit, venise şi timpul cînd disputa între ju- 
deţe să ia aspectul de dispută între persoane. 

Eroismul celui care comisese bravura trebuia răsplătit 
conform făgăduinţei — adică plătit în numerar. 

Se înmulţiseră însă candidaţii la acest eroism de ocazie. 

Se înmulţeau în consecinţă și pretenţiile la acel oca- 
zional şi ademenitor premiu. 

Presa făcuse publicitate, procedînd profesional, pe mă- 
sura informaţiilor, care se succedau, toate sub titlul de 

oficiale. Subliniaseră meritul personal al eroului numărul 
unu, „curajosul“ jandarm Herţa. Au discutat şi implicaţia 
jandarmului Pricop din Suceava, au semnalat și diferendul 
ivit : „jandarmii din Suceava și cei din Neamţ își dispută 
acum premiul“. lar ultima variantă oficială a încheiat dis- 
puta pentru că se apropia data festivităţii înmiînării 
premiilor care încă erau controversate. O variantă ce se 
dovedea deosebită simţitor de cele ce serviseră pentru 
publicitate : de la două mii de franci promiși rămăseseră 
o mie; în ziua solemnităţii de premiere deveneau opt 
sute ; se preciza : cinci sute îi oferea judeţul, cu celelalte 
trei sute contribuia ministerul. 

„Strania solemnitate“ — cum o caracteriza un gazetar 
al timpului — s-a desfășurat în grădina publică din ora- 
şul Tirgu Neamţului. „În faţa autorităţilor şi a unui mare 
număr de curioși“. În acorduri de fanfară — cum se cu- 
venea pentru a marca evenimentul şi a-i crea un cadru 
cît mai adecvat. Era doar „un moment sărbătoresc“. Și 
totul trebuia să aibă putere de exemplu. 

„..„Curajosului“ sergent de jandarmi Herţa Neculai i 
s-au înmînat numai trei sute de lei. Sumă modestă față 
de făgăduințe, dar conta valoarea ei simbolică. 

...Iar ca distincţie de consolare — pentru că nu i se 
putuseră înmîna exact treizeci de arginţi — i se decerna 
lui şi celor împreună cu el, în mod nediferenţiat, meda- 
lia Bene Merenti. „Din argint“. 

Era în după-amiaza zilei de 27 iulie 1898. Poate să fi 
fost chiar o zi-două, după. Comunicatele din ziare men- 
ționau date diferite. Dar acest amănunt nu mai avea nici 
o însemnătate. 


Ultimul eveniment-ecou din presă a purtat data: 22 
august 1898: 

„Un monument lui Florea. Pe mormîntul lui Florea din 
cimitirul M-rei Neamţului, s-a decis a se ridica un mo- 
nument“. 


Nu s-a ridicat nici un monument „pe mormintul lui 
Florea din cimitir“. 


170 


Există numai o mică cruce din calcar dur — semă- 
nînd cu o piatră de hotar. Nu este și nici nu a fost vres- 
dată în cimitirul de la Bogoslov — unde nu s-a mai pu- 
tut identifica nimic vizibil acum, la trei sferturi de secol 
distanţă în timp. 

Mica cruce se află în pădure, în muchia dealului Ifti- 
miei, acolo unde a fost răpus Ion Florea. 

Nu era cu putinţă și nu era de crezut ca acea cruce — 
fie ea într-un loc sau altul — să fi fost ridicată prin 
vreo „decizie“ căreia să i se mai facă şi publicitate. Nu 
arată nicidecum ca un monument. 

Pare înfiptă acolo, dar mai degrabă prin decizia bu- 
nei-cuviinţe şi curatei înclinări a cugetului unor ţărani 
simpli şi curaţi. Așa cum s-a putut afla dintr-o mărturie 
de bună-credinţă, ei au ridicat-o, cu ajutorul unui tînăr 
şef de ocol silvic de pe atunci. Acela „stăpînea“ peste 
toţi codrii Neamţului pînă departe spre culmile Stinișoa- 
rei, cunoscîndu-şi prea bine meseria, cunoscînd prea bine 
codrii cu tot ce era în ei, cunoscînd îndeajuns și legea. 
Dar, din motive uşor de presupus, pe care însă atunci 
nu va fi găsit cu cale să le arate şi altora, el înţelegea să 
ocrotească nu numai codrii, ci și pe cel aflat în afara 
legii. Înţelegea să-l tăinuiască pe Florea acolo în co- 
drii lui — care se chemau „pădurea Statului“. L-a ocro- 
tit cîtă vreme a fost cu putinţă. Cită vreme a depins de 
el. Nu se temea de Florea. Dimpotrivă. Nu avea pentru 
ce să se teamă nici de „umbra“ ființei lui, acum cînd fu- 
sese ucis. 


Iar acel semn al jertfei nu arată nicidecum ca un mo- 
nument. Nu are nici un fel de ornament. Are însă o a- 
parenţă degradată, dar nu datorită intemperiilor. În timp, 
a fost supus unui tratament puţin obisnuit, în parte ex- 
plicabil. A primit repetate şi violente lovituri de ciocan, 
pentru a fi desprinse fragmente din muchiile sale. Se în- 
timpla acest lucru mai ales cîtă vreme a persistat vie, 
proaspătă, amintirea de groază ori de admiraţie a imaginii 
lui Ion Florea. Mulţi dintre cei care treceau pe acolo, pe 
poteca din pădure — se spune că unii făceau anume acel 
drum — voiau să păstreze mărturii și talismane de a- 
ceastă natură. Nevoia omului de a se apăra împotriva 

primejdiilor de tot felul, pe puţinele căi posibile, chiar dacă 
ineficace. Îşi crea iluzia apărării. Și viaţa continua la fel 
de aspră, dacă nu mereu mai înăsprită. Gestul însă voia 
să închidă în el și un semn al veneraţiei. 

Mai ales braţele laterale au suferit atunci asemenea 
desfigurări şi au ajuns vizibil inegale. 

Apare astfel, ca o cioplitură întru totul rudimentară, dar 
atit de grăitoare în încremenirea ei. Părînd mai degrabă 
o piatră de hotar. Vrînd să însemne amintirea gravă a 
pribeagului răzvrătit, pecetluită în piatra aceea foarte 
dură, plină de un adînc înţeles. 


* 


Întreaga privelişte, o culme împădurită a dealului înalt 
Pleșu — sub „obcina Pleşului“, cum obișnuiau să spună 
și spun şi acum localnicii. 

Între Mănăstirea Neamţ şi colina de deasupra satului 
Nemţișor, în perimetrul pădurii Cărbuna. 

Terenul este acolo mlăștinos pe alocurea, din infiltraţiile 
numeroaselor piraie care îl brăzdează. Are doar cîteva pri- 
poare mai lungi şi mici accidentări. Pădurea este mixtă — 
conifere şi foioase, mai ales fag şi carpen — cu rare poie- 
niţe şi mici luminişuri, dar cu desimi de arbuşti, greu de 
pătruns ; o vegetaţie suplimentară neobișnuit de abundentă 
şi foarte dezordonată. 

Nu va fi fost desigur prea diferit peisajul de atunci de 
cel actual. Nu s-a produs în acea zonă vreo defrișare com- 
pactă și apoi reimpădurire care să fi modificat prea mult 
aspectul peisajului. Iar faptul că atunci, Florea — căruia 
locurile îi erau foarțe familiare — îşi îngăduise să rămină 
aici ascuns, chiar ştiindu-se strîns şi încolţit de urmări- 
torii săi din mai multe direcţii, este încă o dovadă că pel- 
sajul era aşa cum poate fi văzut şi astăzi, oferind posibi- 
lităţile strategice cele mai potrivite pentru o asemenea 
situaţie, fiind foarte prielnic pentru o ascunzătoare. 

Unul dintre gazetarii care comentează întimplările de 
atunci, interesat de o cunoaştere directă a lucrurilor, arată 
că a mers a doua zi după împuşcarea lui Ion Florea la 
locul faptei. Relatează „văzind“ peisajul sub tensiunea 
momentului şi a acelei dramatice împrejurări. Descrie dru- 

mul pînă acolo drept o adevărată ascensiune spre „vîrful 
muntelui“... care i-ar fi cerut un efort considerabil. 

Acolo însă „muntele“ nu există. La locul întimplării — 
ţinta ascensiunii gazetarului — altitudinea este sub şase 
sute de metri. Iar cota cea mai înaltă a Pleşului nu atinge 
o mie de metri — acest „virf“ fiind situat geografic în 
direcție opusă faţă de Mănăstirea Neamţ şi la o mare 
distanţă. 

Chiar și aspectul pantei pe poteca de acces spre acel 
loc din muchia dealului Iftimiei — unde stă mărturie peste 
timp mica piatră vînătă şi rudimentar cioplită „Crucea 
lui Florea“ — nu este un abrupt propriu-zis, sînt acele 
cîteva mici pripoare uşor accesibile. Aspectul acesta nu va 
fi fost nici el acum trei sferturi de secol prea diferit de 
cel de astăzi. 

Locul păstrează aceeaşi frumuseţe calmă și o melanco- 
lică poezie... Aceleaşi sînt culmile domol vălurite, pier- 
zîndu-se în ceţuri fine spre Cetatea Neamţului... 


FAIMA „HAIDUCULUI FLORIA BANDITU“ 


— cum i se spunea pe cînd trăia, cum a rămas şi în 
dosarele nescrise ale memoriei colective, unde termenii 
erau nici mai mult nici mai puţin decît identici ca sem- 
nificaţie 21, şi numai cînd erau atribuiţi lui Florea — aco- 
perea un vast spaţiu al opiniei publice. Fiind vorba mai 
ales de populaţia sătească din jumătatea de nord a Mol- 
dovei — unde Ion Florea se afla acasă la cl22. Gazetele 
vremii îi extinseseră în mod firesc popularitatea cu mult 
dincolo de graniţele teritoriului propriu-zis al acţiunilor. 
sale : devenise „celebru“ în toată ţara. 


21. „Trebuie de cercetat dacă şi în arhive se află unele indicii 
documentare despre el. Dar nu îmi este un nume necunoscut, îl 
am de mult în amintire. Prin 1910 — în anii întîiei copilării — 
încă se mai vorbea despre faptele şi moartea haiducului-bandit 
Ion Florea. Exact aşa i se spunea: haiducul Florea banditul.“ 
(Prof. C. Turcu — Arhivele Statului — Iaşi, corespondenţă din 
30 decembrie 1966) 

22. O observaţie atentă de etnopsihologie constata că foarte 
adesea atitudinile faţă de personaje şi evenimente variază după 
regiune şi după moravurile tradiţionale. Pe de altă parte, atitu- 
dinea prin detaşare şi distanțare — în istorie — este cu totul alta 
decît cea a cunoașterii prin directă trăire a faptului și reminiscen- 
telor ori rezonanțelor sale. Aceste explicabile elemente subiective 
au o mare pondere în crearea dimensiunilor unor imagini „cu fai- 
mă“. Între alte exemple, cazul unui rege : Richard al III-lea era în 
general considerat „o sperietoare“, dar în provincia lui natală 
— Yorkshire — a fost „totdeauna iubit“. Dealtminteri, factorii 
care influențează şi determină repercusiunile unor evenimente 
în memoria și în fantezia poporului sînt foarte diferiţi, prevalind 
cei subiectivi, îndeosebi atitudinea de parti-pris. (K. M. Briggs, 
Tradițiile istorice în basmul englezesc — apud. „Rev. de refe- 
rate şi recenzii — seria istorie-etnografie“, nr. 1/1966) 

Exista o anumită parte a presei care se profilase pe 
reportajul de mare senzaţie. 

Se semnala uneori o aproape agresivă concurenţă între 
asemenea gazete pentru prioritatea informației de acest 
gen — dar nu şi pentru gradul ei de autenticitate. Cind 
evenimentul comentat avea o substanţă senzaţională 
densă i se speculau toate resursele, adăugînd și fantezie, 
uzind de toate mijloacele de realizare a elementelor de 
scandal. Acestea nu numai că erau mult savurate de o 
categorie a publicului şi — chiar dacă mai discret — de 
o bună parte a straturilor „înaltei societăţi“, dar aveau 
o anume însemnătate pentru interesele claselor privile- 
giate şi pentru raţiunile unei politici ca atare a păturii 
conducătoare care finanța un ziar sau altul ; se urmărea 
astfel — în ultimă instanță — captarea și canalizarea 
atenţiei opiniei publice spre ceea ce însemna eveniment 
neesenţial dar care tulbura ordinea aparentă. 

Cazurile senzaţionale deveneau propice ca diversiuni bine 
disimulate faţă de acele grave, profund ingrijorătoare eveni- 
mente sociale — răscoalele {ărăneşti şi numeroasele 
manifestări violente izolate, acțiunile revendicative mun- 
citoreşti, ferm orientate politic în anii finalului de secol. 
Această problemă gravă trebuia tratată în mod tactic, 
alternativ ignorată aparent, sau prudent pusă în evidenţă 
— în raport cu nivelul fluxului și refluxului politic. 

Din aceste motive tactice, acea parte a presei care 
servea interese suprapuse interesului general comenta în 
mod copios evenimentele de altă factură decit cea poli- 
tică ; poziția aceasta avea scopuri precise, urmărea deru- 
tarea opiniei publice. 

Publicitatea făcută „cazului lon Florea“ nu avea o 
semnificație malignă în sine, însă uneori se interpreta 
şi astfel. Constituia diversiunea necesară momentului. Era 
şi verificabilă ca fapt: omul exista — sau existase. Nu 
era un oarecare, existase în același timp cu legenda. Avea 
desigur. o situaţie de indezirabil social, era calificat drept 
eiement „primejdios“ pentru acea „pașnică“ atmosferă 
a timpului. 

între întîmplările relatate în legătură cu persoana lui 
Jon Florea unele se petrecuseră cu adevărat — chiar 
dacă adesea în chip diferit faţă de versiunea apărută în 
presă. Altele erau în întregime inventate, urzite şi ţesute 
în jurul omului devenit un personaj cu publicitate, în 
legătură cu mişcările şi cu relaţiile sale. Se alimentau 
astfel coloanele unor ziare cu un subiect interesant, avînd 
episoade din care se putea detașa strident aventura, de 
natură să satisfacă dorinţa de senzaţional a cititorilor cu 
pasiuni de acest fel. 

Unele dintre opiniile formulate în reportajele despre 
Ion Florea aveau un conţinut echivoc; altele schițau o 
imagine „eroică“ aproape forţată. Cu trăsături generate 
de imaginea reală, dar deformate în noua textură. În 
asemenea plăsmuiri, interesul se îndrepta spre tot ceea 
ce părea ieşit din comun — însă nu ca virtuţi şi atribute 
umane superioare, ci ca gesturi exterioare. 

Interesau împrejurările senzaţionale şi evenimentele 
şocante legate de existența acestui personaj — o exis- 
tență privită în nimbul aventurii extreme; care nici pe 
departe nu constituise conţinutul acţiunilor temerare şi 
al întregii vieți mereu primejduite a lui Ion Florca. 

Era simplu, confortabil şi reconfortant chiar, să fie 
comentate copios mai ales laturile anecdotice, de fapt 
divers reliefat prin detalii neobişnuite. Se interpretau 
pină la denaturare episoade dramatice — unele dramati- 
zate de autorii relatării. Erau solicitate — şi în conse- 
cinţă confecţionate — reportaje-fantezie despre travesti- 
urile „haiducului romantic“ şi despre gesturile sale de 
generozitate. 

Existase acea generozitate simplă şi firească a lui Flo- 
rea — era fondul acţiunii sale ; existaseră şi travesti-urile 
—.- numai la nivelul secund al procedurii care îi putea fi 
la îndemiînă. 

I se atribuia însă un neverosimil comportament 
romantic-cavaleresc extras din povestirile de duzină, o 
generozitate seniorială, „făcută“ din gesturi nefireşti şi 
atitudini „de curte“. Tot ceea ce va fi săvîrşit el, ţăranul 
răzvrătit care nu citise romane cavalereşti, devenea în 
imaginaţiile aprinse spectacol de nobleţe caritabilă, cre- 
îndu-se adevărate înscenări în decor de operetă. 

O asemenea comportare, atribuită omului simplu şi lip- 
sit de educaţie aleasă, însemna fructul forţat al fanteziei 
abundente, în continuitatea unor reminiscenţe ale lectu- 
rilor despre vestiţii briganzi ai apusului medieval. „El 
Floria“ nu putea fi capabil de vreun „beau geste“ ce i se 
punea în seamă, ci numai de gesturi simple și directe de 
bun simț țărănesc şi cuviință — pe care le şi dovedea. 
Va fi avut umor, fără îndoială, dar nu manifestat într-un 
limbaj de ieftină comedie. 

Raportindu-l la „starea morală“ a vremii, „cazul lui 
Florea“ nu ilustra situaţia alarmantă sesizată de citeva 
priviri lucide, dezbătută în studii speciale referitoare la 
acel neobişnuit de alterat peisaj  social-moral. Prezenţa 
acestui „caz“ în presă aproape că aducea o undă de aer 
curat — cum şi dovedesc unele dintre reportajele care îl 
comentează. Și nu avea nimic comun cu acel efect foarte 
nociv produs de propaganda prin presă asupra „morali- 
tăţii publice“. 


„El Floria“ devenise bine cunoscut și printr-un fel de 
transmisie directă şi stabilizare a unui climat afectiv în 
totul favorabil acţiunilor sale. 

Situaţia aceasta nu însemna numai simplul atașament 
faţă de omul aflat în afara legii pentru că el ar fi 
manifestat o poziţie nonconformistă oarecare. 

Prin concepţia de viaţă şi prin etica sa poporul nu îji 
îngăduie atitudini gratuite, lipsite de motivații morale. 

Acum, în cazul dat, se manifesta o reacţie directă în 
care se putea descifra tocmai o profundă și deliberată 
aderenţă morală la starea celui  nesupus; era situarea 
făţișă de partea proscrisului, prin aprobarea totală acor- 
dată actelor lui. Ceea ce însemna încredere deplină în 
justeţea gesturilor lui. Iar ca o consecinţă — exprimată 
prin atitudine — solidarizarea efectivă cu cel ştiut neaju- 
torat ; ignorînd riscurile, ori mai degrabă dispreţuindu-le, 
Cu bună-ştiinţă. Pentru că în mentalitatea mulţimii unele 
convingeri funcţionează lăuntric cu valoare de principii 
şi se manifestă ca atare. 

Aşadar, prin comportarea sa, răzvrătitul acesta, Ion 
Florea, era pe cînd trăia şi continua să fie după ce fusese 
suprimat, un personaj de legendă. 

Nu era un model — şi este interesant cum nimeni nu 
căuta să-l prezinte astfel — ci exponentul stării de con- 
“ştiinţă a unei colectivităţi la un moment dat. 

Comportarea lui nu era un ideal, nu era nici ideali- 
zată, ci aprobată întru totul, însușită chiar; pentru că 
semnifica necesitatea de reacţie a mulţimii, pe o cale sau 
alta posibilă, prin unul sau altul dintre exponenţii săi. 

În opinia mulţimii el nu putea fi un erou — noţiune 
dealtminteri ignorată —, era numai unul dintr-ai lor; 
avînd ştiinţa şi curajul de a face exact ceea ce trebuia, 
exact cînd trebuia, şi astfel mai „stîmpăra năcazul“ unuia 
şi altuia. Asta era totul. 

Putea fi definit ca un om aparte de ceilalți numai 
prin faptele lui foarte temerare, care depăşeau aşteptă- 
rile. Erau fapte contrare unor norme ale ordinii sociale 
impuse de o autoritate suprapusă și servind unui regim 
monarhic cu tot ce se mai afla în jurul lui ; contrare unor 
articole și paragrafe din codurile justiţiei vremii, dar în 
deplin acord cu aspiraţiile și interesele imediate ale oa- 
menilor de rînd, cu principiile lor morale ; și mereu în 
perfect acord cu nevoia acestora de a reacţiona cel puțin 
în momentele de excesivă presiune. 


e 


În viață fiind, proscris fiind, i se conferea acestui țăran 
răzvrătit o calitate umană excepțională : era asimilat la 
acea categorie a exponenților. Prezența lui constituia o 
modalitate de reacție posibilă; se exercita astfel, cel 
puțin pe această cale — prin factori de acțiune indivi- 
duală şi izolată — nu altceva şi nu mai mult decît o 
stare de ameninţare şi tensiune continuă asupra autori- 
tăţilor de toate gradele. Fiecare manifestare de frondă cu 
scop social, de protest şi conflict economic, de deposedare 
a celor avuţi şi solidaritate generoasă, fraternă, cu cei 
lipsiţi, devenea un gest justițiar în numele celor nedrep- 
tăţiți şi în favoarea acestora. 

Era un fel de principiu al nesupunerii, fără a fi fost 
formulat în termeni anume — ceea ce nici nu ar fi servit 

cu nimic mentalităţii mulţimii care nu ştia să se piardă 
în teoretizări ori să se justifice prin ele; de ajuns că 
acest principiu se manifesta, şi prin el se legitima drep- 
tul la existenţă. 

Era firesc în asemenea împrejurări ca gestul protes- 
tului să capete o semnificaţie  dilatată, dimensiuni de 
simbol. 

Cînd fiinţa fizică a proscrisului este suprimată prin 
măsuri represive violente, el  dobindeşte un nimb al 
martirajului. Ceea ce determină și amplificarea ulteri- 
oară a imaginii în conștiința poporului ; faptele şi eroul 
lor se proiectează în acel plan suprapus realității — ca 
o reverberaţie a acesteia după ce s-a consumat — însem- 
nind sublimarea imaginii şi permanentizarea amintirii. 


+ 


Nu era nimic romantic în întimplările şi împrejurările 
foarte vitrege prin care traversase existenţa lui Ion Flo- 
rea — cu sinuozităţi de cale, dar fără denivelări de ati- 
tudine — îndreptîndu-se spre acel mic luminiş de pădure 
din dealul Iftimiei... 

După cum, existența lui de pribeag răzvrătit, petre- 
cută în neștiute privaţiuni şi plină de bineştiute și mari 
îndrăzneli, nu se dovedea a fi fost confecţionată pe tipare 
de comportare haiducească. 

Nici pe departe nu se putea vorbi de condiţii în care 
să se înregistreze atitudinea optimismului eroic haidu- 
cesc. 

O asemenea atitudine — care nu presupunea nicide- 
cum absența complexului dramatic — era rămasă mult 
în urmă, în timpurile de exprimare majoră a protestului 
pe această cale de luptă ; pe atunci haiducia putea repre- 
zenta o poziție socială fermă. 

Haiducia era atunci concepută ca o modalitate condi- 
ționată a libertății. Libertatea pe care omul nu o avea, 
dar şi-o decreta asumîndu-şi răspunderea. Pentru ceilalți, 
din afara acelui mod de viață atît de riscat, se crea apa- 
rența de stare aproape privilegiată. 

Numai prin această optică despre o stare privilegiată 
s-a produs poetizarea condiției de haiduc situată în acea 
vreme cînd, prin glasul căpitanului de ceată — nelipsit 

stimulent optimist — se putea adresa îndemnul: „Hai- 
deţi, flăcăi, după mine / să vă 'nvăţ a trăi bine“. 

Era un fel de a spune. Numai atît. Condiţia reală a 
haiduciei însemna o angajare primejdioasă care excludea 
avantajul personal, înregistra un suflu dramatic puter- 
nic și o tensiune cu totul aparte. 

Însă prin chiar gestul iniţial al acelei angajări, cel por- 
nit în haiducie, își lua libertatea — adică își radicaliza 
poziţia socială ; libertatea de care beneficia prin forța 
necesităţii îl situa în acele raporturi de adversitate decla- 
rată faţă de ordinea socială existentă şi de autorităţile ei. 

Ceea ce se putea identifica în starea đe haiducie a lui 
Florea corespundea condiţiilor de principiu : nesupunerea 
față de rînduielile timpului ; existență clandestină ; lupta- 
acțiune, defensivă dar şi ofensivă — chiar represivă în 
replică cu autorităţile care nu îl cruţau ; fraternizarea cu 
cei oprimaţi și excluderea avantajului personal. 

Ca atitudine socială radicalizată, şi la Ion Florea, pro- 
testul pe această cale echivala gestul limită. 

Privind haiducia în principiu, decizia pentru acel anu- 
me mod de viață implica condiţia exterioară — cea a 
constrîngerii ; dar haiducul îşi putea exprima condiţia 
interioară — opţiunea. 

La Florea decizia reprezenta soluţia în extremă, deter- 
minată numai prin condiţia constringerii. Nici o opțiune. 
El nu avea de ales. 

Calea pribegiei era singura modalitate de a se sustrage 
acelor drastice măsuri ce îi fuseseră aplicate în conse- 
cinţa faptelor şi atitudinii sale de conflict şi protest. 

Itinerarul era imprevizibil. Un coeficient sigur de pre- 
vedere puteau avea — şi o Govedeau — faptele și atitu- 
dinile sale. 


Absența totală a unor atitudini de agresivitate ori de 
violență provocatoare caracterizează comportamentul lui 
Florea — este de remarcat în oricare dintre informaţiile 
posibile cu privire la modul lui de a acţiona. 

Iar reacţia de apărare în acea încleştare finală care l-a 
costat viaţa rămîne neclarificată. 

În relatările presei şi în mărturii se menţionează ade- 
sea faptul că purta permanent armă de foc: „puşcă... 
flintă... pistoale... Reiese însă şi rolul de recuzită pe 
care îl aveau acestea — prin ele impresiona, reprezentau 
mai degrabă o valoare simbolică a puterii. 

Nici un reportaj, nici o declaraţie verbală, nici o „isto- 
rie“ despre Ion Florea nu menţionează prezența unei 
arme albe, dintre cele tipice tilharului — mai ales cuţi- 
tul, cu care se putea isprăvi uneori foarte repede în cazul 
unei victime recalcitrante. 

Numai între obiectele aflate în inventarul făcut după 
uciderea lui se consemnau „două baltage“* — arme cu 
roluri multiple pentru ţăranul de la munte. 

Dar Ion Florea putea să poarte arme de un fel sau altul 
nu numai fiind „haiduc“ sau „bandit“. 

Este edificatoare statistica prin care specialistul în legis- 
laţie penală I. Tanoviceanu ilustra un alt aspect alarmant 
al situaţiei delincvenţei în acei ani : „Înainte vreme — nu 
precizează data, poate era vorba de acelaşi an 1867 de la 
care pornesc şi celelalte analize statistice ale sale (n. n.) — 
nu purtau arme decit cinci oameni la sută, pe cînd acum 
poartă şaizeci la sută *). 

Pe de altă parte, în codul penal al timpului nu s-a 
identificat un articol sau o prevedere prin adnotare cu 
privire la „portul ilegal de armă“. În Cartea a II-a, Titlul 
I, Art. 91 se enumeră : „Se socotesc arme orice unelte sau 
machine (sic) sau instrumente înţepătoare, tăetoare, sau 
zdrobitoare precum : puşcă, pistol, lance, suliță, cosă, 
topor, bardă, cuţit, ciomag şi alte asemenea“. 

Unele reportaje din gazetele timpului, reconstituind 
faptele care s-au precipitat în final, vorbesc despre un 
schimb de focuri violent — cele „treizeci de focuri de 
puşcă şi revolver“ care s-ar fi tras „de o parte şi de cea- 
laltă“. În momentul culminant Florea ar fi tras „spre“ 
poteră. Rămăsese absolut singur, fără acei „tovarăşi“ care 
l-au însoţit pînă în acea clipă. Poate era consemnul lui 
să fie lăsat singur. Poate că a fost o trădare din partea 
acelora, din anumite motive rămase ulterior sub totală 
tăcere. 


*) Lucr. cit., p. 15. 

Că Florea nu ar fi ştiut să tragă foarte bine nu este 
de crezut. De necrezut de asemenea, că ar fi fost „sur- 
prins“ de situaţie, neavizat. Se ştia „strîns din toate păr- 
țile“, încercuit de acea mică armată — cele „19 posturi de 
cîte 2 jandarmi şi 10 soldaţi fiecare“ — numărînd aproape 
două sute cincizeci de oameni înarmaţi. Era pe deplin 
conştient de marea primejdie în care se afla. Altfel, el 
ştiuse şi reușise mereu să fie omul tuturor prevederilor. 
Acum însă, prevederea nu-i mai putea sluji la nimic. 

Dacă pentru tot restul „activităţii“ sale, eviiarea ori- 
cărei violenţe fizice, şi cu atît mai mult a omorului, este 
explicabilă ca un sever principiu moral, momentul dis- 
perat — fără nici o ieşire — al confruntării directe impu- 
nea gestul apărării prin mijloace posibile. 

În unele relatări-mărturii se face precizarea că el atunci 
ar fi tras „În sus“... 

Într-un vers din Doina ce îi era închinată — curind 
după evenimente — se confirmă printr-o figură poetică 
deosebit de sugestivă : 

„Deasupra lui frunza a 'mpușcat...* 

Dacă acesta a fost gestul, care era rațiunea lui, este 
limpede. 


* 


„Faima“ luj Ion Florea printre cei care „il ştiau“ bine 
şi îi cunoşteau „activitatea şi „operăţiile“ se datora, în 
primul rînd, atitudinii sale fraterne, comportării sale, 
care se dovedea în totul conformă unor principii simple 
şi riguroase ale moralei țărănești. Se datora şi acelor. 
„isprăvi minunate“ care păreau inexplicabile prin con- 
diţiile riscante în care se desfăşurau şi prin reușita lor 
completă. 

Adesea însă. i se atribuia în mod expres şi ceea ce nu 
comisese. Ei adăugau astfel la faima haiducului, ignorind 
consecinţele, ignorînd faptul că ceea ce i se atribuia, cu 
admiraţie, se putea converti în gravă acuzaţie din partea 
legii. 

n multe dintre mărturii se relatează cum el „făcea 
bani“, ori „turna şi bani“..., adesea chiar cu unele deta- 
lii, privind „fabricarea“ acestora. Cu simplitate şi cu 
toată naturaleţea, punînd poate în legătură şi cu faptul 

că era „meşter foarte“ la... fierărie. Convingerea lor era 
că lucrul putea fi executat ca o îndeletnicire deosebită, 
cerînd multă iscusință — pe lingă plumb şi argint, ori 
poate cositor. Încredinţaţi că Florea era capabil de acest 
lucru, aşa cum era de atitea altele mai de necrezut încă. 

Astfel că uneori, cind Florea căuta să „'stîmpere năca- 
zul* lor diîndu-le de cheltuială şi pentru marile lipsuri 
din gospodăriile nevoiaşe, apărea nedumerirea : de unde 
poate să scoată el atiția bani? — Nu se zvonise despre 
o nouă „ispravă“. Atunci, de unde? — Dar nedumerirea 
se spulbera repede : cu siguranţă că îi „făcea el“. 

În nici una dintre relatările referitoare la „banii“ lui 
Florea nu s-a pronunţat cuvîntul „falsificare“. Era bine 
motivat. El nu falsifica, ci turna, făcea. 

Cu aceeași simplă și neclintită convingere  relatase 
bătrînul M. Vintea, octogenarul care a scos la vedere și 
a oferit apoi în dar, „comoara“. Păstrase de aproape şapte- 
zeci de ani moneda de argint primită atunci, în copilă- 
rie, „ban turnat de Florea“.  Dezvelise banul dintr-o 
basma veche — poate nu întocmai atît de veche cît şi 
„comoara“. Era foarte oxidat. Spre mai deplină asigurare 
a oferit tot în dar încă o monedă — echivalentă ca 
valoare — ban de cinci lei din argint. Considerind că 
astfel se putea face şi o confruntare. 

Confruntarea dorită de el s-a săvirşit. 

Dacă ar fi cunoscut rezultatul poate că ar fi fost deza- 
măgit. I-ar fi zdruncinat o convingere. Ori nici nu l-ar fi 
luat în seamă, rămînind valabil ceea ce „ştia“ el... 

Nici un indiciu de natură să confirme ideea de fals 
pentru moneda în cauză. Cum era și de aşteptat. 

Atit examenul sumar cît şi expertiza au condus la con- 
cluzia autenticităţii ei *). Aparține emisiunii de monede 
de cinci lei din argint, cu milesimul 1883. Nu numai cu 
mijloace tehnice rudimentare, dar nici cu unele de mare 


*) Monedă imposibil de falsificat, mai ales că nu are numai 
zimţi pe muchie ci și lozinca: „dreptul meu, patria mea“. Con- 
sultația a fost oferită de prof. George Buzdugan. Informaţiile 
complementare din studiul : Cîteva date privind emisiunile mone- 
tare românești din perioada 1867—1915, de V. I. Sava, în „Buleti- 
nul Societăţii Numismatice Române (1973—1975)*, Buc. Litera, 
1975, p. 199—204. 

fineţe şi exactitate nu au avut loc falsificări ale acestei 
monede. Prevederile legii erau foarte severe, încadrau 
această infracţiune gravă — numită : „Plăsmuiri sau fal- 
sificări de monede“ — la categoria „Crime şi delicte în 
contra intereselor publice“. Articolul 112 din codul penal 
prevedea : „Se va pedepsi cu maximum al închisorii, fără 
admiterea circumstanțelor atenuante... 

Între culpele imputate lui Florca a putut figura şi cea 
referitoare la vehicularea de monede false, cu motivă;i 
necunoscute lui sau opiniei publice; în interpretarea 
legiuitorului infracţiunea se putea asimila celei existente 
în litera articolului de lege, „a plăsmuirii“. 

„Jar M. Vintea păstrase moneda cu venerație. 

Putea fi foarte bine „un ban de la Florea“. 

Dar nu era „ban turnat de Florea“. 

Nu era singura faptă pe care el nu o comisese, dar îi 
eră pusă în seamă cu desăvirşită bună-credinţă şi naivă 
intenţie de a contribui la renumele lui, spre a se cunoaşte 
mai bine de cine trebuia cit de iscusit şi neînfricat era. 

Exista încredințarea că „Florea toate le ştia a face“ şi 
le făcea „cum ştia el mai bine“. 


ALTE ECOURI IMEDIATE 
ŞI MAI TÎRZII ALE „APĂRĂRII“... 


Despre elementele de acuzaţie în baza cărora a fost 
osîndit Ion Florea s-au putut delimita o serie de indicii 
certe sau prezumtive. Lipsesc total indiciile dacă la pro- 
cesul în urma căruia i s-a aplicat pedeapsa maximă a fost 
sau nu apărat în instanță. 

Existase însă o altfel de apărare, foarte fermă, expri- 
mată prin nenumărate glasuri — neascultate — însoţind 
mereu atmosfera creată și contribuind efectiv favorabil 
la această atmosferă în jurul faptelor lui temerare şi 
drepte. 

Dar autoritatea juridică a timpului trebuia să citească 
sentințele prin litera textului legilor în vigoare. 

Ion Florea fusese acuzat pentru un cumul de infrac- 
țiuni penale. Nu se poate determina cîte dintre cele ce 
au figurat în actul de acuzare reprezentau fapte verifi- 
cate — comise — şi cite se intitulau prezumţiuni legale, 
echivalente în acuzare cu faptele reale. Cei care, exerci- 
tind înalta magistratură, au pronunţat sentința, proce- 
daseră atît în litera cît și în spiritul legii. Articolul refe- 
ritor la „cumulul de infracţiuni“ *) permitea interpretarea 
— prevăzută şi de adnotările procedurale. 


+) C. p. 1895, Cartea I, Titlul IV, Art. 40, Adn. 2: „... Dacă 
legea nu determină specialmente maximum pedepsei, judecătorul 
avind facultatea de a se plimba în aplicarea pedepsei de la 
minimum la maximum pedepsei prescrisă de textul de lege 
aplicabil în specie, poate inflige inculpatului chiar maximum de 
pedeapsă prescrisă de acel articol fără a viola şi rău interpreta 
art. 40“. 

Interpretarea conţinea şi coeficientul de relativitate — 
pentru că presupunea supleţea poziţiei instanţei în jude- 
carea şi calificarea cazului ca atare. Numai pronunţarea 
sentinţei era inflexibilă. 

Nu se cunoaşte dacă Florea a putut face apel sau recurs 
— în cazul cînd sentinţa ar fi prevăzut acest drept. 

Complicaţia ulterioară, intervenită prin evadarea de la 
Doftana în septembrie 1897, constituia noi circumstanțe 
agravante, dar ea nu a mai intrat în discuţie ; s-a rezol- 
vat prin deznodămîntul neprevăzut, după aproape un an 
de urmărire. S-au implicat cele cîteva evenimente care 
au precedat sau succedat formalităţile legale ale anchetei 
finale, procedindu-se apoi la stingerea consecinţelor, cazu- 
lui şi închiderea dosarului. 

Nu se puteau însă rezolva prin decizii şi dispoziţii 
legale anumite alte consecinţe. 

Dincolo de datele evidente ale dramei individuale era 
un caz cu implicaţii în conștiința socială a vremii. Dez- 
nodămîntul său brutal apărea — şi era — determinat 
obiectiv, cu neputinţă de evitat ; în toată desfăşurarea fap- 
telor, foarte precipitată în final, trebuise să se dea curs 
unor măsuri administrative represive — care se situau 
deasupra oricăror obiecţii. 

Dar dacă cineva ar fi încercat, din motive ce nu se mai 
cer expuse, o intervenţie justiţiară radicală şi publică pen- 
tru a apăra ce mai rămăsese de apărat încă — memoria 
lui Ion Florea —, aceasta ar fi trebuit să însemne, în mod 
firesc, o reabilitare numai prin confruntare cu legalitatea 
vremii. Pentru că în conştiinţa publică imaginea lui se 
reliefase limpede şi curată — pe cind trăia încă. Dezno- 
dămiîntul atit de violent doar că adincise odată mai mult 
liniile exacte ale acestui relief. El rărninsa astfel „in 
afara legii“, dar se întipărise în lăuntrul conștiin- 
tei celor care solidarizaseră cu el. 

Era cea mai importantă concluzie a „cazului“. 

Acel cuvînt al „apărării“, care existase şi funcționase 
fără invocarea textelor de lege — şi uneori împotriva 
sensului acestora — pe tot parcursul desfășurării eveni- 
mentelor, îşi prelungise acţiunea încă mult timp după 
aceea. Lichidarea lui Florea şi împrejurările în care s-a 
petrecut era amplu comentată, introdusă apoi în istorisiri 

şi în legenda creată în jurul imaginii lui; „mişelia“ de 
atunci, continua să înfiereze pe cei care o comiseseră, nu 
putea fi uitată, era calificată un asasinat. 

Presa timpului înregistrase şi difuzase în măsura în 
care era posibil — uneori în mod disimulat — opinia 
larg favorabilă pentru cazul lui Ion Florea, contribuise 
direct la repercutarea evenimentelor în timp. 

Continua să intereseze destinul omului şi preocupa cu 
deosebire semnificaţia faptelor, şi întregii lui comportări. 

În seria mărturiilor depuse în favoarea lui Ion Florea 
s-au înscris şi alte citeva voci distincte. 

Consemnînd evenimentul şi rezonanțele lui, au luat 
atitudine ; s-au exprimat, fiecare într-un context speci- 
fic de împrejurări, în aria unor preocupări anumite, fie- 
care reprezentind un punct de vedere propriu. Astfel, 
omul și evenimentul au devenit element de referință, o 
prezenţă cu identitate semnificativă pentru unele docu- 
mente ale vremii şi subiect transfigurat prin mijloacele 
ficţiunii. Dacă ar fi existat prilejul de a se prezenta ca 
opinii într-o confruntare comună s-ar fi constatat ceea 
ce era esenţial şi demonstrat; identitatea de intenţie, 
consensul lor evident. 


„Aici a fost o luptă pe viaţă şi pe moarte...“ 


O scrisoare plecată din Paşcani, purtind data de 8 
iulie 1898, era deschisă cu nerăbdare de către destina- 
tarul din Iaşi — un foarte tînăr aspirant la poezie, coleg 
de clasă la Liceul Naţional şi bun prieten cu expedito- 
rul scrisorii de la Paşcani; acesta se grăbea să mulţu- 
mească colegului său pentru trimiterea primului număr 
dintr-o nouă revistă ce apărea la Iaşi, Carmen — în care 
publica şi el. Dar scrisoarea mai cuprindea şi altceva. 
Nişte veşti şi impresii despre un eveniment cu totul neo- 
bişnuit. Autorul scrisorii expunea evenimentul, îl comenta 
şi îşi pronunţa atitudinea personală, sentimentele pe care 
le încercase aflind despre zguduitoarea întîmplare, abia 
petrecută de citeva zile. Acele sentimente nu își risipi- 
seră încă substanţa, persistau şi se descifrau în conţinu- 

tul emotiv al epistolei ; care demonstra şi o atitudine 
reflexivă a tinărului autor. 


1898, iulie 8, Paşcani 

„(...) De banditul Florea ai auzit? A fost împuşcat. 
Mi-a părut grozav de rău, şi nu ştiu de ce. Aşa o simpa- 
tie pentru omul acesta necăjit şi pribeag, gonit de o 
întreagă societate mult mai cufundată în răutăţi şi crime 
decit el. 

„„Cine ştie ? Poate acela era adevăratul drum pe care 
trebuie să-l urmeze omenirea ! 

Și dacă vreo oaie rătăcită de mizeriile omeneşti cată 
libertatea, e sfărimată. 

Eu nu găsesc vinovat pe Florea. Aici a fost o luptă pe 
viaţă şi pe moarte între acest haiduc şi societate. (subl. n.) 
O luptă leală, nu lașă. El a fost slabul, el e de compăti- 
mit ; şi dacă a căzut în luptă e de plins. 

Dormi în pace, omule ucis de oameni! Cînd se vorbea 
de moartea lui, am văzut pe o femeie plingind: „Săra- 
cul! Nu-i tot om? Cum să-l împuște așa, ca pe un 
cîine 7 

Eu am să-i consacrez o povestire  vinătorească: La 
poale de codru.“ 


Care a fost răspunsul trimis foarte prompt la Paşcani, 
se poate ușor deduce. Era continuată discuţia pe tema 
interesantului eveniment. Se împărtășeau opiniile favora- 
bile, se încerca aceeaşi puternică simpatie pentru pribea- 
gul răpus de societate. Această atitudine reiese din scri- 
soarea următoare, cu aceeași grabă expediată de Mihail 
Sadoveanu, aflat la Vatra—Paşcani, către prietenul Enric 
Furtună din laşi. Cu o mare grabă, pentru ca dialogul 
să păstreze continuitatea atmosferei sufleteşti pe care 
şi-o comunicau cei doi liceeni. 


1898, iulie 13, Paşcani 

„(...) Despre Florea, mă mărginesc la cele ce ţi-am spus 
şi încă la ceva : 

Tu prea îl idealizezi, poate. Florea nu e un ideal. Nu- 
mai o umbră de ideal, căci prea scurtă i-a fost viaţa şi 
n-a avut cînd să-și desfăşure reţeaua faptelor spăimin- 

tătoare. Cu toate acestea, în scurtul lui trai tot a avut 
vreme să se facă cunoscut ; a avut vreme să-şi facă admi- 
ratori şi tovarăşi din toţi sătenii pe care-i menaja. Și aşa 
a fost, iar după moarte a lăsat multă părere de rău — 
Gar ştii, nu părere de rău că a murit cutare bogătaș și 
cutare om de stat (pretins). Ce-ţi pasă atunci? Cu toate 
acestea, moartea banditului  istuia multora le-a stors 
regrete sincere. De ce ? Mai ştii ? Ba ştii! Pentrucă firea 
omenească e mai mult înclinată spre rău, şi răul acesta 
bun prin care Florea s-a făcut cunoscut i-a plăcut...“. 


„Răul“ acesta „bun“ era sublinierea pe care o făcea 
tînărul corespondent, tilcuindu-şi astfel, cu discernă- 
mint şi maturitate reflexivă, atitudinea de simpatie decla- 
rată şi motivată de convingeri bine chibzuite. 


În paginile din presa timpului, se află menţionată 
undeva data de 31 iulie 1898; este vorba de reportajele 
«părute în două ziare — unul din Iaşi, altul din Bucu- 
reşti — comentind atunci un eveniment de trist ecou: 
premierea şi decorarea celor care contribuiseră la urmă- 
rirea și uciderea lui Florea. 

Ar fi greu de crezut că în acele febrile zile ale lui iulie 
1898, liceanul Mihail Sadoveanu, de 18 ani pe atunci — 
care era deja și publicist — mărturisind o sinceră ade- 
ziune şi manifestindu-şi interesul pentru semnificaţia 
socială pe care o comporta cazul Ion Florea, nu urmărise 
zi de zi ştirile din gazete, sau nu era la curent cu tot 
ce a urmat după răpunerea haiducului. 

Într-o altă scrisoare, adresată tot prictenului din Iaşi, 
îi încredința rezultatul meditaţiilor sale pe acel rama- 
tic motiv : textul unui poem — duios epitaf. 

Scrisoarea era datată : 31 iulie 1898. 

Creaţia pe care o închina memoriei lui Florea era o 
edă alcătuită din zece versuri lungi, pe schema poeme- 
lor eroice de amplă respirație : 


„O | Lăsaţi să Goarmă-n pace un biet suflet apostat 
Şi nu-i fulgeraţi blesteme ! Viu — de legi n-a tremurat. 
N-a-nchinat fruntea la legea ce te face criminal. 

A fugit de judecata decemvirilor durerii, 

Nu s-a cufundat în crima ce robită e plăcerii, 

Ș-a urzit o altă viaţă din robia-acestei vieți. 

Pe mormîntul lui vor creşte florile-nchegate-n sînge ; 
Și marama înserării, tremurînd de reci fiori, 
Adormi-va suferința-i şi la căpătii i-a plinge, 

Pe cînd codrul, dragu-i frate, îl va coperi cu flori.“ 


Dacă a mai scris sau nu „povestirea vinătorească“ La 
poale de codru, despre care vorbise în prima scrisoare, 
nu a mai lăsat știre. 

Nici mai tîrziu nu a numit vreuna dintre povestiri 
„vînătorească“ — decît, poate, în laboratorul său de crea- 
ție, de unde nu au parvenit indicii în acest sens. Subiec- 
tul celei propuse la 18 ani avînd ca erou un haiduc al 
acelor zile şi întîmplările neobişnuite care se povesteau 
despre el au putut fi transferate în una sau alta dintre 
numeroasele istorisiri cu haiduci, hoţi la drumul mare, 
pribegi, și răzvrătiți împotriva lumii vremii lor, împotriva 
legilor și rinduielilor acelei vieţi atît de nedrept orînduite, 
cum sugerează multe dintre povestirile publicate în volu- 
mele de debut şi în anii următori. 

Conţinutul scrisorilor adresate lui Henric Furtună în 
1898, care dezvăluiau referirile lui Mihail Sadoveanu la 
haiducul Ion Florea, a putut fi cunoscut după ce ele au 
intrat în posesia fratelui scriitorului, inginerul agronom 
Vasile Sadoveanu, în anul 1961. 

Într-o carte de amintiri îndepărtate şi mai apropiate 
evocări, publicată în 1968 — sub un titlu exprimind dis- 
cretă tandreţe fraternă, admiraţie şi afectuoasă stimă : 
Bădia Mihai — V. Sadoveanu menţiona și fragmentele 
citate din acea corespondenţă interesantă *). 

În cartea dedicată memoriei celebrului său frate, isto- 
risește cele întimplate într-o zi de vară, în copilăria sa. 
Face un apel încordat la toate datele întipărite în memo- 
rie la acea foarte fragedă vîrstă, reconstituie pe cît se 
poate mai exact, comentează împrejurările și întimplările 
acelei zile, oferind astfel cîteva amănunte foarte semni- 
ficative despre : 

„(...) Împuşcarea de către jandarmi a unui aşa-zis ban- 
dit, numit Ion Florea. 


*) Scrisorile au fost menţionate pentru prima dată de Savin 
Bratu în Mihail Sadoveanu. O biografie a operei, Buc., 1963. 

Acest Ion Florea era un tinăr și dirz ţăran, urmaş de 
răzeşi din satul Drăgăneşti de pe Valea Moldovei. Din 
cauza unui act de violenţă comis — ca urmare a unei 
nedreptăţi şi jigniri ce le-a suferit din partea unui admi- 
nistrator de moşie — a fost nevoit să ia calea codrului 
și să se facă vameş de drumul mare. Ca un adevărat 
strateg, îşi alesese ca teren de operaţii șoseaua Paşcani — 
Tg. Neamţ, ce trece prin pădurea de la Moţca. Șosea mult 
frecventată în acea vreme de negustori şi cărăușşi de tot 
felul, pe lingă aceştia adăugîndu-se vara numeroşi vile- 
giaturişti, unii în căutarea sănătăţii la băile Oglinzi şi 
Bălţăteşti, iar alţii de locuri plăcute pentru recreaţii în 
vechile ctitorii mănăstireşti de la poalele munţilor aco- 
periți de păduri bătrîne. Își făcea slujba periculoasă de 
vameș cu o mare îndrăzneală, dar şi cu mult tact, ferin- 
du-se să verse sînge omenesc. Dijmuia pe cei cu punga 
plină şi ajuta pe cei nevoiaşi. 

Mai bine de doi ani, cît a hălăduit în afara legilor, 
cunoscînd locurile şi avind ajutor bunăvoința tacită a 
sătenilor, a reuşit să scape de urmărirea asiduă a jan- 
darmilor. 

Faţă de asemenea comportare, se  născură diverse 
legende pe seama sa, care făcură să-i crească mult popu- 
laritatea şi să se bucure de numeroase simpatii în sînul 
populației satelor şi tîrgurilor din acea regiune. Ajunsese 
să fie socotit un adevărat haiduc, ridicat pentru a lupta 
împotriva nedreptăţii şi a celor bogaţi. A sfîrşit prin a 
fi învins, iar pedeapsa capitală ce i s-a aplicat fără nici 
o somaţie — care de fapt a fost un adevărat asasinat — 
a arătat la ce te poţi aştepta de la un regim vitreg de 
guvernare cînd îndrăzneșşti să te ridici împotriva nedrep- 
tăților şi asupririlor. În zvoana de atunci, orice om cu 
un dram de omenie în suflet se întreba de ce nu s-a ţinut 
seama de împrejurările care au silit pe victimă să se izo- 
leze de lume ; și nici de faptul că în actele lui ulterioare, 
cu toate nedreptăţile şi jignirile suferite, sufletul lui 
cinstit a rămas neintinat de instincte sălbatice și n-a 
făcut moarte de om. 

Și acum, după atiţia ani, în faţa acestor două scri- 
sori, mi-au revenit în minte scenele din ziua cînd s-a 

aflat în tîrgul Pașcani vestea împuşcării lui Florea de 
către jandarmi, în pădurea de pe muntele Moişa, trei 
kilometri distanţă de Mănăstirea Neamţ. Eu aveam pe 
atunci zece ani. Fiind în vacanţă, în unele zile cînd nu 
ne duceam la scăldat, obișnuiam să ne adunăm mai 
mulţi băieţi la un coleg de-al nostru, Mihai Cucinschi. 
Tatăl acestuia, fiind meşter fierar, avea lingă atelier. o 
curte mare, în fundul căreia era un şopron. În această 
curte ne distram cu diferite jocuri, apoi, pe înseraie, ne 
așezam într-un colţ al şopronului la spus poveşti. 

Era în ziua de 4 iulie 1898, pe la orele şase, cînd ne-am 
pomenit cu un coleg, Spiridonescu Gheorghe — fiu de 
factor poştal — care, foarte agitat, ne aduse vestea că 
Ion Florea a fost împuşcat de jandarmi cu o zi înainte. 
Vestea, după cum îi spusese tatăl său, fusese comunicată 
de prefectura Folticeni  subprefecturii din Paşcani. La 
auzul acestei neaşteptate știri, am rămas cu toții înmăr- 
muriţi. Nu ne venea să credem că acest „haiduc“ pe care-l 
simpatizam nu numai noi, băieții de şcoală, ci şi multă 
lume din sate şi tîrguri, putea să fie omorît. Dar văzînd 
agitația colegului nostru şi că ştirea adusă era oficială, 
am fost cuprinși de o mare părere de rău şi am simţit 
în inimi o durere ascuţită. După care, pe dată ne-am des- 
părțit, pornind spre căminurile noastre. Deşi mergeam 
grăbit, pe parcurs am constatat, de asemenea, că vestea 
era adevărată. În fața multor case de meseriaşi și lucră- 
tori erau adunați bărbaţi, femei şi copii de toate virstele, 
care comentau ştirea. Se auzeau voci bărbătești care-şi 
exprimau păreri de rău, în timp ce femeile, după obiceiul 
lor, cu mîna la gură şi clătinînd capul, suspinau, arătîn- 
du-şi compătimirea pentru cel ucis. 

Ajuns acasă, am găsit pe „bădiat — care era în vacanţă 
— împreună cu prietenul său Vlad Nunchevici, venit să-i 
facă o vizită. Cînd, foarte emoţionat, le-am transmis ves- 
tea, am văzut cum li s-au întristat fețele şi li s-au înne- 
gurat ochii. Şi pînă să plec să duc vestea şi tatei, i-am 
auzit pe amîndoi pronunţind cu miînie nişte cuvinte de 
amenințare pentru cei care au comis o asemenea cruzime. 

După cum se poate vedea din cuprinsul pasajelor, (...) 
fratele meu, foarte impresionat de acest tragic sfîrşit al 

lui Florea, a simţit nevoia să-şi mărturisească gindurile 
şi sentimentele ce-l copleşeau şi altui bun prieten ce 
locuia în laşi. Giînduri şi sentimente care arată starea 
sufletească a unui adolescent abia ajuns în pragul vieții, 
stare sufletească din care se desprinde mila pentru cei 
nedreptăţiţi şi asupriţi și revolta împotriva unei clase 
conducătoare lipsite de omenie.“ 


Reconstituirea aceasta din memorie a unor împrejurări 
trăite, a unor, situaţii care îşi află confirmare, este o 
sursă de preţ prin autenticitatea relatării. Sînt aici şi 
unele detalii care nu coincid întru totul cu cele obținute 
pe alte căi. Dar se pun în prim plan întîmplările și 
atmosfera care au sensibilizat pe narator şi pe cei care 
se aflau atunci în apropierea sa. Indicaţia cu privire la 
perioada în care Ion Florea vieţuise în afara legii 
intră în confruntare cu altele, provenite din surse dife- 
rite. „Mai bine de doi ani“, se aproximează aici — ceea 
ce reprezintă un alt interval de timp decît cele zece luni 
scurse între evadarea de la Doftana şi finalul din pădurea 
Cărbuna. Mergînd mai departe, corelind cu celelalte date 
şi menţiuni referitoare la biografia lui Florea, se poate 
conchide că între momentul condamnării și cel al evadă- 
rii trecuse un timp scurt, încît pînă în septembrie 1897 
el nu executase prea mult din pedeapsa ce primise. 

În consens cu toate mărturiile obţinute şi cu celelalte 
referinţe de aspect documentar invocate, nu se desprind 
nici de aici indicii despre caracterul reprobabil al unei 
mai vechi perioade de „activitate“ a lui Florea — despre 
care se consemnase aluziv într-o singură gazetă, în con- 
textul constatării atmosferei favorabile ce şi-o crease 
prin comportarea sa „de acum“. 


* 


Mihail Sadoveanu cunoscuse toate cele ce ne sint rela- 
tate de fratele său după multe decenii, şi din amintire. 
În chip firesc, el le cunoscuse mai profund decit mezinul 
— care era de zece ani la vremea acelor evenimente — 
şi ştiuse chiar mai multe decit acesta. 

Deprinsese obișnuinţa de a consulta ziarele încă din 
primii ani de şcoală, găsindu-le permanent în biroul tată- 
lui său, avocatul Alexandru Sadoveanu de la Pașcani. 
La virsta de 18 ani era un adolescent studios şi talentat, 
cultivat, cu preocupări literare şi publicistice. Avea un 
viu interes pentru problemele sociale ale timpului, pre- 
zente în subiectele pe care le-a abordat cu preferinţă încă 
de la primele sale scrieri publicate. Pe lingă toate, ata- 
şamentul lui puternic pentru viaţa „umiliților“ din lumea 
satelor — pe care o cunoștea bine din copilărie — exis- 
tență dramatică, fără orizont şi fără ieşire la vremea 
aceea : „Simpatia pentru țărănime cra prezentă în mine 
ca o suferință“, se va destăinui viitorul scriitor. 


+ 


Trecuseră ani după acel iulie 1898. 

Imaginea legendară a lui Ion Florea, impresiile des- 
pre evenimentele al căror erou fusese, toate cele ce se 
ştiau și se spuneau despre el — adevăr şi „poveste — 
se sedimentaseră firesc în tiparele adinci ale memoriei 
pasive a lumii. Din acel depozit, treptat învăluit în tăcere, 
amintirile aveau să mai revină la suprafață numai cu 
unele prilejuri, provocate de asociaţii cu întîmplări poate 
asemănătoare. 

Dar în memoria activă a unui scriitor, asemenea Întîm- 
plări, subiectele şi eroii lor revin în alte dimensiuni şi 
în alte scopuri. Elementele vieţii se transformă în planul 
ficţiunii, dincolo de limitele şi termenii identificării 
directe. Transfigurate astfel, ele păstrează o profundă 
semnificaţie de document, dar nu se pot constitui în colec- 
ție de documente. 

Memoria activă a scriitorului Mihail Sadoveanu reţi- 
nea, între alte nenumărate subiecte şi chipuri reprezen- 
tind existența umană cu toate complicațiile ei dramatice, 
intimplarea şi imaginea lui Ion Florea, despre care ştia 
că „prea scurtă i-a fost viața“ şi numai de aceea „nu a 
avut cînd să-şi desfăşure reţeaua faptelor spăimîntătoare"“. 

Era în gustul vremii — la acest inceput de secol — să 
se compună istorisiri pe asemenea subiecte, de: mare 

tensiune, cazuri senzaţionale. Dar Sadoveanu, scriind 
povestiri pe motive din viaţă, sau reprezentind cazuri 
senzaţionale, nu confecţiona pe tiparele unei mode lite- 
rare — care, dealtfel, nu l-a interesat niciodată. Existau 
imperfecţiunile inerente începutului, dar el își exercita 
harul pe temeiuri de profundă cunoaştere şi  statornică 
legătură cu izvoarele tainice ale vieţii ; pătrunderea aces- 
tora nu devenea o descoperire, le poseda firesc, din pri- 
mii ani ai veniri pe lume. Din copilăria și adolescența sa 
stăruiau în amintire nenumărate, mai luminoase, sau mai 
vagi chipuri și imagini... Între acestea, una foarte aproape 
de suflet a fost şi cea a lui Ion Florea, despre care știa 
că „a avut vreme să-şi facă admiratori şi tovarăşi din toţi 
sătenii pe care-i menaja“. 

Situaţiile de similitudine, alternind cu situaţii modifi- 
cate față de prototipul personajului sau întîmplărilor apar 
frecvent în subiectele sadoveniene, şi nu numai în cele 
din tinereţe. Sînt istorisirile în abur romantic dar cu o 
viguroasă vină reală, despre haiduci şi răzvrătiți, despre 
cei care pornesc în pribegie pentru că au fost nedreptă- 
țiţi, sau revin din pribegie pentru a-și face dreptate, 
oameni îndîrjiţi împotriva autorităţilor şi legilor. vremii 
lor, în condiţiile unor acute conflicte de muncă, de pro- 
prietate, sau zguduitoare conflicte morale. 

„În ultima povestire din volumul Dureri înăbușite 
apare numele lui Florea, într-un context conflictual 
foarte sugestiv. Este o lungă istorisire de puternică ten- 
siune psihologică, despre un pribeag cu destin straniu şi 
dureros, Petrea Străinul — întemnițat la salinele din 
Tirgu Ocna. 

Scriitorul se aflase în garnizoană la Tirgu Ocna în 
1902, către sfîrşitul stagiului militar ; compania sa alcă- 
tuise detașamentul de gardă al castelului ocnașilor şi al 
salinelor. Unele indicii documentare spun că Ion Florea 
executase în acele saline, cu cîțiva ani înainte, o parte a 
stagiului de muncă silnică — fiind ulterior transferat la 
Doftana. 

În povestirea sa, scriitorul a creat personajelor condi- 
ţiile şi împrejurările adecvate viziunii proprii, context 

ce devine întru totul grăitor : uneori ceva mai departe, 
alteori destul de aproape de acea zonă limită a posibilei 
identificări. 

Personajul Florea apare fără adosul unui nume sau 
prenume ; nu este haiduc sau un nesupus oarecare ; este 
condamnat sub acuzaţia — nedovedită — a uciderii 
soţiei sale. Acest Florea este un nevinovat, victimă a 
absurdelor hotăriri judecătoreşti întemeiate pe arbitrar, 
pe autoritate şi forţă. Nevinovăţia lui este apărată de un 
alt personaj al episodului : „...arătind pe cel cu fruntea 
mare şi senină: — Încă noi tot am făcut ceva, de-am 
fost aduşi aici. Dar omul ăsta, iată-l: — Florea — a venit 
pe nedrept. Cum nu ştii dumneata pentru ce l-a con- 
damnat, așa nu-şi ştie el vina“. 

În lunga replică ce urmează, rostită de Florea, el nu 
își va pleda propria cauză, va pronunţa un rechizitoriu 
foarte aspru, în termenii acelui mod de gîndire socială 
specifică epocii. Nu este o retorică suprapusă faptului ca 
atare. Și este altceva decit protestul față de o nedreptate 
suferită. Situaţia proprie, atit de dramatică în esenţă, 
este implicată cu detaşare, devenind pretextul pentru a 
deschide un proces foarte sever autorităţii juridice abu- 
zive a vremii. Gestul lui moral tradus în replică este al 
„acuzatului care acuză“ şi mai mult, este al generozităţii 
justiţiare de care se dovedeşte în chip surprinzător capa- 
bil, prin distanţare de propria cauză — demonstrind înţe- 
legerea unor aspecte ale raporturilor sociale specifice 
timpului şi o atitudine critică vehementă față de aces- 
tea ; semnificaţia atitudinii nu poate fi ignorată, chiar 
dacă este evident că un pas mai departe, dincolo de 
vehemenţa critică, el nu poate face. 

Povestirea îl lasă pe cel acuzat în situaţia dată, nevi- 
novăţia lui reală rămîne subsidiară, nu poate fi solu- 
ţionată. 

Este însă singurul care propune — declarativ — o 
ideologie protestatară, la acest nivel. Ceilalţi — haiduci, 
pribegi, nesupuşi — pătrund în substanţa unor întim- 
plări, adesea fabuloase, impregnează cu prezența lor o 
întreagă povestire, alţii apar episodic, ori se narează pe 

seama lor, rememorînd atitudini și fapte... Dar nu apar 
în prim-planuri spectaculoase ”. 

În unul sau altul dintre aceste profiluri, constituite 
şi definite prin impactul lor cu societatea, se pot distinge 
indicii sau linii mai reliefate din portretul fizic şi moral 
al celui care fusese un contemporan, haiducul Florea 
Banditu 24 — prin drama căruia secolul încheia galeria 
figurilor cu această caracteristică fizionomie protestatară, 
la frontiera dintre poziţia de inaderenţă spontană, izolată 
şi fără viziune şi cea de revoltă conştientă, subliniind 
insuficienţa vitală şi condiţia de anacronism a celeilalte, 
determinînd compensator punctele cardinale ale unui ori- 
zont de ideologie socială. 


* 


În peisajul geografic destinat haiducilor lui Mihail 
Sadoveanu se remarcă o predilecție — de microclimat 


23. O confruntare de linie generală, firească în conjunctura de 
față : cu eroii-haiduci ai lui Panait Istrati; aceştia sînt adesea 
„convocați“ de autor — prin tendință explicită — în număr im- 
presionabil, pentru a susține întreg subiectul unei povestiri sau 
unui roman. Al. Oprea consemna caracterul de „conferință" al 
întrunirilor haiduceşti istratiene, fiind fnseriați alături de cei 
cu autenticitate istorică : Iancu Jianu, Grozea, Codreanu, fictivii : 
Eremia, Cosma, Ilie, Florica ete. Aici însă şi circumstanţele de 
cadru sînt diferite : plasați în plină epocă modernă, mulți dintre 
ei adoptă „un stil“ de viață haiducească nu din constrîngere, ci 
fiindcă aşa se simt bine — ceea ce nu reprezintă o opțiune 
gravā, de principiu. Starea de „haiducie“ este astfel un ecuson 
lipit pe suprafaţa aspirațiilor lor individualiste. Afişind idealul 
tradițional al haiduciei — de libertate şi independență a acțiu- 
nii — ei nu pot afirma şi o profesiune de credință, aceasta, ca și 
rigorile etice ale vieţii haiduceşti sînt rezervate aproape numai 
celor cu autenticitate istorică. 

24. Tentativa identificărilor, legitimă adesea, implică dificul- 
tate în a determina un coeficient de certitudine de la indicativul 
dat — trăsăturile unei fizionomii morale ori subiectul unei întîim- 
plări — spre prototipul acestora. Singur scriitorul, creatorul, be- 
neficiază plenar — dar pe traseul invers — conform viziunii 
sale, de datei.e unui personaj sau „caz“ din sfera realului, a 
autenticității vieții, avind disponibilitatea de a-l transfera în cea a 
autenticului creației sale. Simplele suprapuneri de imagini se do- 
vedesc irelevante : valabilitate nu are clișeul şi pozitivul său, ci nu- 
mai consensul între termeni. 

vital : cei mai mulţi frecventează un spaţiu rezervat, este 
ţinutul Neamţului, în care se înregistrase puternic pre- 
zența lui Ion Florea și unde îi fusese pecetluiţă soarta. 
Pe acolo este vameş vestitul Ion Pictraru, acolo au vad 
Vasile cel Mare, Ilie Răcoare — oameni de codru și de 
drumul mare, care operează printr-o diferenţiere pre- 
cisă şi infailibilă din punctul lor de vedere în raporturile 
cu semenii, angajind relaţii similare celor pe care le 
întreţinuse şi Florea Banditu. Ilie Răcoare este în dialog 
neprotocolar şi în relaţii de strinsă cordialitate cu egu- 
menul mănăstirii, iar isprăvile lui sint plasate în acelaşi 
perimetru cu cele săvirşite de Florea — cu trimitere mai 
cu seamă la episodul în care, pătrunzind în mănăstire 
într-un traversti adecvat şi într-un moment oportun, pe 
care numai el ştia să-l aleagă, procedează cu „menaja- 
mente“ şi reverență ironică la deposedarea unor bogaţi 
negustori vilegiaturişti. 

Mihail Sadoveanu crease un Ilie Răcoare de o mare 
robusteţe morală şi o forţă fizică herculeană. 

Cei care îl evocă pe Ion Florea în mărturiile lor, îi dau 
de soţ, pe drumurile haiduciei, pe Ilie Răcoare, aflindu-se 
într-un deplin consens de acţiune. Dar... poate că între 
ei doi exista numai relația — şi distanța — de la erou 
la prototipul său... 

Pentru ciobani şi pentru oamenii muntelui, Onuţă şi 
Pintilie — apariţii episodice în romanul Demonul tine- 
rcţii — nu sînt nici răufăcători nici ticăloşi. „Îs oameni 
de-ai noșştri...“, aşadar nu numai inofensivi ci şi foarte 
familiari. Cum familiară şi inofensivă era apariţia lui 
Ion Florea pe la toate stînele de pe aceleaşi plaiuri ale 
Neamţului. 

Ceea ce însă nu ştiu ciobanii şi oamenii muntelui este 
un anumit lucru, de taină, despre care nu se va rosti 
cuvînt decît la ceas de destăinuire către părintele Nata- 
nail de la Vovidenia : deşi tovarăşi în treburile lor, cei 
doi sînt foarte diferiţi ca fire, astfel că, uneori, lui Pin- 
tilie nu-i place Onuţă „pentru vorbele lui împotriva 
dreptăţii și adevărului“. Asemenea se dovedeau şi rela- 
tiile — ajunse dealtfel în impact total — între Ion Flo- 
rea haiducul şi acel „Bărgăoan“ care proceda prin „a se 
îndosi şi a face răle“. 

Un personaj cu precise antecedente haiduceşti şi fără 
alte „pete“ pe înfăţişarea lui este Isac A-Maicei, omul 
„cu ochii amăriţi“ care trăia la hanul lui Colţun. Un 
resemnat, cuminţit prin proprie decizie, consimţind for- 
mal la rinduielile pe care nu le acceptase anterior — de 
fapt, fixîndu-se într-o stare revolută, prin izolare. Un 
înfrînt care păstrează încă resursele morale de a îniringe 
răul din lume. Despre preocupările inofensive, şi firești, 
dar şi ciudate ale acestui „venetic se vorbeşte cu res- 
pect şi simpatie. Despre chipul lui, cel exterior şi cel 
lăuntric, două fraze: „Era un bărbat cărunt, cu fruntea 
încrețită, cu ochii amăriîţi. Umbla liniștit, grăia blind“. 
Despre cîtă avere are, se ştie prea bine: „N-are nimic, 
fără decit un bucium de cireș (din care nu cîntă niciodată), 
două pistoale ş-un hamger turcesc. Abia cînd acolo, în 
sihăstria lui, este călcat de răufăcători cu gînduri ucigașe, 
își va arăta şi puterea şi firea şi trecutul. Îi înfruntă și 
îi biruieşte. Îi lămurește și asupra antecedentelor sale: 
„(...) Eu am cuibat mult în codru verde...” Este singur și 
cu miinile goale — nu apelează efectiv la arme —, dar 
este în el o forţă uriașă care îi imobilizează pe cei doi 
„oameni tineri, nalţi, voinici“ ; iar siguranţa sa de sine, 
izvorînd din acea forţă, stăpînirea totală a situaţiei, este 
comunicată cu umor, în chip delicat ameninţător: „Fiţi 
cuminţi şi nu cercaţi să supăraţi hamgerul !*... 

O similitudine frapantă şi o adresă directă la ceea ce 
însuși autorul povestirii, Mihail Sadoveanu, putuse reține 
foarte bine din paginile ziarelor şi din istorisiri, despre 
„strania sugestie“ pe care o exercita glasul lui Florea 
Ion și simpla lui prezenţă. 

Faimoasă şi  coincidentiă în chip explicabil, cealaltă 
„magică putere“ pe care o avea Florea cel încătușat care 
„numa' cît atingea lacata di palmă... şi să şi discuia” —- 
efect al unei însușiri miraculoase, „c-avea şi iarba fiare- 
lor în palmă“. 

Aceeaşi putere o avea şi Cozma Răcoare, care era un 
haiduc în lege. Era „strașnic român, și avea iarba fieru- 
lui“, O avea apoi un alt invulnerabil din povestirile 
sadoveniene, Ruja Şandor, „un viteaz vestit“ după care 
„zeci de ani a umblat, pînă ce l-a prins, stăpînirea. Se 
poate să-l fi prins; dar dacă l-au prins, Ruja Șandor a 

scăpat şi nu l-au mai prins a doua oară. Avea iarba fie- 
ruluist... 

Lui Ion Florea, comentau ziarele timpului, „ii mersese 
pomina între ţărani“, se bucura de o invulnerabilitate 
totală, ei avind convingerea că „gloanţele nu-i pătrund 
în trup — nici chiar în ciîlcîiu cît anticului erou Achil !“. 

Complicaţiile sentimentale primesc o însemnătate 
secundară la aceste personaje sadoveniene ; de aceea li se 
rezervă, de obicei, un spațiu discret, sînt doar mențio- 
nate, iar dacă au un aspect determinant nu cunosc o 
expunere detaliată sau dispoziția spre noi şi zgomotoase 
complicații (altminteri stînd lucrurile cu haiducii lui 
Panait Istrati). Aici însă este, mai curînd decît o discre- 
ție deliberată, ignorarea a ceea ce nu reprezintă semni- 
ficație pentru situația dată ; cînd se implică în acea situa- 
ție ea nu este evitată. 

În relatările—mărturii despre viața lui Ion Florea — 
fie cele foarte concise, enumerînd numai fapte ori schi- 
țînd caracterizări ale omului, detalii despre relațiile cu 
familia, fie cele ample și mult mai dezinvolte din „Înscris“ 
— situația trece aproape neobservată astfel încît nu se 
constituie într-o lacună a vieții; pur şi simplu, se vede 
că „haiducu't, cel cu o existență foarte periclitată, avea 
mereu alte treburi, împrejurările în care se găsea deno- 
tau inadecvare. 

Numai în Doina lui Florea şi a haiducilor săi se inter- 
calează între alte întîmplări un episod referitor la viaţa 
sentimentală — participarea lui discretă la nunta fetei 
pe care o îndrăgise înainte de a pleca în haiducie. Este 
vizibilă însă ideea-pretext : Florea este expus unei situa- 
ţii tipice eroului de poveste sau baladă, el are acum şi 
aici prilejul de a-și manifesta generozitatea, înzestrînd-o 
pe cea care nu i-a putut fi soție — comportare clasic 
haiducească. 

Se remarcă în general, atit la el cît şi la haiducii care 
intră în țesătura creaţiei sadoveniene, o gestică simpli- 
ficată, aproape selectată, chiar în acţiunile directe şi dure 
— dacă nu mai ales în acestea ; reacţiile şi reticențele — 
voluntare —, întreaga comportare a lui Florea Banditu, 
cel care „nu o făcea pe boieru', surprind prin simpli- 

tatea şi bunul simţ de care sint guvernate, îi crează e 
reală distincţie morală, îi particularizează fizionomia 3%. 

Într-o cronologie absolută, voit neformalizată şi dis- 
pensindu-se de criteriul valorii specifice, în seria eroilor 
sadovenieni numărul de ordine „unu“ trebuie recunoscut 
tot unui haiduc „în lege“ — contemporan, prin momen- 
tul creării sale, cu celălalt, aflat în afara legii şi 
numit Ion Florea. 

„Eroul“ purta un nume sugestiv, care figura şi ca titlu 
al scrierii : Florea Corbeanu. Constituise „debutul“ foarte 
precoce al autorului, care nu împlinise încă 14 ani. 

După exact o jumătate de secol de la acel eveniment, 
în evocarea autobiografică : Anii de ucenicie — publicată 
în 1944 —, scriitorul consemna în citeva fraze : 

„Încă din clasa a doua de gimnaziu începusem a scrie 
şi a ilustra, pentru mine şi pentru doi-trei prieteni, un 
roman haiducesc în mai multe tomuri. Se chema Florea 
Corbeanu haiducul. Acest Florea Corbeanu era destinat 
să voinicească nu numai în Moldova, Bugeac şi Munte- 
nia, dar şi în Ardeal şi Pind ; de unde se vede că preocu- 
parea literară a autorului era dominată de ideea politică 
a unităţii neamului“. 

Într-un alt context, este destăinuit motivul care deter- 
minase „opera“ : era vorba de o acută criză de alimentare 
a lecturii sale preferate, povestirile cu haiduci. Sînt măr- 
turisite și influenţele, care nu puteau lipsi la acea virstă : 
cele vreo douăzeci de cărticele care constituiseră şi lec- 
tura de pînă atunci — nişte broşuri ieftine dar greu de 
procurat, cu intensă circulaţie şi mare popularitate la 
acea vreme, scrise naiv şi adesea ilustrate cu la fel de 
naive imagini. 

Florea Corbeanu haiducul se  subintitula „roman“, 
conceput în patru tomuri, pentru că era greu de epuizat 
mulțimea faptelor haiducului, care manifestase veleităţi 
de expansiune teritorială spre a-şi putea consuma priso- 


25. Unii dintre haiducii istratieni, chiar cei pe „modele reale“, 
dincolo de îndrăzneala vitează — care este a oricărui haiduc — 
sînt marcați prin ostentaţia atitudinii ; alţii afişează extravaganțe 
incredibile — plasați fiind în epoca Unirii Principatelor. Dealtmin- 
teri, aceştia sînt sofisticaţi cu artă pentru că astfel îi vrea autorul 
lor, sînt produsul total al intenţiilor sale. 

sul de energie combativă, trecînd frontierele la fraţii săi 
străvechi din Pind. 

După ce primul tom — gata ilustrat — se bucurase de 
cea mai entuziastă adeziune iar autorul de admiraţia 
totală a publicului adecvat — „amatorii de haiduci din 
fundul clasei“ — opera şi-a încheiat periplul, a eșuat 
dramatic. Subiectul era aproape „subversiv“ : isprăvile 
haiduceşti ; compunerile pe asemenea motive nu puteau 
fi decit de mare senzaţie, constituiau o adevărată litera- 
tură polițistă a vremii. Pentru principiile pedagogice rigu- 
roase ale şcolii o asemenea literatură era un pericol 2%. 

Astfel, „romanul“ Florea Corbeanu haiducul a trebuit 
condamnat şi interzis. Din fericire delictul fusese desco- 
perit de un sever profesor plin de tact ; el preţuia pe eic- 
vul „dintr-a doua“ care avusese nefericita inspiraţie să 
scrie romane cu haiduci — primejdioasă îndeletnicire ! 
Aplicînd o măsură radicală, confiscarea „operei“, a închis 
incidentul cu eleganţă, corect și fără explicaţii, fără vreo 
aită consecinţă gravă asupra vinovatului decit chemarea 
lui tacită la ordine şi disciplină şcolară. 

Cît de întimplătoare a putut fi întilnirea celor două 
nume necesare pentru eroul şi titlul unui roman haidu- 
cesc, a rămas învăluit în tăcere, în taina minţii acelui 


26. În mediul şcolar al gimnaziului de la Fălticeni, se crease 
şi un climat al fanteziilor „eroice“, la o temperatură îngrijorător 
de ridicată. Astfel, după ce de cîțiva ani intrase în tradiţie, prin 
1897 „joaca de-a haiducii” devenise o primejdie pentru scopurile 
educaţionale ale şcolii; mai toți gimnaziştii — fie ei chiar neam 
de orăşeni — erau contaminaţi de pasiunea puternică şi pârind 
fără leac, cea a haiduciei! Aspirau cu toţii la starea de haiduc 
— adică de răzvrătit şi liber! 

Cineva, „alarmat de cele auzite că fac aceşti haiduci (răcnete, 
trag cu pistolul !)“ a avertizat serios pe directorul gimnaziului, 
profesorul Vasile Lovinescu ; acesta s-a văzut obligat să decidă 
măsuri severe de interdicţie a unor asemenea distracţii şi de 
temperare a exuberanţelor vitejeşti juvenile. În realitate, putea 
contraria numai vacarmul stîrnit — cam prea adesea — prin 
dezlănțuirea acelor teribile „forțe armate“, în chip comic echipate 
cu ce le era la îndemînă. 

Despre nevinovatele distracţii care au devenit interzise — 
exact în anul 1897, într-un orășel situat în raza teritoriului „căl- 
cat“ pe atunci de Jon Florea —, relatează în amintirile sale 
Mihail Sadoveanu, Profira Sadoveanu — în cartea: Ostrovul 
Zimbrului — şi Eugen Lovinescu în Pași pe nisip. 

nevirstnic autor; unul coincidea cu cel al „haiducului- 
bandit“ Florea, în jurul căruia se crease atmosfera de 
legendă încă pe cînd trăia. Micul romancier auzise poves- 
tindu-se ; a putut ¿fla unele lucruri uimitoare cu prilejul 
acelor reîntoarceri tot mai rar împlinite — numai în 
timpul vacanţelor școlare —, mult doritele reintoarceri 
la vatra de dulci ademeniri a neamurilor dinspre mamă 
de la Verşeni, pe malul Moldovei. 

Iar celălalt nume, prea puţin modificat, poate numai 
din necesități „de creație“, va fi devenit patronim prin 
derivație din numele haiducului cu veche şi întinsă faimă, 
Corbea cel înfricoşător de viteaz — fiind de natură să 
aducă o garanţie în plus primului, mai recent, spre a 
arăta că acest Florea era un adevărat şi mare haiduc, 
rudă de aproape prin vitejie dar şi prin nume cu Cor- 
bea haiducul. 

În seria onomasticii sadoveniene numele Florea a apă- 
rut şi în scrierea publicată postum, în 1971, Lisaveta — 
o amplă naraţiune evocînd imagini din copilăria scrii- 
torului. Unul dintre personajele către care îşi manifestă 
în chip nedisimulat înclinația sa afectuoasă este Florea 
— expus şi acesta unor dificultăţi sociale şi morale sem- 
rificative, chiar dacă în alte împrejurări. 


„e«. Un haiduc în sensul cel mai adevărat...“ 


Un tinăr cercetător — moldovean de origine, stabilit la 
Moscova — publicase în anul 1900 o menţiune despre 
evenimentele care au avut ca erou pe Ion Florea. 

Menţiunea sa intervenea atunci ca argument necesar, 
invocat în scopuri ştiinţifice, pentru elucidarea aspecte- 
lor unei realităţi sociale care îl interesa cu deosebire. 
Propunea astfel o explicaţie documentată — avind și 
circumstanţe de confirmare — despre răsfringerea unor 
asemenea realități în sfera de cunoaştere a mediului fol- 
cloric şi, implicit, despre modalităţile specifice şi condi- 
ționarea asimilării unor evenimente cu repercusiunile lor 
la nivelul mentalităţii acestui mediu. 

Era interesat în același timp de a detecta direct, cum 
acele elemente — odată asimilate prin cunoaştere — 

pătrund în chiar procesul de creaţie spontană şi circulaţie 
a legendei şi povestirii de factură folclorică, sub o sin- 
gură condiţie : adecvarea la interesele acestui mediu 
social. Erau probleme fundamentale pentru un cunoscă- 
tor pe deplin competent şi un subtil interpret al feno- 
menului istoric-social și etnografic-folcloric. 

În vara anului 1898, se aflase într-o călătorie de stu- 
dii la Neamţ ; trăise astfel foarte aproape de scena și în 
atmosfera de intensă agitaţie a întimplărilor de atunci 7. 


„În vara anului 1898, prin împrejurimile mănăstirii 
Neamţ, la poalele Carpaţilor, se ascundea Ion Florea — 
un haiduc în sensul cel mai adevărat al acestui cuvînt — 
evadat din salinele de la Tirgu Ocna. Pe atunci, studiam 
în biblioteca mănăstirii şi mi-a fost dat să ascult seri 
întregi minunatele povestiri despre isprăvile lui Florea, 
pe care parţial le-am notat şi cu timpul le voi tipări. 
În luna iulie, Florea a fost omorît, la cîţiva paşi de mănăs- 
tire, de către jandarmul Hertz. Capul haiducului ucis a 
fost trimis la Bucureşti, iar corpul îngropat în pădure. 

În vara anului 1899 mi-a fost dat să văd mormîntul 
lui Florea, împodobit cu flori şi coroane pe care le aduc 


27. Cunoaşterea acestei surse documentare se datorește amabi- 
lităţii şi competenţei cu care ne-au fost oferite mijloacele de a 
pătrunde la datele ei de către filologul slavist Mihail Marinescu, 
de la Institutul de limbi slave — Universitatea Bucureşti. I se 
datorește semnalarea iniţială a informaţiei — obţinută de d-sa 
prin cercetarea fondurilor documentare Jațimirschi A. din biblio- 
tecile : „V. I. Lenin“ — Moscova şi „Salticov-Scedrin“ — Lenin- 
grad, — precum şi traducerea în româneşte a textului-argument 
despre Ion Florea. Citatul este extras din studiul său: Ecouri 
ale culturii românești în revista rusească „„Jivaia starina“ (Trecu- 
tul viu) (1890—1916) publicat în 1971 în „Analele Universităţii 
Bucureşti — seria Limbi slave,“ an. XX, pp. 25-41. 

Ulterior, profesoara Eufrosina Dvoicenco-Marcova ne-a oferit 
indicaţii prețioase pentru stabilirea relaţiilor de documentare cu 
o remarcabilă cercetătoare a biografiei şi operei lui Al. Iațimir- 
schi, Alexandrina Matcovschi — de la Institutul de limbă şi 
literatură moldovenească din Chişinău. Pregătind ca teză de 
doctorat în filologie monografia „Al. Iaţimirschi”, a cercetat un 
imens material documentar publicînd studii substanţiale în re- 
vista Limbă şi literatură moldovenească. Ni le-a pus la dispo- 
ziție, alături de alte importante relații complementare, de reală 
utilitate pentru o edificare exactă asupra acestui aspect al pro- 
blemei ce ne interesa. 

nu numai copiii din satele învecinate dar şi intelectualii 
care-şi petrec vara odihnindu-se la mănăstire“. 

Autorul acestei mărturii-document era tinărul cerce- 
tător Alexandru Iaţimirschi. Numele lui este întîlnit în 
studii şi tratate de istorie şi istoria literaturii române 
vechi. Era originar de la Cetatea Albă, îşi încheiase stră- 
lucit studiile universitare filologice şi, la cei 25 ani pe 
care îi avea la vremea evenimentelor implicate aici, se 
afirmase impetuos în cercurile ştiinţifice şi academice 
fiind recunoscut drept un eminent cunoscător în proble- 
mele literaturii şi culturii slave vechi şi medievale. Mani- 
festa un interes statornic şi reală pasiune pentru cultura 
şi istoria popoarelor balcanice — cu precădere pentru 
cultura şi istoria poporului român %. Cercetase cu asi- 
duitate, la surse directe, istoria, lingvistica, etnografia şi 
folclorul românilor ; publicase numeroase studii, articole 
şi recenzii asupra unor cărţi din aceste domenii. Remar- 
cabile între toate erau studiile sale despre haiducie la 
români, demonstrind nu numai un impresionant orizont 
de cunoştinţe, dar şi o înaltă competenţă în aprecierea 
cu rigoare ştiinţifică a caracterului şi semnificației feno- 
menului social-istoric al haiduciei. 


28. Cercetător de formaţie modernă, Iațimirschi își însuşise 
o profundă cultură istorică. Tot ce s-a publicat despre istoria 
românilor în revista de mare prestigiu ştiinţific, Jivaia starina, 
purta semnătura lui. Pe lîngă interesele de cercetător, o reală și 
statornică afecțiune pentru viaţa, istoria și cultura poporului 
nostru l-a determinat să le cerceteze în adincime. Precis docu- 
mentat, aducînd argumente riguroase, el sublinia rolul decisiv 
pe care l-au avut românii în anumite momente de grea răscruce 
a istoriei europene, prin capacitatea de luptă şi rezistență a 
poporului și prin calităţile excepţionale ale unor mari conducă- 
tori de oști, iscusiţi strategi şi diplomaţi. Publicind o recenzie 
despre conferinţa slavistului Ioan Bogdan, Luptele românilor cu 
turcii pînă la Mihai Viteazul, îşi exprimă convingeri admirative, 
caracterizind poziţia românilor în fața imensului pericol otoman : 

„Un act de neasemuită vitejie a poporului român erou, care 
a dus pe umerii săi greul presiunii turcilor ce supuseseră deja 
ţările slave (sudice) şi în fața cărora tremurau toţi vecinii“. În 
concluzie arăta că: „Popoarele vecine sînt datoare românilor, 
întrucît în decurs de patru secole au ţinut în loc torentul tur- 
cesc, permițîndu-le prin aceasta să-şi desăvirşească cultura sub 
scutul păcii“. 

Menţiunea despre haiducul Ion Florea a apărut în nota 


ia o recenzie tipărită în revista Jivaia starina — tomurile 
I—II pe anul 1900, p. 273—277, rubrica „Critică şi biblio- 
grafie”. 


Din investigațiile documentare întreprinse, a rezultat 
că este singura referinţă despre Ion Florea pe care a 
publicat-o. Rezerva se impune însă, deoarece chiar cerce- 
tătorii direcţi ai activităţii ştiinţifice pe care a desfăşu- 
rat-o Iaţimirschi nu au reuşit să epuizeze consultarea 
vastului material tipărit — sute de studii, recenzii, note, 
răspindite în diferite reviste pe parcursul a aproape trei 
decenii. lar materialul de arhivă, fişele documentare, 
însemnările bibliografice, diferite proiecte, ori chiar 
lucrări în întregime redactate ale savantului filolog au 
putut avea neșansa de a se pierde, în împrejurări vitrege 2%. 

Aflîndu-se multă vreme într-un climat social şi poli- 
tic nefavorabil, cel care în tinerețea sa se pasionase de 
cunoașterea la izvoare şi înregistrarea unor interesante 
şi inedite creaţii din folclorul românesc — multe culese 
prin cercetări directe pe care le-a făcut în zona etno- 
grafică Piatra Neamţ —, a trebuit să lase pe plan secun- 
dar asemenea preocupări. 

Acele povestiri şi legende despre Ion Florea, pe care 
le notase cu intenţia de a le publica, au rămas în sta- 
diul incipient. Era însă posibil ca el să menţioneze şi 
în alte contexte informaţii de sursă folclorică, sau chiar 
texte, utilizindu-le pentru referinţă în studii sau articole 
neavind ca preocupare directă domeniul folclorului. Era 
un procedeu caracteristic şi frecvent în maniera de lucru 
a savantului — cum confirmă cel mai autorizat cunoscă- 


29. Foarte curînd după a doua călătorie de studii la Neamţ 
— din 1899 — evenimentele politice, şi în directă relaţie cu aces- 
tea, afirmarea adeziunii lui Iaţimirschi la ideile revoluționar- 
democrate, au influenţat situaţia sa socială şi activitatea ştiin- 
țifică. Concepţiile sale progresiste l-au făcut curînd indezirabil 
în mediul universitar al Rusiei ţariste. În 1908 era destituit din 
postul de privat-docent la Universitatea din Petersburg ; anga- 
jîndu-se la o şcoală reală era acuzat public — prin gazeta reac- 
ționară „Novoe Vremia“ — că propagă idei socialiste şi agită 
spiritele tineretului. În asemenea foarte precare împrejurări, nu 
a încetat să cerceteze, să studieze perseverent, pînă la sfîrşitul 
vieții — încheiată în 1925, la 52 de ani. 

tor al biografiei și operei sale, cercetătoarea Al. Matcov- 
schi: „(...) Iaţimirschi adesea intercala în unele studii 
şi articole despre vechile manuscrise şi alte probleme de 
slavistică, pasagii din viața culturală a românilor“... Ceea 
ce se poate deduce cu evidenţă din chiar textul care este 
invocat aici, menţiunea despre Ion Florea. 


* 


Cu privire la cele două călătorii pe care le-a făcut 
Taţimirschi în Moldova în 1898 şi 1899, se dau amănunte 
în studiile biografice foarte documentate ale aceleiași 
cercetătoare. 

Pentru obținerea titlului de „magistru în filologie 
slavă", el a prezentat la Universitatea din Kazan o mono- 
grafie de strălucită erudiție despre viața şi opera lui 
Grigore 'Țamblac, pentru care i se decerna direct titlul 
de doctor în filologie. Ulterior monografia a primit şi 
premiul Lomonosov. Pentru această lucrare, ca și pentru 
altele, o bună parte a documentării fusese realizată prin 
cercetările în fondurile bibliotecilor românești — între 
care şi cel de manuscrise vechi de la Mănăstirea Neamţ. 
Obiectul vizitelor sale aici erau aceste cercetări ; i s-a 
ivit și prilejul celeilalte documentări, pentru care nutrea 
un interes pasionat. 

În vara anului 1898, ascultind „seri întregi“ povestirile 
despre Florea haiducul, Iaţimirschi era convins de valoa- 
rea acestora şi le-a notat „parţial. În anul următor, noua 
călătorie la Neamţ pentru un nou popas de studiu şi docu- 
mentare. De data aceasta, avînd prilejul să constate per- 
petuarea unei atitudini publice surprinzătoare, manifes- 
tările de admiraţie pentru faptele haiducului, prinosul de 
venerație față de memoria lui. 

Iaţimirschi putea trece drept un martor întimplător 
al acestor realităţi. Dar. nu întimplător era şi unul din- 
tre martorii avizaţi şi obiectivi. El putea privi totul din 
afara lucrurilor. Chiar în acest caz, cînd era interesat să 
le consemneze. Mărturia sa se constituie pe premisa 
acestui interes, devine valabilă pentru că nu reprezintă 
o simplă participare afectivă — adecvată la atmosfera 
ce se crease în jurul unui eveniment depăşind limitele 

obișnuitului. Are valabilitate şi se arată eficientă acum, 
cînd poate sluji direct scopurilor noastre, tocmai pentru 
că el era şi un observator foarte avizat, capabil de discer- 
nămîntul necesar pentru a face aprecieri judicioase. 

Cu competenţă şi obiectivitate înregistrase atunci nu 
numai atmosfera unei colectivități sensibilizate de o intîim- 
plare dureroasă, dar şi rezonanţele faptului ca atare în 
acea zonă de profundă receptivitate umană şi de reacție 
prin implicarea valorilor morale. 

Ceea ce înregistrase Iaţimirschi se consemnase în presa 
vremii în termeni care denotau, pe de o parte, modali- 
tatea de informare, pe de alta, poziţia gazetei — părind 
surprinzător sau dimpotrivă, firesc, curentul de simpatie 
făţişă pentru faptele şi persoana acelui răzvrătit şi justi- 
ţiar, indignarea față de măsurile luate de autorități pină 
la represiunile prin care a fost răpus, compasiunea moti- 
vată nu numai afectiv pentru „soarta“ haiducului... toate, 
sau aproape toate se consemnaseră în gazete, în răstimpul 
mai multor zile, pe numeroase coloane şi cu titlurile 
groase de rigoare pentru a marca importanţa întîmplă- 
rilor, adesea însă arătind şi îngrijorarea faţă de carac- 
terul şi proporţiile pe care le luase evenimentul. 

Între textele mărturiilor datorate celor ce încă mai 
„ştiau“ despre „haiducu' Florca Banditu“, de bună seamă 
că unele dintre ele păstrează urmele identităţii originare 
cu acele „minunate povestiri“ pe care le ascultase tină- 
rul cercetător. Al. Iațimirschi la Neamţ, în vara anului 
1898... 

Istorisindu-se frecvent la vremea aceea despre lon 
Florea, se puteau adăuga multe la cele reale, i se putea 
atribui şi ceea ce nu făptuise; fiecare episod comporta 
şi variantele sale. Motivarea exista în subtextul acestei 
situaţii. 

Se fabula inevitabil în marginea întimplărilor, uneori 
în buna intenţie de a asigura tocmai verosimilul lor, 
alteori în la fel de buna intenţie de a crea un plus de 
inedit, mai ales în detaliile de ordinul banalului, al coti- 
dianului — întimplarea trebuind să fie „cum nu s-a mai 
văzut şi auzit; după cum, puteau interveni în aceste 
fabulaţii pe suport real  contaminările cu imagini ale 

altor haiduci — în tendința de a justifica odată mai mult 
pentru Ion Florea condiţia sa de haiduc. 

Ceea ce observase şi considerase notabil Iaţimirschi, 
însemna tocmai acea specifică mișcare de translație, pro- 
iectarea din planul real în eroic şi legendar — fără o 
etapă de sedimentare a celor înregistrate în memoria 
colectivităţii, ci ca proces aproape simultan cu însăși des- 
făşurarea evenimentelor. 


Cunoscind astfel lucrurile, ştiind să le aprecieze cu 
rigoare, avînd şi competența de a găsi explicația meca- 
nismului acestui proces — distanţa de la faptul ca atare 
la imaginea lui transfigurată —, Iaţimirschi se exprimase 
în termeni fără echivoc, îl situase pe Ion Florea fără 
reticenţă : „un haiduc în sensul cel mai adevărat al 
acestui cuvint“ ; sublinierea pe care o aducea afirmației 
sale nu scapă unei examinări atente, însemnînd poziţia 
responsabilă pe care şi-o atribuia. 

La vremea cînd făcea aprecierea despre Ion Florca 
haiducul, cercetătorul filolog se remarcase în lumea ști- 
inţifică, era recunoscut specialist în folclor — şi mai ales 
în literatură haiducească ; el cunoștea foarte bine aproape 
tot ce se putea şti la sfîrşitul secolului trecut despre con- 
diționarea istorică și socială a fenomenului  haiduciei, 
cunoştea stadiul studiilor de acest profil în Europa și stă- 
pinea toate datele teoretice ale problemei; se documen- 
tase exhaustiv cu privire la colecţiile de folclor românesc 
publicate pină la zi. Pentru că era un specialist foarte 
avizat în problemă, nu ezitase să atribuie lui Florea cali- 
tatea de „haiduc“ ; avea competenţa de a considera poves- 
tirile despre acesta — pe care le aflase circulind deja — 
învestite cu o reală valoare documentară şi artistică ; de 
unde şi intenţia pe care o declara: „cu timpul le voi 
tipărit. 


+ 


În cadrul unor preocupări serioase, dar fără contin- 
genţă cu cele pe care le avea Iaţimirschi, ziaristu! Aurel 

Alecsandrescu-Dorna cita cazul lui Ion Florea în studiul 
său publicat în 1899, Presa și propagar:da crimei. 

În necesitatea de a exemplifica convingător demonstra- 
ţia sa despre influența nefastă pe care o exercită 
presa — generalizarea era numai una de principiu — 
asupra moralității publice prin difuzarea necontrolată a 
detaliilor celor. mai reprobabile fapte sub aspect social, 
face o referinţă de circumstanţă la figurile „criminalilor“ 
cunoscuţi în popor sub denumirea legendară de «hai- 
duci»... Termenul „criminal“ șochează în mod firesc 
prin atribuirea sa haiducilor; este însă aici utilizat în 
accepţia corectă şi conformă vocabularului juridic, se 
raportează la genul său proxim şi denumește orice infrac- 
țiuni penale de grad înalt cu prejudicii grave la adresa 
persoanei sau a ordinei publice. Actele de violenţă atri- 
buite  haiducilor se încadrau la această categorie de 
infracțiuni. 

Ziaristul se sesiza în fața spectacolului ca atare al 
presei invadate de preocuparea excesivă pentru cazurile 
scandaloase ; remarca acel metabolism social cu totul 
aparte, manifestat în perioadele de extremă tensiune ce 
se crea în jurul evenimentelor de această natură. 

Pentru a concretiza şi a-şi ilustra afirmaţiile, citează 
modul în care opinia publică fusese captivată de „eazuri“ 
dintre cele mai semnificative, unele aferente manitestă- 
rilor haiduciei tardive. 

Astfel, „cele două mai importante figuri  Licinski şi 
Florea, în două părţi opuse ale țării, succedindu-se una 
pe alta, au ţinut încordată asupră-le atențiunea întregii 
populaţiuni a ţării, cea dintii aproape doi ani, cea de 
a doua aproape un an. 

Alături cu legendele repede create în jurul lor, sunt 
bine cunoscute astăzi cea mai mare parte din actele care 
le-au asemuit figurilor lui Tunsu, Grozea, Drăgușin şi 
tuturor celor ce le-au preces cu douăzeci şi mai mulți 
ani înainte. În simplitatea lui, în spiritul general de 
observaţie al poporului, Licinski ca şi Tunsu, Florea ca 
şi Drăgușin nu au fost decit haiduci; — criminali nu au 
existat decit pentru justiţie şi ne amintim faptul foarte 
semnificativ că pe locul unde a fost ucis criminalul Flo- 

rca în pădure, s-a găsit cităva vreme apoi, flori sau urme 
de comemoraţiune religioasă a haiducului Florea.“ *) 

Explicaţia acestor atitudini era de domeniul evidenţei, 
pentru că „între actele lor şi a celor de douăzeci de ani 
înainte, era multă, foarte multă asemănare. Poporul a 
făcut cel dintii această apropiere, şi cele de mai sus dove- 
desc aceasta.“ 

O dovedeau, demonstrind că astfel de „cazuri“ — în 
speţă cel al lui Florea — nu puteau constitui acele motive 
de panică indicate de categoria evenimentelor scanda- 
loase. Ele aveau o altfel de pondere asupra opiniei publice. 

Observaţia ziaristului, aplicată pe un caz recent de 
reeditare a modelelor de acţiune specifice haiducie. cla- 
sice, cel al lui Ion Florea, sprijinită pe constatările sale 
generalizatoare asupra fenomenului, conţinea în același 
timp o interpretare esenţială — o concluzie exprimată 
prin aprecieri judicioase asupra opticii sociale conform 
căreia se manifestau atitudini pro şi atitudini contra: 
adeziunea poporului pentru faptele haiducului, simpatia 
şi solidarizarea cu el pe de o parte, pe de alta dezapro- 
barea şi reprimarea unor astfel de acțiuni considerate de 
autoritatea juridică infracţiuni grave — crime —. iar 
autorul drept o prezenţă dintre cele mai inconfortabile, 
inamic al ordinii publice; este o groasă  subliniere a 
incompatibilităţii — ireductibile în condiţiile timpului — 
dintre opinia publică şi cea a autorităţii juridice. Atitu- 
dinile diferite în calificarea celui răzvrătit se elucidează 
printr-o strictă delimitare de esenţă : între gestul celor 
care îşi manifestau veneraţia pentru haiducul Florea şi 
al celor care l-au ucis pe criminalul Florea. 

Prin convergenţa lor, argumentele își sporesc — fie- 
care în parte — potenţialul de convingere, oricare ar fi 
fost unghiul de vedere care le-a prilejuit. 

Iaţimirschi însuşi se pronunțase asupra cazului Ion 
Florea într-un context foarte semnificativ, relevînd 
valoarea de document social pe care acesta o comporta 
în primă instanţă. Apelase la fişele sale cu note despre 
haiducul Florea într-o împrejurare care necesita nu 
numai o documentare adiîncită și argumente, ci şi medi- 


*) St. cit., p. 16. 

tația asupra unor aspecte aflate la puncte de incidenţă 
cu acea problemă — capabile să o ilustreze elocvent. 
Interesat de toate lucrările care aveau contingenţă cu 
etnografia şi folclorul românesc, citise studiul publicat 
în 1899 de procurorul Dem. I. Dobrescu de la Tribunalul 
din București, Psihologia penală a ţăranului. În recenzia 
consacrată acestui studiu — care îi reţinuse atenția prin 
problematica sa — îşi extinde consideraţiile către sfera 
unor domenii de referință implicate în lucrare: psiho- 
logia maselor, etnografia, folclorul, în care se puteau 
afla argumente interesante, de natură să confirme con- 
statările strict juridice, înlesnind interpretarea acestora. 
„Autorul — arăta Iaţimirschi în recenzia sa — se miră 
că în majoritatea cazurilor, țăranii depun mărturie în 
sprijinul inculpatului și vorbesc de faptele extraordinare 
ale acestuia. Uneori, ţăranii interogaţi manifestă îndoieli 
în privinţa organelor respective de a reuşi să prindă sau 
să reţină la închisoare pe vreun haiduc îndrăzneţ.“ 
În acest context va fi folosit şi argumentul „trăit“, 
cunoscut şi înregistrat direct : cazul haiducului Florea. 
Împrejurările vieţii oferiseră lui Al. Iaţimirschi prile- 
jul cunoaşterii foarte aproape de surse a evenimentului 
cu atit de complicate repercusiuni, care preocupase insis- 
tent opinia publică la diversele ei nivele, crease mari 
dificultăți autorităților — întocmai celor pe care le 
remarca procurorul Dem. I. Dobrescu —, determinase 
poziţii pro şi contra, în raport cu situaţia de clasă şi cu 
interesele sociale decurgînd firesc din aceasta — cum 
conchidea limpede in studiul său de criminalistică ziaris- 
tul Alecsandrescu-Dorna. 


Contravenind flagrant intereselor şi autorităţii claselor 
opresoare, haiducia reprezentase secole la rînd un feno- 
men latent, cu fazele sale de exprimare ca potenţial prin 
exploziile izolate în care se descifra impetuozitatea si 
forța de reacţie a poporului faţă de injustiţia socială ; era 
o cale posibilă de a se opune faţă de numeroasele moda- 
lităţi şi măsuri legale prin care i se comprimau energiile 
și capacitatea de acţiune amplă, eficientă. Nu putea fi o 

instituție admisă de legislaţia timpurilor medievale şi a 
epocii capitaliste. Rolul ei specific se constituia prin 
angajarea în lupta pentru libertate socială şi împotriva 
injustiției dominante. A prezentat în anumite momente 
şi acel aspect deosebit de grăitor, consemnat istoric, prin 
prezența haiducilor ca forţă luptătoare în marile campa- 
nii războinice de apărare. Voievodul al cărui nume stră- 
lucise sideral pe firmamentul cel mai adesea sumbru al 
năzuinţelor naţionale seculare nutrite de români, Mihai 
Viteazul, nu ar. fi ezitat — dacă ar fi avut timpul — a 
realiza în acest sens dreptatea cuvenită bravului jertfit 
prin „frigarei Baba Novac. Nu mai puţin ar fi înfăptuit-o 
Domnul Tudor din Vladimiri, care  numărase printre 
temerarii săi panduri nume celebre de haiduci cu cetele 
lor — fraţi buni ai celor dintii — aducind, în lupta ce 
angajau, nu aura descendenţei lor legendare ci o prezenţă 
viguroasă, existența lor reală marcată de o neobişnuită 
aptitudine a activismului militant. 

Iar la sfîrşitul secolului al nouăsprezecelea, haiducia 
lui Ion Florea era legitimată aidoma, prin caracterul și 
adresa faptelor lui, prin modul cum erau preţuite de 
popor — de sătenii numeroşi care îi dădeau „concursul“, 
numai astfel explicindu-se „minunile“ că putea acţiona 
„banditul în trei judeţe fără să fie zărit de un singur 
jandarm“. 

Atit timp cît nu puteau fi realizate alte libertăţi, pină 
la cea deplină, poporul îşi exercita fără rezerve o singură 
libertate, dispensîndu-se de orice idee a legiferării ei: 
libertatea de a decreta, cu proprie putere, drept exponent 
al intereselor sale pe cel care realmente i le apăra pe o 
cale posibilă, expuniîndu-se în mod generos unor mari 
primejdii şi riscuri ale persoanei prin nesupunerea decla- 
rată la rinduielile timpului. 

De toate aceste realităţi binecunoscute lui ţinuse seama 
cercetătorul A]. Iaţimirschi în consideraţiile şi aprecie- 
rile despre fenomenul haiduciei la români. Le implica 
drept o necesară fundamentare pentru a particulariza şi 
a realiza legitimarea susținută a unui caz tardiv de hai- 
ducie : Ion Florea — nu numai binecunoscut, dar prezen- 
tînd evidente date ce impuneau valorificarea. 

Specialist în istorie ca şi în folclor, posedind toate 
mijloacele edificării pentru a se asigura împotriva unei 
erori de interpretare, nu a găsit necesar ca, În preocu- 
parea sa faţă de aspectele acestui fenomen social, să intre 
în discuţie ideea anacronismului prezenţei unui haiduc 
în plină epocă modernă şi de afirmare a celei mai noi 
şi active clase în plan social, muncitorimea. 

Formaţia academică pe care şi-o însuşise nu ar fi ingă- 
duit formulări gratuite şi aprecieri neconfirmate. Iar 
solida sa informaţie ca om de ştiinţă îi putea oferi şi 
alte argumente. 

Cunoscînd din sursele autentice şi documente de prima 
mînă problemele istoriei haiduciei, nu existau circumstan- 
țele ignorării unui detaliu pe deplin valabil ca argument : 
la sfîrşitul secolului, în spaţiul balcanic haiduaa era un 
fenomen nu numai atestat, dar cu vii amprente active. În 
Bulgaria se înregistrase — fiind consemnată istoric — pre- 
zenţa şi o contribuţie reală a haiducilor în războiul pentru 
independenţă din 1877 — de la care trecuseră abia două- 
zeci de ani. 


* 


Acele „minunate povestiri despre isprăvile lui Florca“, 
rămase în fişele de lucru şi în stadiul de proiect, prezen- 
tau un suport suficient de motivații asupra valorii lor đe 
document social. Iațimirschi nu a mai putut reveni decît 
în condiții prea puțin favorabile asupra vechii pasiuni 
care îi absorbise tinerețea şi îi entuziasmase anii fecunzi 
de studiu şi de cercetare la izvoarele directe : etnografia 
și folclorul românesc %. 


30. Relaţiile lui Iaţimirschi în ţările limitrofe imperiului țarist 
— pe care le întreținea sub pretextul, real, al intereselor ştiin- 
țifice şi documentare — nu au mai putut continua după anul 
1900 în aceleaşi condiţii; erau puse sub observaţie, el însuşi 
a trebuit să-și creeze un regim de prudenţă. A fost necesară o 
tactică de comportare impusă de momentul istoric, mai ales în 
atmosfera de teroare şi sub presiunea continuă a măsurilor de 
reprimare exercitate de poliția țaristă asupra oricărui intelec- 
tual din Rusia suspectat de activitate revoluționară. Iaţimirschi 
cra nu numai suspectat, ci direct acuzat pentru asemenea preo- 
cupări. Şi-a impus un minimum posibil de precauţii, o tactică 
defensivă pentru un anumit timp; trebuia izolată prin tăcere 

Unele detalii ale evenimentelor care au constituit „cazul“ 
Ion Florea rămîn de elucidat după această marturie. 
Fiind expuse sau explicate în mod diferit, au putut da 
loc exprimării unor adevăruri parţiale, sau unor confu- 
zii explicabile. 

În referința scrisă de Iaţimirschi se menţionează : „eva- 
dat din salinele de la Tirgu Ocna“... Confuzia referitoare 
la locul ultimei întemniţări a lui Ion Florea este expli- 
cabilă şi poate să nu aparțină lui Iaţimirschi, ci el să şi-o 
fi însuşit-o drept echivalentă adevărului. 

Singura supoziţie plauzibilă este cea a unui transfer, 
care a intervenit nu cu mult timp înainte de evadarea 
din septembrie 1897. În memoria localnicilor a persistat 
însă ideea întemniţării lui acolo. Așa au inclus şi în unele 
povestiri care circulau în vremea maximei efervescenţe 
a evenimentelor, așa se relatase în versiunile pe care le 
ascultase şi Iațimirschi „seri intregi“. 

Nu era exclusă însă și posibilitatea unei situaţii mai 
vechi, conformă adevărului dar suprapusă acum pe o 
realitate imediată : înaintea transferului lui Florea la 
„penitenciarul modern“ Doftana el să fi avut nişte ten- 
tative — eşuate sau reușite, ceea ce nu reprezintă impor- 
tanță pentru situaţia în discuţie — de evadare de la 
Salinele Tirgu Ocna, care au şi putut constitui pentru 
autorități motivul deciziei de a fi transferat intr-un 
penitenciar considerat a prezenta condiţii superioare de 
siguranţă. lar dacă acea evadare — sau tentativă — a 
fost cunoscută public, amintirea ei a persistat puternic, 
suprapunîndu-se ulterior. pe o realitate a zilei. 


acea perioadă a tinereţii sale cînd frecventase ţările balcanice 
— şi România în special — sub pretextul preocupărilor ştiinţifice. 
Pretext real, foarte serios, cu prisosinţă confirmat prin rezulta- 
tele cercetărilor sale. Dar care putea foarte bine să conţină și 
un subtext. Pentru că acele călătorii de studii din ultimii ani ai 
secolului, programate periodic pe un itinerar ce nu scăpase ob- 
servatorilor interesați, puteau avea drept scop şi preocupări de 
altă natură : relaţiile cu cercurile socialiste din România şi din 
țările balcanice — precum mulţi alți intelectuali din Rusia care, 
avind acelaşi itinerar al activităţii revoluţionare, trebuia uneori 
să accepte lungi perioade de popas voluntar sau obligatoriu în 
una ori alta dintre aceste țări. 

Interesat îndeaproape de eveniment, de semnificația 
lui şi de ecourile prelungi pe care le-a determinat într-un 
domeniu de care se preocupa cu pasiune, Al. Iaţimirschi 
îşi delimita totuşi competenţa, în mod firesc, la aspec- 
tele pe care le putea examina cu ochiul critic şi avizat 
al specialistului : acele povestiri despre „isprăvile“ lui 
Fiorea. Care nu puteau fi relatări nealterate ale întîm- 
plărilor ; reprezentau interpretări, cu acea vădită parti- 
cipare afectivă şi solidaritate morală, cu patosul şi ela- 
nul imaginaţiei — nu mai puţin cu calităţile expresive 
şi plastice ale acesteia — care nu puteau lipsi la poves- 
titorii ţărani. 

Atent la ceca ce se dovedea a răspunde satisfăcător 
cerinţelor sale, cercetătorul folclorist manifesta o atitu- 
dine mai absentă, chiar deloc exigentă, faţă de detaliile 
faptului în dimensiunile sale reale. Împrejurările exacte 
în care se petrecuseră întimplările au intrat mai puţin în 
atenţia sa. Nu îl preocupau, ca atare a putut accepta una 
sau alta dintre variantele ce erau furnizate la acea vreme 
pe calea cea mai simplă de circulaţie, specifică întregului 
lor itinerar : din auzite. Pentru ce s-ar fi interesat de o 
reconstituire mai exactă, de verificarea sau confirmarea 
faptelor, cînd rosturile lui nu erau cele ale unui detec- 
tiv? 1.. i 

Aflindu-se foarte aproape de locul unde se consu- 
maseră ultimele evenimente — deznodămîntul şi toate 
urmările lui —, privise totul din unghiul receptivității 
şi înțelegerii sale umane; dincolo de care, hotărîtor, 
unghiul preocupărilor sale. Cunoştea perfect limba 
română, cu toate sensurile şiîn toate subtilitățile ei. 
Ascultase direct, fără interpret, cele ce se istoriseau. Citise, 
fără îndoială, multe din ştirile şi comentariile din ziarele 
vremii. Din toate, reținuse ceea ce îl interesa ; iar conclu- 
zia sa se constituia pe confirmarea deplină a unei semni- 
ficații sociale profunde ce se detaşa cu limpezime — drept 
esențială —, definind „cazul“ atît prin determinările sale 
cît şi prin consecințele asupra opiniei publice — cea care 
atribuise fără rezervă, dar şi fără gratuitate, calitatea de 
„haiduc“ lui Ion Florea Banditu. 

„O inscripţie stinghere“ 


A fost consemnată în primii ani ai secolului nostru pe 
pagina 173 din manuscrisul românesc nr. 171, inventa- 
riat şi păstrat în fondurile documentare ale bibliotecii 
Mănăstirii Neamţ. 

Neobosit cercetător al izvoarelor de istorie şi cultură 
veche românească, Narcis Creţulescu — autorul inscrip- 
tiei — era „un cărturar necunoscut închinat unui vis“ ?!, 
stabilit între zidurile străvechii ctitorii mușatine de la 
Neamţ ; un om al locurilor unde poposise şi Al. Iaţimir- 
schi pentru studiile sale documentare în vara anului 
1898. 

În manuscrisul care însumează 365 pagini, această 
„Inscripţie stinghere“ este numerotată 75 bis: 


Crucea, locu și Inscripţia lui Ion Florea banditu : 

„În acest loc s'au împuşcat banditul Ion / „Florea de 
jandarmul Herţa şi 3 soldați / „din regimentul 15 Res- 
boieni, astăzi 3. iulie / „1898“. 

Crucea e de piatră, înălțimea ei este de / un metru, 
curmezişul de jumătate metru. / Locul este pe dealu 
Cărbuna între M-rea Neamţu / şi satu Nemţişoru, mai 
aproape de mănăstire / de cit de sat. Florea este îngro- 


31. Caracterizarea aceasta învestmiîntată în poezie, dar echi- 
valînd în totul cu datele realităţii, aparţinea lui Mihail Sado- 
vcanu. Îl cunoscuse pe Narcis Creţulescu în vara anului 1906 
— este data la care acesta a făcut consemnarea inscripției lui 
Ion Florea. 

Narcis Creţulescu a condus treburile Mănăstirii Neamț între 
anii 1902 şi 1909; dar vreme de mulţi ani înainte şi pînă la 
stingerea sa din viaţă în 1914, trudise cu necontenită riîvnă, „nop- 
tile înjugînd cu zilele“. Şi-a lăsat numele pe numeroase scrieri 
păstrate şi astăzi în fondul documentar de la Neamț şi în cel al 
Bibliotecii Academiei din Bucureşti ; între altele, cele douăspre- 
zece tomuri de format mare care alcătuiesc manuscrisul Istoria 
Mănăstirii Neamţ. Stăruinţa lui generoasă de a lăsa posterităţii 
ştiri exacte despre cele socotite vrednice de neuitare peste ani 
şi secole se vede şi din manuscrisul care ne reţine acum atenţia : 
Inscripțiile mănăstirii Neamţu și Secul cu a schiturilor sale dim- 
prejur, adunate şi notate de Narcis Creţulescu, 1905—1906. 

In 1909 a publicat un articol informativ: Inscripțiile Mănăs- 
tirii Neamţu — în revista „Arhiva, Organul Societăţii ştiinţifice 
şi literare din Iaşi“, an XX (1909), nr. 4 (aprilie). 

pat la bise- / rica Bogoslovului la M-rea Neamţu, — 
după / 20 de zile în urmă — au fost dezgropat — i s'au / 
luat numa capul și lau dus la Bucureşti / să se laude 
puternicii cu isprăvile altora. / Eu Narcis — am esaminat 
pe Florea cînd stăte / mort în biserica Bogoslovu — de 
faţă cu tatăl / lui şi tote rudele lui — şi s'a constatat 
că Florea / n'a fost bandit nici tălhar, ci un om ne- 
norocit — căzut în năpaste — puternicii zilei / îl trîm- 
bița grozav ca să scătă bani mulţi / (2000 lei) — de 
cheltuială pentru cei ce lor / îimpuşca — premiu, şi pen- 
tru cei ce s'or lăuda / recompensă naţională“. 


(Textul este transcris cu ortografia, punctuația şi sub- 
linierile autorului). 


Este o descriere precisă și verificabilă, reproducind 
textul inscripţiei care se află pe crucea lui Ion Florea 
în pădure, aproape de piriul Iftimiei. Se adaugă acele 
precise, verificabile date informative de topografie — 
venind şi ele din partea celui care poseda o exactă 
cunoaştere a locurilor. Dar nu numai atit. Este vorba 
de cunoaşterea faptelor implicate şi, în consecinţă, de 
restituirea deplină a adevărului lor. Este motivul pentru 
care sînt menţionate datele decisive ale acelui eveni- 
ment care, la timpul său, depăşise sfera obişnuitului. 
Unele dintre aspectele complicate şi dificile, mult dis- 
cutate pe atunci, păreau încă discutabile. 

Explicaţia adăugată textului inscripţiei — aşa cum 
se citeşte mai sus — este formulată cu rigoarea şi pre- 
cizia unui proces verbal de constatare, pînă la un anu- 
mit punct; de la care, mai departe, înseamnă mai mult 
decit revizuirea formală a unor constatări cîndva misti- 
ficate. 

'Trecuseră de atunci şapte—opt ani. 

Faptele petrecute se consemnaseră oficial, se exprimase 
un verdict asupra lor şi asupra omului implicat ; nu puteau 
însă rămîne într-o lumină tulbure, fixate între termenii 
convenabili oficialităţii — cum în textul explicativ al in- 
scripţiei Narcis indica fără ocoluri şi menajamente, fără 
reticenţe protocolare. 

Și acum, după aproape opt ani de la consumarea fap- 
tului şi închiderea dosarului, bătrinul cărturar însemna 
pe o filă de document informativ sugestiile sale incisive, 
prevăzînd că vor deveni utile într-o eventuală, mai tir- 
zie redeschidere pe o cale sau alta a acestui dosar. El 
raporta totul, în termenii cei mai direcţi, la o realitate 
socială de domeniul evidenţei, care trebuia luată în dis- 
cuţie pentru dezbaterea cazului Ion Florea: poziţia acu- 
zaţiei, interesată în a da alte proporţii cazului, a misti- 
fica şi a-i extinde implicaţiile. 

„Lumea“ vremii lui Ion Florea cunoscuse lucrurile, și 
cine voise să fie de partea adevărului şi a dreptăţii îşi 
declarase, sau îşi ştia pentru sine, o astfel de poziţie, 
delimilîndu-se cu fermitate faţă de partea opusă. 

„Lumea“ care venea însă, trebuia să cunoască aceste 
fapte numai între termenii adevărului, fără umbreie din 
jurul lui. 

Astfel încit, acum, esenţială devenea restabilirea date- 
lor reale de atunci, nu în necesitatea interpretării lor 
ci a exprimării unui răspicat punct de vedere care explică 
şi acuză : 

„Să se laude puternicii cu isprăvile altora, 

„şi s'a constatat că Florea n'a fost bandit nici tălhari, 

„puternicii zilei îl trimbiţa grozav ca să scotă bani“, 

„pentru cei ce s'or lăuda recompensă naţională“. 

Autorul „inscripţiei  stinghere“ intuia cu inteligență 
şi luciditate prilejul şi semnificaţia de document obiec- 
tiv şi elicace al apărării pe care o va căpăta însemnarea 
sa. Gestul ca atare, simplu şi deschis, fără culoare reto- 
rică, este rezervat cu bună-ştiință — şi spre ştiinţă — 
posterităţii. De aceea, în deplină cunoştinţă de cauză, 
exclude din explicaţia sa — pe care se simțea dator să 
o dea — orice formulă de convenienţă şi îşi asumă res- 
ponsabilitatea unei amare şi severe concluzii, expusă în; 
termeni lapidari. Un comentariu-sentinţă, foarte ironic 
şi concis, care nu îngăduie replică, avînd el însuşi valoa- 
rea unei inscripții morale. 

„CAZUL LUI ION FLOREA“ 
NU ERA UNUL DE EXCEPȚIE 


decit prin aspectul său de manifestare în extremă. 


„Cazul“ era o serie de întîmplări, vertiginos înlănţuite, 
cunoscind, în ultima lui fază, un ritm accelerat şi un 
deznodămînt tragic. Ajuns într-un prim-plan prin împre- 
jurări. 

Nu era decît unul dintre numeroasele episoade ale 
acelei istorii mai puţin ştiute şi văzute de la distanță 
— dar pusă în pagină cu limpezime pentru cei care o 
trăiau — fără a fi „scrisă“ ci „înscrisă“ în memoria 
colectivă ; funcţionind astfel, printr-o desfăşurare cu 
neputinţă de înregistrat în amănuntele ei, nu în para- 
lelă cu Istoria rezultată din izvoare şi documente ofi- 
ciale, ci integrată şi consubstanțial cu aceasta. 

Un episod al acelei istorii „înscrise“ şi circumscrise la 
un anumit teritoriu geografic — fiecare sat este în el 
însuşi o țară şi o lume — dar într-o structură de vieţuire 
socială comună întregii lumi mărunte a satelor româ- 
neşti din acea vreme, cu aceleași, prea ştiute de ele şi 
mereu ignorate de „cealaltă parte“, motive de acută 
nemulţumire şi revoltă. 

O lume care, traversind un lung ev mediu, intra în 
zodia capitalismului pe un drum cu cele mai grele vici- 
situdini, sub presiuni care o forțau la stagnare; conti- 
nua acest drum, exprimîndu-se printr-un extraordinar 
potenţial de rezistență, dar. şi de acțiune revelatorie în 
momentele oportune. 

În Istoria cea mare, a întregului popor, ca și în epi- 
soadele celei neștiute, beneficiase de rare momente de 
respirație — cum fusese, la jumătatea secolului, domnia 
luminată de înfăptuiri și speranțe a lui Alexandru loan 

Cuza ; dar se revenea inevitabil la vechea condiţie, în 
spaţiul tot mai îngust, mai puţin vital. O lume care se 
asfixia periodic sub apăsarea sărăciei şi sub constrin- 
gerile legilor, contaminată uneori în chip evident în 
straturile sale dense de disperarea inerentă acestei 
condiţii. 

Gesturile de extremă — nesupunere, instigare, vio- 
lență — răspundeau unor extreme necesităţi de revendi- 
care a spaţiului legitim pentru a respira şi a exista social 
şi moral. 


Cele ce i se puneau în seamă lui Ion Florea au fost 
fapte care prezentau aspecte senzaţionale prin modul de 
interpretare ; interpretările nu au lipsit: doar că unele 
aveau ca substrat o vădită  rea-intenţie, altele nu mai 
puţin clare bune-intenţii. Efectul lor esenţial însă consta 
în crearea opiniei în straturile largi — însemnind cu 
totul altceva decit predilecția pentru senzaţional. Fap- 
tele lui erau situate, cel mai adesea, la o cotă înaltă în 
scara de valori etice proprii acestor largi straturi ale 
populaţiei. 

Acţiunile lui își demonstrau singure originea; nu 
puteau fi puse în legătură cauzală cu atmosfera creată 
în acei ani — mai ales în acea vară a anului 1898 — prin 
avalanşa de întîmplări şi cazuri şocante pentru opinia 
publică, difuzate şi comentate pe un spaţiu prea larg în 
presa timpului. 

Nu se poate emite supoziţia că ar fi fost şi el unul 
dintre cei care nu s-au reținut de la săvîrşirea unor 
fapte scandaloase, foarte violente, pentru că i se oferise 
in gazetele zilei o bogată şi variată, copios ilustrată 
bibliografie ; care să-i fi servit exemple, cum să „ope- 
reze“ — subiecte, personaje, procedură —, lui Florea 
nerăminindu-i decît să-şi exercite „talentul“ de a reedita 
pe modelele date. El nu putea fi unul dintre lectorii 
pătimaşi ai articolelor scandaloase din presa vremii. Deşi 
„nu umblase la şcoală, da’ carte ştia“, deficitul de argu- 
mente este total. 


221 


Citarea numelui său într-un studiu de criminalistică 
în perioada imediat următoare evenimentelor prin care 
se făcuse „celebru“, nu îl situează cap de serie între 
infractorii „ordinari“ ai timpului, autori ai unor acte de 
monstruozitate — de care în mod firesc erau preocupaţi 
nu numai reporterii gazetelor dar şi specialiştii în antro- 
pologie criminală. 

Lui Ion Florea nu i se distribuie nici un rol de figu- 
ratie în drama social-morală de mari proporţii şi cu 
numeroase tablouri din acea vară a anului 1898, inva- 
dată de sinucideri, asasinate sau tentative de acest fel. 
Este un prim-plan episodic, în intenţia autorităţilor de 
a-l delimita ; extras din seria anonimă a celor „contem- 
porani“ — care au un cu totul diferit profil şi statut 
moral — şi introdus într-o serie de selecţie, la locul adec- 
vat, alături de Grozea şi Tunsu ; astfel, prim-planul lui 
Ion Florca se reliefează prin opoziţie la situaţia scanda- 
loasă a timpului său. 


Ion Florea nu se dovedise a fi unealta nimănui. Nu 
şi-a creat unelte din cei pe care îi frecventa ; „îşi făcuse 
numeroși prieteni între țărani prin faptul că pe dinşii 
nu-i prăda“, şi avea comună cu „dinşiii* condiţia generală 
de viaţă. 

Comportarea atit de specifică prin care şi-a imprimat 
urmele existenţei în memoria celor ce „ştiau“ multe 
despre Ion Florea are explicație numai  considerînd 
dimensiunile puterii sale de înţelegere, intriînd aici şi 
capacitatea depăşirii de sine prin generozitate dezinte- 
resată şi responsabilitate asumată. 

O rațiune foarte simplă şi exactă, cu deplină acope- 
rire în realitate îi determina acţiunile. Nu o determinare 
prin ocazii — ocaziile sînt în ordinea imediată a gin- 
dirii actelor comise de infractori — ci prin cauză; o 
cauză firească şi mereu inevitabilă, care nu se perimase 
şi nu se epuizase de la acel prim gest al său de nesupu- 
nere, revoltă și plată neaminată a unei grave jigniri 

primite cîndva, care îi decisese calea pribegiei, a haidu- 
ciei. 


Toată „istoria“ lui Ion Florea Banditu, „haiduc așa 
mare‘, cel mereu „hăituit și dat în urmărire“, devenea 
un pretext, tratat ca atare şi amplificat cu toate circum- 
stanțele agravante ; dar prin evoluţia sa şi prin toate 
consecinţele ce determinase, se întorcea împotriva celor, 
care înscenau explicaţiile. 

Caracterul actelor pe care le comisese, interpretate 
din punct de vedere juridic, ponderea reală ce au avut-o 
prin repercusiunile asupra opiniei largi — a celor inte- 
resați solidar de toată desfăşurarea întîmplărilor — îl 
desemnau în optica autorităților  culpabil, pe această 
dublă direcţie a acţiunii sale: nu numai că le comitea, 
dar își asigura o largă adeziune pentru feluritele-i „nele- 
giuiri“, 

Negăsindu-se astăzi în arhivă rechizitoriul con- 
form căruia Ion Dumitru Ilie Florea a fost condam- 


nat pe viaţă, se propune unul posibil — sugerat de ter- 
menii legislaţiei timpului : 
Acuzat de tilhărie — „delict în contra proprietăților“. 


Acuzat de plăsmuire sau falsificare de monede — 
„crimă în contra intereselor publice“. 


Acuzat de asociere cu făcătorii de rele — „crimă în 
contra liniştei publice“. 

Acuzat de delictul de ameninţare — „delict în contra 
particularilor*. 

Acuzat de furt, „rem suam rapti“ — „delict în contra 
particularilori:. 


Cumul de infracţiuni penale. 

Multe dintre ele recidivate. 

Nu se cunoaşte care au fost dovedite şi care nu. 

Pentru toate existau circumstanţe agravante, între 
care una, capitală — dar inexistentă în vreun paragraf, 
articol sau adnotare din legislaţia penală în vigoare : cri- 
mele şi delictele comise de acuzat, cu toate recidivele 
lor, reale sau prezumtive, s-au bucurat permanent de o 

opinie favorabilă care a influenţat primejdios moralita- 
tea marii populații. 

Trăgind o linie energică sub toate, instanţa juridică a 
adunat. A hotărît. Şi s-a pronunţat pentru pedeapsa 
maximă : munca silnică pe viaţă. 

Opinia „marii populaţii“ adunase și ea totul. Pentru 
asemenea lucruri, în cazul dat, nu ştia să pună verdicte. 
A dat un calificativ, în termenii cei mai simpli pe care 
îi avea în vocabularul său :isprăvi minunate. 

Astfel vinovatul prin ceea ce făptuise, devenea de două 
ori vinovat şi prin atmosfera pe care şi-o crea. 

Această convertire a argumentelor acuzării în contra- 
argumente în favoarea celui forțat la pribegie și la acte 
de frondă, condamnat la muncă silnică pe viață, semni- 
fica o compensație morală de cel mai înalt grad. 

Fiindcă munca silnică pe viață era, de foarte multă 
vreme, condiţia de existență la care erau constrinși 
milioane de Ion Florea; o condamnare fără a se fi întru- 
nit un complet de judecată anume, fără a se fi pronun- 
tat o sentință anume, dar executată — cu rare și scurte 
intermitențe — într-un răstimp numărînd secole. Toate 
reacţiile lor de grup compact, răscoalele şi celelalte 
mişcări de protest, erau rezolvate prin reprimare în grup 
compact şi mai totdeauna prin suprimarea conducăto- 
rilor. Ceea ce se vede că avantaja procedura clasei privi- 
legiate şi a autorităţilor prin care acţiona. Dacă cea mai 
mare parte a oprimaţilor ar fi aplicat măsurile de frondă 
şi forţă întocmai lui Ion Florea, acele autorităţi s-ar fi 
aflat în totală imposibilitate de a corespunde necesită- 
tilor de reprimare. 


Acum, în pragul celui de al douăzecilea secol, apariţia 
lui Ion Florea este izolată — ceea ce nu exprimă esența 
şi nu echivalează sensul deplin al situaţiei, este mai 
degrabă solitară. 

Pentru că îndirjita sa prezenţă de răzvrătit pribeag 
este plantată într-un timp cînd temeiurile haiduciei se 
arătau consumate. 

„Încă una din figurile legendare ce dispare din cartea 
vremii lăsînd moştenire imaginea sa. Din ce în ce tipu- 

rile acele, pînă la un punct istorice la noi şi izvorînd din 
organizarea socială ca şi din conformaţia geografică a 
ţării, vor fi mai rare, mai legendare. Nu se va confunda 
niciodată «banditismul» epic, «haiducia» aventuroasă, cu 
tilhăria...* — comenta nostalgic unul dintre ziarele 
timpului, la cîteva zile după deznodămîntul din pădurea 
Cărbuna. 

Aproape anacronică reiese prezenţa sa şi după obser- 
vaţia pertinentă şi ironică a juristului preocupat de acea 
gravă problemă socială-naţională — stadiul „moralității 
publice“ şi acuta necesitate a redresării ei *) — care dis- 
tingea, printr-o transparentă figură de stil, în incompa- 
tibilitatea prezenţei haiducului şi a haiduciei în epocă 
şi o condiţie de... peisaj, pentru că „din ce în ce hoţii 
de codru se răresc, ca și codrii. (subl. n.) (...) Meseria 
de hoţ de codru este astăzi foarte periculoasă, pe cînd 
hoţii de oraşe pot fura milioane şi să rămînă nepe- 
depsiţi“. 

x 

Toate faptele-culpe imputate lui Ion Florea erau acte 
săvirşite voit, cu circumstanța agravantă numită „pre- 
meditare“. Acţiona voit, premeditat şi, în mod implicit 
în cazul său, responsabil. Acţiona pe seama sa. Subtex- 
tul lucrurilor se dovedea însă altul. De fapt — și de 
drept, nerecunoscut — responsabilitatea de ultimă 
instanță o aveau cei care acuzau, alături de forța care 
dirija asemenea acuzare. 

lar „cazul“ lui Ion Florea se ilustra într-un mod 
aparte. 

El acţionase mereu pe seama sa, dar într-un scop evi- 
dent din care persoana sa devenea exclusă. Scopul fap- 
telor era, în esenţă, unul singur: deposedarea unora — 
aceștia fiind fără excepţie cei care „aveau prea mult“ 
— în favoarea altora, care „aveau aproape nimic“. 

Lucrurile par simple, ele chiar sînt astfel. Dar ar fi 
primit cu totul altă faţă, dacă în toate actele — crime şi 
delicte — pe care le comisese ar fi existat o singură 
dată dovada intenţiei de a-şi însuși, de a tezauriza. 


*) I. Tanoviceanu, lucr. cit., p. 42. Explicaţia afirmației de aici 
şi sensul ei se află din contextul citatului de la p. 139. 

Ceea ce reiese din toate „mărturiile“, de orice prove- 
nienţă, ceea ce se confirmă prin toate textele din presă 
întrunite spre a dovedi, este absenţa oricărei consideraţii 
despre starea lui materială, care s-ar fi putut prezenta 
prosperă. Din toate decurge limpede o singură concluzie : 
Ion Florea era, a fost toată vremea, un om foarte sărac. 

Omul căruia îi trecuse prin mînă o cantitate neștiută 
de argint — poate şi aur, în acele „fişicuri“ grijuliu 
rîinduite de un negustor sau un proprietar oarecare — 
doar îi „trecuse“ prin mînă ; nu poseda nimic. 

Omul în buzunarele căruia „nu s-au găsit decit cinci 
lei“ — în momentul în care a fost „răpus de ploaia de 
gloanţe“ — reușea astfel, în acest final, una dintre 
marile lui „lovituri“. O lovitură morală — pe lingă cea 
materială — cu totul neașteptată pentru cei care îl 
urmăreau sub ordinul : sau viu, sau mort — dar pe cit 
se poate, viu. 

Și, cu siguranţă, unica dintre loviturile lui extraordi- 
nare care nu a fost premeditată. 

A putut însemna şi un motiv de mare dezamăgire 
pentru cei care executaseră acţiunea de urmărire și care, 
procedind „în caz de forţă majoră“, l-au lichidat, aflin- 
du-se cei dintii şi singuri în preajma lui imediat după 
clipa în care rana mortală pe care o primise l-a pus în 
imposibilitate de a se mișca. 

Dacă s-ar fi găsit asupra sa — şi s-ar fi consemnat 
în procesul verbal de constatare — o sumă de bani, cel 
puţin cea care se presupunea să reprezinte rodul ulti- 
mei „isprăvi minunate“, pasibil de pedeapsă nu mai putea 
fi. Circumstanţa creată devenea însă un pretext, oportun 
exploatat de autorităţi într-o altă direcţie care acum 
interesa mai mult chiar decît înaintea deznodămiîntului. 

Trimbiţind descoperirea corpului delict asupra victi- 
mei, ar fi viciat atmosfera morală imediat creată în 
jurul întîmplărilor — acel puternic val de simpatie şi 
compasiune pentru Ion Florea Banditu. 

Fără îndoială că unul sau altul dintre numeroșii bene- 


ficiari ai „loviturilor“ lui — unul dintre cei care aveau 
motive să nutrească „credinţa că pe dinsul nu-l putea 
atinge glonţul“ — nu ar fi ezitat să depună în apărarea 

lui ; dacă gestul ar fi avut o efi-ienţă şi ar fi putut inter- 
veni favorabil celui răpus. 

Acum însă, în fața faptului împlinit, afișind o atitu- 
dine de bravadă nu ar fi obţinut mai mult decît atra- 
gerea asupra sa a unei situaţii de culpă gravă şi conse- 
cințele penale : alinierea aproape de umărul „banditului“ 


cu care „lucrase“ — un complice care se demască. Fără 
a schimba nimic din fondul lucrurilor. 
A existat însă, reală — astfel fiind şi declarată — 


formula celor „cinci lei“, pledoarie pe cît de simplă pe 
atit de desăviîrşită, valorînd mai mult decit efortul de 
elocinţă al unei legiuni întregi de străluciți avocaţi la 
bara apărării. 

„Cinci lei“ — a fost constatarea atestată prin prezenţa 
unor martori la controlul corporal şi al vestimentaţiei 
celui ucis, inventariindu-se tot ceea ce se afla în jurul 
său în acel moment. 

La prima vedere, cei „cinci lei“ reprezintă un detaliu 
oarecare. Dar în complexul situaţiei, care permanent a 
implicat factorul moral, acest detaliu capătă o semnifi- 
caţie decisivă. 

Este susținută, într-o altă ordine de idei dar în deplină 
consonanţă, printr-un la fel de simplu şi de grăitor detaliu: 

„Era îmbrăcat foarte curat“. 

Nu era o zi de sărbătoare. Era o zi de vineri. Oarecare. 

Cam cu atît sfîrşise Ion Florea... 


x 


Liniile portretului său se descifrează pe unicul sens 
al unei expresii fizionomice care arată întoarcerea spre 
înlăuntru. Omul care își săvirşea faptele numai pe 
seama sa. 

Văzut la puţin timp după ce fusese răpus: 

„Figura încadrată de o barbă neagră şi pielița obra- 
zului galbenă și întinsă din cauza scurgerii sîngelui îi 
dădea o expresie aproape distinsă“. 

Pe imaginea în alb-negru, aceste linii de portret se 
citesc observînd lipsa majusculelor pentru fiecare ter- 
men : demnitate şi putere, hotărîre şi voinţa de a făptui. 
Toate adunate în privirea directă, pătrunzătoare, inteli- 

gentă, abia încrincenată... „avea ochi cu scîntei... din 
ochi te tăia... da’ zimbea aşa ca om bun“. 

Privirea omului captivant prin omenie. Nefiind decit 
reversul — identic — acelei întoarceri spre înlăuntru. 

Lipseşte zimbetul. Dar, înlocuindu-l, o singură nuanţă 
rezervată unui anumit moment se defineşte prin datele 
acum cunoscute, adîncind contrastul de alb-negru: » 
ușoară nedumerire pentru ceea ce avea să se întimple 
„pe pieptul cel de deal“, lingă un piriu, în plină amiază 
a unei zile la început de iulie 1898... 

Nu el se refuzase societăţii ; era refuzat, declarat inde- 
zirabil prin sentinţă „legală“, pronunţată de cei care 
hotărau cine şi în ce condiţii poate fi tolerat în rindu- 
rile societăţii şi cine în afara ei. 

Vieţuise astfel, în afara legii, dar într-o continuă 
relaţie de mutuală, desăvirşită adeziune. 

Se dovedise un neînfricat al faptei şi al dreptăţii. 

Nu a putut să fie decît un temerar. Ar fi ştiut însă să 
fie un viteaz. 


ÎN LOC DE EPILOG 


Un sat mărunt — peisaj de stepă, cu vedere la 
soare-răsare spre apa Moldovei. Sint încă răchitele şi 
salcîmii — dantelind cerul cu siluetele lor nefiresc de 
înalte, încît le-ai crede aeriene dacă nu ai privi malul 
pîriului Rîşca străpuns de rădăcinile bătrine, încă vigu- 
roase. Acolo locul se cheamă : „la pod“ — hotarul spre 
satul Drăgănești. 

Pe aproape era încă un păr, „pe un ogor cu sămă- 
nătură“. 


Se păstrează, și se vor păstra, două monede de 
cinci lei cu milesimul 1883. Sint mari, din argint — 
una dintre ele foarte oxidată. 

Ambele autentice. 


„Pe locul numit Paraschiva“, între zidurile fostului 
penitenciar modern Doftana, este expusă 
tuturor privirilor o pilduitoare faţă a vieţii şi a adevă- 
rului — în imagini de muzeu. Acolo se primeşte cea mai 
competentă explicaţie printr-un interpret nevăzut. Îl 
poţi asculta cu conştiinţa trează : un cor. de voci, puter- 
nice, distincte, spunînd cu ton simplu şi egal, cum au 
părut o vreme înfrînte, fiind supuse la cele mai grele 
suplicii și umilințe ; cum a ieşit apoi în lumină visul 
lor de libertate şi justiţie, deplin biruitor, prin convin- 
geri neclintite, prin solidaritate şi luptă. 


229 


Versantul de miazăzi al „opcini Pleșului“ este 
străjuit în stînga de ctitoria muşatină de la Neamţ, în 
dreapta de Cetate... Numeroase pîraie brăzdează codrul 
compact. Altitudinea este sub o mie metri... 


În codrii Neamţului, pe malul stîng al rîului 
Nemţişor, se poate merge încă pe urmele amintirii pri- 
beagului răpus. 

În „Pleşuţu Cărbunii“, departe în deal, este o toacă. 
Oamenii spun locului : „la Toacă“. 

În „Arşiţa Chiriacu“, străjuieşte înalt și drept, încă 
viguros sub soarele verilor şi în viscolele iernii, un fag : 
„Fagu' lui Floria“ ; este acolo şi izvor cu apă bună — 
„şi Floria o băut din el...“ 


În acel loc al liniştii fără tulburare de la Bogo- 
slov, există încă un larg spaţiu gol, pe latura de 
nord-est ; era rezervat celor care trebuia să se risipească 
pe cît se putea mai neştiuţi în infinitul număr de clipe 
ale vremii şi de atomi a materiei. 


La piriul Iftimiei, „în deal, cît aproape de cărarea 
către Groşi“, între brazi drepte făclii, în poieniță, este 
un semn al jertfei — cioplit în calcar dur, împlin- 
tat în pămînt între ierburi. „E scris... numele lui Floria, 
și scrie despre cel ce l-o ucis“... Citeva dintre litere 
lipsesc — aşchiile de piatră pe care se aflau încrustate 
au devenit talismane pentru oamenii care, cîndva greu 
încercaţi de neajunsurile vieții, gindeau că astfel ar putea 
fi „apăraţi de rele“. 


Între scoarţele vechi ale unui manuscris, pe fila cu 
numărul 173, se găseşte consemnată „O inscripţie 
stinghere“. Singurătatea ei încetează, pentru că a 
intrat în țesătura de idei a acestor pagini — unde nu este 
deloc „stinghere*. 


Toate cele de mai sus există. Un hrisov de privilegiu 
le pune sub semnul duratei. 


Neamţ, 1 sept. 1970 — Craiova, 2 febr. 1975. 

